Split (3)

train · 79.3k rows

text stringlengths 31 26.1k	summary stringlengths 11 1.19k
ខាងក្រោមនេះយើង នឹងបង្ហាញឱ្យដឹងពីអាហារដែលអ្នកគួរទទួលទាន ប្រសិនបើចង់មានផ្ទៃពោះឆាប់ ៖ ១. ស្ពៃក្ដោប ស្ពៃក្ដោប គឺជាអាហារដ៏មានឥទ្ធិពលបំផុតមួយដែលផ្ដល់ឱ្យរាងកាយនូវវីតាមីន, ជាតិរ៉ែ និងសារធាតុ di-indol methane បង្កើនភាពមានកូនបាន។ ស្ពៃក្ដោបក៏ជួយទប់ស្កាត់ជំងឺដុំសាច់ស្បូន និង ជំងឺ endometriosisផងដែរ ( ជាស្ថានភាពមិនប្រក្រតីមួយដែលជាលិកាស្ថិតនៅខាងក្នុងនៃស្បូនដុះលូតលាស់នៅក្រៅស្បូន)។ ២. ប្រូខូលី ឬផ្កាខាត់ណាខៀវ មានផ្ទុកសម្បូរទៅដោយវីតាមីន C ដែលចាំបាច់សម្រាប់ការឆាប់មានផ្ទៃពោះ។ វីតាមីន C មានប្រសិទ្ធិភាពខ្ពស់ដែលជួយក្នុងការលូតលាស់នៃពងស៊ុតទុំ ក៏ដូចជាដំណើរការនៃការបញ្ចេញពងអូវុល។ លើសពីនេះទៅទៀត ផ្កាខាត់ណាខៀវ ក៏ជាប្រភពដ៏ប្រសើរនៃជាតិដែក, អាស៊ីតហ្វូលិក និងសារធាតុប្រឆាំងអុកស៊ីតកម្ម រួមជាមួយការផ្ដល់ឱ្យរាងកាយនូវប្រូតេអ៊ីនចាំបាច់ផ្សេងទៀតផងដែរ។ ក្រៅពីនេះ ការទទួលទានប្រូខូលីក៏ជួយបង្កើនកម្រិតនៃជាតិដែកក្នុងរាងកាយដែលទប់ស្កាត់ជំងឺស្លេកស្លាំងក្រោយពេលសម្រាលកូនគួរឱ្យកត់សម្គាល់។ ៣. ផ្លែចេក វដ្តរដូវទៀងមួយក៏អាចជួយជម្រុញដល់ភាពមានកូនបាន និងបង្កើនឱកាសនៃការឆាប់មានគភ៌យ៉ាងប្រសើរ ដោយផ្ដល់ឱ្យនូវកំឡុងពេលត្រឹមត្រូវល្អមួយដែលអ្នកអាចរួមភេទបាន។ ហើយចេកជាជម្រើសនៃផ្លែឈើដ៏ប្រសើរដែលមានផ្ទុកសម្បូរទៅដោយវីតាមីន b6 ជួយគ្រប់គ្រងវដ្តនៃរដូវរបស់អ្នក។ ក្រោពីនេះ ចេក ជាអាហារសម្រន់សុខភាពល្អដែលជួយផ្ដល់ឱ្យរាងកាយនូវសារធាតុចិញ្ចឹមចាំបាច់ រួមទាំងវីតាមីន និងជាតិខ្លាញ់់ទាប។ ៤. បន្លែបៃតង បន្លៃបៃតងមិនត្រឹមតែប្រសើរចំពោះសុខភាពរាងកាយប៉ុណ្ណោះទេ ប៉ុន្តែក៏ប្រសើរសម្រាប់ការឆាប់មានផ្ទៃពោះផងដែរ។ ប្រសិនបើអ្នកចង់ឆាប់មានកូន ចូរបង្កើនការទទួលទានបន្លែបៃតងដោយវាមានផ្ទុកសម្បូរទៅដោយជាតិដែក, អាស៊ីតហ្វូលិក និងសារធាតុប្រឆាំងអុកស៊ីតកម្ម។ ការរួមបញ្ចូលបន្លែបៃតងក្នុងរបបអាហារប្រចាំថ្ងៃជួយធ្វើឱ្យស្រទាប់ខាងក្នុងនៃស្បូនមានភាពរឹងមាំ ហើយក៏ភ្ជាប់ស៊ុតបង្កកំណើតទៅនឹងស្បូនផងដែរ។ ៥. ថ្លើម ការបន្ថែមថ្លើមក្នុងរបបអាហារប្រចាំថ្ងៃអាចជួយឱ្យអ្នកឆាប់មានផ្ទៃពោះ។ ប៉ុន្តែត្រូវប្រាកដថា ថ្លើមដែលអ្នកទទួលទាននោះមានប្រភពចេញពីសត្វដែលស៊ីស្មៅជាអាហារ។ ការទទួលទានថ្លើម យ៉ាងហោចណាស់ម្ដងក្នុងមួយខែផ្ដល់សារធាតុចិញ្ចឹមច្រើនជាងការទទួលទានសាច់ក្រហមរាល់ថ្ងៃទៅទៀត។ ៦. ត្រីសាលម៉ុន ជាប្រភពដ៏ប្រសើរនៃអាស៊ីតខ្លាញ់អូមេហ្គា ៣ ដែលចាំបាច់សម្រាប់ស្ត្រីទាំងអ្នកចង់ឆាប់មានផ្ទៃពោះ និងអ្នកដែលកំពុងពពោះ៕ ត្រួតពិនិត្យដោយ www.health.com.kh	ធ្លាប់ដឹងទេថាការជ្រើសរើសប្រភេទអាហារត្រឹមត្រូវដើម្បីទទួលទានអាចជួយបង្កើនភាពមានកូនបាន? ហើយការមានរបបអាហារត្រឹមត្រូវក៏ពង្រឹងប្រព័ន្ធភាពស៊ាំ និងបង្កើនឱកាសនៃការមានផ្ទៃពោះផងដែរ។ ដូច្នេះប្រសិនបើអ្នកព្យាយាមមានផ្ទៃពោះមួយរយៈហើយ ប៉ុន្តែមិនបានសម្រេច ចូរបន្ថែមអាហារទាំងនេះក្នុងរបបអាហារប្រចាំថ្ងៃរបស់អ្នក។ ថាតើអាហារអ្វីខ្លះទៅដែលអាចជួយឱ្យអ្នកឆាប់មានកូន?
ការផ្សារភ្ជាប់កុមារទៅតន្ត្រីកំឡុងពេលអភិវឌ្ឍដំបូងជួយឱ្យពួកគេរៀនពីសំឡេងនិង អត្ថន័យនៃពាក្យ។ ការរាំជាមួយតន្ត្រីជួយកុមារបង្កើតជំនាញអភិវឌ្ឍខួក្បាលនិងរាងកាយ ខណៈពេលដែលសាលាអន្តរជាតិហ្គ្រីនអេផល (GAIS) អនុញ្ញាតឱ្យពួកគេចេះបញ្ចេញនូវសមត្ថភាពផ្ទាល់ខ្លួនឯងដោយរៀនលេង ឧបករតន្ត្រី ការច្រៀងការរាំជាមួយតន្ត្រី។ សម្រាប់កុមារនិងមនុស្សពេញវ័យតន្ត្រីជួយពង្រឹងជំនាញចងចាំ។ Academic achievement for kids at Green Apple International School-GAIS isnt the only benefit of music education and exposure, but music also ignites all areas of child development and skills for school readiness: intellectual, social and emotional, motor, language, and overall literacy. It helps the body and the mind work together. Exposing children to music during early development helps them learn the sounds and meanings of words. Dancing to music helps children build motor skills while allowing them to practice self-expression. For hildren and adults, music helps strengthen memory skills. (អត្ថបទពាណិជ្ជកម្ម)	ភ្នំពេញ៖សមិទ្ធផលសិក្សាសម្រាប់កុមារនៅសាលាអន្តរជាតិហ្គ្រីនអេផល (GAIS) មិនមែនជាផលប្រយោជន៍តែមួយគត់នៃការអប់រំតន្ត្រីនិងការសម្តែងនោះទេប៉ុន្តែតន្ត្រីក៏ជួយពង្រឹងគ្រប់ផ្នែកទាំងអស់នៃការអភិវឌ្ឍនិងជំនាញសម្រាប់ការត្រៀមខ្លួនក្នុងការក្រេបយកចំណេះដឹងពីសាលាទាំងបញ្ញាស្មារតី ផ្នែកសង្គមនិងផ្នែកអារម្មណ៍ សាច់ដុំ ភាសា និងអក្សរសាស្ត្រទូទៅ វាជួយរាងកាយ និងចិត្តធ្វើការជាមួយគ្នា។
ខាងក្រោមនេះខ្ញុំសូមបង្ហាញអំពីទម្លាប់ចង្រៃ ៤យ៉ាងដែលជំរុញដល់ការដុះក្បាលពោះកាន់តែខ្លាំង៖ ញ៉ាំអាហារសម្រន់នៅយប់ជ្រៅ ហេតុផលពីរយ៉ាងដែលនិយាយថាការញ៉ាំអាហារសម្រន់នៅយប់ជ្រៅធ្វើឲ្យដុះក្បាលពោះ។ ទី១ វាអាចធ្វើឲ្យខ្លាញ់ដែលមិនបានរំលាយ បំលែងទៅជាខ្លាញ់ក្នុងក្បាលពោះវិញ។ ទី២ វាអាចធ្វើឲ្យច្រាលអាស៊ីតក្រពះឡើងទៅលើ ដែលជាហេតុនាំឲ្យអ្នកគេងមិនបានគ្រប់គ្រាន់។ ថ្ងៃក្រោយបើសិនជាអ្នកកូរពោះពេលម៉ោងគេង ចូរជ្រើសរើសអាហារសម្រន់ណាដែលផ្តល់សុខភាពវិញដូចជា ចេកមួយផ្លែ ឬគ្រាប់ផ្លែឈើញ៉ាំវិញ។ មិនបានញ៉ាំអ្វីសោះ របបអាហារសម្រកទម្ងន់ភាគច្រើនមិនមានប្រសិទ្ធភាពដោយសារតែ ការបន្ថយការញ៉ាំអាហារ ធ្វើឲ្យថយចុះដល់ចង្វាកនៃការរំលាយអាហារ ខ្លាំង ហើយវាក៏ធ្វើឲ្យរាងកាយរក្សាកោសិកាខ្លាញ់ទាំងនោះក្នុងតំបន់ពោះដើម្បីប្រើប្រាស់នៅថ្ងៃក្រោយ។ ដូច្នេះចូរចៀសវាងការមិនញ៉ាំអាហារសោះ តែការញ៉ាំអាហារតិចៗពី ៥ ទៅ ៦ដងក្នុងមួយថ្ងៃ និងអាហារផ្តល់សុខភាព ពិតជាអាចជួយឲ្យពោះរាបស្មើបាន។ ចំណាយពេលអង្គុយច្រើនពេក មិនខ្វល់ថាអ្នកអង្គុយមើលទូរទស្សន៍ ឬមើលកុំព្យូទ័រទេ ការអង្គុយរយៈពេលយូរអាចធ្វើឲ្យក្បាលពោះរីកធំបាន។ ហេតុដូច្នេះហើយ ការជ្រើសរើសរបៀបរស់នៅដែលមានភាពសកម្មខ្លាំងគឺជាគន្លឹះដ៏សំខាន់ដើម្បីជំរុញដល់ភាពរាបស្មើរបស់ចង្កេះ និងបន្ថយការកើតជំងឺធ្ងន់ធ្ងរដែរដូចជា លើសសម្ពាធឈាម លើសកូឡេស្តេរ៉ុល ជំងឺបេះដូង និងជំងឺទឹកនោមផ្អែមប្រភេទទី២។ ជីវិតរស់នៅពោរពេញទៅដោយភាពតានតឹងជាប់ អ្នកវិទ្យាសាស្ត្រជាច្រើននិយាយថា វត្តមានស្ត្រេសអ័រម៉ូនក្នុងឈាមច្រើនពេកអាចជំរុញដល់កោសិកាខ្លាញ់ជាច្រើនប្រមូលផ្តុំក្នុងតំបន់ពោះដើម្បីការពារសរីរាង្គសំខាន់ៗកុំឲ្យប៉ះពាល់។ ទោះបីជាយ៉ាងនេះក្តៅ វានៅតែបង្កគ្រោះថ្នាក់ច្រើនជាងផលល្អដែរ។ ដូច្នេះយកល្អគួរតែព្យាយាមវិធីគ្រប់យ៉ាងដែលអាចបន្ថយស្ត្រេសច្រើនបំផុតផងទៅ៕ ត្រួតពិនិត្យដោយ www.health.com.kh	ការដុះក្បាលពោះដោយសារតែវត្តមានជាតិខ្លាញ់ច្រើនៗៗមិនមែនជាសញ្ញាបញ្ជាក់ថាមានសុខភាពល្អទេ តែវាគឺជាជំងឺដែលអាចជាប់ទាក់ទងនឹងជំងឺទឹកនោមផ្អែមប្រភេទទីពីរ បេះដូង និងមហារីកបាន។ ហេតុដូច្នេះហើយទើបការរស់នៅដែលមានក្បាលពោះរាបស្មើមិនត្រឹមតែធ្វើឲ្យអ្នកមានអារម្មណ៍ល្អ និងមើលទៅស្អាតទេ តែក៏ជួយឲ្យអ្នករស់នៅក្នុងរបៀបរស់នៅផ្តល់សុខភាពថែមទៀតដែរ។ ជាអកុសល មានទម្លាប់ចង្រៃប្រចាំថ្ងៃច្រើនណាស់ដែលធ្វើឲ្យកកកុញជាតិខ្លាញ់ក្នុងពោះកាន់តែច្រើន រហូតដល់ដុះក្បាលពោះយ៉ាងអាក្រក់។
ក្រុមចជម្រើសជាតិព័រទុយហ្កាល់ ក្រោមការដឹកនាំរបស់លោក Fernando Santos នឹងត្រូវបង្ហាញខ្លួនជាលើកទី៨នៅ World Cup កាតា។ ព័រទុយហ្កាល់ នឹងត្រូវជួបជាមួយហ្គាណាក្នុងការប្រកួតបើកឆាកនៅថ្ងៃទី ២៤ ខែវិច្ឆិកា នៅកីឡដ្ឋាន 974 ក្នុងទីក្រុងដូហា។ ព័រទុយហ្កាល់ ស្ថិតក្នុងពូល H រួមជាមួយ ហ្គាណា អ៊ុយរូហ្គាយ និងកូរ៉េខាងត្បូង។ កីឡាករទាំង២៦រូបរបស់ព័រទុយហ្កាល់រួមមាន៖ អ្នកចាំទី៖ Diogo Costa (FC Porto), Jose Sa (Wolverhampton Wanderers FC), Rui Patricio (AS Roma). ខ្សែការពារ៖ Diogo Dalot (Manchester United), Joao Cancelo (Manchester City), Danilo Pereira (Paris St Germain), Pepe (FC Porto), Ruben Dias (Manchester City), Antonio Silva (SL Benfica), Nuno Mendes (Paris St Germain), Raphael Guerreiro (Borussia Dortmund). ខ្សែបម្រើ៖ Joao Palhinha (Fulham FC), Ruben Neves (Wolverhampton Wanderers), Bernardo Silva (Manchester City), Bruno Fernandes (Manchester United), Joao Mario (SL Benfica), Matheus Nunes (Wolverhampton Wanderers FC), Vitinha (Paris St Germain), William Carvalho (Real Betis), Otavio (FC Porto). ខ្សែប្រយុទ្ធ៖ Cristiano Ronaldo (Manchester United), Joao Felix (Atletico Madrid), Rafael Leao (AC Milan), Ricardo Horta (SC Braga), Goncalo Ramos (FC Benfica), Andre Silva (RB Leipzig)៕	លោក Fernando Santos បានប្រកាសសមាសភាពកីឡាករទាំង២៦នាក់ចុងក្រោយរបស់ក្រុមជម្រើសជាតិព័រទុយហ្កាល់ ទៅកាន់ FIFA World Cup ឆ្នាំ ២០២២ នៅកាតា។ ប្រធានក្រុម Cristiano Ronaldo នឹងបង្ហាញវត្តមានជាលើកទី៥ នៅក្នុងប្រទេសកាតា និងជាឱកាសចុងក្រោយក្នុងការដណ្តើមពានរង្វាន់ពិភពលោកមួយនេះ។
យុវជន ឃឹម ចមពិសិដ្ឋ ដែលជាសមាជិកក្រុមយុវជន Siem Reap Photo Walking បានឱ្យដឹងថា កម្មវិធីនេះកើតឡើងដោយសារស្រឡាញ់ការថតរូប ចង់ចែករំលែកពីអ្វីដែលចេះទៅដល់អ្នកផ្សេងទៀតដែលស្រឡាញ់ដែរតែមិនទាន់ចេះថតរូបដែលស្អាតនិងមានខ្លឹមសារ។ បើតាមយុវជន ចមពិសិដ្ឋ ការថតរូបដែលស្អាតមិនមែនសុទ្ធតែទាមទារនូវកាមេរ៉ាថ្លៃៗនោះទេ ការថតរូបដោយប្រើប្រាស់ទូរសព្ទ Smart Phone ក៏អាចមានគុណភាពល្អនិងស្អាតផងដែរ ប្រសិនបើយើងចេះពីបច្ចេកទេសថតនិងទូរសព្ទនោះ។ ដូច្នេះ កម្មវិធីនេះនឹងប្រាប់ពីគន្លឹះងាយៗដែលអាចឱ្យអ្នកថតអាចផ្តិតរូបភាពដែលស្រស់ស្អាតបង្ក្រប់ទាំងខ្លឹមសារ។ ជាមួយគ្នានេះដែរ យុវជន ឃឹម ចមពិសិដ្ឋ បានថ្លែងអំណរគុណដល់ក្រុមហ៊ុន ស្ដារអូតូ ដែលបានឧបត្ថម្ភក្នុងកម្មវិធីជាលើកដំបូងរបស់ខ្លួននេះ និងធ្វើឱ្យសមាជិកដែលបានផ្តួចផ្តើមបង្កើតកម្មវិធីនេះរំភើបជាខ្លាំង ដោយមិននឹកស្មានថា ក្រុមហ៊ុនរថយន្តដ៏ធំចាប់អារម្មណ៍នឹងកម្មវិធីរបស់ខ្លួន។ អ្នកនាង ម៉ា សម័យ ជាអ្នកគ្រប់គ្រងផ្នែកទីផ្សារនិងជាតំណាងក្រុមហ៊ុន ស្ដារអូតូ ខេមបូឌា បានឱ្យដឹងថា មូលហេតុដែលក្រុមហ៊ុនចូលរួមឧបត្ថម្ភកម្មវិធីនេះ ដោយសារបានឃើញពីទេពកោសល្យថតរូបដ៏អស្ចារ្យរបស់ក្រុមយុវជនដែលស្រឡាញ់ការថតរូបប្លែកៗនិងផ្សព្វផ្សាយពីគោលដៅទេសចរណ៍នានា។ អ្នកនាងបន្តថា ការចូលរួមនេះក៏ដោយសារក្រុមហ៊ុនចងផ្សព្វផ្សាយពីរថយន្ត Mercedes V-Class 250 ដែលជារថយន្តស៊េរីទំនើបទើបមកដល់ថ្មី ទៅដល់សាធារណជនបានស្គាល់ផងដែរ។ អ្នកនាងរំពឹងថា ជាមួយនឹងកម្មវិធីដ៏ពិសេសនេះ នឹងអាចឱ្យអតិថិជនកាន់ច្រើនចាប់អារម្មណ៍ជាមួយ Mercedes V-Class 250។ គួរឱ្យដឹងថា កម្មវិធី Travel & Photography Sharing នឹងធ្វើឡើងនៅថ្ងៃទី១ ខែកញ្ញា នាភោជនីយដ្ឋានផ្សិតក្រហម ឬ Red Mushroom។ អ្នកចូលរួមក្នុងកម្មវិធីនេះ មានចំនួនប្រមាណ៦០នាក់ ហួសពីការគ្រោងទុកត្រឹមតែ៣០នាក់នោះ៕	ក្រុមយុវជនស្រឡាញ់ការថតរូប ដែលមានឈ្មោះថា Siem Reap Photo Walking បានរៀបចំកម្មវិធីចែករំលែកបទពិសោធន៍នៃការថតរូបភាពមួយឈ្មោះថា Travel & Photography Sharing ដើម្បីចែករំលែកការថតរូបដល់អ្នកដែលចង់ស្រឡាញ់វិស័យនេះ។ កម្មវិធីនេះ ក៏មានការចូលរួមឧបត្ថម្ភពីក្រុមហ៊ុន ស្ដារអូតូ ជាក្រុមហ៊ុនតែមួយគត់នៅកម្ពុជា ដែលទទួលសិទ្ធិផ្ដាច់មុខ នាំចូល និងចែកចាយរថយន្ត Mercedes។
អត្ថប្រយោជន៍សុខភាពរបស់អូមេហ្គា ៣ សម្រាប់ស្ត្រី អត្ថប្រយោជន៍សុខភាពខ្លាំងបំផុតរបស់អូមេហ្គា ៣ គឺទាក់ទងនឹងសុខភាពបេះដូង។ នេះរួមបញ្ចូលទាំងការជួយរក្សាចង្វាក់បេះដូងទៀងទាត់ កាត់បន្ថយសម្ពាធឈាម បន្ថយកម្រិតជាតិខ្លាញ់ក្នុងឈាម និងបន្ថយអត្រាដែលសរសៃឈាមរបស់យើងស្ទះ។ ក្រៅពីអត្ថប្រយោជន៍សុខភាពទូទៅទាំងនេះអូមេហ្គា៣ គឺអំណោយផលជាពិសេសសម្រាប់ស្ត្រីដោយសារហេតុផលដូចខាងក្រោម៖ ១៖ វាអាចជួយបំបាត់ការឈឺចាប់ពេលមករដូវ ស្ត្រីភាគច្រើនធ្លាប់មានអាការៈឈឺចាប់ពេលមានរដូវ និងមិនស្រួលក្នុងពោះប្រចាំខែ។ ស្ថានភាពនេះត្រូវបានគេស្គាល់ថាជាការចុះខ្សោយនៃស្បូនដែលជាទូទៅបណ្តាលមកពីការកន្ត្រាក់ស្បូនយ៉ាងខ្លាំងដែលបង្កឡើងដោយក្រពេញប្រូស្តាត។ ២៖ វាជួយកាត់បន្ថយជំងឺរលាកសន្លាក់រ៉ាំរ៉ៃ ស្ត្រីមានហានិភ័យ ២ ទៅ ៣ ដងក្នុងការប្រឈមនឹងជំងឺរលាកសន្លាក់រ៉ាំរ៉ៃជាងបុរសហើយជាធម្មតាវាកើតឡើងក្នុងវ័យកណ្តាល។ ជំងឺរលាកសន្លាក់រ៉ាំរ៉ៃកើតឡើងនៅពេលដែលប្រព័ន្ធភាពស៊ាំរបស់រាងកាយវាយប្រហារស្រទាប់ខាងក្នុងនៃតំបន់ផ្សេងៗគ្នាដែលបណ្តាលឱ្យរលាកនិងឈឺចាប់។ នៅពេលនិយាយអំពីខ្លាញ់ អូមេហ្គា៣គឺជារបស់មួយដែលអ្នកមិនគួរមើលរំលង។ រាងកាយរបស់អ្នកត្រូវការអាស៊ីតខ្លាញ់អូមេហ្គា៣ ដើម្បីដំណើរការ ហើយគុណប្រយោជន៍សម្រាប់សុខភាព គឺហួសពីការភ័យខ្លាចក្នុងការឡើងទម្ងន់។ ទោះយ៉ាងណាក៏ដោយ អូមេហ្គា៣ មិនអាចបង្កើតដោយរាងកាយរបស់អ្នកបានទេ ដូច្នេះអ្នកចាំបាច់ត្រូវញ៉ាំអាហារដែលសំបូរទៅដោយអូមេហ្គា ៣ ដូចជាត្រីសាលម៉ុង វ៉ាល់ណាត់ និង flaxseeds ។ ជាទូទៅអូមេហ្គា ៣ ជួយកាត់បន្ថយហានិភ័យនៃជំងឺបេះដូង និងជំងឺមហារីក។ ទោះយ៉ាងណាស្ត្រីទទួលបានអត្ថប្រយោជន៍ច្រើនជាងមុនព្រោះ អូមេហ្គ៣ ការពារពីលក្ខខណ្ឌមួយចំនួន ដែលជះឥទ្ធិពលដល់ស្ត្រីដូចជាឈឺចាប់ពេលមានរដូវ, ជំងឺពុកឆ្អឹង និងរលាកសន្លាក់រ៉ាំរ៉ៃ។ ៣៖ វាជួយការពារជំងឺពុកឆ្អឹង ជាទូទៅស្ត្រីមានហានិភ័យខ្ពស់នៃជំងឺពុកឆ្អឹងជាងបុរសជាពិសេសក្រោយពេលអស់រដូវដោយសារការថយចុះកម្រិតអរម៉ូនអ៊ឹស្ត្រូសែន។ ការពិនិត្យឡើងវិញជាប្រព័ន្ធចំនួនពីរដែលត្រូវបានបោះពុម្ពផ្សាយក្នុងឆ្នាំ ២០១២ និងឆ្នាំ ២០១៩ បានរាយការណ៍អំពីអត្ថប្រយោជន៍សក្តានុពលនៃអាស៊ីតខ្លាញ់អូមេហ្គា ៣ លើដង់ស៊ីតេរ៉ែរបស់ឆ្អឹង។ ទោះយ៉ាងណាការលេបថ្នាំប្រេងត្រីដើម្បីទទួលបានប្រសិទ្ធិភាពបែបនេះនៅតែមិនទាន់ច្បាស់ ដូច្នេះការសិក្សាដែលមានគុណភាពខ្ពស់ និងមានទំហំធំជាងនេះនឹងមានអត្ថប្រយោជន៍ក្នុងការកំណត់អត្ថប្រយោជន៍សុខភាពរយៈពេលវែងនៃអាស៊ីតខ្លាញ់អូមេហ្គា៣។ ៤៖ វាធ្វើអោយអ្នកមានអារម្មណ៍រីករាយ អូមេហ្គា ៣ ក៏អាចទប់ស្កាត់ការធ្លាក់ទឹកចិត្តផងដែរ។ ការពិនិត្យឡើងវិញថ្មីៗនេះបានរកឃើញថ្នាំគ្រាប់អូមេហ្គា ៣ មានប្រសិទ្ធភាពប្រឆាំងនឹងជំងឺធ្លាក់ទឹកចិត្តដ៏ធំ (ប៉ុន្តែមិនមានការថប់បារម្ភ) ។ ទោះយ៉ាងណាអ្នកស្រាវជ្រាវមានយោបល់ថាការសិក្សាដែលមានទ្រង់ទ្រាយធំនិងគ្រប់គ្រងបានកាន់តែច្រើនចាំបាច់ដើម្បីរកឱ្យឃើញនូវកម្រិតល្អប្រសើរបំផុតក៏ដូចជាអត្ថប្រយោជន៍រយៈពេលវែងនៃការប្រើប្រាស់អូមេហ្គា ៣ ក្នុងការព្យាបាលជំងឺធ្លាក់ទឹកចិត្ត។ ៥៖ វាអាចកាត់បន្ថយហានិភ័យជំងឺមហារីក ប៉ុន្មានឆ្នាំមកនេះចំនួនមនុស្ស ដែលត្រូវបានគេធ្វើរោគវិនិច្ឆ័យថា មានជំងឺមហារីកបានកើនឡើងនៅទូទាំងពិភពលោក។ នៅប្រទេសសាំងហ្គាពួរជំងឺមហារីកធំបីដែលប៉ះពាល់ដល់ស្ត្រី គឺមហារីកសុដន់ មហារីកពោះវៀនធំ និងសួត។ មហារីករោគស្ត្រីដូចជាមហារីកមាត់ស្បូន អូវែរ និងមហារីកស្បូន ក៏ស្ថិតក្នុងចំណោមជំងឺមហារីកកំពូលទាំង ១០ ដែលត្រូវបានគេធ្វើរោគវិនិច្ឆ័យឃើញលើស្ត្រីសិង្ហបុរី។ ជំងឺមហារីករោគស្ត្រីអាចវិវត្តមុនពេលអស់រដូវ ប៉ុន្តែហានិភ័យកើនឡើងទៅតាមអាយុជាពិសេសបន្ទាប់ពីអស់រដូវ។ ត្រួតពិនិត្យដោយ www.health.com.kh	អូមេហ្គា៣ គឺជាប្រភេទអាស៊ីតខ្លាញ់មួយប្រភេទដែលចាំបាច់សម្រាប់សុខភាពស្ត្រី។ អ្នកជំនាញផ្នែកចំណីអាហារមកពីនាយកដ្ឋានអាហារូបត្ថម្ភ និងរបបអាហារបំប៉ននៅមន្ទីរពេទ្យស្ត្រីនិងកុមារ បានចែករំលែកអត្ថប្រយោជន៍របស់វា។
បើតាមទីភ្នាក់ងារព័ត៌មាន AFP ការព្រមានខាងលើកើតឡើងបន្ទាប់ពីសភាអ៊ីរ៉ង់បានអនុម័តច្បាប់រារាំងមន្ត្រីដែលចូលនិវត្តន៍ទៅហើយមកធ្វើការវិញដែលមានដូចជានៅក្នុងរដ្ឋាភិបាល រដ្ឋ និងស្ថាប័នសាធារណៈដែលប្រើលុយ ឬបរិក្ខាររបស់រដ្ឋ។ ប្រព័ន្ធផ្សព្វផ្សាយក្នុងស្រុកបានរាយការណ៍ថាច្បាប់នេះក៏ត្រូវបានអនុវត្តទៅលើប្រធានសហព័ន្ធកីឡាបាល់ទាត់អ៊ីរ៉ង់ (FFIRI) បច្ចុប្បន្ន លោក Mahdi Taj និងសមាជិកក្រុមប្រឹក្សាភិបាលមួយចំនួនទៀតផងដែរ។ AFC បានបញ្ជាក់ក្នុងសេចក្តីថ្លែងការណ៍មួយដែលបានចេញផ្សាយកាលពីថ្ងៃទី១៣ ខែវិច្ឆកាថាពួកគេកំពុងឃ្លាំមើលយ៉ាងដិតដល់ពីបញ្ហាបច្ចុប្បន្ន ហើយថា FFIRI បានប្រកាសខ្លួនថាមិនស្ថិតក្រោមការគ្រាប់គ្រងរបស់រដ្ឋាភិបាលនោះទេ។ ស្ថាប័នគ្រប់គ្រងកីឡាបាល់ទាត់តំបន់អាស៊ីព្រមានទៀតថា៖«សមាគមសមាជិកទាំងអស់ត្រូវបំពេញភារកិច្ចរបស់ខ្លួនដោយគ្មានការជ្រៀតជ្រែកពីភាគីទី ៣ ណាមួយពីរដ្ឋាភិបាល ឬសភាឡើយ។ AFC មានគោលនយោបាយមិនអត់ឱនចំពោះការជ្រៀតជ្រែករបស់ភាគីទីបីណាមួយនៅក្នុងសមាគមន៍ជាសមាជិករបស់ខ្លួន ហើយសង្ឃឹមថារយៈពេលក្រោម២ខែ ចំពោះការចូលរួមព្រឹត្តិការណ៍ AFC Asian Cup ឆ្នាំ ២០១៩ នៅប្រទេសអេមីរ៉ាតអារ៉ាប់រួម ខាងភាគី FFIRI អាចរក្សាឯករាជ្យរបស់ខ្លួន និងចៀសវាងការដាក់ទណ្ឌកម្មណាមួយ។ ជុំវិញករណីនេះដែរ FIFA ក៏ធ្លាប់បានដាក់ទណ្ឌកម្មអ៊ីរ៉ង់ម្តងរួចមកហើយកាលពីខែវិច្ឆិកា ឆ្នាំ២០០៦ ដោយសារតែការជ្រៀតជ្រែករបស់រដ្ឋាភិបាលនៅក្នុង FFIRI ។ ការហាមនោះត្រូវបានដកចេញវិញនៅរយៈពេលមួយខែក្រោយមក៕ អត្ថបទទាក់ទង សៀរ៉ាឡេអូន ជាប់បម្រាម FIFA ដោយសារមានការជ្រៀតជ្រែកពីរដ្ឋាភិបាល	សហព័ន្ធកីឡាបាល់ទាត់ទ្វីបអាស៊ី (AFC) ព្រមានអ៊ីរ៉ង់ ថាពួកគេអាចប្រឈមនឹងការដាក់ទណ្ឌកម្មនៅមុនការប្រកួត Asian Cup 2019 នាខែមករាខាងមុខជុំវិញការជ្រៀតជ្រែករបស់រដ្ឋាភិបាលទៅក្នុងសហព័ន្ធកីឡាបាល់ទាត់ជាតិរបស់ពួកគេ។
There were 36.9 million people living with the immune system-attacking virus in 2017, of whom 15.2 million were not getting the drugs they need -- the lowest number since the epidemic exploded, UNAIDS reported. Hailing progress in curbing new infections and deaths, the agency nevertheless lamented the mounting human toll: almost 80 million infections and 35.4 million lives lost since the first cases became known in the early 1980s. Progress made to date risks being halted, even reversed, if funding and world attention is allowed to dwindle, the agency warned. "We are short $7 billion (six billion euros) per year to maintain our results and to achieve our objectives for 2020," UNAIDS executive director Michel Sidibe told AFP. "Without these resources, there is a big risk of the epidemic rebounding, of an increase in mortality due to AIDS," he said. In 2017, about $20.6 billion was available for AIDS programmes in low- and middle-income countries which funded about 56 percent from their own budgets, said the report. Under Donald Trump, the US administration -- a major funder of AIDS programmes historically, has threatened to cut spending. The UN goal is for 90 percent of all HIV-positive people to know their status by 2020. Of these, at least 90 percent must receive ART, and the HIV virus be suppressed in 90 percent of those.	Almost three in five people infected with HIV, or 21.7 million globally, took antiretroviral therapy in 2017 -- a new record for anti-AIDS drug access, the UN's HIV/AIDS agency said Wednesday.
នាជំនួបលើកទី៣ពូល A នៅព្រឹកថ្ងៃទី២៥ ខែមិថុនា Edinson Cavani បានរកគ្រាប់បាល់ទី២នៅនាទី៥២ ឱ្យអ៊ុយរូហ្គាយក្រោយ Carlos Lampe អ្នកចាំទីបូលីវីធ្វើឱ្យចូលទីខ្លួនឯងនៅនាទី៤០។ ក្រោយបរាជ័យផ្ទួនគ្នា៣លើក បូលីវីបានក្លាយជាក្រុមដំបូងគេដែលត្រូវជម្រុះចេញពី Copa America ទោះសល់មួយប្រកួតចុងក្រោយនៅពូល A ក្តី។ បូលីវីគ្មានពិន្ទុរាប់នៅបាតារាង ខណៈលេខ៤អ៊ុយរូហ្គាយរកបាន៤ពិន្ទុ។ ស៊ីលីស្ថិតនៅចំណាត់ថ្នាក់ទី៣មាន៥ពិន្ទុក្រោយចាញ់ក្នុងលេខ២ប៉ារ៉ាហ្គាយ ២-០។ អាហ្សង់ទីនឈរកំពូលតារាងពូល A មាន៧ពិន្ទុ។ នៅវគ្គសន្សំពិន្ទុតាមពូល A និង B ក្នុងព្រឹត្តិការណ៍ប្រចាំតំបន់អាមេរិកខាងត្បូង មានតែ១ក្រុមប៉ុណ្ណោះត្រូវត្រឡប់ទៅផ្ទះវិញ ខណៈ៤ក្នុងពូលនិមួយៗបន្តទៅប្រជែងគ្នានៅវគ្គ១/៤ផ្តាច់ព្រ័ត្រ។ ដោយឡែកពូល B ម្ចាស់ផ្ទះប្រេស៊ីលជាក្រុមដំបូងគេដែលបានសិទ្ធិទៅវក្គ៨ក្រុម។ កូឡុំប៊ី ប៉េរូ អេក្វាទ័រ និងវេណេស៊ុយអេឡា ត្រូវប្រជែងគ្នាយក៣ក្រុមទៅវគ្គបន្ត៕	បូលីវី ជាក្រុមដំបូងគេដែលត្រូវខ្ទាតចេញពីពានរង្វាន់ Copa America ក្រោយចាញ់អ៊ុយរូហ្គាយយ ២-០ និងជាបរាជ័យ៣លើកជាប់គ្នានៅវគ្គសន្សំពិន្ទុពូល A។ ទោះសល់១ប្រកួតរៀងខ្លួន អ៊ុយរូហ្គាយ បានកៅអីស្វ័យប្រវត្តិទៅវគ្គ៨ក្រុមចុងក្រោយជាមួយស៊ីលី ប៉ារ៉ាហ្គាយ និងអាហ្សង់ទីន។
គិតមកដល់ពេលនេះ គឺមានរយៈពេល៤ថ្ងៃហើយ ដែលប្រទេសជប៉ុន កំពុងរងគ្រោះមហន្តរាយទឹកជំនន់ យ៉ាងធ្ងន់ធ្ងរ ដែលបង្កការប៉ះពាល់ដល់អាយុជីវិតមនុស្ស៧៥នាក់ ខណៈដែលប្រជាជនមួយចំនួន នៅបន្តបាត់ខ្លួនជាច្រើននាក់ផ្សេងទៀត នៅតំបន់ភាគកណ្តាល និងខាងលិចប្រទេសជប៉ុន។ ដោយសារប្រទេសជប៉ុនកំពុងទទួលរងឥទ្ធិពលទឹកជំនន់ និងបាក់ដីនេះ ស្ថានទូតខ្មែរប្រចាំជប៉ុន អំពាវនាវឲ្យពលរដ្ឋខ្មែរ ដែលកំពុងរស់នៅទីនោះ មានការប្រុងប្រយ័ត្នខ្ពស់ចំពោះបញ្ហាទឹកជំនន់នេះ ដោយរាយការណ៍មកស្ថានទូតជាបន្ទាន់ ដើម្បីបញ្ចៀសគ្រោះថ្នាក់។ «ស្ថានទូតមានក្តីបារម្ភពីសុវត្ថិភាពរបស់បងប្អូនប្រជាពលរដ្ឋខ្មែរយើងដែលកំពុងរស់នៅ សិក្សា ធ្វើការនិងធ្វើកម្មសិក្សានៅតំបន់ទាំងនោះ។ នៅក្នុងន័យនេះ ក្នុងករណីជួបបញ្ហាឬករណីបន្ទាន់ណាមួយនៅក្នុងតំបន់ដែលកំពុងទទួលរងឥទ្ធិពល សូមទាក់ទងស្ថានទូតជាបន្ទាន់ ស្ថានទូតនឹងព្យាយាមដោះស្រាយឲ្យអស់ពីលទ្ធភាព »។ នេះបើតាមហ្វេសប៊ុករបស់ស្ថានទូតខ្មែរ ប្រចាំប្រទេសជប៉ុន។ អត្ថបទទាក់ទង គិតត្រឹមថ្ងៃចន្ទនេះ ទឹកជំនន់ និងបាក់ដីនៅជប៉ុនសម្លាប់មនុស្ស៧៥នាក់ហើយ អ្នកនាំពាក្យក្រសួងការបរទេស និងសហប្រតិបត្តិការអន្តរជាតិ លោក ជុំ សុន្ទរី បាននិយាយថា ក្រសួងមិនទាន់ទទួលបានរបាយការណ៍ពីស្ថានទូតកម្ពុជា ជុំវិញបញ្ហារបស់ពលរដ្ឋខ្មែរ ដែលរស់នៅប្រទេសជប៉ុននៅឡើយទេ។ ក្រសួងការបរទេស កំពុងតាមដានលើបញ្ហាទឹកជំនន់នៅជប៉ុននេះ ដើម្បីត្រៀមជួយដោះស្រាយបញ្ហាពលរដ្ឋខ្មែរ។ ប្រជាជនជប៉ុនប្រហែល ១,៥ លាននាក់ត្រូវជម្លៀសចេញពីលំនៅដ្ឋាន ខណៈ ៣លាននាក់ផ្សេងទៀតត្រូវអាជ្ញាធរណែនាំឲ្យត្រៀមខ្លួនចាកចេញដូចគ្នា។ ស្ថានភាពកាន់តែដុនដាបបានបង្ខំឲ្យប្រជាជនឡើងទៅលើដំបូលផ្ទះ ដើម្បីគេចផុតពីការកើនឡើងនៃកម្រិតទឹកជំនន់ និងរង់ចាំការជួយសង្គ្រោះពីអាជ្ញាធរផងដែរ។ សូមបញ្ជាក់ថា ចំនួនអ្នកស្លាប់កើនក្នុងគ្រោះមហន្តរាយទឹកជំនន់ និងបាក់ដីលើកនេះកើនឡើងខ្ពស់ជាងគ្រោះមហន្តរាយឆ្នាំ ២០១៤ នៅហ៊ីរ៉ូស៊ីម៉ាដែលអ្នកស្លាប់កាលនោះមានត្រឹម ៧៤ នាក់ប៉ុណ្ណោះ៕ ពលរដ្ឋខ្មែររស់នៅតំបន់ ដែលជួបបញ្ហាគ្រោះទឹកជំនន់ នៅប្រទេសជប៉ុន អាចទាក់ទងតាមរយៈហ្វេសប៊ុករបស់ស្ថានទូត ឬតាមរយៈ៖ ១. លោក តាំង ផេងរិទ្ធី ទីប្រឹក្សាទទួលបន្ទុកពលករ ០៨០ ៣៤៥៩ ៧៨៨៩ ។ ២. លោក ឆេង ចំរើន ០៨០ ៤៦៨៩ ៩៣៧៤ ។ ៣. លោក ឌឿក វណ្ណរិទ្ធិ ០៨០ ៤៤៣៩ ៥៧០៤។	ភ្នំពេញ៖ ទូតកម្ពុជា ប្រចាំប្រទេសជប៉ុន អំពាវនាវឲ្យពលរដ្ឋខ្មែរ ដែលរស់នៅទីនោះ មានការប្រុងប្រយ័ត្ន ចំពោះគ្រោះទឹកជំនន់ ដែលកំពុងបង្កគ្រោះថ្នាក់គំរាមកំហែងដល់អាយុជីវិត។ ពលរដ្ឋខ្មែរដែលរស់នៅតំបន់រងគ្រោះទឹកជំនន់ ត្រូវរាយការណ៍ទៅស្ថានទូត ដើម្បីទទួលបានការជួយសង្គ្រោះពីស្ថានទូត។ គិតត្រឹមថ្ងៃចន្ទទី ៩ ខែកក្កដានេះ ចំនួនអ្នកស្លាប់ដោយសារគ្រោះមហន្តរាយទឹកជំនន់និងបាក់ដី នៅក្នុងប្រទេសជប៉ុនកើនឡើងជាង៧០នាក់ហើយ ។
ជនជាតិស្វីសធ្វើដំណើរលើផ្លូវជាមធ្យម១ម៉ោង និង៣០នាទី ក្នុងមួយថ្ងៃ។ អ្នករស់នៅក្នុងទីក្រុងដែលមានចំនួនច្រើន តែប្រើប្រាស់រថយន្តតិចតួច ប៉ុន្តែពួកគាត់និយមធ្វើដំណើរតាមយន្តហោះ។ ការសិក្សាស្តីពីការចល័តដំណើរ ដែលផ្សាយដោយការិយាល័យអភិវឌ្ឍន៍ដែនដីសហព័ន្ធ ពលរដ្ឋស្វីសធ្វើដំណើរទៅក្រៅប្រទេសកាន់តែច្រើន ដោយសារតែឥទ្ធិពលនៃសង្គមសេដ្ឋកិច្ច របត់នៃជីវិត និងបរិយាកាសជុំវិញ។ នៅតំបន់ដែលមានមនុស្សច្រើន ប្រជាពលរដ្ឋធ្វើដំណើរខ្លីជាង ប៉ុន្តែពួកគេចូលចិត្តធ្វើដំណើរទៅលំហែរកាយច្រើននៅទីឆ្ងាយ ជាពិសេសតាមយន្តហោះ។ ជាមធ្យម ពលរដ្ឋស្វីសធ្វើដំណើរចម្ងាយក្នុងរង្វង់៣៦.៨គីឡូម៉ែត្រក្នុងមួយថ្ងៃ។ ជាមួយនឹងកំណើនប្រជាជន កំណើនការងារ ការធ្វើដំណើរតាមសេវាដឹកជញ្ជូនសាធារណៈ កើនពី៦.៥ ទៅ១១.៣គីឡូម៉ែត្រក្នុងមួយថ្ងៃ។ រីឯថ្មើជើង ឬការជិះកង់ មានក្នុងរង្វង់ពី១.២គីឡូម៉ែត្រ ទៅ២.៤គីឡូម៉ែត្រ៕	យោងតាមការសិក្សាមួយដែលផ្សាយដោយសារព័ត៌មាន 24heures.ch អំណាចទិញ និងតម្លៃសំបុត្រយន្តហោះធ្លាក់ចុះ នាំឲ្យពលរដ្ឋស្វីសមានកំណើនកាន់តែច្រើន លើការធ្វើដំណើរតាមយន្តហោះទៅក្រៅប្រទេស។
លោក គង់ វិបុល បានបញ្ជាក់ថា វិញ្ញបនបត្រចុះបញ្ជីពន្ធដារ ឬលិខិតបញ្ជាក់ពីការចុះបញ្ជីពន្ធដារ និងប័ណ្ណពន្ធប៉ាតង់ ត្រូវដាក់តាំងនៅទីចាត់ការសហគ្រាស។ ចំពោះសាខាសហគ្រាស ក៏ត្រូវតាំងបង្ហាញលិខិតទាំងនេះដែរ។ បើតាមលោក គង់ វិបុល ការធ្វើបែបនេះគឺមានគោលគ្រប់គ្រងការប្រមូលពន្ធប៉ាតង់ និងការបញ្ជាក់អំពីសិទ្ធិ និងកាតព្វកិច្ចជាភ្នាក់ងារកាត់ទុកនិងប្រមូលអាករលើតម្លៃបន្ថែម(VAT) ពីអតិថិជន សម្រាប់ប្រកាសបង់ពន្ធមករដ្ឋបាលសារពើពន្ធ។ លោក បានបន្ថែមថា ចំពោះអ្នកមិនអនុវត្តមានសសេចក្តីណែនាំនេះទេ នឹងត្រូវចាត់ទុកថាប្រព្រឹត្តអំពើរាំងស្ទះដល់ការអនុវត្តបទបញ្ញត្តិស្តីពីពន្ធដារ និងត្រូវទទួលរងទោសទណ្ឌស្រមតាមមាត្រា ១៣៣ នៃច្បាប់ស្តីពីសារពើពន្ធ។ ជាមួយគ្នានេះ អគ្គនាយកពន្ធដារសង្ឃឹមខ្ពស់ថា ម្ចាស់សហគ្រាស នាយក និងបណ្ណាធិការទាំងអស់ នឹងអនុវត្តតាមសេចក្តីណែនាំនេះឱ្យមានប្រសិទ្ធភាព និងប្រកបដោយស្មារតីទទួលខុសត្រូវខ្ពស់។ នេះបើយោងតាមសេចក្តីណែនាំរបស់អគ្គនាយកដ្ឋានពន្ធ ស្តីពីការដាក់តាំង ឬព្យួរបង្ហាញឯកសារបញ្ជាក់ការចុះបញ្ជីពន្ធដារ នៅទីកន្លែងធ្ចើសកម្មភាពសេដ្ឋកិច្ច ដែលចុះហត្ថលេខាដោយ លោក គង់ វិបុល នាថ្ងៃទី១៤វិច្ឆិកា ឆ្នាំ២០២២ ៕	អគ្គនាយកពន្ធដារ តម្រូវឱ្យម្ចាស់សហគ្រាស នាយក និងបណ្ណាធិការ បំពេញកាតព្វកិច្ចនូវការដាក់តាំង ឬព្យួរបង្ហាញឯកសារបញ្ជាក់ការចុះបញ្ជីពន្ធដារ ដែលមានសុពលភាព នៅកន្លែងធ្វើសកម្មភាពសេដ្ឋកិច្ចនីមួយៗ។ លោក គង់ វិបុលអគ្គនាយកនៃអគ្គនាយកដ្ឋានពន្ធដារ បញ្ជាក់ថា អ្នកដែលមិនអនុវត្តតាមការណែនាំនេះ នឹងត្រូវរងទោសទណ្ឌ។
ចាប់តាំងពីផ្តើមសង្រ្គាមនៅអ៊ុយក្រែន រុស្ស៊ី បានដាក់មេដឹកនាំមួយចំនួនទៅក្នុងបញ្ជីតាមចាប់ខ្លួនជាបន្តបន្ទាប់។ តាមការចុះផ្សាយរបស់ទីភ្នាក់ងារព័ត៌មាន Tass ព័ត៌មានរបស់ក្រសួងមហាផ្ទៃរុស្ស៊ី បានបង្ហាញថា លោក វ៉ូឡូឌីមៀ ហ្សេលេនស្គី ប្រធានាធិបតីអ៊ុយក្រែន ស្ថិតនៅក្នុងបញ្ជីតាមចាប់ខ្លួន។ យ៉ាងណាមិញ រុស្ស៊ី មិនបានបង្ហាញព័ត៌មានលម្អិតឡើយ។ ក្រោយការចុះផ្សាយខាងលើ អ៊ុយក្រែន បានច្រានចោលព័ត៌មាននោះ និងចាត់ទុកជាការភ័យខ្លាចរបស់រុស្ស៊ី ស្របពេលលោកប្រធានាធិបតី វ្ល៉ាឌីមៀ ពូទីន ស្ថិតនៅក្នុងដីកាចាប់ខ្លួនរបស់តុលាការព្រហ្មទណ្ឌអន្តរជាតិ។ «យើងចង់រម្លឹកអ្នកថា ខុសពីការប្រកាសរបស់រុស្ស៊ី តុលាការព្រហ្មទណ្ឌអន្តរជាតិ បានចេញដីកាចាប់ខ្លួនមេដឹកនាំផ្តាច់ការលោកវ្ល៉ាឌីមៀ ពូទីន ពីបទសង្ស័យពាក់ព័ន្ធឧក្រិដ្ឋកម្មសង្រ្គាម»។ ក្រសួងការបរទេសអ៊ុយក្រែន បានសង្កត់ធ្ងន់បែបនេះ នៅក្នុងសេចក្តីថ្លែងការណ៍មួយចេញនៅថ្ងៃទី៤ ខែឧសភា។ បើតាមភាគីអ៊ុយក្រែន ការប្រកាសរបស់រុស្ស៊ី បានបង្ហាញពីភាពភ័យខ្លាចរបស់ប្រព័ន្ធផ្សព្វផ្សាយប៉ុណ្ណោះ ហើយគ្មានវិធីផ្សេង ដើម្បីអាចទាក់ទាញចំណាប់អារម្មណ៍។ កន្លងមក រុស្ស៊ី ក៏បានចេញដីកាចាប់ខ្លួនមេដឹកនាំផ្សេងដែរ ក្នុងនោះមានដូចជា នាយករដ្ឋមន្រ្តីអេស្តូនី លោកស្រី Kaja Kallas, រដ្ឋមន្រ្តីវប្បធម៌លីទុយអានី និងសមាជិកសភាឡេតូនីជាដើម៕	លោក វ៉ូឡូឌីមៀ ហ្សេលេនស្គី ប្រធានាធិបតីអ៊ុយក្រែន ស្ថិតនៅក្នុងបញ្ជីតាមចាប់ខ្លួនរបស់ក្រសួងមហាផ្ទៃរុស្ស៊ី។ នេះបើតាមការចុះផ្សយរបស់ទីភ្នាក់ងារព័ត៌មាន Tass នៅថ្ងៃទី៤ ខែឧសភា។
The Kremlin is seeking high participation to give legitimacy to Putin's inevitable fourth term as opposition leader Alexei Navalny has called for a boycott of a vote he denounces as a sham. "Who to vote for, how to exercise your right to free choice, that is the decision of each person," Putin said in a video released late Thursday and carried in news bulletins Friday morning. "But, if the decision is avoided, then this key, defining choice will be made without your opinion being taken into account," he added. He said Russians should be guided in their decision by their "conscience, understanding of truth and fairness, and love of the fatherland." Putin is predicted to win with around 70 percent of the vote despite a lacklustre campaign and his refusal to participate in televised debates. He is standing against seven other candidates, including millionaire communist Pavel Grudinin and former reality TV host Ksenia Sobchak, but none are polling more than 8 percent. Navalny, Putin's most vocal critic, has been barred from standing because he has a criminal conviction that supporters his supporters have slammed as politically motivated.	Moscow, Russia \| President Vladimir Putin has appealed to Russians' "love of the fatherland" to encourage them to vote on Sunday, as he seeks to boost turnout at an election he is sure to win.
លោក សុខ សង្វារ បានលើកឡើងថា៖ «លោក ជេក ម៉ា ពិតជាស្ញើចសរសើរនូវភាពអស្ចារ្យនៃប្រាសាទខ្មែរ និងកោតសរសើរនូវការគ្រប់គ្រងរមណីយដ្ឋានអង្គរប្រកបដោយការទទួលខុសត្រូវខ្ពស់។ លោក បញ្ជាក់ថា លោកនឹងមកកាន់រមណីយដ្ឋានអង្គរនាឱកាសក្រោយទៀត»។ អគ្គនាយករងអាជ្ញាធរជាតិអប្សរា បានកត់សម្គាល់ថា លោក ជេក ម៉ា ស្ថាបនិកក្រុមហ៊ុន Alibaba ជាមនុស្សសុភាពគួរឲ្យគោរព ហើយលោកបានផ្តល់តម្លៃយ៉ាងខ្លាំងចំពោះប្រាសាទខ្មែរ។ លោកបានសួរសំណួរនានាដែលពាក់ព័ន្ធនឹងការគ្រប់គ្រងប្រាសាទ ក្នុងភាពជាអ្នកចង់ចេះដឹងពិតប្រាកដ។ លោក ជេក ម៉ា អតីតគ្រូបង្រៀនអង់គ្លេស ជាមហាសេដ្ឋីលំដាប់ទី២១លើពិភពលោក ដោយមានទ្រព្យសម្បត្តិ ៣៧,៣ពាន់លានដុល្លារអាមេរិក។ នេះបើតាមបញ្ជីមហាសេដ្ឋីពិភពលោកប្រចាំឆ្នាំ២០១៩ របស់ទស្សនាវដ្តី Forbes។ កាលពីឆ្នាំ២០១៨ លោកជាអ្នកមានជាងគេនៅប្រទេសចិន ហើយបានធ្លាក់មកលេខពីរវិញនៅឆ្នាំ២០១៩ បន្ទាប់ពីលោក Ma Huateng ម្ចាស់ក្រុមហ៊ុន Tencent Holdings ដែលមានបណ្តាញសង្គម WeChat ដ៏ល្បីល្បាញ។ បើតាមលោក សុខ សង្វារ វត្តមានរបស់លោក ជេក ម៉ា ក៏ដូចជា បុគ្គលល្បីៗផ្សេងទៀតក្នុងពិភពលោកក្នុងការមកទស្សនារមណីយដ្ឋានអង្គរ ពិតជាធ្វើឲ្យភ្ញៀវទេសចរគ្រប់ជាតិសាសន៍ កាន់តែចាប់អារម្មណ៍ ហើយមកទស្សនារមណីយដ្ឋានអង្គរកាន់តែច្រើនឡើងៗជារៀងរាល់ឆ្នាំបន្ថែមទៀត៕	ការធ្វើដំណើរមកកាន់រមណីយដ្ឋានអង្គររបស់លោក ជេក ម៉ា (Jack Ma) គ្រាន់តែជាលើកដំបូងប៉ុណ្ណោះ តែច្បាស់ណាស់នឹងមានលើកទី២ ឬទី៣បន្តទៀត។ នេះជាការបញ្ជាក់របស់លោក សុខ សង្វារ អគ្គនាយករងអាជ្ញាធរជាតិអប្សរា ដែលបានជូនមហាសេដ្ឋីចិនពេញមួយថ្ងៃ [ថ្ងៃទី១២ ខែមីនា ឆ្នាំ២០១៩] ទៅទស្សនាប្រាសាទអង្គរវត្ត និងប្រាសាទផ្សេងៗទៀតនៅតំបន់អង្គរ ខេត្តសៀមរាប។
បើសិនជាអ្នកចង់ដឹងហេតុផលមួយចំនួននៅពីក្រោយរឿងនេះមែន ចូរតាមដានជាមួយខ្ញុំដូចខាងក្រោមនេះ៖ បន្ថយស្ត្រេស តើអ្នកកំពុងតែរស់នៅក្នុងជីវិតតានតឹងរាល់ថ្ងៃមែនទេ? បើសិនជាអ៊ីចឹងមែន យកល្អអ្នកគួរតែចូលរួមធ្វើឲ្យខ្លួនឯងសើចឲ្យបានច្រើនទៅនៅរាល់ពេលល្ងាចៗ។ តាមការសិក្សាជាច្រើនបានឲ្យដឹងថា ការសើចគឺជារឿងល្អបំផុតក្នុងការបន្ថយស្ត្រេសអ័រម៉ូនពីក្នុងឈាម ហើយរឿងនេះក៏ជួយដល់អ្នកស្ត្រេសរ៉ាំរ៉ៃផងដែរ។ បន្ថយការថប់អារម្មណ៍ ភាពស្ត្រេស និងថប់អារម្មណ៍ច្រើនតែកើតឡើងជាមួយគ្នានឹងស្ត្រេស ដែលអាចបណ្តាលឲ្យមានអារម្មណ៍តក់ស្លុតបាន។ បញ្ហានៃការតក់ស្លុតច្រើនបែបនេះនឹងធ្វើឲ្យអ្នកកាន់តែពិបាករំដោះខ្លួនពីភាពស្ត្រេសនេះបាន។ យ៉ាងណាមិញ ភាពថប់អារម្មណ៍បែបនេះនឹងអាចព្យាបាលដោយការប្រើថ្នាំ ហើយវិធីដែលគេធ្វើជាមួយនោះគឺជំរុញដល់ការសើចបានច្រើនដែរ។ បន្ថយការប្រឈមនឹងជំងឺបេះដូង ជឿឬអត់ថា ការសើចច្រើនតែអាចជួយថែរក្សាអ្នកពីភាពគ្រោះថ្នាក់ចំពោះសុខភាពបាន។ អ្នកវិទ្យាសាស្ត្របានរកឃើញថា ការសើចច្រើនតែធ្វើឲ្យសរសៃឈាមរីកធំ ដើម្បីឲ្យលំហូរឈាមកាន់តែស្រួល។ រឿងនេះនឹងជួយបន្ថយការលើសសម្ពាធឈាមបានយ៉ាងល្អ។ នៅពេលសម្ពាធឈាមល្អហើយ អ្នកក៏មិនងាយនឹងកើតជំងឺបេះដូងបន្ថែមទៀតដែរ។ ពង្រឹងដល់ប្រព័ន្ធភាពស៊ាំ តើអ្នកចេះតែឧស្សាហ៍ផ្តាសាយមែនទេ? ប្រហែលជាអ្នកគួរតែត្រូវលាងសម្អាតដៃជាញឹកញាប់ និងត្រូវតែសើចឲ្យបានច្រើនដែរ។ ពិតណាស់ ការសើចអាចពង្រឹងដល់ប្រព័ន្ធភាពស៊ាំមនុស្សយើងបាន ដើម្បីឲ្យរាងកាយអាចមានសមត្ថភាពប្រឆាំងនឹងការបង្ករោគនានាបាន។ ក្រៅពីសើច អ្នកក៏ត្រូវតែធ្វើរឿងផ្សេងទៀតដើម្បីពង្រឹងដល់ប្រព័ន្ធភាពស៊ាំដូចជា ញ៉ាំអាហារសម្បូរវីតាមីន C បញ្ឈប់ការជក់បារី គេង៧ទៅ៩ម៉ោងក្នុងមួយយប់ និងហាត់ប្រាណទៀងទាត់។ ទំហំចង្កេះកាន់តែតូច និយាយដល់ការហាត់ប្រាណទៀងទាត់ តើអ្នកមានដឹងទេថា ការសើចអាចជួយរំលាយជាតិខ្លាញ់កាន់តែច្រើនដែរទេ? ទោះបីជាយ៉ាងណាក៏ដោយ សម្រាប់អ្នកដែលយកចិត្តទុកដាក់អំពីទម្ងន់ គួរតែមានទម្លាប់សើចឲ្យបានច្រើនជាងធម្មតាដើម្បីជួយរំលាយជាតិខ្លាញ់ដែលលើសមុនពេលវាបំលែងទៅជាខ្លាញ់ក្រោមស្បែក។ ការសើចមានប្រយោជន៍ក្នុងការបន្ថយទំហំចង្កេះល្អដូចការហាត់ប្រាណពង្រឹងដល់សាច់ដុំក្បាលពោះដែរ៕ ត្រួតពិនិត្យដោយ www.health.com.kh	ចាស់ៗនិយាយថា ឱសថព្យាបាលជំងឺដ៏ល្អបំផុត គឺជាការសើច។ ដោយសារតែវាមិនត្រូវការប្រើលុយទិញ និងងាយស្រួលរកបំផុតនោះ តើការសើចបែបនេះអាចជំរុញដល់ការព្យាបាលជំងឺដូម្តេចទៅ?
រឿងរ៉ាវដែលគួរឲ្យបារម្ភ និងត្រូវបានរំពឹងទុកនោះ បានកើតឡើងជាបន្តបន្ទាប់នៅឯជំនួបកំពូលមេដឹកនាំសម្ព័ន្ធយោធាណាតូនៅលើទឹកដីបែលហ្ស៊ិក។ នៅថ្ងៃទី១១ ខែកក្កដា ដែលជាថ្ងៃទីប្រជុំទីមួយ ប្រធានាធិបតីអាមេរិក ដូណាល់ ត្រាំ ដែលកំពុងមិនសប្បាយចិត្តនឹងសមាជិកណាតូព្រោះមិនធ្វើតាមការឯកភាពបង្កើនការចំណាយយោធាឲ្យបាន២ភាគរយនៃ GDP បែរជាស្នើឲ្យសមាជិកដទៃទៀតបង្កើនការចំណាយឲ្យកាន់តែច្រើនលើសមុន។ យោងតាមទីភ្នាក់ងារព័ត៌មាន AFP អ្នកនាំពាក្យសេតវិមាន Sarah Sanders និយាយថា ក្នុងកិច្ចប្រជុំណាតូ លោកប្រធាធិបតី ដូណាល់ ត្រាំ បានស្នើឲ្យសមាជិកណាតូបង្កើនថវិកាលើវិស័យការពារជាតិឲ្យដល់៤ភាគរយ មិនមែនត្រឹម២ភាគរយឡើយ។ ក្នុងន័យថា ការទាមទារនេះមិនមែនជារឿងថ្មី មន្ត្រីអាមេរិករូបនេះបន្ថែមថា លោក ត្រាំ ចង់ឃើញសម្ព័ន្ធមិត្តជួយរែកពន់អម្រែករបស់អាមេរិកឲ្យបាន និងយ៉ាងហោចណាស់ធ្វើតាមកាតព្វកិច្ចរបស់ពួកគេ។ ការសន្យាបង្កើនថវិកាការពារជាតិដល់២ភាគរយនៅត្រឹមឆ្នាំ២០២៤ ត្រូវបានឯកភាពគ្នាតាំងពីឆ្នាំ២០១៤ មកម្ល៉េះ។ ចាប់តាំងពីពេលនេះមក សមាជិកណាតូនៅអឺរ៉ុប និងកាណាដា បានពង្រីកការចំណាយលើវិស័យការពារជាតិរបស់ខ្លួនរហូតដល់ជិត៩០ពាន់លានដុល្លារចាប់តាំងពីឆ្នាំ២០១៥ មក។ ប៉ុន្តែសមាជិកធំៗរបស់ណាតូដូចជាអាល្លឺម៉ង់ជាដើមនោះ នៅមិនទាន់ធ្វើការព្រមព្រៀងគ្នានៅឡើយទេ។ ដោយសាររឿងនេះ លោក ត្រាំ បានវាយប្រហារសម្ព័ន្ធមិត្តរបស់ខ្លួនឥតឈប់ឈរ។ សំណើភ្លាមៗរបស់ប្រធានាធិបតីអាមេរិក ប្រៀបដូចជាការបាចទឹកអំបិលលើរបួសចាស់ដូច្នោះដែរ ខណៈទំនាក់ទំនងរវាងអាមេរិក ដែលអាចនិយាយបានថា ជាបងធំរបស់ណាតូ ជាមួយនឹងសមាជិកជាង២០ប្រទេសទៀតនោះ កំពុងតែមិនសូវល្អស្រាប់ផង។ ប្រធានាធិបតីប៊ុលហ្គារី Rumen Radev បានលើកជាសំណួរថា ការទាមទាររបស់លោក ត្រាំ នឹងមានន័យដូចម្ដេចសម្រាប់ណាតូដែលជាអង្គការសន្តិសុខដ៏ធំមួយមានអាយុ៧០ឆ្នាំទៅហើយនោះ? តទៅមុខ សមាជិកណាតូប្រហែលជាក្លាយជាគោលដៅនៃការរិះគន់របស់លោក ត្រាំ ខ្លាំងថែមទៀត បើមិនអាចធ្វើតាមសំណើរបស់លោកទេនោះ។ តាមពិតទៅ ការបង្កើនការចំណាយឡើងដល់៤ភាគរយនៃ GDP គឺជាទំហំមួយដ៏ច្រើនសម្រាប់សមាជិកភាគច្រើនដែលគ្មានលទ្ធភាព ឬមិនមាននយោបាយដំឡើងថវិកាការពារជាតិនោះ។ ប៉ុន្តែសម្រាប់លោក ត្រាំ អាមេរិកទំនងជាលែងអាចទ្រាំទ្រនឹងការចំណាយសន្ធឹកសន្ធាប់សម្រាប់ណាតូតែម្នាក់ឯងទៀតហើយ៕	ប្រធានាធិបតីអាមេរិក ដូណាល់ ត្រាំ នៅថ្ងៃទី១១ ខែកក្កដា ធ្វើឲ្យសមាជិកបក្សសម្ព័ន្ធយោធាណាតូផ្សេងទៀតភ្ញាក់ផ្អើលស្ទើរផ្ងារជើង បន្ទាប់ពីលោកស្នើឲ្យពួកគេបង្កើនការចំណាយលើវិស័យយោធាឲ្យបាន៤ភាគរយនៃផលិតផលសរុបក្នុងស្រុក (GDP) ។ សំណើនេះ ពិតជាធ្វើឲ្យសមាជិកណាតូទាំងអស់ស្រឡាំងកាំងខ្លាំង ស្របពេលដែលសមាជិកខ្លះនៅមិនទាន់ធ្វើតាមពាក្យសន្យាបង្កើនការចំណាយ២ ភាគរយតាមការទាមទាររបស់លោក ត្រាំ ផងនោះ។
រុស្សីបានធ្វើឱ្យអាម៉េរិក ព្រមទាំងសម្ពន្ធមិត្តភ្ញាក់ផ្អើលយ៉ាងខ្លាំងដោយបានប្រមូលផ្តុំកង ទ័ពរាប់ម៉ឺននាក់នៅជិតព្រំដែនរបស់ខ្លួនជាមួយអ៊ុយក្រែនក្នុងរយៈពេលពីរខែកន្លងមកនេះ។ ការប៉ុនប៉ងបន្ធូរបន្ថយភាពតានតឹងនៅប៉ែកខាងកើតអឺរ៉ុប មិនបានជោគជ័យឡើយ ហើយការគ្មានផ្លែផ្កាក៏បន្តដល់ជំនួបតាមទូរស័ព្ទរវាងមេដឹកនាំរុស្ស៊ី និងអាម៉េរិកនៅមុនដំណាច់ឆ្នាំ។ ក្នុងកិច្ចសន្ទនាថ្ងៃទី៣០ ខែធ្នូរវាងលោក ចូ បៃឌិន និងលោក វ៉្លាឌីមៀ ពូទីន សេតវិមានអាម៉េរិកលើក ឡើងថា ភាគីទាំងពីរបានបញ្ជាក់ពីជំហររបស់ខ្លួនឡើងវិញ ហើយអាម៉េរិកបន្តព្រមានអំពីផលវិបាកធ្ងន់ធ្ងរ ប្រសិនបើរុស្ស៊ីសម្រេចចិត្តឈ្លានពាន។ «ប្រធានធាធិបតី បៃឌិន បានទទូចឱ្យរុស្ស៊ីបន្ធូរបន្ថយភាពតានតឹងជាមួយអ៊ុយក្រែន»។ អ្នកនាំពាក្យសេតវិមានលោកស្រី Jen Psaki បានលើកឡើងក្នុងសេចក្ដីថ្លែងការណ៍មួយបែបនេះ មុនបន្ថែមថា លោក បៃឌិន បញ្ជាក់ច្បាស់ពីជំហររបស់អាម៉េរិក សម្ពន្ធមិត្ត និងដៃគូរបស់ខ្លួនដែលនឹងឆ្លើយតបយ៉ាងម៉ឺងម៉ាត់ បើរុស្ស៊ីឈ្លានពានអ៊ុយក្រែនទៀតនោះ។ ក្រៅពីនេះ មន្ត្រីសេតវិមានម្នាក់ទៀតបានរៀបរាប់ពីកិច្ចសន្ទនាខាងលើថា ជាការចូលរួមការទូតដ៏សំខាន់មួយ ប៉ុន្តែការសន្ទនាខាងលើមិនបានផ្ដល់ផ្លែផ្កាអ្វីថ្មីនោះឡើយ។ ចំណែកឯលោក ពូទីន វិញ ឯណោះមិនបានផ្ដល់ភាពច្បាស់លាស់ថាលោកមានគម្រោងដកថយឬបន្ថយឈ្លានពានយ៉ាងណានោះទេ។ មន្ត្រីដដែលបន្តថា អាម៉េរិកនឹងមិនសន្និដ្ឋានពីបំណងរបស់រុស្ស៊ីឥឡូវនេះតាមតែពាក្យសម្ដីនោះទេ ហើយអាម៉េរិកនឹងបន្តតាមដានស្ថានភាព និងសកម្មភាពផ្ទាល់របស់រុស្ស៊ី។ លើសពីនេះ មន្ត្រីអាម៉េរិកជាន់ខ្ពស់ម្នាក់បានបន្ថែមថា លោកបៃឌិនបានដាក់ចេញជម្រើស ចំនួនពីរសម្រាប់រុស្ស៊ី។ ទីមួយនោះគឺការចរចាកាទូត និងការបន្ថយភាពតានតឹង រីឯ ជម្រើសទីពីរនោះគឺការទប់ស្កាត់ដែលរួមមានទណ្ឌកម្មសេដ្ឋកិច្ច ការពង្រឹងកម្លាំងរបស់សម្ពន្ធយោធាណាតូ និងជំនួយយោធាដល់អ៊ុយក្រែន ដែលនឹងផ្ដល់ផលវិបាកយ៉ាងធ្ងន់ធ្ងរចំពោះរុស្ស៊ី។ ក្នុងពេលជាមួយគ្នានេះ ភាគីរុស្ស៊ីឯណោះវិញ អះអាងថា កិច្ចសន្ទនាខាងលើជាការគំរាម មួយទៅកាន់អាម៉េរិកទៅវិញនោះទេ។ ទីប្រឹក្សាគោលនយោបាយការបរទេសរបស់លោក ពូទីន លោក Yuri Ushakov បានសង្កត់ធ្ងន់ថា ការដាក់ទណ្ឌកម្មថ្មីបន្ថែមទៀតនោះ ជាកំហុសដ៏ធំមួយដែលនឹងធ្វើឱ្យទំនាក់ទំនងទ្វេភាគីកាន់តែល្អក់កករទៅ។ គូរបញ្ជាក់ថា កិច្ចសន្ទនាខាងលើនេះបានធ្វើឡើងមុន កិច្ចប្រជុំសន្តិសុខអាម៉េរិក-រុស្ស៊ីនៅ ទីក្រុងហ្សឺណែវថ្ងៃទី៩ និងទី១០ ខែមករាខាងមុខ។ បន្ថែមពីនេះ កិច្ចប្រជុំសំខាន់ៗជាបន្ត បន្ទាប់ទៀតនឹងធ្វើឡើងដូចជាជំនួបរុស្ស៊ី-ណាតូនៅថ្ងៃទី១២ ខែមករា និងសន្និសីទរវាងទីក្រុងមូស្គូ វ៉ាស៊ីនតោន និងបណ្តាប្រទេសអឺរ៉ុបផ្សេងទៀតនៅថ្ងៃទី១៣ ខែមករា៕	ប្រធានាធិបតីអាម៉េរិក ចូ បៃឌិន និងប្រធានាធិបតីរុស្ស៊ី វ្ល៉ាឌីមៀ ពូទីន នៅថ្ងៃទី ៣០ ខែធ្នូ បានពិភាក្សាគ្នាតាមទូរស័ព្ទជាង៥០នាទីទាក់ទិនវិបត្តិអ៊ុយក្រែន។ យ៉ាងណាក្ដី កិច្ចសន្ទនានោះមិនបានបន្ធូរបន្ថយបញ្ហានយោបាយដ៏ក្ដៅគគុកនោះឡើយ។ នេះបើយោងតាមការលើកឡើងរបស់មន្ត្រីនៃប្រទេសមហាអំណាចទាំងពីរ។
លោក គួច សុលី បានបញ្ជាក់ប្រាប់លោករដ្ឋមន្ត្រីកសិកម្មទៀតថា កសិដ្ឋានរបស់ខ្លួន មានផ្ទៃដី៣០០ហិកតា ដែលមានគោចំនួន ៥៦០ក្បាល ស្ថិតនៅភ្នំតាម៉ៅ ស្រុកបាទី ខេត្តតាកែវ។ ទីតាំងនេះ មានបរិយាកាសសមស្រប និងអំណោយផលសម្រាប់ការចិញ្ចឹមគោយកទឹកដោះ ដោយកសិដ្ឋាន មានដាំដុះចំណីគោ ដូចជាស្មៅ សណ្ដែកសៀង ពោតជាដើម។ នាទស្សនកិច្ចនោះ លោក គួច សុលី បញ្ជាក់ទៀតថា កសិដ្ឋានរបស់ខ្លួនបង្កើតឡើងនា ឆ្នាំ២០១៨ ដោយបាននាំយកបច្ចេកវិទ្យាទំនើបទាន់សម័យ វៃឆ្លាត និងចុងក្រោយមកប្រើ ក្នុងការចិញ្ចឹម និងផលិតទឹកដោះ ដើម្បីធានាគុណភាព សុវត្ថិភាព ឈានទៅធានាសុខភាពអ្នកបរិភោគ និងអាហារូបត្ថម្ភសម្រាប់កុមារ។ សម្រាប់ នាយកគ្រប់គ្រងដដែល កសិដ្ឋានចិញ្ចឹមគោទឹកដោះរបស់ខ្លួន បានរួមចំណែកយ៉ាងធំ ក្នុងការផ្គត់ផ្គង់ផលិតផលទឹកដោះគោស្រស់ និងកែច្នៃសម្រាប់ទីផ្សារក្នុងស្រុក។ ដោយមានបច្ចេកទេសខ្ពស់ក្នុងការផលិត កសិដ្ឋាននេះ មានការរំពឹងខ្ពស់ចំពោះភាពជោគជ័យរបស់ខ្លួន ដោយរំពឹងថានៅចុងឆ្នាំនេះ កសិដ្ឋានអាចផលិតទឹកដោះគោស្រស់ ១ ម៉ឺនលីត្រក្នុងមួយថ្ងៃ។ នៅកម្ពុជាបច្ចុប្បន្ន មានកសិដ្ឋានចិញ្ចឹមគោយកដោះមិនច្រើននោះទេ ដោយសារគោប្រភេទនេះទាមទារលក្ខខណ្ឌខ្ពស់ក្នុងការចិញ្ចឹម ដូចជា ទីកន្លែង ចំណី ការមើលថែ ពិសេសត្រូវប្រើដើមទុនច្រើនក្នុងការចិញ្ចឹម៕ គោយកទឹកដោះភ្នំតាម៉ៅ (រូបភាពលោក វេង សាខុន)	កសិដ្ឋានចិញ្ចឹមគោយកទឹកដោះភ្នំតាម៉ៅ អាចផលិតទឹកដោះគោស្រស់ ប្រមាណ៦ពាន់លីត្រ ក្នុងមួយថ្ងៃ។ នេះបើតាមលោក គួច សុលី នាយកចាត់ការទូទៅ ដែលបានប្រាប់ទៅលោក វេង សាខុន រដ្ឋមន្ត្រីក្រសួងកសិកម្ម នាពលេទស្សនកិច្ចកសិដ្ឋានចិញ្ចឹមគោយកទឹកដោះនេះ កាលពីថ្ងៃទី ៣១ ខែសីហា។
ទោះបីជាយ៉ាងណាក៏ដោយ ខាងក្រោមនេះគឺជាវិធីសាស្ត្រខ្លះដែលអាចជួយអ្នកគ្រប់គ្រងការឈាមច្រមុះបានដោយខ្លួនឯង៖ រក្សជំហឲ្យត្រឹមត្រូវ នៅពេលដឹងថា មូលហេតុនៃការឈាមច្រមុះមិនមែនជារឿងធ្ងន់ធ្ងរ ដូចជាគ្រាន់តែរបួសធម្មតានោះ អ្នកអាចប្រើវិធីសង្គ្រោះបឋមនៅផ្ទះដើម្បីគ្រប់គ្រងការហូរឈាមច្រមុះនេះបានហើយ។ ដំបូងឡើយចូររកន្លែងណាសមស្របដើម្បីអង្គុយ ព្រោះកាលណាឈរកាន់តែយូរ ការឈាមច្រមុះនឹងកាន់តែខ្លាមង។ ចូរអង្គុយចុះ ហើយងើយក្បាលឡើងទៅលើ តែមិនត្រូវងើយខ្លាំងពេកទេ ព្រោះវាអាចបណ្តាលឲ្យឈាមហូរចូលបំពង់ក និងបង្កការឈ្លួកបាន។ ចូរមិនត្រូវគេងឡើយ ព្រោះវាអាចធ្វើឲ្យឈាមហូរកាន់តែខ្លាំង។ បន្ទាប់មកចូររកកន្សែងដើម្បីខ្ទប់ឈាមចេញពីច្រមុះ។ ការខ្ទប់ឈាមចេញពីច្រមុះ បើសិនជាឈាមនៅតែមិនឈប់ក្រោយពីប្រើម្រាមដៃខ្ទប់ពីរពីនាទីហើយនោះ ចូរឈ្លីច្រមុះផ្នែកខាងក្រោមដើម្បីជួយឲ្យឈាមឈប់ហូរ ប៉ុន្តែមិនត្រូវធ្វើខ្លាំងពេកទេ ព្រោះអាចបណ្តាលឲ្យជាំស្បែកបាន។ ចូរឈ្លីកន្លែងនេះប្រមាណ ១០នាទី ហើយឈប់វិញ។ បើសិនជានៅតែហូរឈាមទៀត ចូរចង្កត់នៅកន្លែងនេះ ១០នាទីទៀត។ ធ្វើឲ្យត្រជាក់ យកល្អអ្នកជំងឺគួរតែចេញពីកន្លែងដែលក្តៅ ឬមានសំណើមនៅពេលឈាមច្រមុះបែបនេះ។ ការបន្ថយសីតុណ្ហភាពរបស់រាងកាយអាចជួយកាត់បន្ថយលំហូរឈាមបាន។ អ្នកអាចធ្វើបែបនេះតាមរយៈការនៅក្នុងកន្លែង ឬបន្ទប់ដែលត្រជាក់ ឬបៀមដុំទឹកកកក្នុងមាត់។ ការធ្វើបែបនេះអាចជួយបញ្ចុះសីតុណ្ហភាពរាងកាយបានកាន់តែលឿនជាងការស្អំទឹកកនៅលើច្រមុះ ឬផ្នែកខាងក្រៅនៃរាងកាយថែមទៀត។ នេះគឺជាវិធីសាស្ត្រដ៏មានប្រយោជន៍មួយសម្រាប់អ្នកដែលងាយនឹងឈាមច្រមុះដោយសារតែកម្តៅក្តៅ។ បើសិនជាអ្នកមិនមានដុំទឹកកកទេ អ្នកអាចប្រើអ្វីផ្សេងជំនួសបានឲ្យតែត្រជាក់ ដូចជា ទឹកត្រជាក់ ឬផ្លែឈើក្លាសេ។ ទោះបីជាយ៉ាងណាក៏ដោយ បើសិនជាអ្នកជាមនុស្សដែលឧស្សាហ៍ឈាមច្រមុះញឹកញាប់មែននោះ វិធីសាស្ត្រខាងលើអាចនឹងមានប្រយោជន៍ណាស់ចំពោះអ្នក ប៉ុន្តែគួរតែពិគ្រោះជាមួយគ្រូពេទ្យផងដើម្បីរក និងព្យាបាលមូលហេតុរបស់វា កុំឲ្យកើតឡើងនៅថ្ងៃក្រោយទៀត៕ ត្រួតពិនិត្យដោយ www.health.com.kh	ការឈាមច្រមុះគឺជាបញ្ហាសុខភាពដែលកើតមានជាញឹកញាប់មួយ ហើយក៏អាចកើតមានលើមនុស្សស្ទើរតែគ្រប់គ្នាផងដែរ។ ការឈាមច្រមុះច្រើនតែកើតឡើងដោយសារតែបញ្ហាជាច្រើនក្នុងភ្នាសរបស់ច្រមុះខាងក្នុងដូចជា មានរបួស ឬស្ងួតពេក ដែលជាហេតុនាំដោយដាច់ដោចដល់សរសៃឈាមក្នុងនោះ និងបង្កជាការហូរឈាមតែម្តង។ ភាគច្រើន ការឈាមច្រមុះកើតឡើងនៅខ្ទងច្រមុះខាងមុខតែម្តង។ ចំពោះអ្នកដែលមានការរលាកប្រហោងឆ្អឹងច្រមុះ ការហូរឈាមខុសធម្មតា លើសសម្ពាធឈាម និងអាលែហ្ស៊ីច្រមុះពិតជាងាយមានអាការៈឈាមច្រមុះនេះណាស់។
នាយករដ្ឋមន្ត្រីសិង្ហបុរី លី សៀនឡុង និងប្រធានាធិបតីអាមេរិក ដូណាល់ ត្រាំ បានចុះហត្ថលេខាលើកិច្ចព្រមព្រៀងវិសោធនកម្មលើ «អនុស្សារណយោគយល់គ្នាឆ្នាំ១៩៩០ ស្តីពីការប្រើប្រាស់មូលដ្ឋាននៅសិង្ហបុរីដោយអាមេរិក» ដែលអនុញ្ញាតឲ្យយោធាអាមេរិកប្រើប្រាស់ទឹកដីសិង្ហបុរីរយៈពេល១៥ឆ្នាំទៅមុខ។ អនុស្សារណៈយោគយល់នេះ នឹងត្រូវអស់សុពលភាពនៅឆ្នាំ២០២០ខាងមុខ។ អនុស្សារណដែលត្រូវបានចុះហត្ថលេខាដោយអតីតនាយករដ្ឋមន្ត្រី លី ក្វាន់យូ និងអនុប្រធានាធិបតីអាមេរិក Dan Quayle នៅឆ្នាំ១៩៩០ អនុញ្ញាតឲ្យយោធាអាកាស និងជើងទឹករបស់អាមេរិក ប្រើប្រាស់មូលដ្ឋានយោធាសិង្ហបុរី ហើយអាមេរិកចេញប្រតិបត្តិការពីទឹកដីសិង្ហបុរីទៀតផង។ កន្លងមក អាមេរិក បានពង្រាយយន្តហោះចម្បាំង និងនាវាចម្បាំងរបស់ខ្លួននៅសិង្ហបុរីដើម្បីចូលរួមក្នុងសមយុទ្ធនានា ចាក់សាំង និងការថែទាំតាមគោលការណ៍ផ្លាស់វេន។ នេះជាលើកទីពីរដែលអនុស្សារណត្រូវបានបន្តសុពលភាព។ ការបន្តសុពលភាពលើកទីមួយ ធ្វើឡើងកាលពីឆ្នាំ២០១៥ ។ នាយករដ្ឋមន្ត្រីសិង្ហបុរី លី សៀនឡុង និយាយថា អនុស្សារណនេះ ឆ្លុះបញ្ចាំងពីកិច្ចសហប្រតិបត្តិការល្អផ្នែកវិស័យការពារជាតិរវាងសិង្ហបុរី និងអាមេរិក ដូចជាវិស័យឯទៀតដូចជាសន្តិសុខ សេដ្ឋកិច្ច ការប្រឆាំងភេរវកម្ម។ ប្រធានាធិបតី ដូណាល់ ត្រាំ វិញ លើកឡើងថា អាមេរិកមានទំនាក់ទំនងពិសេសជាមួយសិង្ហបុរី។ សិង្ហបុរី ត្រូវបានទទួលស្គាល់ជាដៃគូសហប្រតិបត្តិការសន្តិសុខរបស់អាមេរិកក្រោមកិច្ចព្រមព្រៀងសន្តិសុខដែលចុះហត្ថលេខាដោយលោក លី និងអតីតប្រធានាធិបតីអាមេរិក ចច ដាប់ប៊ែលយូ ប៊ូស ក្នុងឆ្នាំ២០០៥។ កិច្ចព្រមព្រៀងនេះ ក៏បានបើកផ្លូវដល់ភាពជាដៃគូការពារជាតិសិង្ហបុរី និងអាមេរិកផងដែរ។ ក្នុងសេចក្ដីប្រកាសរបស់ព័ត៌មានរបស់ក្រសួងការបរទេសសិង្ហបុរី ទាំងសិង្ហបុរី ទាំងអាមេរិកសុទ្ធតែបានបង្ហាញក្ដីរីករាយចំពោះដំណើរការល្អនៃគំនិតផ្ដួចផ្ដើមផ្នែកការពារជាតិទ្វេភាគី។ ភាគីទាំងពីរ ក៏ស្វាគមន៍គម្រោងទិញយន្តហោះស៊េរីទំនើប F-35 ដោយសិង្ហបុរីចំនួនបួនគ្រឿង និងគម្រោងទិញថែម៨គ្រឿងទៀតនៅថ្ងៃខាងមុខ។ ជាមួយគ្នានេះ សព្វាវុធដែលប្រើប្រាស់ដោយកងទ័ពសិង្ហបុរីភាគច្រើនទិញពីអាមេរិកផងដែរ៕	សិង្ហបុរី និងអាមេរិក នៅថ្ងៃទី២៣ ខែកញ្ញា បានចុះហត្ថលេខាបន្តសុពលភាពកិច្ចព្រមព្រៀងទ្វេភាគីដែលអនុញ្ញាតឲ្យយោធាអាមេរិកប្រើប្រាស់មូលដ្ឋាន និងទឹកដីសិង្ហបុរីរយៈពេល១៥ឆ្នាំទៀត។ កិច្ចព្រមព្រៀងនេះ ជាកិច្ចព្រមព្រៀងសំខាន់មួយសម្រាប់ការរក្សាវត្តមានយោធាអាមេរិកនៅក្នុងតំបន់អាស៊ីអាគ្នេយ៍ និងអាស៊ីជារួមផងដែរ។ នាយករដ្ឋមន្ត្រី លី សៀនឡុង និយាយថា បង្ហាញពីទំនាក់ទំនងល្អរវាងប្រទេសទាំងពីរលើវិស័យការពារជាតិ។
លោក ង៉ោ ម៉េងជូ្រន អភិបាលរងខេត្តបន្ទាយមានជ័យ ទទួលបន្ទុកចុះទៅជួយសម្របសម្រួល និងដឹកជញ្ជូនពលករ ដែលបានត្រឡប់មកពីថៃ នៅច្រកអន្តរជាតិប៉ោយប៉ែត-ក្លងឡឹក ទៅទីតាំងផ្សេងៗ ដើម្បីបញ្ចៀសការកកស្ទះ ហើយឱ្យពួកគេធ្វើដំណើរទៅផ្ទះដោយសុវត្ថិភាព។ អភិបាលរងខេត្តរូបនេះ បានប្រាប់សារព័ត៌មានឌីជីថលថ្មីៗ តាមទូរស័ព្ទនៅថ្ងៃទី១១ ខែមេសានេះថា ពលករខ្មែរ បាននាំគ្នាត្រឡប់មកកម្ពុជាវិញច្រើន ដើម្បីចូលរួមបុណ្យចូលឆ្នាំខ្មែរ ដូចកាលពីឆ្នាំមុនៗដែរ។ ប៉ុន្តែពួកគេបាននាំគ្នាសម្រុកចេញមកច្រើន ទើបធ្វើឱ្យមានការកកស្ទះខ្លាំងនៅខាងភាគីថៃ នៅថ្ងៃទី៩-១០ ខែមេសា ។ ដោយសារឃើញស្ថានភាពកកស្ទះនេះ អាជ្ញាធរពាក់ព័ន្ធ បានទៅចរចាជាមួយភាគីថៃ ដើម្បីជួយសម្រួលឱ្យពលរដ្ឋធ្វើដំណើរដោយរលូន ហើយភាគីថៃក៏បានខិតខំសម្របសម្រួលឱ្យពលករខ្មែរ បានចេញមកកម្ពុជា តាមនីតិវិធីផងដែរ។ នេះបើតាមលោក ង៉ោ ម៉េងជូ្រន ។ លោកបន្ថែមថា ក្រុមការងារក៏បានរៀបចំម្ហូបអាហារឱ្យពលករ ដែលបានជាប់គាំងរយៈពេលយូរ នៅច្រកអន្តរជាតិប៉ោយប៉ែត-ក្លងឡឹកផងដែរ។ លោក ង៉ោ ម៉េងជូ្រន បានបញ្ជាក់ថា ៖«ទី១ យើងរកវិធីសម្របសម្រួលជាមួយភាគីថៃ ដើម្បីបង្កើនកម្លាំង, ទី២ ត្រូវបន្ថែមម៉ាស៊ីន និងទី៣ យើងត្រូវដឹកជញ្ជូនពលរដ្ឋពីកន្លែងកកស្ទះទៅស្រុកអារញ្ញ ដែលជាកន្លែងស្នាក់ការរបស់ប៉ូលិសអន្តោប្រវេសន៍ ដើម្បីជួយបំពេញបែបបទ។ ហើយបងប្អូនពលករគាត់មកបញ្ចូលតែលេខលិខិតឆ្លងដែន វាហ្នឹងលឿន! បញ្ហានៃការកកស្ទះយើងបានធ្វើការសម្របសម្រួលរួចរាល់ប្រកបដោយរលូន»។ កាលពីថ្ងៃទី៩ មេសា មានពលករខ្មែរជាង ២០០០នាក់ បាននាំគ្នាចេញមកតាមច្រកអន្តរជាតិប៉ោយប៉ែត-ក្លងឡឹក។ ពលករទាំងនោះ ភាគច្រើនជាអ្នកដែលមានលិខិតឆ្លងដែនត្រឹមត្រូវតាមច្បាប់។ ចំពោះតួលេខដែលពលករខ្មែរ បានត្រឡប់មកកម្ពុជាវិញ ចាប់ពីថ្ងៃទី១ ដល់ថ្ងៃទី១១មេសានេះ លោកអភិបាលរងខេត្ត ពុំទាន់មានទិន្នន័យជាក់លាក់នោះទេ ។ លោក ឡឹង សុផុន មន្ត្រីទទួលបន្ទុកពលករទេសន្តរប្រវេសន៍ នៃអង្គការសង់ត្រាល់ប្រចាំប្រទេសថៃ បានឱ្យដឹងថា ចាប់ពីថ្ងៃទី ៨ដល់ថ្ងៃទី១០ ខែមេសា ពលករខ្មែរត្រឡប់មកកម្ពុជាច្រើន ដើម្បីមកចូលរួមបុណ្យចូលឆ្នាំខ្មែរ តែលោកពុំទាន់មានតួលេខបូកសរុបជាក់លាក់នោះទេ។ លោក សុផុន បានបញ្ជាក់ថា៖«អ្នកខ្លះបានធ្វើដំណើរយូរថ្ងៃមែនទែន ខ្ញុំបានចុះជួបគាត់ផ្ទាល់ គឺពួកគាត់ចេញមកតាំងពីថ្ងៃទី៨ ទី៩ អ្នកខ្លះបានចេញទៅខ្មែរ អ្នកខ្លះរហូតដល់ព្រឹកថ្ងៃទី១០ ទើបគាត់បានចេញទៅដល់ខ្មែរ»។ បើតាមលោក សុផុន មកដល់ពេលនេះ ការកកស្ទះពលករនៅច្រកអន្តរជាតិប៉ោយប៉ែត-ក្លងឡឹក មានស្ថានភាពល្អប្រសើរ ហើយពលករក៏បានធ្វើដំណើរចូលមកកម្ពុជាជាហូរហែផងដែរ។ អភិបាលរងខេត្តឧត្ដរមានជ័យ លោក ឌី រ៉ាដូ បានប្រាប់សារព័ត៌មានថ្មីៗដែរថា សម្រាប់ថ្ងៃធម្មតា នៅច្រកព្រំដែន មានពលករតែប្រមាណ ១០០ទៅ២០០នាក់ទេ តែពេលជិតដល់ថ្ងៃចូលឆ្នាំ មានចន្លោះពី ៤០០ទៅ ៥០០នាក់ក្នុងមួយថ្ងៃ។ ដោយឡែកនៅច្រកព្រំដែនជាំ មានពលករត្រឡប់មកវិញចន្លោះពី ៣០០ទៅ៤០០នាក់ ក្នុងមួយថ្ងៃ។ លោក ឌី រ៉ាដូ អភិបាលរងខេត្តឧត្ដរមានជ័យ។ រូបភាព៖ រដ្ឋបាលខេត្តឧត្ដរមានជ័យ អភិបាលរងខេត្តរូបនេះ បានបញ្ជាក់ថា ពលករខ្មែរប្រមាណជិត ១០០០នាក់ ដែលបានត្រឡប់មកពីថៃ តាមច្រកអូរស្មាច់ និងច្រកជាំ ហើយនៅពេលចប់បុណ្យចូលឆ្នាំខ្មែរ មានអ្នកខ្លះនឹងត្រឡប់ទៅធ្វើការនៅថៃវិញ ហើយអ្នកខ្លះទៀត មិនត្រឡប់ទៅវិញទេ។ លោក ឌី រ៉ាដូ បានបន្តថា ខេត្តឧត្ដរមានជ័យ មានច្រកចេញ-ចូលទៅប្រទេសថៃចំនួន ៣ គឺមានច្រកទ្វារព្រំដែនអន្តរជាតិអូរស្មាច់ និងច្រកទ្វារព្រំដែនអន្តរជាតិជាំ ដែលបានទទួលស្គាល់ទាំងភាគីថៃ និងកម្ពុជា។ មួយច្រកទៀតគឺ ច្រកជប់គគីរ ដែលជាច្រកពុំទាន់បានទទួលស្គាល់ពីខាងភាគីថៃ៕	ពលករខ្មែរ បាននាំគ្នាសម្រុកចេញពីថៃ មកស្រុកកំណើត ដើម្បីអបអរចូលឆ្នាំខ្មែរ ដែលបានធ្វើឱ្យកកស្ទះ នៅច្រកទ្វារអន្តរជាតិប៉ោយប៉ែត-ក្លងឡឹក កាលពីថ្ងៃទី៩ និងទី១០ ខែមេសា។
ក្រុមកីឡាកររបស់ម្ចាស់ជើងឯក Serie A ដែលរួមទាំងខ្សែប្រយុទ្ធឆ្នើម Cristiano Ronaldo ខ្សែបម្រើ Aaron Ramsey និង Paulo Dybala ជាដើមនោះ នឹងមិនយកប្រាក់ឈ្នួលពេញទេ នៅក្នុងខែមីនា មេសា ឧសភា និងមិថុនា ឆ្នាំ២០២០នេះ។ ព្រឹត្តិការណ៍កីឡាទាំងអស់នៅអ៊ីតាលីត្រូវបានផ្អាករហូតដល់ថ្ងៃទី៣ ខែមេសា បន្ទាប់ពីជំងឺដ៏កាចសាហាវ COVID-19 រាតត្បាតខ្លាំងឡើងៗ រហូតសម្លាប់មនុស្សជាច្រើន ជាពិសេសប្រជាជនអ៊ីតាលីដល់ទៅជាងមួយម៉ឺននាក់។ មុនការផ្អាកក្របខណ្ឌលីគបាល់ទាត់កំពូលអ៊ីតាលី ក្រុមរបស់លោក Sarri ឈរនៅកំពូលតារាង Serie A ដោយនាំមុខ Lazio ចំនួន១ពិន្ទុ។ បន្ទាប់ក្រុមកីឡាករ និងអ្នកចាត់ការទូទៅលះបង់ប្រាក់ឈ្នួលយ៉ាងច្រើនសន្ធឹកបែបនេះ ក្លិប Juventus បានបង្ហាញការអរគុណដល់សមាជិកក្រុមខ្លួនចំពោះការជួយជ្រោមជ្រែងក្នុងគ្រាដ៏លំបាកនេះ។ ក្រុមរហស្សនាមសេះបង្កង់នេះ មានកីឡាករច្រើនរូបផងដែរ ដែលឆ្លងជំងឺរលាកសួតបង្កដោយកូរ៉ូណាវីរុសប្រភេទថ្មីនេះ។ ដោយឡែកនៅអាល្លឺម៉ង់វិញ ក្លិបធំៗមួយចំនួនដូចជា Bayern Munich និង Borussia Dortmund កីឡាកររបស់ពួកគេបាល់ព្រមព្រៀងគ្នាកាត់បន្ថយប្រាក់ខែ ដើម្បីយកប្រាក់ទៅជួយក្លិបតូចៗផ្សេងទៀតដែលជួបវិបត្តិហិរញ្ញវត្ថុ ដោយសារកូវីដ-១៩។ រហូតមកទល់ពេលនេះ អ៊ីតាលីនៅតែជាប្រទេសនៅអឺរ៉ុបដែលមានអ្នកស្លាប់ដោយសារ COVID-19 ច្រើនជាងគេរហូតដល់ជាងមួយម៉ឺននាក់។ ដោយឡែកអ្នកឆ្លងមានជាង៩ម៉ឺនករណី និងអ្នកសះស្បើយចំនួនជាងមួយម៉ឺននាក់ផងដែរ៕	កីឡាករ និងលោក Maurizio Sarri អ្នកចាត់ការទូទៅរបស់ Juventus យល់ព្រមមិនយកប្រាក់ឈ្នួលរយៈពេល៤ខែ ដែលស្មើនឹងទឹកប្រាក់៩០ លានអឺរ៉ូ (១០០ លានដុល្លារអាមេរិក) ដើម្បីជួយក្លិបរបស់ពួកគេ អំឡុងពេលមានវិបត្តិដោយសារ COVID-19។
ស្ថានភាពជំងឺកូវីដ-១៩ នៅថៃ នៅថ្ងៃទី១៩ ខែកក្កដា បានហក់ឡើងដល់ចំណុចខ្ពស់បំផុត គិតចាប់តាំងពីផ្ទុះជំងឺឆ្លងនៅចុងឆ្នាំ២០១៩ មក។ ថៃបានរាយការណ៍ករណីឆ្លង ចំនួន១១៧៨៤ករណី ត្រឹមតែរយៈពេល ២៤ម៉ោងប៉ុណ្ណោះ។ ក្នុងចំនួននោះ អ្នកជាប់ពន្ធនាគារចំនួន ១០០នាក់បានឆ្លងកូវីដ-១៩ ។ មកទល់ពេលនេះ ករណីឆ្លងកូវីដ-១៩ សរុបមានជាង ៤១ម៉ឺនករណី និងអ្នកស្លាប់មានចំនួន ៣៤២២នាក់។ អ្នកជាសះស្បើយមានចំនួនជិត ២៩ម៉ឺននាក់។ ដោយករណីឆ្លងកាន់តែរីកសាយ រដ្ឋាភិបាលថៃ បានសម្រេចដាក់ខេត្តចំនួន ៣ទៀត ក្នុងស្ថានភាពបិទខ្ទប់ និងបម្រាមគោចរ ដោយក្នុងនោះមានដូចជា ឈុនបុរី, ឆាឆឹងសៅ និងអយុធ្យា ចាប់ពីថ្ងៃទី២០ ខែកក្កដាទៅ។ នេះបើតាមចុះផ្សាយនៅក្នុងរាជកិច្ចថៃ។ ពេលនេះ រដ្ឋាភិបាល បានសម្រេចដាក់បញ្ជូលខេត្តចំនួន ១៣ហើយ ក្នុងការបិទខ្ទប់។ មកទល់ពេលនេះ ថៃបានផ្តល់វ៉ាក់សាំងបង្ការជំងឺកូវីដ-១៩ ចំនួន ១៤,២លានដូសរួចហើយ។ ក្នុងនោះ មនុស្សចំនួន៣,៤លាននាក់ បានទទួលវ៉ាក់សាំងបង្ការជំងឺកូវីដ-១៩ ពេញលេញ។ ដោយឡែក ស្ថានភាពកូវីដ-១៩ នៅវៀតណាមឯណោះវិញ ក៏កាន់តែធ្ងន់ផងដែរ។ នៅថ្ងៃទី១៨ ខែកក្កដា រដ្ឋាភិបាលក្រុងហាណូយ បានរាយការណ៍ករណីឆ្លងចំនួន ៥៩២៦ករណី និងអ្នកស្លាប់មានចំនួន ២៩នាក់។ នេះជាតួលេខដ៏ខ្ពស់បំផុតរបស់វៀតណាម។ នៅព្រឹកថ្ងៃបន្ទាប់ វៀតណាម បានរកឃើញករណីឆ្លងចំនួនជាង ២ពាន់ករណីបន្ថែមទៀត។ មកទល់ពេលនេះ ករណីឆ្លងជំងឺកូវីដ-១៩ សរុបនៅវៀតណាម បានកើនដល់ជាង ៥ម៉ឺនករណីហើយ ខណៈអ្នកស្លាប់ មានចំនួន ២៥៤នាក់។ អ្នកជាសះស្បើយមានចំនួនត្រឹមតែ ១ម៉ឺននាក់ប៉ុណ្ណោះ។ ចាប់ពីថ្ងៃទី១៩ ខែកក្កដា ខេត្តភាគខាងត្បូងចំនួន១៦ ផ្តើមអនុវត្តវិធានការបិទខ្ទប់ចលនាប្រជាជន ដើម្បីទប់ស្កាត់ករណីឆ្លង ដែលកាន់តែហក់ឡើងខ្ពស់។ ចំណែកជើងហោះហើរមួយចំនួននៅក្នុងប្រទេស ក៏ត្រូវផ្អាកផងដែរ។ វៀតណាម បានផ្តល់វ៉ាក់សាំងបង្ការជំងឺកូវីដ-១៩ យ៉ាងហោចណាស់៤,២៦លានដូស ដោយប្រជាជនចំនួនជាង ៣០ម៉ឺននាក់ បានទទួលវ៉ាក់សាំងពេញលេញ៕	ស្ថានភាពជំងឺកូវីដ-១៩ នៅប្រទេសជិតខាងកម្ពុជា ដូចជា ថៃ និងវៀតណាម កាន់តែធ្ងន់ធ្ងរឡើង ដោយករណីឆ្លងប្រចាំថ្ងៃ បានហក់ឡើងដល់ចំណុចខ្ពស់បំផុត។ ទាក់ទិននឹងបញ្ហានេះ រដ្ឋាភិបាលក្រុងហាណូយ និងក្រុងបាងកក បានដាក់ចេញវិធានការជាច្រើន ដើម្បីទប់ស្កាត់ជំងឺឆ្លងសកល ដែលកំពុងរីកសាយនៅក្នុងប្រទេស។
អត្ថបទទាក់ទង ជំងឺគ្រុនឈីកមិនធ្វើឱ្យអ្នកជំងឺស្លាប់ទេ តែប៉ះពាល់សន្លាក់ធ្ងន់ធ្ងរ ក្រសួងសុខាភិបាល ប្រាប់វិធីការពារជំងឺ «ឈីក» ដែលផ្ទុះឡើងនៅភូមិ៦ ក្នុងខេត្តបន្ទាយមានជ័យ សេចក្តីជូនដំណឹង ដែលចេញដោយលោកស្រី ឱ វណ្ណឌីន រដ្ឋលេខាធិការក្រសួងសុខាភិបាល បានឲ្យដឹងថា បច្ចុប្បន្ន អ្នកដែលកើតជំងឺគ្រុនឈីកនេះ បានជាសះស្បើយប្រមាណ៩០ភាគរយហើយ (ជាង១៨០០នាក់) និងមានត្រឹម១០ភាគរយប៉ុណ្ណោះ (ជាង២០០នាក់) កំពុងសម្រាកព្យាបាលនៅមន្ទីរពេទ្យរដ្ឋ។ ក្នុងចំណោមអ្នកជំងឺទាំងនោះ មាន៨០ភាគរយ នៅខេត្តបន្ទាយមានជ័យ កំពង់ចាម សៀមរាប និង តាកែវ។ ខេត្ត១១ទៀត ដែលមានវត្តមាននៃជំងឺឈីកនេះដែរ គឺ ឧត្តរមានជ័យ ប៉ៃលិន ព្រះវិហារ ត្បូងឃ្មុំ ស្ទឹងត្រែង កំពត ពោធិ៍សាត់ កណ្តាល កំពង់ធំ បាត់ដំបង និង ព្រះសីហនុ។ ជំងឺគ្រុនឈីកនេះ គឺបង្កឡើងដោយមេរោគឈីក ហើយចម្លងពីមនុស្សទៅមនុស្សម្នាក់ តាមរយៈមូសខ្លាញីខាំ ជាពិសេសមូសខាំនៅពេលថ្ងៃ។ ភ្នាក់ងារចម្លង គឺសត្វមូសប្រភេទក្រុមអាអេដេស (Aedes Aegypti and Aedes Albopictus) ដែលដូចគ្នាទៅនឹងភ្នាក់ងារចម្លងជំងឺគ្រុនឈាមផងដែរ។ បើតាមក្រសួងសុខាភិបាល រោគសញ្ញានៃជំងឺនេះ គឺក្រៅពីក្តៅខ្លួន មានកន្តួលក្រហមលើស្បែក និងជើងសន្លាក់ដៃ-ជើង រួមទាំង មានអាការឈឺក្បាល ក្អូតចង្អោរ និងអស់កម្លាំង។ ដើម្បីបង្ការខ្លួនពីជំងឺនេះ ក្រសួងសុខាភិបាលបានណែនាំ និងអំពាវនាវដល់ពលរដ្ឋទាំងអស់ ត្រូវលុបបំបាត់ជម្រកមូសខ្លា ដោយធ្វើអនាម័យសម្អាតជុំវិញផ្ទះ ការពារកុំឲ្យមានទឹកដក់នៅជុំវិញផ្ទះ ដោយលុបបំបាត់ថ្លុក សំបកកំប៉ុង សំបកកង់ឡាន ត្រឡោកដូង ធុងទឹក ផើងផ្កា និងត្រូវដាក់ថ្នាំអាបែតក្នុងពាងទឹក ឬអាងស្តុកទឹក ជារៀងរាល់សប្តាហ៍។ ជាមួយគ្នានេះ ពលរដ្ឋត្រូវស្លៀកពាក់សម្លៀកបំពាក់ដៃវែងជើងវែង និងពាក់ស្រោមជើង ដោយធ្វើយ៉ាងណាគ្របដណ្តប់ភាគច្រើននៃរាងកាយឲ្យជិត។ ពលរដ្ឋគួរប្រើថ្នាំបាញ់ Spray ឬលាប Repellent កុំឲ្យមូសមកជិត ហើយថ្នាំប្រភេទនេះ ស្ត្រីមានផ្ទៃពោះអាចប្រើបានដោយមានសុវត្ថិភាព។ ជាមួយគ្នានេះពលរដ្ឋត្រូវសម្រាន្តក្នុងមុង ហើយពេលថ្ងៃ ត្រូវបើកបង្អួច ទ្វារ ដើម្បីឲ្យមានពន្លឺថ្ងៃ និងមានខ្យល់ចេញ-ចូលបានល្អ។ ជំងឺនេះបានផ្ទុះឡើងសាជាថ្មីនៅកម្ពុជា កាលពីថ្ងៃទី២៣ ខែកក្កដា ឆ្នាំ២០២០ នៅក្នុងភូមិចំនួន៦ ក្នុងសង្កាត់ប៉ោយប៉ែត ខេត្តបន្ទាយមានជ័យ ហើយបានបន្តរាលដាលដល់ខេត្តចំនួន១៦ នៅទូទាំងប្រទេស៕	ភ្នំពេញ៖ ពលរដ្ឋកម្ពុជា២០៤៧នាក់ហើយ ក្នុងខេត្ត១៥ នៅកម្ពុជា បានឆ្លងជំងឺគ្រុនឈីក។ នេះបើយោងតាមសេចក្តីជូនដំណឹងរបស់ក្រសួងសុខាភិបាល នៅថ្ងៃទី៨ ខែសីហានេះ ដោយបញ្ជាក់ថា ក្នុងចំណោមអ្នកសង្ស័យកើតជំងឺឈីកទាំងនេះ មាន១១៨៤នាក់ ស្មើនឹង៥៨ភាគរយ កើតលើមនុស្សពេញវ័យ មានជាង៣០ភាគរយកើតលើកុមារអាយុលើស៥ឆ្នាំ និងមានជាង១១ភាគរយទៀត កើតលើកុមារអាយុក្រោម៥ឆ្នាំ។
រដ្ឋបាលខេត្តតាកែវ បានប្រកាសពីការរកឃើញអ្នកវិជ្ជមានដល់ទៅ៣៩នាក់ នៅថ្ងៃទី១០ ឧសភា ដែលភាគច្រើនគឺជាកម្មកររោងចក្រ និងអាជីវករ។ ខេត្តកំពង់ចាម ក៏មានករណីឆ្លងថ្មីចំនួន២១នាក់ដែរ ដែលភាគច្រើនជាកម្មកររោងចក្រ។ ចំណែកឯខេត្តកំពង់ស្ពឺ ក៏មានវិជ្ជមានកូវីដ-១៩ ចំនួន ៨នាក់បន្ថែមទៀតដែរ ដោយក្នុងនោះមានទារក២នាក់ និងក្មេងម្នាក់ផង។ ៦ករណីទៀត ត្រូវបានរកឃើញនៅខេត្តកំពង់ឆ្នាំង ដែលភាគច្រើនជាអ្នកដែលត្រឡប់ពីរាជធានីភ្នំពេញ។ នៅរយៈចុងក្រោយនេះក្រសួងសុខាភិបាល បានបង្ហាញតែតួលេខអ្នកឆ្លងជំងឺកូវីដ-១៩ សះស្បើយ និងស្លាប់សរុបប្រចាំថ្ងៃប៉ុណ្ណោះ ខណៈរបាយការណ៍លម្អិតត្រូវបានបញ្ចេញដោយរដ្ឋបាលរាជធានី-ខេត្ត ដែលមានករណីឆ្លងវិញ។ នៅថ្ងៃទី១០ ខែឧសភា ឆ្នាំ២០២១ រដ្ឋបាលខេត្តតាកែវបានប្រកាសពីតួលេខអ្នកតេស្តវិជ្ជមានកូវីដ-១៩ នៅក្នុងខេត្តរបស់ខ្លួន ដែលមានដល់ទៅ ៣៩នាក់នេះ ភាគច្រើនជាអាជីវករនៅផ្សារយាយត្រប់ កម្មកររោងចក្រ និងក្រុមគ្រួសាររបស់ពួកគាត់។ តាមរដ្ឋបាលខេត្តតាកែវ ក្នុងចំណោមអ្នកឆ្លងកូវីដ-១៩នេះ មានអ្នករស់នៅស្រុកព្រៃកប្បាស ១៧នាក់ , ស្រុកសំរោង ១១នាក់ ,ស្រុកបាទី៥នាក់ ខណៈស្រុកត្រាំកក់ គិរីវង់ និងស្រុកទាំងមាន២ករណីរៀងខ្លួន។ ដោយសារតែមានករណីឆ្លងជាបន្តបន្ទាប់ រដ្ឋបាលខេត្តតាកែវ ក៏បានសម្រេចបិទខ្ទប់ភូមិបាំងបាត់ ឃុំចារ ស្រុកព្រៃកប្បាស ខេត្តតាកែវបណ្តោះអាសន្នផងដែរ ដើម្បីទប់ស្កាត់ការរាលដាលជំងឺកូវីដ-១៩។ កាលពីថ្ងៃទី ៩ឧសភា ផ្សារយាយត្រប់ ដែលស្ថិតក្នុងក្នុងឃុំរវៀងស្រុកសំរោង ក៏ត្រូវផ្អាកដំណើរការបណ្ណោះអាសន្នដែរ ក្រោយបានរកឃើញករណីវិជ្ជមានកូវីដ-១៩ ជាអាជីវករក្នុងផ្សារនេះ។ នៅឯខេត្តកំពង់ចាមឯណោះវិញ កម្មកររោងចក្រ និងពលរដ្ឋសរុប ២១នាក់ ក៏មានតេសត្តវិជ្ជមានកូវីដ-១៩ ដែរ។ តាមរដ្ឋបាលខេត្តកំពង់ចាម ក្នុងចំណោមអ្នកវិជ្ជមានទាំង២១នាក់ មាន១១នាក់រស់នៅឃុំជាលា ឃុំត្រប់ ឃុំតាំងក្រាំង និងឃុំបាធាយ ស្រុកបាធាយ។ ៨នាក់ ជាពលរដ្ឋរស់នៅឃុំរការអារ និងឃុំព្រែកកុយ នៃស្រុកកងមាស ខណៈពលរដ្ឋ ២នាក់ទៀតរស់នៅឃុំស្វាយទាប ស្រុកចំការលើ។ កាលពីថ្ងៃទី១០ ឧសភា រដ្ឋបាលខេត្តកំពង់ស្ពឺ ក៏បានប្រកាសពីករណីវិជ្ជមានកូវីដ-១៩ ចំនួន ៨នាក់បន្ថែមដែរ ដែលក្នុងនោះមានទារក២នាក់ និងកុមារម្នាក់ផង។ អ្នកមានតេស្តវិជ្ជមានកូវីដ-១៩ទាំង៨នាក់នេះ ជាពលរដ្ឋរស់៦នាក់ រស់នៅស្រុកឧដុង្គ ខណៈស្រុកភ្នំស្រួច និងស្រុកសំរោងទង មាន១ករណីរៀងខ្លួន។ នេះបើតាមរដ្ឋបាលខេត្តកំពង់ស្ពឺ ដែលកំពុងស្រាវជ្រាវ និងអំពាវនាវឲ្យអ្នកដែលធ្លាប់ពាក់ព័ន្ធនឹងអ្នកមានវិជ្ជមានកូវីដ-១៩ ឱ្យទៅធ្វើតេស្តរកជំងឺកូវីដ-១៩ នៅមន្ទីរពេទ្យបង្អែក និងធ្វើចត្តាឡីស័ក។ ដោយឡែកនៅខេត្តកំពង់ឆ្នាំង មានករណីឆ្លងថ្មី ៦ករណីដែរ ដែលក្នុងនោះ៥នាក់ ជាកម្មករសំណង់ និងកម្មកររោងចក្រ ដែលទើបធ្វើដំណើរពីរាជធានីភ្នំពេញ។ អ្នកទាំង៥នាក់នេះ ជាពលរដ្ឋរស់នៅឃុំថ្កូវ និងឃុំព្រៃគ្រី ស្រុកជលគិរី។ ចំណែក១ករណីទៀត ជាពលរដ្ឋរស់នៅក្នុងភូមិឆ្នុកទ្រូ ឃុំឆ្នុកទ្រូ ស្រុកបរិបូណ៌។ គិតមកដល់ពេលនេះ កម្ពុជាមានអ្នកឆ្លងកូវីដ-១៩ មានចំនួនសរុប ២០,២២៣នាក់ ក្នុងនោះអ្នកជាសះស្បើយចំនួន ៨,១៧០០នាក់ ខណៈអ្នកស្លាប់កើនដល់ចំនួន ១៣១នាក់៕	ដោយ៖ ខន ណារី និង សៅ សុខអេង
ដំណឹងសម្ដេច ហ៊ុន សែន ចុះជួបកម្មករនៅតាមរោងចក្រនេះ ត្រូវបានមេសហជីពនៅកម្ពុជា សាទរយ៉ាងខ្លាំង។ លោក ប៉ាវ ស៊ីណា ប្រធានសម្ព័ន្ធសហជីពចលនាកម្មករ យល់ថា បើសម្ដេច ហ៊ុន សែន ចុះជួបកម្មករមែននោះ វាគឺជាឱកាសល្អមួយ សម្រាប់កម្មករទូទាំងប្រទេសកម្ពុជា ដែលអាចបង្ហាញពីទុក្ខលំបាករបស់ពួកគេ ក្នុងការបំពេញការងារកន្លងមក។ លោក ប៉ាវ ស៊ីណា ជឿជាក់ថា បញ្ហាដែលកម្មករលើកចំពោះមុខប្រមុខរដ្ឋាភិបាលផ្ទាល់នោះ វាអាចមានដំណោះស្រាយច្រើន សម្រាប់កម្មករទាំងនោះ។ ថ្លែងប្រាប់សារព័ត៌មានថ្មីៗ ប្រធានសម្ព័ន្ធសហជីពចលនាកម្មកររូបនេះ បានបញ្ជាក់ដូច្នេះថា៖«ខ្ញុំមើលឃើញដែរពីចំណុចវិជ្ជមានថា បើជំនួបនោះកើតឡើងវា អាចមានការវិវត្តច្រើន ព្រោះទី១ វាជិតរដូវការបោះឆ្នោត ។ ទី២ ខ្ញុំសង្កេតឃើញ នៅពេលដែលកម្មករជួបប្រមុខរដ្ឋាភិបាលផ្ទាល់ តែងតែមានការវិវត្តមកដល់ម៉ោងនេះ មានទាំងការវិវត្តការចរចាប្រាក់ឈ្នួលតាមរយៈរដ្ឋាភិបាលចម្រុះ។ ហើយក៏មានការកែទម្រង់គោលនយោបាយ ដូចជាបញ្ហាទឹក ភ្លើង ហានិភ័យការងារ បញ្ហាសុខភាព រួមទាំងបញ្ហាជាប់ពន្ធរបស់កម្មករជាដើម។ ទាំងអស់នេះខ្ញុំមើលឃើញថា វាក៏ជាសម្មិទ្ធផលដែលសហជីព និងរដ្ឋាភិបាលជជែកគ្នាដែរ»។ បញ្ហាប្រាក់ឈ្នួលទាប លក្ខខណ្ឌការងារអាក្រក់ និយោជកធ្វើបាប និងមន្ត្រីមួយចំនួនកេងប្រវ័ញ្ចកម្លាំងញើសឈាមកន្លងមកនេះ គឺសុទ្ធតែជាបញ្ហាដែលកម្មករ ត្រូវរៀបរាប់ដោយផ្ទាល់ចំពោះមុខនាយករដ្ឋមន្ត្រី។ នេះជាការលើកឡើងរបស់លោក អាត់ ធន់ ប្រធានសម្ព័ន្ធសហជីពប្រជាធិបតេយ្យកម្មករកាត់ដេរកម្ពុជា(CCAWDU) ដែលជំរុញឲ្យកម្មករយកឱកាសល្អមួយនេះ ស្នើរដ្ឋាភិបាលដោះស្រាយបញ្ហាពួកគេបន្ថែមទៀត។ លោក អាត់ ធន់ បានបញ្ជាក់ដូច្នេះថា៖«កម្មករអាចយកឱកាសជួបប្រមុខរដ្ឋាភិបាលនោះ ស្នើឲ្យមានការផ្លាស់ប្តូរនូវបញ្ហាអវិជ្ជមានកន្លងទៅ។ ហើយត្រង់ថា ប្រមុខរដ្ឋាភិបាលចុះទៅជួបកម្មករយកបញ្ហាអវិជ្ជមានទាំងនោះ មកដោះស្រាយវាជារឿងល្អ ប៉ុន្តែបើគាត់(ហ៊ុន សែន)ចុះទៅហើយ មិនយកបញ្ហាកម្មករមកដោះស្រាយ ហើយស្ដាប់តែមន្ត្រីរដ្ឋាភិបាលដដែល ក៏វាគ្មានន័យអ្វីដែរ»។ បន្ថែមពីលើនេះ សមាគមរោងចក្រកាត់ដេរនៅកម្ពុជា ហៅកាត់ថា GMAC ចាត់ទុកថា ជំនួបសម្ដេច ហ៊ុន សែន និងកម្មកនាពេលខាងមុខ នឹងអាចលើកកម្ពស់ជីវភាពរស់នៅកម្មកររោងចក្រទូទាំងប្រទេស ឲ្យកាន់តែប្រសើរឡើង។ ហើយវាក៏ឱកាសនៃការសន្ទនាដោយផ្ទាល់រវាងប្រមុខរដ្ឋាភិបាល និងក្រុមថៅកែរោងចក្រ ក្នុងការស្វែងយល់បន្ថែមទៀតពីបញ្ហាប្រឈមនៅក្នុងការវិនិយោគរបស់ពួកគេ ធ្វើយ៉ាងណាធានាឲ្យបាននូវនិរន្តរភាពនៃវិស័យឧស្សាហកម្មនេះផងដែរ។ ក្តីរំពឹងនៃក្នុងការដោះស្រាយបញ្ហាកម្មកររបស់ភាគីសមាគមរោងចក្រកាត់ដេរនៅកម្ពុជា (GMAC) និងមេសហជីពនេះ ធ្វើឡើងក្រោយពីមានដំណឹងថា លោកនាយករដ្ឋមន្ត្រី គ្រោងជួបប្រជុំជាមួយកម្មករ-កម្មការី នៅថ្ងៃទី២០ ខែសីហា ខាងមុខ។ យោងតាមទិន្នន័យពីសមាគមរោងចក្រកាត់ដេរនៅកម្ពុជា (GMAC) បច្ចុប្បន្នសមាគមនេះ មានសមាជិកចំនួន ៥១២ ដោយក្នុងចំណោម ៥៩ក្នុងវិស័យស្បែកជើង ហើយវិស័យនេះបានស្រូបយកការងារជាង ៧០ ម៉ឺននាក់ ។ បច្ចុប្បន្នកម្មកររោងចក្រទូទាំងប្រទេស ទទួលបានប្រាក់ខែគោល១៥៣ដុល្លារ។ ជុំវិញបញ្ហាប្រាក់ខែនេះ ភាគីខាងសហជីពមួយចំនួន ត្រៀមជួបប្រជុំជាមួយភាគីខាងថៅកែរោងចក្រ និងរដ្ឋាភិបាល នាខែកញ្ញា ឆ្នាំ២០១៧ ដើម្បីស្នើសុំឲ្យមានការដំឡើងបន្ថែមទៀត សម្រាប់ប្រាក់ខែគោលរបស់កម្មករនៅឆ្នាំ២០១៨។ ប្រាក់ខែកម្មករ ១៥៣ដុល្លារនេះ បង្ហាញថា កម្មករកម្ពុជាមានលទ្ធភាពទទួលប្រាក់បៀវត្សខ្ពស់ជាងកម្មករនៅប្រទេសភូមា ឡាវ និងបង់ក្លាដេសជាដើម ខណៈដែលកម្មកររោងចក្រនៅប្រទេសវៀតណាមទទួលបានប្រាក់ខែជាង១៦០ដុល្លារ និងកម្មករនៅប្រទេសថៃ ទទួលបានប្រាក់ខែ៣០០ដុល្លារ។ នេះបើតាមលោក អាត់ ធន់ ដែលបន្ថែមដូច្នេះថា៖«មូលហេតុដែលយើងចង់ទាមទាឲ្យដំឡើងប្រាក់ខែដល់កម្មករនោះ ព្រោះប្រាក់ខែកម្មករយើង១៥៣ដុល្លារ និងធ្វើការថែមម៉ោងបានជាង២០០ដុល្លារនេះ មិនអាចចាយវាយគ្រាប់គ្រាន់ទេ ដោយសារតែអតិផលណា និងថ្លៃទំនិញស្រុកយើងថ្លៃ។ ប៉ុន្តែនៅវៀតណាម និងថៃវិញ ប្រាក់ខែគេលើសយើងតិចតួចទេ តែតម្លៃទំនិញពួកគេថោក ដូច្នេះពួកគេអាចចំណាយគ្រប់គ្រាន់សម្រាប់ជីវភាពរស់នៅស្រុកគេ»។	ភ្នំពេញ៖ សម្តេចនាយករដ្ឋមន្ត្រី ហ៊ុន សែន គ្រោងជួបកម្មករនៅតាមរោងចក្រ ដើម្បីពិនិត្យមើលទៅលើស្ថានភាពការងារនិងការរស់នៅពួកគេ។ មេសហជីពនៅកម្ពុជា សន្និដ្ឋានថា ជំនួបប្រមុខរដ្ឋាភិបាល និងកម្មករនេះ នឹងអាចមានច្រកចេញច្រើន ក្នុងការដោះស្រាយបញ្ហាទុក្ខលំបាករបស់កម្មករ។
អត្ថបទទាក់ទង តើបក្សឆ្ពោះទៅមុខអាចបង្កើតរដ្ឋាភិបាលបានឬទេ? ក្រោយលទ្ធផលបឋមត្រូវបានប្រកាស នៅថ្ងៃទី១៥ ខែឧសភា បក្សរួបរួមថៃ ដែលមានលោកប្រាយុទ្ធ ចន្ទអូចា នាយករដ្ឋមន្រ្តីបណ្តោះអាសន្នថៃ ទទួលបានកៅអីសភាចំនួនទទួលបាន ៣៦កៅអីប៉ុណ្ណោះ ខណៈបក្សប្រឆាំង ឆ្ពោះទៅមុខ ទៅបានកៅអីរដ្ឋសភាច្រើនជាងគេ ដែលមានចំនួន ១៥១។ ក្នុងកិច្ចសម្ភាសជាមួយអ្នកសារព័ត៌មានក្នុងស្រុក អនុប្រធានបក្សជាតិថៃរួបរួម លោក Thanakorn Wangboonkongchana បានអះអាងថា លោកប្រាយុទ្ធ អាចនឹងចាកចេញពីនយោបាយ។ «លោកមិនបានលើកឡើងអ្វីឡើយ ប៉ុន្តែខ្ញុំគិតថា គាត់ប្រហែលជាត្រូវឈប់ហើយ»។ លោក Thanakorn បានបញ្ជាក់បែបនេះ នៅថ្ងៃទី១៥ ខែឧសភា ដោយបន្តថា លោកគាំទ្រ និងសរសើរលោកប្រាយុទ្ធ ដែលបានដឹកនាំប្រទេសច្រើនជាង ៨ឆ្នាំកន្លងមក។ បើតាមអនុប្រធានបក្សរួបរួមជាតិថៃរួបរួម លោកជឿថា ប្រជាជនថៃ នឹងចងចាំអ្វីដែលលោកប្រាយុទ្ធ បានធ្វើ និងសម្រេចបានសម្រាប់ប្រទេស ដោយមិនមានបញ្ហាល្អក់កករដូចជាអំពើពុករលួយអ្វីឡើយ។ នេះបើតាមការចុះផ្សាយរបស់សារព័ត៌មាន CNA។ លោកប្រាយុទ្ធ បានក្លាយជានាយករដ្ឋមន្រ្តីថៃ នៅក្នុងឆ្នាំ២០១៤ ក្រោយរដ្ឋប្រហារយោធាលើលោកស្រី យីងឡាក់ ស៊ីនណាវ៉ាត់ត្រា ដែលជានាយករដ្ឋមន្រ្តីនៃរដ្ឋាភិបាលស៊ីវិល។ នៅក្នុងឆ្នាំ២០១៩ លោកប្រាយុទ្ធ បានក្លាយជានាយករដ្ឋមន្រ្តីថៃជាថ្មី៕	អនុប្រធានបក្សជាតិថៃរួបរួម លោក Thanakorn Wangboonkongchana នៅថ្ងៃទី១៥ ខែឧសភា បានអះអាងថា លោកប្រាយុទ្ធ ចន្ទអូចា បេក្ខជននាយករដ្ឋមន្រ្តីបក្សជាតិថៃរួបរួម អាចនឹងដើរចេញពីនយោបាយ ក្រោយពីចាញ់ការបោះឆ្នោតរើសសមាជិករដ្ឋសភា។
គិតចាប់មកដល់ពីនេះ បាតុកម្មនៅទីក្រុងហុងកុងគឺមានរយៈពេលជិត ៧ខែហើយ សេដ្ឋកិច្ច ពាណិជ្ជកម្មរបស់ទីក្រុងក៏កាន់តែខ្សោយ។ បញ្ហាបាតុកម្មនេះ បានបង្កឡើងដោយសារតែបញ្ហាសំណើច្បាប់បត្យាប័ន កាលពីខែមិថុនា។ ថ្លែងប្រាប់ក្រុមប្រឹក្សានីតិបញ្ញត្តិ លោកស្រីការី ឡាំ បានលើកឡើងថា ការគ្រប់គ្រង «ប្រទេសមួយ ប្រព័ន្ធពីរ» នឹងនៅតែរក្សាដដែល និងពេញលេញ រហូតដល់ក្រោយឆ្នាំ ២០៤៧ ប្រសិនបើទីក្រុងហុងកុង អាចអនុវត្តគោលការណ៍ឲ្យបានត្រឹមត្រូវ។ បើតាមការពន្យល់របស់លោកស្រីប្រធានប្រតិបត្តិទីក្រុងហុងកុង គោលការណ៍នេះ គឺគ្រាន់តែជាការគោរពប្រទេសចិនតែមួយ នោះប្រព័ន្ធគ្រប់គ្រងទីក្រុងហុងកុងបច្ចប្បន្ន នឹងនៅតែអនុវត្តដដែលរហូតដល់ផុតឆ្នាំ ២០៤៧។ យ៉ាងណាក៏ដោយ លោកស្រី ការី ឡាំ មិនបានបកស្រាយឲ្យបានច្បាស់លាស់ជាងនេះនោះទេ។ នេះបើតាមការចុះផ្សាយរបស់សារព័ត៌មាន AP។ ក្រៅពីនិយាយពីការគ្រប់គ្រង «ប្រទេសមួយ ប្រព័ន្ធពីរ» លោកស្រី ការី ឡាំ ក៏បានប្រកាសពីការបង្កើតគណៈកម្មាធិការមួយ នៅខែក្រោយ ដើម្បីស៊ើបអង្កេតរកមូលហេតុ ដែលបានបង្កឲ្យមានបាតុកម្មរហូតដល់ជិត ៧ខែកន្លងមកនេះ។ សមាជិកគណៈកម្មាធិការនេះ អាចមានសមាជិកដូចជា សាស្ត្រាចារ្យ អ្នកជំនាញ មេដឹកនាំសង្គម ខណៈ អ្នកជំនាញទាំងនោះ កំពុងស្ទាក់ស្ទើរ ក្នុងការចូលរួម ដោយសារតែបារម្ភពីបញ្ហា ការវាយប្រហារជាឯកជន និងការបែកធ្លាយព័ត៌មានឯកជនរបស់ខ្លួន។ ជាការពិត នៅក្នុងឆ្នាំ ១៩៩៧ ចិន និងអង់គ្លេស បានចុះហត្ថលេខាលើកិច្ចព្រមព្រៀងមួយ ដើម្បីប្រគល់ទឹកដីហុងកុងឲ្យមកចិនគ្រប់គ្រងវិញ។ ប៉ុន្តែក្នុងរយៈពេល ៥០ឆ្នាំ ពោលគឺពីឆ្នាំ ១៩៩៧ ដល់ ឆ្នាំ ២០៤៧ ទីក្រុងប៉េកាំង ត្រូវតែរក្សាទំលាប់ចាស់ដដែល រួមទាំងនយោបាយ និងសេដ្ឋកិច្ច។ ទាល់តែផុតឆ្នាំ ២០៤៧ ទើប ចិនមានដែនយុត្តាធិការផ្តាច់មុខលើកោះហុងកុង៕	លោកស្រីប្រធានប្រតិបត្តិទីក្រុងហុងកុង ការី ឡាំ នៅថ្ងៃទី១៦ ខែមករា បានលើកឡើងថា ការគ្រប់គ្រង «ប្រទេសមួយ ប្រព័ន្ធពីរ» របស់ទីក្រុងហុងកុង អាចបន្តអនុវត្តរហូតដល់ក្រោយឆ្នាំ ២០៤៧ បើសិនទីក្រុងស្វយ័តមួយនេះ អនុវត្ត «គោលការណ៍ប្រទេសមួយ» បានល្អ។
នាយករដ្ឋមន្រ្តីឥណ្ឌា នារិន្រ្ទា ម៉ូឌី នឹងមិនចូលរួមកិច្ចប្រជុំកំពូលមេដឹកនាំប្រទេសមានសេដ្ឋកិច្ចរីកចម្រើនទាំង៧ (G7) ដោយផ្ទាល់ឡើយ។ នេះបើតាមការប្រកាសរបស់រដ្ឋាភិបាលឥណ្ឌានៅថ្ងៃទី១១ ខែឧសភា។ កិច្ចប្រជុំកំពូលមេដឹកនាំ G7 នឹងធ្វើឡើងរយៈពេល៣ថ្ងៃចាប់ពីថ្ងៃទី១១-១៣មិថុនា នៅឯទីក្រុង Cornwell ភាគខាងត្បូងអង់គ្លេស។ ឥណ្ឌា ដែលមិនមែនជាសមាជិកផងនោះ ត្រូវបានលោកនាយករដ្ឋមន្រ្តី បូរីស ចនសុន អញ្ជើញជាភ្ញៀវកិត្តិយសផងដែរ។ យ៉ាងណាមិញ រដ្ឋាភិបាលឥណ្ឌាប្រកាសថា លោកនាយករដ្ឋមន្រ្តី នារិន្ទ្រា ម៉ូឌី នឹងចូលរួមកិច្ចប្រជុំដោយផ្ទាល់ឡើយ។ ជំនួសមកវិញ លោកនឹងចូលរួមតាមប្រព័ន្ធអនឡាញ។ វិបត្តិជំងឺកូវីដ-១៩ នៅឥណ្ឌា ជាហេតុផលចម្បងដែលលោក ម៉ូឌី សម្រេចចិត្តមិនធ្វើដំណើរទៅអង់គ្លេសដោយផ្ទាល់។ «ដោយសារស្ថានភាពកូវីដ១៩ ដែលកំពុងកើតឡើងយ៉ាងអាក្រក់នេះ លោកនាយកមន្រ្តីមិនអាចចូលរួមកិច្ចប្រជុំដោយផ្ទាល់បាន»។ អ្នកនាំពាក្យក្រសួងការបរទេសឥណ្ឌា Arindam Bagchi បញ្ជាក់បែបនេះនៅថ្ងៃទី១១ ខែឧសភា។ ស្ថានភាពជំងឺកូវីដ-១៩ នៅឥណ្ឌា នៅតែបន្តយ៉ាប់យ៉ឺន។ ជាច្រើនសប្ដាហ៍មកហើយ ករណីឆ្លងប្រចាំថ្ងៃរក្សាចំនួនពី៣០ម៉ឺននាក់ទៅ៤០ម៉ឺននាក់ ដែលធ្វើឱ្យករណីឆ្លងសរុបនៅប្រទេសអាស៊ីខាងត្បូងមួយនេះហក់ឡើងដល់ជាង២៣លាននាក់ ខណៈអ្នកស្លាប់មានលើស២៥ម៉ឺននាក់។ ជំនួយអន្តរជាតិ ក៏ទៅដល់ឥណ្ឌាផងដែរ ដើម្បីសម្រាលបន្ទុកប្រទេសនេះ។ គួររំឭកថា អំឡុងពេលកិច្ចប្រជុំថ្នាក់រដ្ឋមន្រ្តីការបរទេស G7 កន្លងទៅ ប្រតិភូឥណ្ឌាពីរនាក់ ត្រូវធ្វើតេស្តវិជ្ជមានជំងឺកូវីដ-១៩ ដែលបង្ខំឱ្យរដ្ឋមន្រ្តីការបរទេសឥណ្ឌាលោក Subrahmanyam Jaishankar ត្រូវជួបដៃគូបរទេសតាមអនឡាញពីសណ្ឋាគារទៀតផង៕	ដោយ ឈួ ស៊ាវយីងជាវ
គ្រឿងបុក ជាការផ្សំឡើងនៃធាតុជាច្រើនមុខដើម្បីប្រើក្នុងម្ហូបឲ្យកាន់តែមានរសជាតិឆ្ងាញ់។ តាំងពីបុរាណមក គ្រឿងបុកត្រូវបានប្រើក្នុងម្ហូបខ្មែរជាច្រើនមុខ ដោយផ្សំឡើយពីមើមរុក្ខជាតិ និងស្លឹករុក្ខជាតិ ៥ ទៅ៦មុខ ដែលអាចរកបាននៅក្បែរផ្ទះ។ ជាទូទៅ គេដាក់ធាតុទាំងអស់ចូលគ្នា រួចបុកឲ្យម៉ត់ ដោយប្រើ អង្រែ និងត្បាល់។ ប្រជាជនខ្មែរភាគច្រើន និយមប្រើគ្រឿងបុកបង់ក្នុងសម្ល ឆា និងការីជាដើម។ គ្រឿង ក្រោយកែច្នៃជាគ្រឿងបុកស្រាប់សម្រាបដាក់ក្នុងសម្ល។ រូបភាពពីកញ្ញា ហ៊ុង សាន់សុជាតា ក្រោយសង្កេតឃើញពីភាពសំខាន់នៃគ្រឿងបុក ដែលចុងភៅមិនអាចខ្វះបាន ដើម្បីដាក់ក្នុងម្ហូបឲ្យកាន់តែមានរសជាតិ កញ្ញា ហ៊ុង សាន់សុជាតា និស្សិតឆ្នាំទី៤នៃវិទ្យាស្ថានបច្ចេកវិទ្យាកម្ពុជា និងនិស្សិត៥រូបទៀត បានសម្រេចចិត្តផលិតគ្រឿងបុកជាផលិតផលស្រាប់នេះឡើង។ កញ្ញា សាន់សុជាតា ចង់ផ្តល់ភាពងាយស្រួល និងចំណេញពេលវេលា ដល់ស្រ្តីមេផ្ទះ និងចុងភៅទាំងអស់ ដែលចូលចិត្តធ្វើម្ហូបមានគ្រឿងបុកចាំបាច់។ និស្សិត និងលោកគ្រូ ពេលទទួលបានជ័យលាភីលេខ១ ក្នុងកម្មវិធីអាជីវកម្មខ្ញុំ របស់ក្រសួងអប់រំ។ រូបភាពពីកញ្ញា ហ៊ុង សាន់សុជាតា និស្សិតវ័យ២១ឆ្នាំរូបនេះ បានប្រាប់ ThmeyThmey25 ដូច្នេះថា៖« គ្រឿងបុកនេះ នឹងជួយឱ្យអ្នកធ្វើម្ហូបដែលទាក់ទងជាមួយគ្រឿងពេលណាក៏បាន ជាពិសេសក្នុងករណីថា ឥឡូវហ្នឹងយើងម្នាក់ៗសុទ្ធតែមានការងារធ្វើ រវល់រាងខ្លួន អ៊ីចឹងទោះគាត់ចេញពីធ្វើការយប់ ក៏អាចធ្វើម្ហូបហូបបាន។ គាត់មិនខាតពេលទៅផ្សារទិញគ្រឿងឡើយ»។ ម្យ៉ាង កញ្ញា សាន់សុជាតា មើលឃើញពីសកម្មភាពជាក់ស្តែងប្រចាំថ្ងៃរបស់អ្នកផ្ទះ ដែលចំណាយពេលយូរដើម្បីបុកគ្រឿង ទម្រាំបានធ្វើម្ហូប។ « មើលតាមជីវភាពប្រចាំថ្ងៃ យើងឃើញថាវាពិបាក ពេលដែលអ្នកផ្ទះគាត់ធ្វើម្ហូបមានគ្រឿងបុកម្តងៗ ព្រោះគាត់ត្រូវទៅផ្សារដើម្បីទិញគ្រឿងយកមកបុក»។ នេះជាការលើកឡើងរបស់និស្សិតផ្នែកគីមីចំណីអាហារ ដោយបានបន្ថែមថា ដ្បិតក្នុងផ្សារមានគ្រឿងបុកស្រាប់ តែមិនដឹងថាគ្រឿងនោះផ្សំពីអ្វីខ្លះ ហើយធ្វើតាំងពីពេលណា ជាពិសេសគឺមិនទុកចិត្តរឿងអនាម័យ។ គ្រឿងបុកដែលក្រុមនិស្សិតទាំង៦នាក់ ផលិតផ្សំឡើងតាមរូបមន្តដែលប្រជាជនខ្មែរ ធ្វើប្រចាំថ្ងៃ មានដូចជា គល់ស្លឹកគ្រៃ ស្លឹកក្រូចសើច រមៀត រំដេង និងខ្ទឹមស។ មេដាយមាស និងប័ណ្ណសសើរ ដែលក្រុមនិស្សិតទទួលបាន។ រូបភាពពីកញ្ញា ហ៊ុង សាន់សុជាតា ស្ថិតក្នុងដំណាក់កាល ដែលត្រូវសិក្សាបន្ថែម គ្រឿងបុក ត្រូវបានផលិតដោយប្រើមាស៊ីនក្រឡុក និងស្របតាមរូបមន្តនៃផ្នែកគីមីចំណីអាហារ ដែលអាចរក្សាទុកបានរយៈពេល១ឆ្នាំ។ ការណ៍នេះ នឹងជួយឱ្យប្រជាជនខ្មែររស់នៅក្រៅប្រទេសកាន់តែមានភាពងាយស្រួលក្នុងការទទួលគ្រឿងបុកស្រាប់ មិនពិបាករកទិញគ្រឿងផ្សំតម្លៃថ្លៃ។ កញ្ញា សាន់សុជាតា និងសមាជិក៥រូបទៀត កំពុងស្វែងរកអ្នកវិនិយោគ ខណៈបច្ចុប្បន្នពួកគេជានិស្សិតនៅឡើយ និងបានត្រឹមស្រាវជ្រាវប៉ុណ្ណោះ។ កញ្ញា សាន់សុជាតា សង្ឃឹមថា គ្រឿង នឹងអាចសាយភាយដល់ទីផ្សារក្រៅស្រុក ដើម្បីផ្តល់ភាពងាយស្រួលដល់ពលរដ្ឋខ្មែរនៅប្រទេស។ យ៉ាងណាមិញ គ្រឿងស្ថិតក្នុងដំណាក់កាលសាកល្បងនៅឡើយ ដោយនិស្សិតទាំង៦នាក់ កំពុងសិក្សាបន្ថែមលើគុណភាព រសជាតិ និងដំណើរការទីផ្សារ។ ដ្បិតក្នុងដំណាក់កាលសាកល្បង តែគ្រឿងបានទទួលមេដាយមាស លើជ័យលាភីលេខ១ ក្នុងកម្មវិធី«អាជីវកម្មខ្ញុំ» របស់ក្រសួងអប់រំ យុវជន និងកីឡា។ រូបភាពនិស្សិត ជាមេដាយមាស។ រូបភាពពីកញ្ញា ហ៊ុង សាន់សុជាតា មុនទទួលភាពជោគជ័យនេះ គ្រឿង ត្រូវបានដាក់ប្រកួតក្នុងកម្មវិធី Tech Innovation ផងដែរ ប៉ុន្តែមិនបានទទួលជ័យលាភីឡើយ។ ការបរាជ័យនេះ ក្លាយជាមេរៀនល្អមួយសម្រាប់និស្សិតទាំង៦រូប សិក្សា និងកែតម្រូវពីកំហុសឆ្គង។ កញ្ញា ហ៊ុង សាន់សុជាតា លើកទឹកចិត្តដល់អ្នកដែលកំពុងជួបបញ្ហា កុំបាក់ទឹកចិត្ត និងកុំបោះបង់ខ្លួងឯង ទោះធ្លាក់យ៉ាងណា ក៏គង់មានថ្ងៃជោគជ័យ។ ទន្ទឹមនឹងនេះ មិនត្រូវបោះចោលក្តីស្រមៃ ព្រោះតម្លៃរបស់យើងមាននៅកន្លែងផ្សេងគ្នា៕	និសិ្សតខ្មែរ៦នាក់ មកពីសាលាចំនួនបួន រួមគ្នាផលិតគ្រឿងបុកខ្មែរ ជាផលិតផលកំប៉ុង ដើម្បីផ្តល់ភាពងាយស្រួលដល់ស្រ្តី/បុរសមេផ្ទះ ឬចុងភៅ និងប្រជាជនខ្មែររស់នៅក្រៅប្រទេស។ «គ្រឿង» ជាឈ្មោះផ្លូវការ ដែលក្រុមនិស្សិតដាក់ក្នុងបំណងរក្សាឈ្មោះដើម។ ធាតុផ្សំនៃគ្រឿង មិនខុសពីធាតុផ្សំដែលស្រ្តីមេផ្ទះប្រើជាប្រចាំ ដើម្បីដាក់ក្នុងម្ហូបឡើយ។ យ៉ាងណាមិញ គ្រឿងមកនេះ មិនទាន់ក្លាយជាផលិតសម្រេចឡើយ ដោយកំពុងសិក្សាបន្ថែម ដើម្បីធានានូវគ្រឿងបុកកំប៉ុងមានគុណភាពខ្ពស់ និងទុកបានយូរ។ កាលពីថ្មីៗនេះ គ្រឿងបុករបស់យុវជនខាងលើ បានទទួលមេដាយមាសក្នុងកម្មវិធី«អាជីវកម្មខ្ញុំ» របស់ក្រសួងអប់រំផងដែរ។
តំបន់វាលធំជាតំបន់ធម្មជាតិ ដែលមានវាលស្មៅធំល្វឹងល្វើយពណ៌បៃតងខៀវខ្ចីនៅរដូវវស្សា និងមានពណ៌មាស នៅរដូវប្រាំង។ «វាលធំ» ដែលស្ថិតនៅឧទ្យានជាតិវីរៈជ័យ មានទេសភាពដ៏ស្រស់ស្អាត អាចគយគន់ថ្ងៃលិច និងថ្ងៃរះ។ ឧទ្យានជាតិវីរៈជ័យ បង្កើតឡើងនៅឆ្នាំ១៩៩៣ មានផ្ទៃដី ៣៣២,៥០០ ហិកតា ដែលលាតសន្ធឹងគ្របដណ្ដប់ខេត្តចំនួនពីរ គឺខេត្តស្ទឹងត្រែង និងរតនគិរី គឺជាតំបន់ដែលសម្បូរទៅដោយធនធានធម្មជាតិ និងជីវៈចម្រុះ ហើយគ្របដណ្ដប់ដោយព្រៃស្រោង និងវាលស្មៅ។ តំបន់វាលធំជាតំបន់ធម្មជាតិ ដែលមានវាលស្មៅធំល្វឹងល្វើយពណ៌បៃតងខៀវខ្ចីនៅរដូវវស្សា និងមានពណ៌មាស នៅរដូវប្រាំង។ លោក ជួន ភិរម្យ ទឹកធ្លាក់ឆាយតាប៉ាង និងទឹកធ្លាក់ឆាយយោង នៃតំបន់អារ៉ែង ខេត្តកោះកុង ទឹកធ្លាក់ឆាយតាប៉ាង មានកម្ពស់ប្រហែល ១០០ម៉ែត្រ និងមានទីតាំងស្ថិតនៅក្នុងភូមិចំណារ ឃុំជីផាត ស្រុកថ្មបាំង ខេត្តកោះកុង។ ដោយឡែក ទឹកធ្លាក់ឆាយយោង លោកអ្នកត្រូវធ្វើដំណើជាង ២០គីឡូម៉ែត្រ ពីភូមិប្រឡាយ ឃុំប្រឡាយ ស្រុកថ្មបាំង ខេត្តកោះកុង។ តំបន់ធម្មជាតិអារ៉ែង សម្បូរទៅដោយកន្លែងកម្សាន្តបែបបធម្មជាតិជាច្រើន ពិសេសតំបន់ទឹកធ្លាក់ ដែលមានភាពទាក់ទាញខ្លាំងបំផុតពីសំណាក់ភ្ញៀវទេសចរ ក៏ដូចជាអ្នកចូលចិត្តដើរបែបផ្សងព្រេងផងដែរ។ លោកអ្នកនឹងឃើញទឹកដែលធ្លាក់លើជញ្ជាំងថ្មខ្ពស់ៗ អមជាមួយព្រឹក្សាខៀវស្រងាត់។ កន្លែងធម្មជាតិនេះ សាកសមបំផុតសម្ររាប់អ្នកដើរព្រៃ នារដូវវស្សា។ ភ្នំខ្នងវាល ស្ថិតនៅក្នុងដែនជម្រកសត្វព្រៃភ្នំឳរ៉ាល់ ខេត្តកំពងស្ពឺ គឺជាតំបន់ទេសចរណ៍លាក់សម្រស់ គួរឱ្យគយគន់មិនចេះជិនណាយ។ មានកម្ពស់ប្រហែល ៩០០ម៉ែត្រ តែ ភ្នំខ្នងវាល មានតំបន់ទេសចរណ៍ជាច្រើន ដែលគួរឱ្យចាប់អារម្មណ៍ ដូចជា ទឹកធ្លាក់ វាលស្មៅ រួមទាំងភ្នំជាច្រើនព័ន្ធជុំវិញ។ ជាទីតាំងសាកសមបំផុតសម្រាប់អ្នកបោះតង់ មិនថារដូវប្រាំង ឬវស្សា ខ្នងវាល នៅតែរក្សាសម្រស់ឥតប្រួលប្រែ។ លោក ភិរម្យ ប្រាប់ដូច្នេះ៖« អ្នកមិនសូវមានបទពិសោធធ្លាប់ឡើងភ្នំ ឬអ្នកចង់ទទួលបានបទពិសោធថ្មី គួរសាកល្បងផ្សងព្រេងនៅ ភ្នំខ្នងវាល តែត្រូវត្រៀមលក្ខណៈឱ្យបានល្អ ដូចជាពិនិត្យលើថេរវេលាឡើងភ្នំ ស្ថានភាពផ្លូវ និងមានអ្នកនាំផ្លូវជាដើម។» «វាលធំ» ដែលស្ថិតនៅឧទ្យានជាតិវីរៈជ័យ មានទេសភាពដ៏ស្រស់ស្អាត អាចគយគន់ថ្ងៃលិច និងថ្ងៃរះ។ រូបភាព៖ លោក ជួន ភិរម្យ ខ្នងផ្សា មានព្រំប្រទល់ជាប់ខេត្តកំពង់ស្ពឺ និងខេត្តកោះកុង ខ្នងផ្សា ជាតំបន់ព្រៃភ្នំដ៏ធំមួយ ដែលមានទេសភាពស្រស់ត្រកាលលាក់ខ្លួននៅក្នុងព្រៃ។ ខ្នងផ្សា ជាតំបន់ទេសចរណ៍បែបផ្សងព្រេង ដែលភ្ញៀវទេសចរត្រូវធ្វើដំណើរថ្មើរជើង។ ការធ្វើដំណើរទៅកាន់ ខ្នងផ្សា មានភាពងាយស្រួល រួមផ្សំនឹងទេសភាពដ៏ស្រស់ស្អាត បានធ្វើឲ្យភ្ញៀវទេសចរជាច្រើនងាកមកកម្សាន្តនៅតំបន់នេះ ដែលជាសក្ដានុពលទេសចរណ៍ធម្មជាតិ។ ពេលព្រឹក ភ្ញៀវទេសចរអាចទស្សនាព្រះអាទិត្យរះ អមដោយអាកាសធាតុត្រជាក់ និងពលល្ងាច អាចទស្សនាថ្ងៃលិចពីលើខ្នងភ្នំ។ ជីផាត ជាតំបន់សហគមន៍អេកូទេសចរណ៍ប្រៀបដូចឋានសួគ៌ក្រោមមេឃ នៅខេត្តកោះកុង ។ ជីផាត អាចនិយាយបានថាជាប្រភពនៃតំបន់ទេសចរណ៍ សម្រាប់អ្នកដើរផ្សងព្រេង និងស្វែងរកភាពស្ងប់ស្ងាត់ ស្រូបយកខ្យល់បរិសុទ្ធផងដែរ។ ជាមួយគ្នានេះ លោក ជួន ភិរម្យ បានណែនាំថា ចំពោះអ្នកដែលផ្សងព្រេងលើកដំបូង ត្រូវមានការប្រុងប្រយ័ត្ន ត្រូវសម្ភារៈចាំបាច់ឱ្យត្រឹមត្រូវ សម្រាប់ធ្វើដំណើរឱ្យដល់គោលដៅ។ សម្ភារៈ ដែលត្រូវការឡើងភ្នំមានដូចជា អាវភ្លៀង តង់ការពារជម្រាបទឹក ស្បែកជើងមិនជ្រាបទឹក ជ្រើសរើសអាវដែលងាយស្ងួត អាហារក្រៀម ថ្នាំសង្កូវ ពិនិត្យមើលការព្យាករណ៍អាកាសធាតុ ជាពិសេសទាក់ទងអ្នកនាំផ្លូវ ពេលធ្វើដំណើរឡើងភ្នំ។ ប្រសិនបើអ្នកធ្វើដំណើរជាក្រុម គួររកអ្នកមានបទពិសោធឡើងភ្នំស្រាប់ ដើម្បីជួយដោះស្រាយពេលជួបបញ្ហាផងដែរ៕ ទឹកធ្លាក់ឆាយតាប៉ាង និងទឹកធ្លាក់ឆាយយោង នៃតំបន់អារ៉ែង ខេត្តកោះកុង។ រូបភាព៖ លោក ជួន ភិរម្យ ភ្នំខ្នងវាល ស្ថិតនៅក្នុងដែនជម្រកសត្វព្រៃភ្នំឳរ៉ាល់ ខេត្តកំពងស្ពឺ គឺជាតំបន់ទេសចរណ៍លាក់សម្រស់ គួរឱ្យគយគន់មិនចេះជិនណាយ។ រូបភាព៖ លោក ជួន ភិរម្យ ខ្នងផ្សា ជាជម្រើសល្អមួយ សម្រាប់ទេសចរដើរកម្សាន្តបែបផ្សងព្រេង ថ្មើរជើង ដោយអាចគយគន់ទេសភាព ស្មៅខៀវខ្ចី នារដូវវស្សា។ រូបភាព៖ លោក ជួន ភិរម្យ	ភ្នំពេញ៖ តើទេសចរគួរផ្សងព្រេងនៅតំបន់ទេសចរណ៍ណា នារដូវវស្សា? អ្នកមានបទពិសោធដើរព្រៃជាង២០ឆ្នាំ លោក ជួន ភិរម្យ បានណែនាំពីកន្លែងធម្មជាតិមួយចំនួន សម្រាប់ទេសចរណាដែលមានបំណងចង់ ដើរព្រៃ បោះតង់ នារដូវវស្សា។ បើតាម អ្នកមានពិសោធរូបនេះ មានកន្លែងធម្មជាតិច្រើនណាស់ ដែលទេសចរគួរទៅនារដូវវស្សា ប៉ុន្តែលោក សូមលើកយកកន្លែងមួយចំនួនមកបង្ហាញប៉ុណ្ណោះ។
ការបំផ្ទុះគ្រាប់បែកចំននួនពីរបានកើតឡើងនៅក្បែរអាកាសយានដ្ឋាន Hamid Karzai ក្នុងរដ្ឋធានី កាប៊ុល និងសណ្ឋាគារមួយក្បែរនោះនៅយប់ថ្ងៃទី២៦ ខែសីហាដែលបណ្ដាលឱ្យប្រជាជនអាហ្វហ្កានីស្ថានច្រើនជាង៦០នាក់ និងកងទ័ពអាម៉េរិកចំនួន១៣នាក់បានស្លាប់។ មនុស្សរាប់រយទៀតបានរង របួស។ ទោះជាមានហានិភ័យក្ដី អង់គ្លេសប្រកាសថា ខ្លួនបន្តយុទ្ធនាការជម្លៀសមនុស្សចេញពីអាហ្វហ្កានីស្ថានដដែល។ ថ្លែងក្រោយកិច្ចប្រជុំសន្តិសុខបន្ទាន់ស្ដីពីស្ថានភាពនៅអាហ្វហ្កានីស្ថាន លោកនាយករដ្ឋមន្រ្តី បូរីស ចនសុន បញ្ជាក់ថា យុទ្ធនាការដែលបានដំណើរការនៅតែបន្តដដែលតាមកាលវិភាគដែលកំណត់ ។ នាយករដ្ឋមន្ត្រីរូបនេះបានអះអាងថា យោធាអង់គ្លេសបានត្រៀមខ្លួនសម្រាប់ការជម្លៀសនេះអស់ជា ច្រើនខែមកហើយ ហើយក៏បានដឹងច្បាស់អំពីការគំរាមផ្នែកសន្តិសុខពីសំណាក់ក្រុមភេវរករដែលងាយ នឹងកើតឡើងនៅអាហ្វហ្កានីស្ថាន។ លើសពីនេះ លោក ចនសុន សង្កត់ធ្ងន់ថា រដ្ឋាភិបាលអង់គ្លេសនឹងដាក់សម្ពាធលើក្រុមតាលីបង់ដើម្បី អនុញ្ញាតឱ្យប្រជាជនអាហ្វហ្កានីស្ថានណាដែលមានសិទ្ធិគ្រប់គ្រាន់ធ្វើដំណើរចាកចេញទៅអង់គ្លេសនៅក្រោយថ្ងៃទី៣១ ខែសីហា។ ជាមួយគ្នានេះ លោកបញ្ជាក់ថា អង់គ្លេស និងសម្ព័ន្ធមិត្ត នឹងប្រើសម្ពាធ ផ្នែកនយោបាយ សេដ្ឋកិច្ច និងការទូតដើម្បីជំរុញឱ្យក្រុមតាលីបង់យល់ព្រមចំពោះ ការចង់បាននេះផងដែរ។ មុនការបំផ្ទុះខាងលើ ក្រុមប្រទេសលោកខាងលិច ក៏បានព្រមានពីលទ្ធភាពវាយប្រហារស្រេចទៅហើយ។ ប្រទេសជាច្រើនក៏ផ្អាក ឬបញ្ចប់ការជម្លៀសនេះជាបន្តបន្ទាប់មានបែលហ្ស៊ិក ហូឡង់ ដាណឺម៉ាក កាណាដា និងប៉ូឡូញជាដើម៕	នាយករដ្ឋមន្ត្រីចក្រភពអង់គ្លេស បូរីស ចនសុន នៅថ្ងៃទី២៦ ខែសីហាបានប្រកាសថា រដ្ឋាភិបាលរបស់ លោកសម្រេចបន្តយុទ្ធនាការជម្លៀសប្រជាជនពីអាហ្វហ្កានីស្ថាន ទោះបីជាមានការវាយប្រហារដែលបណ្ដាលឱ្យមនុស្សជាង៩០នាក់ស្លាប់ក្ដី។
ពង្រឹងប្រព័ន្ធភាពស៊ាំ វីតាមីន A និង C ក្នុងការ៉ុតគឺល្អខ្លាំងណាស់សម្រាប់កោសិកាឈាម។ ខណៈពេលដែលលក្ខណៈសម្បត្តិប្រឆាំងអុកស៊ីតកម្ម និងប្រឆាំងនឹងការរលាករបស់ខ្ញីជួយបង្កើនភាពស៊ាំ។ ទឹកប្រភេទនេះជួយបន្សាបជាតិពុលក្នុងរាងកាយ ពង្រឹងភាពស៊ាំរបស់រាងកាយ។ លក្ខណៈសម្បត្តិប្រឆាំងបាក់តេរី ដោយសារការរួមផ្សំនៃការ៉ុត និងខ្ញី ជួយសម្លាប់បាក់តេរី និងមេរោគដែលបង្កឱ្យឆ្លងមេរោគ។ ដោយហេតុនេះ ធ្វើឱ្យអ្នកមានសុខភាពល្អ។ កាត់បន្ថយហានិភ័យនៃជំងឺមហារីក ការ៉ុតសម្បូរទៅដោយសារធាតុ Beta-carotene ដែលរាងកាយត្រូវការដើម្បីបង្កើតវីតាមីន A មិនត្រឹមតែល្អសម្រាប់ភ្នែកប៉ុណ្ណោះទេ វាថែមទាំងជួយកាត់បន្ថយហានិភ័យនៃជំងឺមហារីកមួយចំនួន និងអាចទូទាត់ផលប៉ះពាល់មួយចំនួននៃការព្យាបាលដោយប្រើគីមីដូចជា ហើម និងដំបៅនៅក្នុងមាត់។ ការទទួលទានទឹកការ៉ុត និងទឹកខ្ញី ជួយការពាររាងកាយពីជំងឺមហារីកជាច្រើនប្រភេទ ដូចជា អូវែ ពោះវៀនធំ សួត សុដន់។ ក្រៅពីនេះ ខ្ញីក៏ជួយការពារការរីករាលដាលនៃកោសិកាមហារីកផងដែរ។ ការសិក្សាមួយបានបង្ហាញថាសារធាតុ gingerols ដែលមាននៅក្នុងទឹកខ្ញីជួយជំរុញដល់ការស្លាប់នៃកោសិកាមហារីកអូវែ និងការពារការរីកលូតលាស់នៃកោសិកាមហារីកពោះវៀនធំផងដែរ។ ការគ្រប់គ្រងជាតិស្ករក្នុងឈាម ការគ្រប់គ្រងជំងឺទឹកនោមផ្អែម ទឹកខ្ញីការ៉ុតសម្បូរទៅដោយសារធាតុប្រឆាំងអុកស៊ីតកម្ម ហើយគួរទទួលទានជាប្រចាំដើម្បីការពារជំងឺទឹកនោមផ្អែម។ ខ្ញីកាត់បន្ថយជាតិស្ករក្នុងឈាម បង្កើនប្រសិទ្ធភាពនៃអាំងស៊ុយលីន និងកាត់បន្ថយផលវិបាកដែលទាក់ទងនឹងជំងឺទឹកនោមផ្អែម។ ការ៉ុតក៏ល្អសម្រាប់អ្នកជំងឺទឹកនោមផ្អែមដែរ ព្រោះវាជាបន្លែដែលមានសន្ទស្សន៍ glycemic ទាប។ ខណៈពេលដែល carotenoids ជួយគ្រប់គ្រងកម្រិតជាតិស្ករក្នុងឈាម។ សំអាតសរសៃឈាម ធ្វើអោយសុខភាពបេះដូងប្រសើរឡើង ការ៉ុតមានផ្ទុកសារធាតុ beta-carotene, alpha-carotene និង lutein ដែលជួយកាត់បន្ថយហានិភ័យនៃការគាំងបេះដូង ហើយសារធាតុប៉ូតាស្យូមនៅក្នុងការ៉ុតជួយកាត់បន្ថយសម្ពាធឈាម។ លើសពីនេះ ខ្ញីក៏ជួយកាត់បន្ថយកម្រិតកូឡេស្តេរ៉ុល និងគ្រប់គ្រងសម្ពាធឈាមផងដែរ ដោយសារសារធាតុ gingerol ដ៏ច្រើនរបស់វា។ ការព្យាបាលការឈឺចាប់សាច់ដុំ ខ្ញីត្រូវបានគេបង្ហាញថាអាចជួយបន្ថយការឈឺសាច់ដុំ។ ការរួមបញ្ចូលគ្នានៃខ្ញីជាមួយនឹងវីតាមីន A នឹងបង្កើនសមត្ថភាពប្រឆាំងនឹងការរលាករបស់វា។ ហើយការ៉ុតគឺជាប្រភពដ៏អស្ចារ្យនៃ beta-carotene ។ សម្រស់ស្បែក ទឹកខ្ញីការ៉ុតគឺជាល្បាយដ៏ល្អសម្រាប់ស្បែកដែលមានសុខភាពល្អ។ ការ៉ុតមានផ្ទុកសារធាតុ beta-carotene ដែលធ្វើអោយសុខភាពស្បែកប្រសើរឡើង។ ខ្ញីក៏មានសារធាតុប្រឆាំងអុកស៊ីតកម្ម វីតាមីន និងសារធាតុរ៉ែដែលជួយកែលម្អវាយនភាពនៃស្បែក។ សារធាតុប្រឆាំងអុកស៊ីតកម្មក៏ជួសជុលស្បែកដែលខូចផងដែរ។ ផឹកទឹកខ្ញីការ៉ុតនៅពេលព្រឹក អ្នកនឹងឃើញភាពប្រសើរឡើងនៃស្បែករបស់អ្នកពីខាងក្នុងយ៉ាងជ្រៅ។ កម្រិតសមហេតុផលសម្រាប់ភេសជ្ជៈនេះគឺ 2-3 ដងក្នុងមួយសប្តាហ៍។ អ្នកគួរតែផឹកទឹកការ៉ុតមួយមើមជាមួយមែកខ្ញីតូចមួយក្នុងពេលតែមួយ ដើម្បីផ្តល់អត្ថប្រយោជន៍ដល់សុខភាពរាងកាយរបស់អ្នក និងជៀសវាងផលប៉ះពាល់៕ ត្រួតពិនិត្យដោយ www.health.com.kh	ខ្ញីគឺជាគ្រឿងទេសដែលស្ទើរតែគ្រប់ផ្ទះមាន។ ខ្ញីមានការប្រើប្រាស់ច្រើន ប៉ុន្តែនៅពេលផ្សំជាមួយនឹងទឹកការ៉ុត ហើយផឹកនៅពេលព្រឹក អត្ថប្រយោជន៍នឹងកើនឡើងច្រើនដង។
សាមណេរ នឹម សុធារ័ត្ន បានទាក់ទាញទេសចរបរទេសជាច្រើនជាតិសាសន៍ ដោយសារព្រះសង្ឃអង្គនេះ ចេះសូត្របាលី និងឱ្យពរជាភាសាបរទេស ដូចជាថៃ និងអង់គ្លេស។ ភ្ញៀវទេសចរតែចូលទៅគោរព និងទទួលទឹកមន្តពីព្រះអង្គ រាល់ពេលពួកគេមកដល់ ព្រះរយព្រះពាន់ម្តងៗ។ ចង់ដឹងច្បាស់ពីព័ត៌មាននេះ សូមស្តាប់បទសម្ភាសខ្លី រវាងអ្នកសារព័តមានថ្មីៗ និងសាមណេរ នឹម សុធារ័ត្ន គង់នៅវត្តឥន្ទបត្តបុរី ឬហៅវត្តអង្គរខាងត្បូង ដូចតទៅ	សៀមរាប៖ «ព្រះអង្គរយ ព្រះអង្គពាន់» ជាទីសក្ការបូជាមួយកន្លែង ស្ថិតក្នុងប្រាសាទអង្គរវត្ត។ ពលរដ្ឋជិតឆ្ងាយ មិនថាបរទេស តែងចូលទៅអុជធូបគោរពបូជា ដើម្បីសុំសេចក្តីសុខសប្បាយ ពេលមកដល់ទីនោះ។ នៅខាងមុខ ទីសក្ការនោះ គេឃើញមានព្រះសង្ឃមួយអង្គ ដោយមាន ធុងពុទ្ធបូជាមួយ មានការចាក់គម្ពី ដល់អ្នកផងដែលមានបំណងផ្សងចង់ដឹងពីជោគរាសីហ៍ និងការឱ្យពរ ចង់ខ្សែរសីមា ដើម្បីភាពសុខសប្បាយ។
ក្នុងសេចក្តីប្រកាសព័ត៌មាន ចុះផ្សាយថ្ងៃ១៩ ខែកុម្ភៈ អង្គការសុខភាពពិភពលោក ស្នើសុំយ៉ាងពេញទំហឹងឲ្យរដ្ឋជាសមាជិកទាំងអស់ ដែលមានទាំងកម្ពុជាផងនោះ យកចិត្តទុកដាក់លើការត្រៀមខ្លួនសម្រាប់ការឆ្លើយតបយ៉ាងល្អចំពោះករណីឆ្លង COVID-19 បន្ថែម និងការឆ្លងសាយភាយកាន់តែធំដែលអាចកើតមានឡើង។ ត្រង់នេះ អង្គការ WHO សង្កត់ធ្ងន់ថា ចំណាត់ការឆ្លើយតបនានាពីសំណាក់រដ្ឋាភិបាលទាំងអស់ គប្បីអនុលោមតាម ផែនការឆ្លើយតបនិងការត្រៀមលក្ខណៈបែបយុទ្ធសាស្ត្រ COVID-19 ដែលដាក់ចេញដោយ WHO ។ «ក្នុងប្រទេសកម្ពុជា ខណៈ WHO បាននិងកំពុងគាំទ្រទាំងផ្នែកបច្ចេកទេសនិងប្រតិបត្តិការដល់ក្រសួងសុខាភិបាលក្នុងការឆ្លើយតបចំពោះករណីឆ្លងទីមួយ (បុរសជនជាតិចិននៅក្រុងព្រះសីហនុ) ក៏ដូចជាហេតុការណ៍នាវាទេសចរណ៍ Westerdam ការត្រៀមលក្ខណៈសម្រាប់លទ្ធភាពឆ្លងកាន់តែធំ គឺនៅតែមានសារសំខាន់»។ អង្គការ WHO បញ្ជាក់បែបនេះក្នុងសេចក្តីប្រកាសព័ត៌មានខ្លួន។ មកទល់ពេលនេះ ប្រទេស កម្ពុជា បានរកឃើញករណីឆ្លង COVID-19 តែមួយគត់ ហើយអ្នកជំងឺនោះដែលជាជនជាតិចិនមកពីវូហាន បានជាសះស្បើយ និងបានធ្វើតេស្តវិជ្ជមានសម្រាប់ជំងឺនេះ។ ទោះជាបែបនេះក្តី អង្គការ WHO បានលើកឡើងជាក្តីកង្វល់ថា ក្រោយហេតុការណ៍នាវា Westerdam កើតឡើង ដែលមានស្ត្រីជាអ្នកទេសចរអាមេរិកលើនាវានេះបានរកឃើញថាមានផ្ទុក COVID-19 ក្នុងប្រទេសម៉ាឡេស៊ី សកម្មភាពត្រៀមលក្ខណៈពីសំណាក់រដ្ឋាភិបាលកម្ពុជា មានភាពចាំបាច់ដើម្បីធានាឲ្យបានពីការឆ្លើយតបទាន់ពេលវេលា។ «ដើម្បីត្រៀមលក្ខណៈសម្រាប់ការឆ្លងរាលដាលតាមសហគមន៍ អង្គការ WHO កំពុងធ្វើការជាមួយក្រសួងសុខាភិបាល (កម្ពុជា) និងបណ្ដាដៃគូផ្សេងទៀត ដើម្បីធ្វើបច្ចុប្បន្នភាពការត្រៀមលក្ខណៈថ្នាក់ជាតិរបស់កម្ពុជា និងផែនការឆ្លើយតប ព្រមទាំងកំណត់គម្លាតសម្រាប់គោលដៅត្រៀមខ្លួនដែលជាអាទិភាព»។ អង្គការ WHO គូសបញ្ជាក់បែបនេះក្នុងសេចក្តីប្រកាសព័ត៌មានខ្លួន។ សូមបញ្ជាក់ថា ក្រសួងសុខាភិបាលកម្ពុជា ក្នុងសេចក្តីប្រកាសព័ត៌មាននៅថ្ងៃ២០ ខែកុម្ភៈ បានគូសបញ្ជាក់ថា សំណាកចំនួន ១២៨៦ នាក់ចុងក្រោយក្នុងចំណោមអ្នកលើនាវាជាង២ពាន់នាក់ បានធ្វើតេស្តទាំងអស់ ហើយលទ្ធផល បង្ហាញ អវិជ្ជមាន សម្រាប់ COVID-19។ ក្រសួងបន្តទៀតថា ស្ថានភាពសុខភាពទូទៅរបស់អ្នកដំណើរទាំងអស់ មានសភាល្អប្រសើរ និងមិនមានអ្នកឡើងកំដៅខ្លួនឡើយ។ អ្នកដំណើរនាវា Westerdam ទាំងអស់នេះ គឺជាអ្នកដែលនៅសេសសល់នៅរាជធានីភ្នំពេញ និងខេត្ត ព្រះសីហនុ ៕	អង្គការសុខភាពពិភពលោក (WHO) ទទូចឲ្យកម្ពុជាត្រៀមលក្ខណៈឆ្លើយតបឲ្យទាន់ពេលវេលាក្នុងករណីផ្ទុះរាលដាលនាពេលអនាគតនៃជំងឺផ្លូវដង្ហើមបង្កឡើងកូរ៉ូណាវីរុស (COVID-19)។ ការលើកឡើងបែបនេះ ធ្វើឡើងខណៈ WHO កត់សម្គាល់ឃើញថា ការរាលដាលនៃជំងឺ COVID-19 នៅតែបន្តនៅប្រទេសជាច្រើនជុំវិញពិភពលោក ទោះបីជាមានការថមថយការឆ្លងនៅក្រៅបរទេសចិន ដែលជាចំណុចផ្តើមនៃការផ្ទុះវីរុសនេះក៏ដោយក្តី។ ទន្ទឹមនេះ អង្គការអន្តរជាតិមួយនេះ បានសង្កត់ធ្ងន់ថា COVID-19 នៅតែជាអាសន្នសុខភាពសាធារណៈជាសាកលដដែល ដែលត្រូវបានប្រកាស កាលពីថ្ងៃ ៣០ មករា ឆ្នាំ២០២០កន្លងទៅ។
សូមស្តាប់ប្រសាសន៍សម្តេច ហ៊ុន សែន «គេកាប់ឈើនៅព្រះវិហារ តែគេមកចូលរួមកសាងបន្តិចបន្តួចនៅកំពង់ចាម ឬនៅខេត្តកណ្តាល។ ហើយអ្នកកំពង់ចាម និងអ្នកខេត្តកណ្តាល គិតស្មានថា អ្នកទាំងនេះល្អ។ ត្រូវមើលប្រវត្តិ បើរកស៊ីមានបានដោយសារកាប់ឈើ យើងត្រូវពិចារណា»។ សម្តេចនាករដ្ឋមន្ត្រី ហ៊ុន សែន កំពុងរិះគន់ក្រុមឈ្មូញរកស៊ីកាប់បំផ្លាញព្រៃឈើនៅក្នុងវេទិកាជាតិលើកទី២ស្តីពីការការពារ និងអភិរក្សធនធានធម្មជាតិ។ សម្តេចនាយករដ្ឋមន្ត្រីបន្តទៀតថា អ្នកខ្លះត្រូវបានគេគិតថា ជាឧកញ៉ា និងជាឈ្មួញល្អនៅរាជធានីភ្នំពេញ ប៉ុន្តែសម្រាប់អ្នកនៅតំបន់ផ្សេងដែលបានបាត់បង់ផលប្រយោជន៍ដោយសារការកាប់បំផ្លាញព្រៃឈើពីសំណាក់ឈ្មួញអ្នកអំណាចទាំងនោះ ឧកញ៉ា ឬឈ្មួញទាំងនោះ គឺជាឧក្រិដ្ឋជនទៅវិញទេ។ ប្រមុខរដ្ឋាភិបាលកំពុងបង្ហាញអារម្មណ៍មិនសប្បាយចិត្តចំពោះសកម្មភាពកាប់បំផ្លាញព្រៃឈើដែលលោកថា រដ្ឋាភិបាលបានធ្វើការងារច្រើនចំពោះការការពារ និងការទប់ស្កាត់ការកាប់ព្រៃឈើនេះ។ នៅក្នុងវេទិកាជាតិ ដែលមានការចូលរួមពីអ្នកពាក់ព័ន្ធពីមន្ត្រី សង្គមស៊ីវិល ព្រមទាំងអ្នកសិល្បៈផងនោះ សម្តេច ហ៊ុន សែន បានមានប្រសាសន៍យ៉ាងដូច្នេះ៖«ការកាប់បំផ្លាញព្រៃឈើណាមួយ វាមិនខុសពីការកាប់ក្បាលរបស់ខ្ញុំនោះទេ។ ខ្ញុំស្អប់ណាស់ មនុស្សកាប់ឈើនេះ។ រៀងរាល់ពេលប្រជុំគណបក្ស ខ្ញុំតែងរម្លឹកហើយ ថាកុំឲ្យមានការអត់ឱនដល់មនុស្សកាប់បំផ្លាញព្រៃឈើ ទោះអ្នកនោះមានឋានៈស្អីក៏ដោយ»៕	នៅព្រឹកថ្ងៃទី២២ខែសីហានេះ សម្តេចនាយករដ្ឋមន្ត្រី ហ៊ុន សែន បានរិះគន់ និងនិយាយចំអកដល់ក្រុមអ្នកមានទ្រព្យសម្បត្តិដោយសារការកាប់បំផ្លាញព្រៃឈើ។ នៅព្រឹកនេះ លោកនាយករដ្ឋមន្ត្រីបានដឹកនាំវេទិកាជាតិលើកទី២ស្តីពី ការការពារ និងការអភិរក្សធនធានធម្មជាតិ ដែលប្រព្រឹត្តទៅនៅវិមានសន្តិភាព។
លោករៀបរាប់ពីហេតុការណ៍នៃការត្រូវរង្វាននោះថា៖ «ខ្ញុំគាស់វើក WURKZ ភ្លាម មិនទាន់បានពិនិត្យមើលក្រវិលកំប៉ុងភ្លាមៗទេ ព្រោះប្រញាប់ផឹក និងអាលចូលធ្វើការវិញ។ ដល់តែម៉ោងប្រហែល១២ថ្ងៃត្រង់ ហូបបាយរួចបានខ្ញុំយកក្រវិលចេញពីហោប៉ៅអាវមកមើល។ ដោយសារភ្នែកមើលមិនច្បាស់ទើបគិតថា ឈ្នះបានត្រឹម៥ពាន់រៀល ទើបខ្ញុំហុចឲ្យប្រពន្ធខ្ញុំជួយមើលក៏ស្រាប់តែគាត់ស្រែកភ្លាត់សំឡេងថា ឈ្នះបាន៥០លាន ទើបទាំងខ្ញុំ និងអ្នកធ្វើការជាមួយ ដែលនៅជិតនោះស្ទុះមកជួយមើល អររំភើបគ្រប់ៗគ្នា»។ លោកអឿន គាស់ភេសជ្ជៈប៉ូវកម្លាំងវើក WURKZ មានសំណាងនៅថ្ងៃទី០៩ ខែមិថុនា វេលាម៉ោង ៩:៣០ នាទីព្រឹក ហើយទឹកប្រាក់នេះលោកនឹងយកទៅទិញដីដែលបានសួរថ្លៃហើយនៅឯខេត្តត្បូងឃ្មុំ ជាស្រុកកំណើតភរិយារបស់លោក ដើម្បីធ្វើផ្ទះឲ្យធំល្មមទុកសម្រាប់ជាដំបូលដ៏កក់ក្តៅសម្រាប់គ្រួសារ៕	លោក អ៊ីង អឿន ដែលមានដើមកំណើតនៅខេត្តតាកែវ ប៉ុន្តែរស់នៅជាមួយក្រុមគ្រួសារនៅខេត្តត្បូងឃ្មុំ បែរជាមានសំណាងគាស់ឈ្នះទឹកប្រាក់៥០លានរៀលនៅទឹកដីបាវិត ខេត្តស្វាយរៀង ដែលជាកន្លែងលោកធ្វើការប្រចាំថ្ងៃឯណោះទៅវិញ។
អ្នកប្រើប្រាស់បណ្តាញសង្គម Facebook ជាច្រើននាក់ ដែលអះអាងថា ខ្លួនបានដកប្រាក់ពីទូ ATM របស់ធនាគារ ABA ចំក្រដាសប្រាក់ក្លែងក្លាយនោះ បានលុបសារចោទប្រកាន់របស់ខ្លួនជាបន្តបន្ទាប់ រួមជាមួយនឹងការបង្ហោះសារជាសាធារណៈ នៅលើបណ្តាញសង្គម Facebook ដោយសារភាពថា ពួកគេ មានការយល់ច្រឡំដោយខ្លួនឯង ហើយក៏បានសុំការអភ័យទោស ពីធនាគារ ABA ផងដែរ។ លិខិតរបស់អតិថិជន ABA ដែលសុំការអភ័យទោសពីធនាគារ ក្រោយពីការចោទប្រកាន់របស់ពួកគេ ត្រូវបានស៊ើបអង្កេតរកឃើញការពិតជាក់ស្ដែង។ ទាក់ទងនឹងករណីមួយ ក្នុងចំណោមករណីទាំងនោះ មានអតិថិជនម្នាក់ បានដកប្រាក់ពីទូ ATM មួយរបស់ ABA នៅរាជធានីភ្នំពេញ ហើយរយៈពេល១២ថ្ងៃក្រោយមក ទើបរូបគេបានបង្ហោះរូបថតបង្ហាញពីក្រដាសប្រាក់ ១០០ដុល្លារ ១សន្លឹក ដោយមានសរសេរពាក្យ «COPY» យ៉ាងច្បាស់ និងបានចោទថា ក្រដាសប្រាក់នោះ ត្រូវបានដកចេញពីទូ ATM មួយរបស់ធនាគារ ABA។ បុគ្គលិកនាយកដ្ឋានដំណោះស្រាយបញ្ហារបស់ធនាគារ បានអញ្ជើញអតិថិជនរូបនោះ ឲ្យទៅកាន់ធនាគារ និងបានពិនិត្យមើលឡើងវិញ ជាមួយបុគ្គលិកផ្នែកដោះស្រាយបញ្ហា នូវព័ត៌មាននៃការដកប្រាក់ដែលគាត់បានធ្វើឡើង។ ផ្អែកតាមភ័ស្តុងតាងជាក់ស្ដែងចំពោះមុខ អតិថិជនរូបនោះ បានទទួលស្គាល់ទាំងស្រុងថា ក្រដាសប្រាក់ដែលខ្លួនដកពី ទូ ATM នោះ គឺជាក្រដាសប្រាក់ពិត ហើយអាចនឹងត្រូវគេលួចប្តូរ ដាក់ក្រដាសប្រាក់ក្លែងក្លាយ ក្នុងកាបូបនៅចន្លោះពេល១២ថ្ងៃនោះ។ ការបង្ហោះសារពីអតិថិជនម្នាក់ ក្រោយពី ABA បានបង្ហាញភ័ស្តុតាងបញ្ជាក់ថា ក្រដាសប្រាក់ដែលគាត់បានដកចេញពីទូ ATM របស់ ABA គឺជាក្រដាសប្រាក់ពិត។ លោក ម៉ី ប៉ូលីន នាយកផ្នែកអភិវឌ្ឍអាជីវកម្មរបស់ធនាគារ ABA បានបញ្ជាក់ថា៖«ចាប់តាំងពីពាក់កណ្តាលឆ្នាំមុនមក យើងបានឃើញការបង្ហោះសារ នៅលើបណ្តាញសង្គម Facebook ចំនួន១៥ករណី ដោយចោទប្រកាន់ថា ដកបានប្រាក់ក្លែងក្លាយពីម៉ាស៊ីនរបស់យើង។ រឿងនេះ គឺពិតជាគួរឲ្យភ្ញាក់ផ្អើលខ្លាំងណាស់សម្រាប់ពួកយើង ពីព្រោះការិយាល័យដោះស្រាយបញ្ហារបស់យើង កម្រទទួលបាននូវបណ្ដឹងតវ៉ា អំពីក្រដាសប្រាក់ក្លែងក្លាយណាស់ មិនថាតាមសាខាធនាគារនានារបស់យើង តាមរយៈទូរស័ព្ទ ឬតាមអនឡាញនោះទេ។ បើទោះបីជាយើងផ្សព្វផ្សាយយ៉ាងទូលំទូលាយ ឲ្យអតិថិជនស្នើ, សាកសួរព័ត៌មាន, និងស្វែងរកដំណោះស្រាយ តាមបណ្ដាញទំនាក់ទំនងផ្លូវការរបស់យើងក៏ដោយ»។ លោកបានប្រាប់បន្តថា៖«ពួកគាត់ចាប់ផ្ដើមប្រតិកម្មតែនៅលើបណ្តាញសង្គម ដោយមិនស្វែងរកជំនួយ ឬដំណោះស្រាយដោយផ្ទាល់ពីធនាគារឡើយ»។ អ្នកស្រី ឡុង នីនលីដា ប្រធានអង្គភាពប្រតិបត្តិការសាច់ប្រាក់ របស់ធនាគារ ABA បានពន្យល់ថា ABA មិនខុសពីធនាគារពាណិជ្ជធំៗនៅកម្ពុជាប៉ុន្មានឡើយ ធនាគារនេះ ប្រើប្រាស់ឧបករណ៍ពិនិត្យក្រដាសប្រាក់ដ៏ទំនើបចុងក្រោយបង្អស់ ដែលអាចស្គាល់ និងចាប់យកក្រដាសប្រាក់ក្លែងក្លាយ ចេញពីក្រដាសប្រាក់ពិត ដែលដាក់ឲ្យចរាចរក្នុងទូ ATM ទាំង ៣០១ កន្លែងរបស់ខ្លួន នៅទូទាំងប្រទេសកម្ពុជា។ អ្នកស្រីបានឲ្យដឹងថា៖«ម៉ាស៊ីនពិនិត្យប្រាក់ទាំងនេះ ដែលជាផ្នែកមួយនៃកម្មវិធីសន្តិសុខផ្សេងទៀត អាចចាប់ និងថតយក លេខមាលា (Serial Number) របស់ក្រដាសប្រាក់គ្រប់សន្លឹក ដែលយើងបានដាក់បញ្ចូលទៅក្នុងទូ ATM នានា។ ដូច្នេះនៅពេលដែលមានការតវ៉ាទាមទារពីអតិថិជន យើងនឹងយកកំណត់ត្រានេះ ធ្វើជាឯកសារយោង ដើម្បីផ្ទៀងផ្ទាត់ថា តើក្រដាសប្រាក់នោះ ពិតជាចេញពីម៉ាស៊ីន របស់យើងមែន ឬមិនមែន»។ អ្នកស្រីនីនលីដា បានបន្ថែមទៀតថា៖«ក្រៅពីឧបករណ៍ពិនិត្យក្រដាសប្រាក់ យើងក៏មានក្រុមការងារគ្រប់គ្រងសាច់ប្រាក់ និងក្រុមជំនាញការសន្តិសុខ សម្រាប់ត្រួតពិនិត្យជាប់ជានិច្ច លើគ្រប់ដំណាក់កាលនៃការចរាចរ ក្រដាសប្រាក់របស់យើង ដោយប្រើកាមេរ៉ាសុវត្ថិភាពជាច្រើន ដើម្បីធានាឲ្យបានថា គ្មាននរណាម្នាក់ អាចលួចបន្លំក្រដាសប្រាក់ ដែលដាក់ចូលក្នុងទូ ATM របស់យើងបានឡើយ»។ ក្រុមហ៊ុនសាជីវកម្មជាច្រើន ប្រើប្រាស់យុទ្ធសាស្ត្រផ្សេងៗ ដើម្បីដោះស្រាយជាមួយនឹងអ្នកតវ៉ាលើ បណ្តាញសង្គម ទាក់ទងនឹងផលិតផល និងសេវាកម្មរបស់ក្រុមហ៊ុនទាំងនោះ។ ក្រុមហ៊ុនខ្លះមិនចាប់អារម្មណ៍លើសារផ្សេងៗឡើយ ខណៈក្រុមហ៊ុនខ្លះ ព្យាយាមទាក់ទងដោះស្រាយដោយផ្ទាល់។ ធនាគារ ABA បានប្រើប្រាស់យុទ្ធសាស្ត្រទី២ ដូចដែលលោក Igor Zimarev ប្រធានផ្នែកទីផ្សាររបស់ធនាគារ ABA បានលើកឡើងថា៖«កាជឿជាក់ទុកចិត្ត គឺជាគន្លឹះមួយក្នុងចំណោមគន្លឹះសំខាន់ៗ នៃកិច្ចការបម្រើសេវាជូនអតិថិជន ដែលត្រូវបានចាត់ទុកថាជា តម្លៃស្នូលរបស់យើង»។ ធនាគារ ABA បានតាមដានបណ្តាញសង្គមយ៉ាងដិតដល់ ហើយក៏នឹងបន្តទាក់ទងទៅកាន់អតិថិជនដែលបង្ហោះសារត្អូញត្អែរផ្សេងៗ អំពីសេវាកម្មរបស់ធនាគារ ដោយជំរុញពួកគាត់ដាក់ពាក្យបណ្តឹង ឬលើកជាសំណើទៅកាន់ធនាគារដោយផ្ទាល់ ជាជាងការបង្ហោះសារលើ Facebook ឬនៅលើគេហទំព័រផ្សេងៗទៀត។ លោក Zimarev បានបញ្ជាក់ថា៖ «មធ្យោបាយដែលល្អបំផុត ក្នុងការលើកឡើងពីបញ្ហាពាក់ព័ន្ធ គឺការទាក់ទងដោយផ្ទាល់ទៅកាន់ធនាគារ ជាកន្លែងដែលយើងមានការផ្ដល់ជូន នូវដោះស្រាយបញ្ហាយ៉ាងទូលំទូលាយ ដែលរួមមានដូចជា ការស៊ើបអង្កេតយ៉ាងល្អិតល្អន់ទៅលើបញ្ហាដែលបានលើកឡើងជាដើម។ ដូច្នេះ ចំណុចសំខាន់ដំបូងគេ គឺធ្វើយ៉ាងណា ឲ្យអតិថិជិនដែលកំពុងតែត្អូញត្អែរនៅលើ បណ្តាញសង្គម បានដឹងថា ដំណោះស្រាយដែលល្អបំផុតនោះ គឺការលើកយកបញ្ហារបស់ពួកគេមកកាន់ធនាគារយើងដោយផ្ទាល់»។ លោកបានកត់ស្គាល់ឃើញថា ចាប់តាំងពីពេលដែលធនាគារនេះ បានប្រើប្រាស់មធ្យោបាយទាក់ទងទៅកាន់អ្នកប្រើប្រាស់បណ្តាញសង្គមដោយផ្ទាល់ ហើយផ្សព្វផ្សាយអំពីលទ្ធផលនៃការស៊ើបអង្កេតដែលបង្ហាញថា រាល់ប្រាក់ដកចេញពីទូ ATM របស់ធនាគារ គឺជាក្រដាសប្រាក់ពិតរួចមក អតិថិជនភាគច្រើន បានបញ្ឈប់ការត្អូញត្អែរបស់ខ្លួននៅលើបណ្តាញសង្គម Facebook។ លោក Zimarev បានឲ្យដឹងថា៖ «យើងយកចិត្តទុកដាក់យ៉ាងខ្លាំងលើរាល់ការតវ៉ា និងការរក្សាកេរិ៍្តឈ្មោះរបស់យើង ហេតុនេះ នៅពេលដែលមានមនុស្សព្យាយាមបង្ខូចកេរិ៍្តឈ្មោះរបស់យើង លើ បណ្តាញសង្គម យើងចាត់វិធានការភ្លាមៗដើម្បីធានាឲ្យបានថា ការពិតទាំងស្រុងត្រូវបានបង្ហាញ និងចែករំលែកបន្ត»។ លោកបានបន្ថែមទៀតថា៖ «យើងនឹងដោះស្រាយបញ្ហាទាំងនេះ តាមផ្លូវច្បាប់ ប្រសិនបើយើងដឹងថា អ្នកបង្ហោះសារទាំងនោះ កំពុងតែព្យាយាមឆបោកធនាគារយើង ឬបង្ខូចឈ្មោះរបស់យើង ដោយចេតនា តាមរយៈការបង្ហោះសារមួលបង្កាច់ លើបណ្តាញសង្គម ដោយមិនអនុវត្តតាមនីតិវិធីត្រឹមត្រូវដើម្បីស្វែងរកដំណោះស្រាយពី ធនាគារដោយផ្ទាល់»។ ពាក់ព័ន្ធនឹងករណីនេះដែរ បច្ចុប្បន្ន មានបុរសជនជាតិស្វ៊ីសម្នាក់ ត្រូវបានឃ្មុំខ្លួនក្នុងពន្ធនាគារ នៅរាជធានីភ្នំពេញ ពីបទឆបោកធនាគារដោយចេតនា តាមរយៈការលួចប្តូរក្រដាសប្រាក់ពិត ១សន្លឹក ជាមួយនឹងក្រដាសប្រាក់មួយដែលមានសរសេរអក្សរថា «COPY» និងបានព្យាយាមមួលបង្កាច់ថា ក្រដាសប្រាក់ក្លែងក្លាយនេះ បានដកចេញពីទូមួយរបស់ធនាគារ ABA។ បុរសជាជនជាតិស្វ៊ីសម្នាក់ ដែលបានឆបោកធនាគារ ABA ដោយចេតនា តាមរយៈការលួចប្តូរក្រដាសប្រាក់ពិត ដែលដកចេញពីទូ ATM របស់ ABA ជាមួយនឹងក្រដាសប្រាក់ក្លែងក្លាយ។ លោក Zimarev បានសន្និដ្ឋានថា៖ «តាមរយៈការពិនិត្យ និងការស៊ើបអង្កេតផ្ទៃក្នុង យើងបានរកឃើញថា ការត្អូញត្អែរដែលកើតមានកន្លងមក គឺជាការព្យាយាមបង្ខូចកេរិ៍្តឈ្មោះ និងឆបោក។ យើងនឹងធ្វើការជាមួយស្ថាប័នអនុវត្តច្បាប់ ដើម្បីធានាឲ្យបានថា បញ្ហានោះ ត្រូវបានដោះស្រាយតាមផ្លូវច្បាប់ ដែលក្នុងនោះអាចមានការកាត់ទោសកម្រិតព្រហ្មទណ្ឌលើជនឆបោកផង»៕ (អត្ថបទពាណិជ្ជកម្ម)	ភ្នំពេញ ថ្ងៃទី២៩ ខែមេសា៖ ក្នុងរយៈពេលប៉ុន្មានខែកន្លងមកនេះ ធនាគារ ABA បានសង្កេតឃើញមានអតិថិជនមួយចំនួន បានបង្ហោះសារនៅលើបណ្តាញសង្គមហ្វេសប៊ុ ដោយចោទប្រកាន់ថា បានដកចំប្រាក់ក្លែងក្លាយពីទូ ATM របស់ ABA។ ក្រោយមានករណីណេះ ធនាគារABA បាន និងកំពុងចាត់វិធានការភ្លាមៗ ដោយទាក់ទងទៅកាន់ប្រអប់សាររបស់ម្ចាស់ គណនី ឬម្ចាស់ទំព័រ Facebook ទាំងនោះដោយផ្ទាល់ ដើម្បីស៊ើបអង្កេតលើការចោទប្រកាន់ទាំងនោះ។
លោកស្រី Anne Lemaistre តំណាងអង្គការយូណេស្កូ បានលើកឡើងថា កម្ពុជាធ្លាប់ជួបប្រទះបញ្ហាអភិរក្សវប្បធម៌ កន្លងមកផងដែរ។ លោកស្រី Anne Lemaistre បានលើកយកករណីប្រាសាទភ្នំបាក់ខែង ដែលបើកឲ្យភ្ញៀវទេសចរណ៍ ឡើងទៅកំពូលប្រាសាទទស្សនាថ្ងៃលិចដោយសេរីនោះ គឺជាបញ្ហាប្រឈមមួយ ដែលនឹងធ្វើឲ្យប៉ះពាល់ដល់ប្រាសាទបេតិកភណ្ឌនេះ។ ប៉ុន្តែក្រោយពីយូណេស្កូ បានណែនាំអាជ្ញារអប្សរា លើបញ្ហានេះ ឃើញថាអាជ្ញាធរអប្សរា ក៏បានកំណត់ឲ្យភ្ញៀវទេសចរតែ៣០០នាក់ប៉ុណ្ណោះ ឡើងទៅទស្សនាថ្ងៃលិចក្នុងមួយលើក។ លោកស្រី Anne Lemaistre ចាត់ទុកការរៀបចំបែបនេះជាការអភិរក្សដ៏ល្អ។ តំណាងអង្គការយូណេស្កូរូបនេះ ដែលធ្លាប់បានទៅទស្សនានៅខេត្តបាត់ដំបងឃើញថា មានសម្បត្តិវប្បធម៌ជាច្រើន ដែលត្រូវអភិរក្សដូចជា អាគាររដ្ឋបាលខេត្ត សំណង់វត្ត ដែលមានអាយុកាលរាប់រយឆ្នាំ និងសិល្បៈបែបប្រពៃណីទំនៀមទម្លាប់ជាច្រើនទៀតនៅក្នុងតំបន់នោះ។ លោកស្រី Anne Lemaistre ជំរុញឲ្យកម្ពុជាអភិរក្សសម្បត្តិវប្បធម៌ និងបេតិកភណ្ឌឲ្យបានកាន់តែល្អប្រសើរថែមទៀត ខណៈដែលកម្ពុជា សំបូរសម្បត្តិវប្បធម៌ជាងគេ។ កម្ពុជាបានស្នើសុំដាក់បញ្ចូលទីក្រុងចំនួនបី ដែលមានសំណង់បែបប្រវិត្តិសាស្ត្រច្រើន ជាទីក្រុងបេតិកភណ្ឌនិងទេសចរណ៍ ទៅក្នុងបញ្ជីបេតិភណ្ឌរបស់អង្គការយូណេស្កូផងដែរ ដើម្បីអភិរក្សសំណង់ប្រវិត្តិសាស្ត្រនេះ។ ខេតចំនួន៣នោះ រួមមាន បាត់ដំបង កំពត និងក្រចេះ៕ ប្រភពពីAKP	ភ្នំពេញ៖ អង្គការយូណេស្កូប្រចាំកម្ពុជា បានជំរុញឲ្យកម្ពុជាអភិរក្សសម្បត្តិវប្បធម៌ និងបេតិកភណ្ឌឲ្យបានកាន់តែល្អប្រសើរថែមទៀត ខណៈដែលកម្ពុជា សំបូរសម្បត្តិវប្បធម៌ជាងគេ។
ដើម្បីជ្រាបច្បាស់ សូមអញ្ជើញទស្សនាវីដេអូខាងក្រោមនេះ៖ រថយន្ដ -469 ខ្មែរយើងជាច្រើនហៅថា កុម្ម៉ង់ការ។ គួរហៅឡានសូវៀតវិញ ពីព្រោះតាមពិត កុម៉្មង់ការគ្រាន់តែជារថយន្ដទាហាន ដែលបង្វិលកង់ទាំង៤។ រថយន្តប្រភេទ -469 ត្រូវបានចាប់ផ្តើមផលិតនៅឆ្នាំ១៩៧១ ក៏ប៉ុន្តែម៉ូឌែលទំនើបៗ មានឈ្មោះផ្សេង ហើយវាសម្រាប់ជនស៊ីវិលវិញ។ កាលពីមុន -469 មានទម្ងន់ ១ ៦៥០គីឡូក្រាម ដែលធ្ងន់ជាងឡានប្រភេត JEEP តែវាអាចដឹកទំនិញបានដល់ ៨០០គីឡូក្រាម។ វាមានបណ្ដោយ ៤០៣សង់ទីម៉ែត្រ ទទឹង១៧៩សង់ទីម៉ែត្រ និងកម្ពស់២០៥សង់ទីម៉ែត្រ។ បកប្រែថា រោងចក្ររថយន្ដទីក្រុង ដែលត្រូវបានបង្កើតវាឡើងអំឡុងសង្គ្រាមលោកលើកទី២ ៕ អត្ថបទទាក់ទង លោក សេង សុខជា ប្រមូលឡានបុរាណដែលមាននៅក្នុងស្រុក ក្នុងបំណងអភិរក្ស រថយន្ដធុនធ្ងន់ ដែលធ្លាប់ត្រូវបានយោធាប្រើប្រាស់ចាប់តាំងពីឆ្នាំ១៩៧០មក JEEP រថយន្តសក្តិសមសម្រាប់ជិះកម្សាន្តនៅតំបន់ប្រាសាទ និងទីជនបទ ឡានបុរាណ ក្លាយជាគ្រឿងលំអក្នុងគេហដ្ឋាន ភោជនីយដ្ឋាន ឬសណ្ឋាគារ លោក ថូ ស៊ីណា ពេញចិត្តបើកបរឡានម៉ាកJEEPផលិតឆ្នាំ១៩៦៤ កាន់តែចាស់កាន់តែមានតម្លៃ៖ ឡាន Jeep ចាស់ថ្លៃជាង១ម៉ឺនដុល្លារ, ម៉ូតូកង់បីចាស់ក៏អាចដល់ម៉ឺនដុល្លារដែរ	រតនគិរី៖ យោធាកម្ពុជា បាននាំចូលរថយន្ដច្រើន ពីសហភាពសូវៀត(រុស្ស៊ី) កាលពីសម័យកុម្មុយនីស្ត ។ មកទល់សព្វថ្ងៃ រថយន្តទាំងនោះនៅសល់ច្រើនគួរសម ជាពិសេសឡានម៉ាក () ប្រភេទ 469 ហើយមួយចំនួនបានក្លាយជាកម្មសិទ្ធិរបស់ជនស៊ីវិល។ ម្ចាស់សណ្ឋាគារសុវណ្ណគិរី ដែលមានទីតាំងនៅក្រុងបានលុង ខេត្តរតនគិរី ក៏មានរថយន្តយោធាប្រភេទ -469 មួយគ្រឿងដែរ។ ដោយសាររថយន្តយោធាប្រភេទ -469នេះ ជិះមិនកើត ដូច្នេះម្ចាស់វាសម្រេចដាក់តាំងមុខសណ្ឋាគារ។ វាមានគ្រឿងពីដើមទាំងអស់ លើកលែងតែកៅអីខាងមុខទាំង២។ ថ្នាំពណ៌កាគីនៅពីដើម។ រីឯសម្បកកង់ទាំង៤ ក៏នៅពីដើមដែរ តែកង់សឺកួរខាងក្រោយវាថ្មីវិញ។ កំណាត់កៅស៊ូវា មិនមែនពីដើមទេ តែត្រូវបានដេរដូចដើម។ ត្រូវបានបន្ថែមហ្វារខាងមុខលើក្រោមសងខាង។
នៅចន្លោះឆ្នាំ២០១៩ ដល់២០២១ អ្នកសារព័ត៌មានចំនួន៥៨នាក់ ត្រូវបានសម្លាប់ជាមធ្យម។ ករណីនេះ បានកើនឡើងប្រមាណ៥០ភាគរយ នៅក្នុងឆ្នាំ២០២២។ តាមសេចក្តីប្រកាសព័ត៌មាននៅថ្ងៃទី១៦ ខែមករា អង្គការយូណេស្កូ បានបញ្ជាក់ថា បុគ្គលិកប្រព័ន្ធផ្សព្វផ្សាយ និងអ្នកសារព័ត៌មានចំនួន៨៦នាក់ ត្រូវបានសម្លាប់ក្នុងឆ្នាំ២០២២ ពោលគឺ អ្នកសារព័ត៌មានម្នាក់ ត្រូវបានសម្លាប់ក្នុងរយៈពេល៤ថ្ងៃ។ «បន្ទាប់ពីថយចុះ ៤ ឬ៥ឆ្នាំជាប់គ្នា ការកើនឡើងនៃករណីស្លាប់លើអ្នកសារព័ត៌មានក្នុងឆ្នាំ២០២២ ស្ថិតក្នុងកម្រិតអាសន្ន»។ អគ្គនាយិកាអង្គការយូណេស្កូ លោកស្រី Audrey Azoulay បានបញ្ជាក់បែបនេះ នៅក្នុងសេចក្តីប្រកាសព័ត៌មាន ដោយបន្តអំពាវនាវឱ្យអាជ្ញាធរប្រទេសនីមួយៗ បង្កើនកិច្ចខិតខំក្នុងការបញ្ឈប់ឧក្រិដ្ឋកម្មទាំងនោះ និងធានាថាឧក្រិដ្ឋជន ត្រូវតែទទួលទោស។ បើតាមអង្គការយូណេស្កូ ចំនួនពាក់កណ្តាលនៃអ្នកសារព័ត៌មាន ដែលត្រូវបានសម្លាប់ក្នុងឆ្នាំ២០២២ គឺស្ថិតនៅក្នុងពេលមិនបំពេញតួនាទី ដូចជាពេលកំពុងធ្វើដំណើរ នៅផ្ទះ នៅកន្លែងចតរថយន្ត ឬនៅកន្លែងសាធារណៈផ្សេងៗ។ មិនតែប៉ុណ្ណោះ អ្នកសារព័ត៌មាន ដែលត្រូវបានសម្លាប់នៅក្នុងតំបន់មានជម្លោះបានកើនដល់ ២៣នាក់ នៅក្នុងឆ្នាំ២០២២ ខណៈនៅឆ្នាំ២០២១ មានត្រឹមតែ២០នាក់។ ត្រង់ចំណុចនេះ អង្គការយូណេស្កូ ចង់ចង្អុលបង្ហាញថា អ្នកសារព័ត៌មានភាគច្រើន ត្រូវបានសម្លាប់នៅក្នុងប្រទេស ដែលមិនមានជម្លោះ ដោយកើនពី៣៥ករណីនៅក្នុងឆ្នាំ២០២១ ដល់៦១ករណី នៅក្នុងឆ្នាំ២០២២។ នៅក្នុងឆ្នាំ២០២២ តំបន់ ដែលមានអ្នកសារព័ត៌មានត្រូវបានសម្លាប់ច្រើនជាងគេ គឺតំបន់ការីប៊ីន ដែលមានចំនួន ៤៤នាក់ ខណៈអាស៊ី និងតំបន់ប៉ាស៊ីហ្វិកមានចំនួន ១៦នាក់។ ចំណែកនៅអឺរ៉ុបភាគខាងកើតមានចំនួន ១១នាក់។ សម្រាប់ប្រទេសដែលមានអ្នកសារព័ត៌មានស្លាប់ច្រើនជាងគេ គឺម៉ិកស៊ិក ដែលមានចំនួន១៩នាក់, អ៊ុយក្រែន មានចំនួន ១០នាក់ និងហៃទីមានចំនួន ៩នាក់៕	អង្គការយូណេស្កូ (UNESCO) នៅថ្ងៃទី១៦ ខែមករា បានបញ្ជាក់ថា អ្នកសារព័ត៌មាន និងបុគ្គលិកផ្នែកប្រព័ន្ធផ្សព្វផ្សាយចំនួន៨៦នាក់ ត្រូវបានសម្លាប់។ បានន័យថា អ្នកសារព័ត៌មានម្នាក់ ត្រូវបានសម្លាប់ក្នុងរយៈពេល ៤ថ្ងៃ។ ជុំវិញបញ្ហានេះ ប្រមុខអង្គការយូណេស្កូ បានអំពាវនាវឱ្យមានការពង្រឹងផ្នែកសន្តិសុខ និងការពារសុវត្ថិភាពលើអ្នកសារព័ត៌មាន។
ឯកឧត្តម គោស៊ុំ ប៊ុនសឿត អភិបាលរងនៃគណៈអភិបាលខេត្តព្រះវិហារ បានផ្ដល់កិត្តិយសផ្ដល់មតិស្វាគមន៍ក្នុងសិក្ខាសាលានៅខេត្តព្រះវិហារនេះ។ ឯកឧត្តម បានលើកឡើងពីសក្ដានុពលនៃខេត្តព្រះវិហារ និងការយកចិត្តទុកដាក់របស់រាជរដ្ឋាភិបាលកម្ពុជា ក្នុងការអភិវឌ្ឍគ្រប់វិស័យ ជាពិសេសវិស័យសេដ្ឋកិច្ចដែលស្ដែងឱ្យឃើញ តាមរយៈការធ្វើកំណែទម្រង់សេដ្ឋកិច្ច ដែលជួយឱ្យព្រះរាជាណាចក្រកម្ពុជា បាននឹងកំពុងមានកំណើនសេដ្ឋកិច្ចនៅក្នុងរង្វង់ ៧ភាគរយ ក្នុងមួយឆ្នាំ។ តាមរយៈសិក្ខាសាលានេះ ឯកឧត្តម គោស៊ុំ ប៊ុនសឿត ក៏រំពឹងថា សិក្ខាកាមនឹងទទួលបានចំណេះដឹងផ្នែកហិរញ្ញវត្ថុបន្ថែម ជាពិសេសលើទីផ្សារឧបករណ៍និស្សន្ទ។ ឯកឧត្ដម ស៊ូ សុជាតិ អគ្គនាយកនៃគណៈកម្មការមូលបត្រកម្ពុជា បានប្រកាសបើកកម្មវិធីសិក្ខាសាលានៅខេត្តព្រះវិហារជាផ្លូវការ និងបានបង្ហាញពីស្ថានភាពបច្ចុប្បន្ននៃទីផ្សារឧបករណ៍និស្សន្ទនៅក្នុងប្រទេសកម្ពុជា ក៏ដូចជាគោលជំហររបស់គណៈកម្មការមូលបត្រកម្ពុជា ក្នុងការពង្រីកការអភិវឌ្ឍទីផ្សារឧបករណ៍និស្សន្ទបន្ថែមទៀត។ ឯកឧត្ដម បានលើកទឹកចិត្តឱ្យវិនិយោគិនបង្កើនចំណេះដឹង និងត្រៀមខ្លួនរួចរាល់សម្រាប់ការវិនិយោគលើឧបករណ៍និស្សន្ទ ដើម្បីរួមចំណែកក្នុងការអភិវឌ្ឍសេដ្ឋកិច្ចជាតិ។ ឯកឧត្តម ស៊ូ សុជាតិ បានមានប្រសាសន៍ថា៖ «ទីផ្សារឧបករណ៍និស្សន្ទ ផ្ដល់អត្ថប្រយោជន៍យ៉ាងច្រើនដល់សេដ្ឋកិច្ចកម្ពុជា តាមរយៈការបង្កើតឱកាសការងារសម្រាប់និស្សិតដែលបានបញ្ចប់ការសិក្សាពីសាកលវិទ្យាល័យ ការបង្កើតឱកាសរកប្រាក់ចំណូលពីការវិនិយោគ ការផ្លាស់ប្តូរទម្លាប់ពីការសន្សំមកជាការវិនិយោគ ការបង្កើតជម្រើសថ្មីនៃការវិនិយោគ ការបង្វែរការវិនិយោគពីក្រៅស្រុកមកក្នុងស្រុក និងការបង្កើនចំណូលជូនរដ្ឋតាមរយៈការបង់ពន្ធជាដើម»។ ក្នុងនាមជាវាគ្មិនកិត្តិយស លោក Naoto Arase ប្រធានផ្នែកបច្ចេកវិទ្យាហិរញ្ញវត្ថុនៃក្រុមហ៊ុន ហ្គោលដេន អេហ្វអិកស៍ លីង ឃែភីថល បានធ្វើបទបង្ហាញដើម្បីឱ្យសិក្ខាកាមងាយយល់និងទទួលបានចំណេះដឹងអំពីការវិនិយោគលើផលិតផលឧបករណ៍និស្សន្ទ ការទប់ស្កាត់និងការកាត់បន្ថយហានិភ័យពីការវិនិយោគ និងយុទ្ធសាស្ត្រល្អៗ ដើម្បីទាញយកផលគាប់ប្រសើរពីការវិនិយោគ។ ក្រោមការដឹកនាំរបស់គណៈកម្មការមូលបត្រកម្ពុជា លោក Naoto ក៏បានបង្ហាញពីការប្ដេជ្ញារបស់ក្រុមហ៊ុន ក្នុងការបន្តរួមអភិវឌ្ឍទីផ្សារឧបករណ៍និស្សន្ទនៅកម្ពុជាឱ្យល្អប្រសើរដូចប្រទេសរីកចម្រើនផ្សេងទៀតផងដែរ ។ ចាប់តាំងពីឆ្នាំ២០១៨មក ក្រុមហ៊ុន ហ្គោលដេន អេហ្វអិកស៍ លីង ឃែភីថល បានចូលរួមសិក្ខាសាលាតាមបណ្ដាខេត្តនៅខេត្តព្រះសីហនុ ខេត្តកំពង់ចាម ខេត្តសៀមរាប ខេត្តបន្ទាយមានជ័យ ខេត្តបាត់ដំបង ខេត្តតាកែវ ខេត្តកំពត ខេត្តកែប ខេត្តកំពង់ឆ្នាំង ខេត្តពោធិ៍សាត់ ខេត្តប៉ៃលិន ខេត្តកណ្ដាល ខេត្តព្រៃវែង ខេត្តស្វាយរៀង ខេត្តកំពង់ស្ពឺ ខេត្តកោះកុង ខេត្តត្បូងឃ្មុំ ខេត្តក្រចេះ ខេត្តស្ទឹងត្រែង ខេត្តរតនគិរី ខេត្តមណ្ឌលគិរី និងខេត្តកំពង់ធំរួចមកហើយ ។ក្រុមហ៊ុននឹងបន្តដំណើរនិងចែករំលែកចំណេះជំនាញវិនិយោគដល់សាធារណៈជននៅគ្រប់ខេត្តក្រុងទាំងអស់នៃព្រះរាជាណាចក្រកម្ពុជា។ *ប្រសិនបើលោកអ្នកចង់ដឹងព័ត៌មានបន្ថែម ឬចុះឈ្មោះចូលរួមសិក្ខាសាលាតាមបណ្ដាខេត្តនេះ សូមទំនាក់ទំនងមកក្រុមហ៊ុនយើងខ្ញុំតាមរយៈគេហទំព័រ www.goldenfxlink.com ឬទំព័រហ្វេសប៊ុក Golden FX Link Capital Co., Ltd. ឬទូរស័ព្ទមកលេខ 023 22 6666។ (អត្ថបទពាណិជ្ជកម្ម)	ក្រុមហ៊ុន ហ្គោលដេន អេហ្វអិកស៍ លីង ឃែភីថល បានចូលរួមក្នុងសិក្ខាសាលាតាមបណ្ដាខេត្តនៅខេត្តព្រះវិហារ កាលពីថ្ងៃទី០៥ ខែមករា ឆ្នាំ២០២០ ក្រោមប្រធានបទ «អ្វីជាការជួញដូរឧបករណ៍និស្សន្ទ៖ ការត្រៀមខ្លួន ការវិនិយោគ និងការយល់ដឹងពាក់ព័ន្ធ?»។ ការចូលរួមលើកនេះ គឺជាលើកទី១៨ក្នុងឆ្នាំ២០១៩ និងជាលើកទី២៣បើគិតចាប់ពីការកើតឡើងនៃសិក្ខាសាលាតាមបណ្ដាខេត្តក្នុងឆ្នាំ២០១៨មក។ គោលបំណងសំខាន់នៃការចូលរួមនេះ គឺដើម្បីចែករំលែកចំណេះដឹង ជំនាញ បទពិសោធន៍ ក៏ដូចជាគន្លឹះល្អៗសម្រាប់ការវិនិយោគដល់សាធារណៈជននៅគ្រប់ខេត្តក្រុងទាំងអស់នៃព្រះរាជាណាចក្រកម្ពុជា។
លោក ប៉ាន សូរស័ក្តិ រដ្ឋមន្ត្រីក្រសួងពាណិជ្ជកម្ម បានប្រាប់ថ្នាក់ដឹកនាំនិងមន្ត្រីជាន់ខ្ពស់នៃរដ្ឋាភិបាលអារ៉ាប់ រួមទាំងមេដឹកនាំប្រទេសនិងតំណាងអង្គការអន្តរជាតិថា៖«ឥឡូវនេះ កម្ពុជាបានត្រៀមលក្ខណៈរួចរាល់ ដើម្បីចូលរួមពិព័រណ៍ពិភពលោកនៅឌុយបៃ ឆ្នាំ២០២០ ហើយប្រាកដណាស់ យើងនឹងទទួលបានជោគជ័យ ដូចការចូលរួមពិព័រណ៍ពិភពលោក នៅសៀងហៃ កាលពីឆ្នាំ២០១០ និងនៅអ៊ីតាលី ឆ្នាំ២០១៥»។ លោក ប៉ាន សូរស័ក្តិ បានទៅចូលរួមកិច្ចប្រជុំ IPM លើកទី៣ ដើម្បីជួបពិភាក្សានិងតាមដានវឌ្ឍនភាពការងាររៀបចំពិព័រណ៍ពិភពលោកឌុយបៃឆ្នាំ២០២០ កាលទី២៥ ខែវិច្ឆិកា ឆ្នាំ២០១៨ នៅក្នុងទីក្រុងឌុយបៃ។ លោក ក៏បានជួបពិភាក្សានិងផ្លាស់ប្តូរយោបល់ ជាមួយមេដឹកនាំប្រទេសនិងតំណាងអង្គការអន្តរជាតិ ដែលមានវត្តមាននៅក្នុងកម្មវិធីនោះផងដែរ ដើម្បីពង្រឹងកិច្ចសហប្រតិបត្តិការសេដ្ឋកិច្ចនិងទំនាក់ទំនងពាណិជ្ជកម្ម ជាពិសេសធានាបាននូវចំណែកទីផ្សារសម្រាប់ទំនិញកម្ពុជា នៅក្នុងប្រព័ន្ធពាណិជ្ជកម្មសាកល។ ព្រឹត្តិការណ៍ពិព័រណ៍ពិភពលោកឌុយបៃឆ្នាំ២០២០ នឹងត្រូវរៀបចំឡើងរយៈពេល ៦ខែ ចាប់ពីថ្ងៃទី២០ ខែតុលា ឆ្នាំ២០២០ រហូតដល់ថ្ងៃទី១០ ខែមេសា ឆ្នាំ២០២១ ក្រោមប្រធានបទ Connecting Minds, Creating the Future ដើម្បីលើកកម្ពស់ស្មារតីនៃកិច្ចសហប្រតិបត្តិការអន្តរជាតិ៕	កម្ពុជាបានត្រៀមលក្ខណៈរួចជាស្រេច ក្នុងការចូលរួមព្រឹត្តិការណ៍ពិព័រណ៍ពិភពលោក ដែលនឹងរៀបចំនៅទីក្រុងឌុយបៃ ប្រទេសអារ៉ាប់ ក្នុងឆ្នាំ២០២០ខាងមុខនេះ។ នេះបើយោងតាមទំព័រហ្វេសប៊ុករបស់ក្រសួងពាណិជ្ជកម្ម។
ក្រុមដឹកនាំដោយលោក Chris Wilder នឹងបំបែកកំណត់ត្រា ជាក្រុមដែលត្រូវបានគេស៊ុតបញ្ចូលទីច្រើនជាងគេ ក្នុងចំណោម ៣៨ប្រកួតពេញ ១រដូវកាលរបស់ក្របខណ្ឌ Premier League ។ គិតត្រឹមសប្ដាហ៍ទី៣៥នេះ Sheffield របូតគ្រាប់បាល់ ៩៧គ្រាប់បាល់ ដែលអាចបំបែកកំណត់ត្រាក្រុម Swindon Town ដែលកាលពីឆ្នាំ ១៩៩៤-៩៥ ពួកគេរបូតគ្រាប់បាល់ ១០០គ្រាប់ ក្នុងលីគអង់គ្លេស ដោយកាលណោះមាន ២២ក្រុម។ ក្រុម Sheffield ទៀតសោត ក៏ត្រូវបានកត់ត្រាជាក្រុមថ្មីបន្ថែមមួយទៀត ដែលមានលំដាប់ពិន្ទុទាបជាងគេបំផុតមិន ធ្លាប់មានក្នុងប្រវត្តិសាស្ត្រក្របខណ្ឌ Premier League។ Sheffield ប្រកួត ៣៥លើក រកបានត្រឹម ១៦ពិន្ទុ ខណៈកំណត់ត្រាកាន់កាប់ដោយក្រុម Derby County មានត្រឹម ១១ពិន្ទុ កាលពីរដូវកាល ២០០៧-០៨។ ដោយឡែកសម្រាប់រដូវកាលក្រោយវិញ Sheffield នឹងត្រូវចាប់ផ្តើមការប្រកួតក្របខណ្ឌទីពីរអង់គ្លេស EFL Championship ជាមួយនឹងការកាត់ ២ពិន្ទុ។ ការកាត់ពិន្ទុត្រូវធ្វើឡើងក្រោយស្ថាប័នលីគបាល់ទាត់អង់គ្លេស (EFL) ដាក់ពិន័យពួកគេចំពោះការមិនទូទាត់ប្រាក់ទៅកាន់ក្លិបផ្សេង។ ស្ថិតក្នុងជំនួប Premier League ដដែល ក្រុម Everton បានប្រកួតយកឈ្នះលើក្រុម Brentford លទ្ធផល ១-០ ដើម្បីឡើងទៅឈរនៅចំណាត់ថ្នាក់លេខ ១៥ គេចចេញពីការខិតជិតទៅតំបន់កាត់ចោល។ Everton រកបាន ៣៦ពិន្ទុ ពី ៣៥ប្រកួត ដោយមានគម្លាតពិន្ទុ ១១ ពីក្រុម Luton Town ស្ថិតនៅចំណាត់ថ្នាក់លេខ ១៨។ ក្លិប Brentford ក៏ធានាសុវត្ថិភាពខ្លួនបន្តនៅក្របខណ្ឌ Premier League ទោះចាញ់ការប្រកួតក្តី។ តំបន់បាតតារាងមានភាពក្តៅគគុកដូចតំបន់ខាងលើ Nottingham Forest កំពុងតែប្រជែងទល់នឹងក្រុម Luton Town ដើម្បីគេចចេញពីការធ្លាក់ទៅលីគទីពីរ ខណៈខ្លួននៅសល់ ៤ប្រកួតក្នុងដៃ។ Luton Town នៅសល់ ៣ប្រកួតក្នុងដៃ ដែលត្រូវបន្តប្រជែង។ ដោយឡែកតំបន់ខាងលើវិញក្រុម Manchester United ខកឱកាសក្នុងការប្រជែងកៅអី UEFA Champions League ខណៈខ្លួនក៏ប្រឈមនឹងការគ្មានកៅអីក្របខណ្ឌអឺរ៉ុបផ្សេងទៀតលេងដូចគ្នា ក្រោយក្រុមស្មើ Burnley លទ្ធផល ១-១។ Aston Villa រកបាន ១ពិន្ទុបន្ថែមពីការប្រកួតស្មើ ២-២ ទល់នឹង Chelsea បញ្ចប់ដំណើរប្រជែងរបស់ក្រុមបិសាចក្រហម។ Aston Villa ក៏ប្រឈមនឹងការគ្មានកៅអីលេងនៅ Champions League ខណៈខ្លួនត្រូវរង់ចាំមើលការប្រជែងរបស់ក្លិប Tottenham Hotspur ដែលតាមពីក្រោយមានគម្លាត ៧ពិន្ទុ ៕	ក្លិប Sheffield United បានធ្លាក់ចេញពីការប្រកួតក្របខណ្ឌ Premier League ខណៈនៅសល់ការប្រកួត ៣ទៀតក្នុងដៃ ក្រោយពីប្រកួតចាញ់ក្រុម Newcastle United លទ្ធផល ៥-១ ក្នុងកីឡដ្ឋាន St. James Park។
មកទល់ពេលនេះក្រុមតាលីបង់ក្ដាប់អំណាចនៅអាហ្វហ្កានីស្ថានជិត១០ខែហើយ ប៉ុន្តែសហគមន៍អន្តរជាតិ មិនទាន់ទទួលស្គាល់រដ្ឋាភិបាលបណ្តោះអាសន្នរបស់ក្រុមនេះនៅឡើយ ដោយបារម្ភជុំវិញសិទ្ធិមនុស្សជាពិសេសសិទ្ធិស្រ្តី និងទំនាក់ទំនងរបស់ក្រុមនេះជាមួយភេរវកម្ម។ វិបត្តិសេដ្ឋកិច្ច និងវិបត្តិមនុស្សធម៌នៅអាហ្វហ្កានីស្ថានកាន់តែដុនដាប ខណៈប្រជាជនប្រឈមនឹងអសន្តិសុខស្បៀងដោយសារការបាត់បង់ប្រាក់ចំណូល កង្វះសាច់ប្រាក់ និងការកើនឡើងតម្លៃអាហារ។ ទាក់ទិននឹងវិបត្តិនេះ ឥណ្ឌា ក៏ដូចជាអង្គការសហប្រជាជាតិ (UN) ព្យាយាមផ្តល់ជំនួយមនុស្សធម៌ដល់អាហ្វហ្កានីស្ថាន បើទោះប្រទេសនេះស្ថិតក្រោមការដាក់ទណ្ឌកម្មក៏ដោយ។ នៅថ្ងៃទី២ ខែមិថុនា ក្រសួងការបរទេសឥណ្ឌាបានដឹកនាំក្រុមប្រតិភូទៅទស្សនកិច្ចនៅក្រុងកាប៊ុលជាលើកដំបូងតាំងពីអាម៉េរិកដកទ័ពចេញទាំងស្រុង។ «ជំនួបផ្តោតទៅលើទំនាក់ទំនងការទូតរវាងអាហ្វហ្កានីស្ថាន-ឥណ្ឌា ពាណិជ្ជកម្មទ្វេភាគី និងជំនួយមនុស្សធម៌»។ អ្នកនាំពាក្យក្រសួងការបរទេសរដ្ឋាភិបាលតាលីបង់ Abdul Qahar Balkhi បញ្ជាក់បែបនេះនៅលើបណ្តាញសង្គម Twitter នៅថ្ងៃទី២ ខែមិថុនា ដោយបន្តថា ដំណើរទស្សនកិច្ចនេះជាការចាប់ផ្តើមដ៏ល្អសម្រាប់ទំនាក់ទំនងរវាងប្រទេសទាំងពីរ។ យ៉ាងណាមិញ បើតាមសេចក្តីថ្លែងការណ៍របស់ក្រសួងការបរទេសឥណ្ឌា ដំណើរទស្សនកិច្ចនេះផ្តោតទៅលើការត្រួតពិនិត្យការដឹកជញ្ជូនជំនួយមនុស្សធម៌របស់ឥណ្ឌាទៅកាន់អាហ្វហ្កានីស្ថាន។ មន្រ្តីក្រុងញូវដែលីក៏អះអាងថា ទស្សនកិច្ចនេះមិនសំដៅលើការទទួលស្គាល់ក្រុមតាលីបង់ទេ។ កន្លងមក ឥណ្ឌាបានបញ្ជូនស្រូវសាលី២ម៉ឺនតោន ឱសថ១៣តោន វ៉ាក់សាំងបង្ការជំងឺកូវីដ-១៩ ចំនួន ៥០ម៉ឺនដូស និងសម្លៀកបំពាក់សម្រាប់រដូវរងាទៅកាន់អាហ្វហ្គានីស្ថានដើម្បីបំពេញកង្វះខាតនៅទីនោះ។ បន្ថែមពីនេះ ជំនួយវេជ្ជសាស្រ្ត និងស្បៀងជាច្រើនទៀតក៏កំពុងរៀបចំដឹកជញ្ជូនទៅផងដែរ។ សេចក្តីថ្លែងការណ៍ក្រសួងការបរទេសឥណ្ឌាដដែលបញ្ជាក់ថា ជំនួយនេះត្រូវបានប្រគល់តាមរយៈមន្ទីរពេទ្យកុមារឥណ្ឌា Gandhi ក្នុងទីក្រុងកាប៊ុល និងទីភ្នាក់ងារ UN រួមមានអង្គការសុខភាពពិភពលោក និងអង្គការកម្មវិធីស្បៀងអាហារពិភពលោក។ គួររំឭកថា មុនពេលក្រុមតាលីបង់ចូលកាន់កាប់ប្រទេស ឥណ្ឌា ជាដៃគូអភិវឌ្ឍន៍ដ៏ធំរបស់អាហ្វហ្កានីស្ថាន ហើយបានផ្តល់ឧបករណ៍យោធា និងហ្វឹកហ្វឺនកងកម្លាំងសន្តិសុខអាហ្វហ្កានីស្ថានទៀតផង។ ប៉ុន្តែ កាលពីពាក់កណ្តាលខែសីហា ឆ្នាំ២០២១ ឥណ្ឌាបានផ្អាកគម្រោងដែលខ្លួនអភិវឌ្ឍនៅទឹកដីអាហ្វហ្កានីស្ថាន ព្រមទាំងបិទទ្វារស្ថានទូតនៅទីនោះផងដែរ៕	ប្រតិភូឥណ្ឌាមួយក្រុម នៅថ្ងៃទី២ ខែមិថុនា បានជួបពិភាក្សាជាមួយក្រុមតាលីបង់នៅទីក្រុងកាប៊ុលស្តីពីការផ្តល់ជំនួយដើម្បីដោះស្រាយវិបត្តិមនុស្សធម៌ដែលកំពុងកើតឡើងនៅអាហ្វហ្កានីស្ថាន។ នេះជាដំណើរទស្សនកិច្ចដំបូងរបស់មន្រ្តីឥណ្ឌានៅលើទឹកដីអាហ្វហ្កានីស្ថាន ក្រោយអាម៉េរិក និងសម្ព័ន្ធមិត្តបានដកទ័ពចេញទាំងស្រុងកាលពីខែសីហា ឆ្នាំ២០២១។
ជាបន្តសូមស្តាប់បទសម្ភាសន៍រវាងលោក ជា ធីរិទ្ធ និពន្ធនាយករងនៃសារព័ត៌មានថ្មីៗ ជាមួយអ្នកនាង ខាត់ សុឃីម ខាងក្រោម៖	អ្នកនាង ខាត់ សុឃីម បាននាំបងប្អូនបង្កើត និងដៃគូសិល្បៈមួយចំនួន ផលិតចម្រៀងជាចង្វាក់ប្រពៃណីខ្មែរចំនួន ១១ បទ ដើម្បីអបអរពិធីបុណ្យចូលឆ្នាំ។ តារាពហុជំនាញរូបនេះ ហាក់មិនមានសង្ឃឹមថា បទចម្រៀងរបស់អ្នកនាង នឹងទទួលបានការគាំទ្រពីប្រជាជនខ្មែរច្រើននោះទេ ដោយសារតែយុវជនបច្ចុប្បន្នកំពុងតែពេញនិយមនឹងបទចំរៀងបែបបរទេស។ តែយ៉ាងណា ហេតុផលសំខាន់ដែលជំរុញទឹកចិត្តតារាជើងចាស់រូបនេះ នៅតែប្រឹងផលិតចម្រៀងបែបខ្មែរនោះ ដោយសារអ្នកនាងបារម្ភខ្លាចក្មេងជំនាន់ក្រោយលែងស្គាល់ចម្រៀងចង្វាក់បែបខ្មែរ។ អ្នកនាង សុឃីម ចង់ឃើញប្រជាជនខ្មែរ ជាពិសេសយុវវ័យងាកមកចាប់អារម្មណ៍ចម្រៀងរបស់ខ្មែរឡើងវិញ។
ក្រៅពីគណបក្សសង្គ្រោះជាតិ អង្គការក្រៅរដ្ឋាភិបាលនានា ក៏បានសាទរនិងសម្តែងក្តីសប្បាយរីករាយផងដែរ ចំពោះការដោះលែងមន្ត្រីសិទ្ធិមនុស្សទាំងនោះ។ កាលពីរសៀលថ្ងៃទី២៩ ខែមិថុនា ឆ្នាំ២0១៧ ចៅក្រមស៊ើបសួរ នៃសាលាដំបូងរាជធានីភ្នំពេញ បានចេញដីកាដំណោះស្រាយ ដើម្បីឲ្យមន្ត្រីអាដហុកទាំងបួនរូប និងមន្ត្រីគ.ជ.ប មួយរូប រស់នៅក្រៅពន្ធនាគារជាបណ្តោះអាសន្ន។ អ្នកទាំងប្រាំ បានជាប់ឃុំ តាំងពីចុងខែមេសា ឆ្នាំ២0១៦មកម្ល៉េះ។ តាមការរកឃើញរបស់តុលាការកន្លងមក អ្នកខាងលើ បានជាប់ពាក់ព័ន្ធការសូកប៉ាន់ប្រាក់ជាង២00ដុល្លារ ដល់នារីម្នាក់ ឈ្មោះខុម ចាន់តារាទី ហៅស្រីមុំ។ នៅក្នុងសំណុំរងនេះ មន្ត្រីអាដហុកទាំងបួនរូប ដែលរួមមាន លោក នី សុខា លោក ណៃ វង់ដា លោក យី សុខសាន្ត និងលោកស្រី លឹម មុន្នី ត្រូវបានចោទពីបទ «សូកប៉ាន់សាក្សី» ហើយអគ្គលេខាធិការរងរបស់គ.ជ.ប គឺលោក នី ចរិយា ត្រូវបានចោទពីបទ «សមគំនិតក្នុងអំពើសូកប៉ាន់សាក្សី»៕	ភ្នំពេញ៖ គណបក្សសង្គ្រោះជាតិ បានចេញសេចក្តីថ្លែងការណ៍ នៅថ្ងៃទី៣0 ខែមិថុនា ឆ្នាំ២0១៧នេះ ដើម្បីសាទរការដោះលែមន្ត្រីអាដហុកបួនរូប និងមន្ត្រីគណៈកម្មាធិការជាតិរៀបចំការបោះឆ្នោត (គ.ជ.ប) មួយរូប ដែលបានជាប់ឃុំក្នុងពន្ធនាគារអស់រយៈពេលជាងមួយឆ្នាំកន្លងមក ដោយសារតែរឿងអាស្រូវរបស់ស្រីមុំ។ តាមរយៈសេចក្តីថ្លែងការណ៍ គណបក្សសង្គ្រោះជាតិ មើលឃើញថា ការដោះលែងអ្នកទាំងប្រាំខាងលើ ឲ្យមានសេរីភាពឡើងវិញ គឺជាជំហានមួយ ដែលអាចនាំឲ្យមានផលល្អ ដល់ការបោះឆ្នោតថ្នាក់ជាតិ នាអាណត្តិទី៦ ក្នុងឆ្នាំ២0១៨ ខាងមុខ។
គ្រឹះស្ថានមីក្រូហិរញ្ញវត្ថុ អេ អឹម ខេ បញ្ជាក់ថា ការមិនយកកម្រៃសេវានេះ គឺធ្វើឡើងក្នុងគោលបំណង ចូលរួមសម្រួលដល់ការទូទាត់ អេឡិចត្រូនិកឆ្លងគ្រឹះស្ថាន ឲ្យកាន់តែមានភាពងាយស្រួលជាងមុខ សុវត្ថិភាព និងចំណេញពេលវេលា ដើម្បីជួយជំរុញ និងលើកទឹកចិត្តដល់ប្រជាពលរដ្ឋខ្មែរទាំងអស់ ឲ្យប្រើប្រាស់ការទូទាត់តាមបែបឌីជីថល ជំនួសឲ្យការទូទាត់ជាសាច់ប្រាក់ ដែលវាជាវិធីសាស្ត្រ មួយដែលបានចូលរួមចំណែកដ៏សំខាន់ ក្នុងការជួយទប់ស្កាត់ការឆ្លងរីករាលដាល នៃជំងឺកូវីដ-១៩ ផងដែរ។ គួរបញ្ជាក់ផងដែរថា តាមរយៈការប្រើប្រាស់កម្មវិធីធនាគារចល័ត អេ អឹម ខេ (AMK Mobile Banking App) មិនត្រឹមតែអនុញ្ញាតឲ្យអតិថិជន អាចវេរលុយទៅកាន់គណនីរបស់ដៃគូ នៅស្ថាប័នផ្សេងទេ ថែមទាំងអនុញ្ញាតឲ្យអតិថិជន អាចធ្វើប្រតិបត្តិការបានច្រើនប្រភេទ ដូចជា វេរលុយទៅអ្នកដែលមានគណនី អេ អឹម ខេ ដូចគ្នាដោយមិនគិតកម្រៃសេវា ឬវេរលុយទៅកាន់លេខទូរស័ព្ទ ដែលអ្នកទទួលអាចដកប្រាក់បានច្រើនកន្លែង ទូទាំងប្រទេស។ លើសពីនេះទៀតអតិថិជនក៏អាច បង់វិក្កយបត្រទឹក ភ្លើង សំរាម ថ្លៃសេវាអ៊ីនធឺណិត ទូរទស្សន៍ខ្សែកាប ឬ បញ្ចូលលុយទូរស័ព្ទដៃ សម្រាប់ប្រព័ន្ធ Smart Cellcard Metfone Seatel និង Excel ផងដែរ។ ទាំងនេះ គឺជាដំណោះស្រាយដ៏ល្អមួយ ហើយវាក៏ជាកត្តាមួយដ៏សំខាន់ផងដែរ ដែលបានចូលរួមកាត់បន្ថយ នូវការប៉ះពាល់ទៅលើសាច់ប្រាក់ ដែលអាចនាំឲ្យមានការឆ្លងមេរោគផ្សេងៗ។ មិនតែប៉ុណ្ណោះ អតិថិជនទាំងអស់ ក៏អាចទទួលបាននូវការបម្រើសេវាកម្មទាំងអស់នេះបាន នៅគ្រប់បញ្ជរការិយាល័របស់ អេ អឹម ខេ ផងដែរ។ ដូចគ្នាដែរ អតិថិជនដែលមានគណនី អេ អឹម ខេ ទាំងអស់ក៏អាចទទួលការទូទាត់ពីដៃគូម្ខាងទៀត បានភ្លាមៗ និង កាន់តែងាយស្រួល ដោយគ្រាន់តែប្រាប់នូវលេខគណនី អេ អឹម ខេ របស់ខ្លួនទៅដៃគូម្ខាងទៀត។ រីឯដៃគូម្ខាងទៀងនឹង វេរលុយចូលគណនី អេ អឹម ខេ របស់ខ្លួន តាមរយៈស្ថាប័នដែលជាសមាជិក របស់ប្រព័ន្ធទូទាត់បាគង។ ទន្ទឹមនឹងនេះផងដែរ សម្រាប់អតិថិជនដែ លបានប្រើប្រាស់កម្មវិធីធនាគារចល័ត អេ អឹម ខេ (AMK Mobile Banking App) អាចទូទាត់ តាមរយៈការស្កេន QR Code នៅតាមបណ្ដាហាងអាជីវករ ដែលជាដៃគូអាជីវកម្មរបស់ អេ អឹម ខេ ក៏ដូចជាអាជីវករ របស់សមាជិកបាគង ដែលបានដាក់បំពាក់នូវបាគង QR Code សម្រាប់ទទួលយកការទូទាត់ ពីអតិថិជនជាអ្នកទិញទំនិញ ឬ សេវាកម្ម ដោយមិនចាំបាច់ទូទាត់ជាសាច់ប្រាក់ឡើយ។ អេ អឹម ខេ គឺជាគ្រឹះស្ថានមីក្រូហិរញ្ញវត្ថុ ដែលឈានមុខគេ លើវិសាលភាពប្រតិបត្តិការ និងចំនួនអតិថិជន។ គិតត្រឹមខែតុលា ឆ្នាំ ២០២០ អេ អឹម ខេ មានអតិថិជនសរុបចំនួនជាង ៩០ ម៉ឺននាក់ ជាមួយនឹងផលប័ត្រប្រាក់កម្ចីជាង ៣៦៣ លានដុល្លារអាមេរិក និងប្រាក់បញ្ញើជាង ១៩៧លាន ដុល្លារអាមេរិក មានការិយាល័យប្រតិបត្តិការចំនួន ១៤៩ កន្លែង និងមានភ្នាក់ងារជិត ៥,០០០ កន្លែងនៅទូទាំងប្រទេស។ អេ អឹម ខេ មានផលិតផល និងសេវាកម្មជាច្រើនកំពុងផ្តល់ជូនអតិថិជន ដូចជាសេវាប្រាក់កម្ចី ប្រាក់សន្សំ សេវាផ្ទេរប្រាក់ក្នុង និងក្រៅប្រទេស សេវាទូទាត់វិក្កយបត្រ សេវាបង់រំលស់ ធានារ៉ាប់រងខ្នាតតូច ធនាគារចល័ត សេវាបើកប្រាក់បៀវត្សរ៍ ម៉ាស៊ីនដក និងដាក់ប្រាក់ដោយស្វ័យប្រវត្តិ (ATMs/CDMs) និងពិសេសគឺកម្មវិធីធនាគារចល័ត អេ អឹម ខេ AMK Mobile Banking App ។ ដើម្បីដោនឡូតយកកម្មវិធីធនាគារចល័ត អេ អឹម ខេ អតិថិជនគ្រាន់តែចូលទៅកាន់ Apple Store ឬ Play Store ដើម្បីដោនឡូត និង តំឡើងកម្មវិធីជាការស្រេច។ សម្រាប់ព័ត៌មានបន្ថែម សូមទាក់ទងមកកាន់ផ្នែកសេវាកម្មទំនាក់ទំនង អតិថិជន អេ អឹម ខេ តាមរយៈលេខ 023 220 202 ឬ 1800 200 200៕ គ្រឹះស្ថានមីក្រូហិរញ្ញវត្ថុ អេ អឹម ខេ សូមថ្លែងអំណរគុណយ៉ាងជ្រាលជ្រៅ ចំពោះរាជរដ្ឋាភិបាលកម្ពុជា ក្រសួងសុខាភិបាល និងធនាគារជាតិនៃកម្ពុជា ចំពោះរាល់ការយកចិត្តទុកដាក់ដ៏ខ្ពង់ខ្ពស់ក្នុងកិច្ចខិតខំប្រឹងប្រែង ទប់ស្កាត់ការឆ្លងរីករាលដាល នៃជំងឺកូវីដ-១៩ ក្នុងប្រទេសកម្ពុជាយើង។ យើងខ្ញុំសូមជូនពរសាធារណជនទាំងអស់ ទទួលបាននូវសុខភាពល្អ និងសុវត្ថិភាព៕ (អត្ថបទពាណិជ្ជកម្ម)	ភ្នំពេញ៖ ក្នុងគោលដៅរួមចំណែក ជាមួយរាជរដ្ឋាភិបាល និងក្រសួងសុខាភិបាល ក្នុងកិច្ចខិតខំប្រឹងប្រែង ទប់ស្កាត់ការរីករាលដាលនៃជំងឺកូវីដ-១៩ គ្រឹះស្ថានមីក្រូហិរញ្ញវត្ថុ អេ អឹម ខេ ដោយមានការសហការយ៉ាងជិតស្និទ្ធពីធនាគារជាតិនៃកម្ពុជា បានអនុញ្ញាតឲ្យអតិថិជនទាំងអស់ អាចធ្វើប្រតិបត្តិការ ដាក់ប្រាក់ចូលបាគងវ៉ាឡេត និង វេរ លុយពីគណនី អេ អឹម ខេ ទៅកាន់គណនីធនាគារ និងគ្រឹះស្ថានហិរញ្ញវត្ថុ ដែលជាសមាជិករបស់ប្រព័ន្ធទូទាត់បាគង ដោយមិនគិតកម្រៃសេវា ចាប់ពីថ្ងៃទី៩ ខែធ្នូ ឆ្នាំ២០២០ នេះតទៅ រហូតដល់មានការជូនដំណឹងជាថ្មី។ ការប្រកាសដូច្នេះ របស់គ្រឹះស្ថានមីក្រូហិរញ្ញវត្ថុ អេ អឹម ខេ ធ្វើឡើង បន្ទាប់ពីសមាគមធនាគារនៅកម្ពុជា សមាគមមីក្រូហិរញ្ញវត្ថុកម្ពុជា និងសមាគមសហព័ន្ធហិរញ្ញវត្ថុ និងបច្ចេកវិទ្យាកម្ពុជា បានចេញសេចក្តីថ្លែងការណ៍រួម ជំរុញឲ្យសាធារណជន ទូទាត់ប្រាក់តាមប្រព័ន្ធឌីជីថល។
អ៊ីរ៉ាក់ ត្រូវប្រកួតជាមួយអ៊ីរ៉ង់ក្នុងវគ្គសន្សំពិន្ទុពូល C ដែលជាជំនួបសំខាន់ នាកីឡដ្ឋាន Amman ដែលជាទឹកដីកណ្តាលនៅថ្ងៃទី១៤ ខែវិច្ឆិកា វេលាម៉ោង ៩:០០នាទីយប់ [ម៉ោងនៅកម្ពុជា]។ តាមពិតទៅ អ៊ីរ៉ាក់ត្រូវលេងចំនួនពីរប្រកួតក្នុងទឹកដីខ្លួនឯង ក្នុងក្រុងបាស្រា នៅពេលជួបអ៊ីរ៉ង់នេះ និងបារ៉ែននៅ៥ថ្ងៃបន្ទាប់ ប៉ុន្តែត្រូវបង្ខំចិត្តប្តូរទីតាំងប្រកួតវិញ ដ្បិតមានបញ្ហាបាតុកម្មប្រឆាំងរដ្ឋាភិបាលដែលបានវាយដណ្តើមយកក្រុងបាដាដ និងភាគខាងត្បូងប្រទេស។ សហព័ន្ធកីឡាបាល់ទាត់អន្តរជាតិ (FIFA) ជាអ្នកស្នើសុំទឹកដីកណ្តាលដោយផ្ទាល់ហើយជ្រើសយកកីឡដ្ឋាន Amman ស្ថិតក្នុងក្រុងអាម៉ាន់ ប្រទេសហ្សកដានីដើម្បីធ្វើជាទឹកដីសម្រាប់អ៊ីរ៉ាក់ជំនួសវិញ។ ក្នុងពូល C នេះ អ៊ីរ៉ាក់កំពុងមានប្រៀបលើគេ ដោយឈរកំពូលតារាងមាន៧ពិន្ទុ ស្មើបារ៉ែន (តែឈ្នះគ្រាប់ស៊ុត) ខណៈអ៊ីរ៉ង់ស្ថិតនៅលេខរៀងទី៣មាន៦ពិន្ទុ។ ក្នុងពូលនេះ អ៊ីរ៉ាក់ បារ៉ែន និងអ៊ីរ៉ង់ ជាគូប្រជែងនាំមុខគេក្នុងការដណ្តើមកៅអីទៅវគ្គបន្ត ស្របពេលកម្ពុជា និងហុកុងស្ទើតែគ្មានឱកាស។ កម្ពុជា រកបានតែមួយពិន្ទុប៉ុណ្ណោះពីការប្រកួត៤លើក ហើយហុងកុងឈរលេខ៤ មាន១ដូចគ្នាតែទើបលេងបាន៣ប្រកួត។ នៅថ្ងៃទី១៤ នេះ ហុងកុងដែលកំពុងបញ្ហានយោបាយដែរនោះ ត្រូវស្វាគមន៍បារ៉ែននៅម៉ោង ៧:០០នាទី [ម៉ោងនៅកម្ពុជា] មុនទទួលកម្ពុជា នៅថ្ងៃទី១៩ ខែវិច្ឆិកា ឆ្នាំ២០១៩៕	ក្រុមកីឡាបាល់ទាត់ជម្រើសជាតិអ៊ីរ៉ង់បានទៅដល់ទីក្រុងអាម៉ាន់ ប្រទេសហ្សកដានីហើយនៅថ្ងៃទី១២ ខែវិច្ឆិកា ដើម្បីតតាំជាមួយអ៊ីរ៉ាក់សម្រាប់ការប្រកួតជម្រុះ World Cup ឆ្នាំ ២០២២។ ដំបូងឡើយ អ៊ីរ៉ាក់ត្រូវប្រើប្រាស់កីឡដ្ឋានក្នុងទឹកដីខ្លួនដើម្បីទទួលអ៊ីរ៉ង់ ប៉ុន្តែដោយសាបញ្ហានយោបាយទើបបង្ខំចិត្តយកទឹកដីកណ្តាលជំនួសវិញ។
Pacquiao បានបង្ហោះរូបដោយមានពាក្យ #StopAsianHate (បញ្ចប់ការស្អប់ជនជាតិអាស៊ី) នៅលើគណនីហ្វេសប៊ុក និង Instagram របស់ខ្លួន។ នៅក្នុងការបង្ហោះនោះស្តេចប្រដាល់វ័យ៤១ឆ្នាំបានសរសេរដែរថា «វាយខ្ញុំជំនួសទៅ» ដែលបានន័យថា ឱ្យក្រុមរើសអើងទាំងនោះវាយខ្លួនជំនួសឱ្យការធ្វើបានទៅលើជនជាតិអាស៊ីទន់ខ្សោយដែលមិនអាចការពារខ្លួនរបស់ពួកគេបាន។ We have one color in our Blood! Stop discriminating. LOVE AND PEACE TO EVERYONE!! #StopAsianHate Posted by Manny Pacquiao on Wednesday, 31 March 2021 «យើងមានពណ៌តែមួយនៅក្នុងឈាមរបស់យើង! ឈប់រើសអើង។ ផ្តល់ក្តីស្រឡាញ់ និងសេចក្តីសុខដល់មនុស្សគ្រប់រូប!!»។ Pacquiao បន្ថែមដូច្នេះនៅលើរូបភាពដែលបង្ហោះលើបណ្តាញសង្គមដែលសរសេរជា៤ភាសា មានអង់គ្លេស ហ្វីលីពីន ចិន និងកូរ៉េ។ ប្រធានគណបក្សកាន់អំណាចហ្វីលីពីន PDP-Laban រូបនេះ បានចេញសេចក្តីថ្លែងការណ៍របស់ខ្លួនជុំវិញការប្រើអំពើហឹង្សាលើជនជាតិអាស៊ី តែមួយថ្ងៃប៉ុណ្ណោះបន្ទាប់ពីស្ត្រីជនជាតិអាមេរិក-ហ្វីលីពីន អាយុ៦៥ឆ្នាំម្នាក់ ត្រូវបានគេធ្វើបាបនៅទីតាំងមួយកន្លែង ក្នុងក្រុងញូវយ៉ក។ បើតាមការអះអាង ជនទាំងនោះបានស្រែកដាក់ស្ត្រីរងគ្រោះខ្លាំងៗថា «អ្នកមិនមែនជាអ្នកនៅទីនេះទេ»។ ជុំវិញករណីនេះ រដ្ឋមន្រ្តីក្រសួងការបរទេសហ្វីលីពីនលោក Teodoro Locsin Jr. បានថ្កោលទោសចំពោះការរំលោភបំពានលើជនជាត់ខ្លួន ក៏ដូចជាជនជាតិអាស៊ីផ្សេងទៀតដែលកំពុងរស់នៅសហរដ្ឋអាមេរិកនេះ។ ស្ថានទូតហ្វីលីពីនប្រចាំនៅទីក្រុងវ៉ាស៊ីនតោន បានអំពាវនាវឱ្យក្រសួងការបរទេសអាមេរិកជួយដោះស្រាយជុំវិញការធ្វើបាបជនជាតិអាស៊ីដែលកំពុងមានការកើនឡើងកាន់តែខ្លាំង។ ករណីស្រដៀងគ្នានេះដែរបានកើតឡើងលើបុរសជនជាតិខ្មែរ-អាមេរិក វ័យ៧០ម្នាក់ (https://abc7ne.ws/3m1LkQs) ផងដែរ កាលពីប៉ុន្មានថ្ងៃមុន។ លោក ឆេង ដែលរស់នៅក្នុងក្រុង Oakland រងគ្រោះដោយសារគេដុតឡានរបស់គាត់។ This is Mr. Chheng. He is in his 70s and woke up at 3:30 Saturday to his car engulfed in flames. He says he is one of... Posted by Dion Lim on Monday, 29 March 2021 លោក ឆេង រៀបរាប់ថា នៅតំបន់នេះ មានតែជនជាតិអាស៊ីពីរគ្រួសារប៉ុណ្ណោះ ដែលមានគ្រួសារលោក និងគ្រួសាររបស់ជនជាតិចិនមួយទៀតរស់នៅតាមបណ្តោយផ្លូវដែលត្រូវគេដុតឡានរបស់លោក។ លោកអះអាងថា នេះមិនមែនរឿងចៃដន្យឡើយ គឺជាករណីគ្រោងទុកតែម្តង៕	Manny Pacquiao កំពូលអ្នកប្រដាល់អាស៊ី និងជាប្រធានបក្សកាន់អំណាចហ្វីលីពីន នៅថ្ងៃទី១ ខែមេសា បានចូលរួមជាមួយសហគមន៍អាស៊ីក្នុងការថ្កោលទោសចំពោះការរើសអើង និងឧក្រិដ្ឋកម្មស្អប់ជនជាតិអាស៊ី នៅលើទឹកដីអាមេរិក។ ជនជាតិអាស៊ី រួមទាំងកម្ពុជាផងទាំងចាស់ក្មេងដែលរស់នៅអាមេរិក សុទ្ធតែទទួលរងកាធ្វើបាបគ្រប់រូបភាពពីសំណាក់ក្រុមរើសអើងទាំងនោះ។
អ្នកចាត់ការទូទៅ៖ Jorge Sampaoli (អាហ្សង់ទីន) គ្រូសញ្ជាតិអាហ្សង់ទីនរូបនេះ ធ្លាប់បាននាំក្រុមជម្រើសជាតិស៊ីលីទៅ World Cup នៅប្រេស៊ីលឆ្នាំ ២០១៤ និងឈ្នះពាន Copa America ឆ្នាំ២០១៥ មុនជួយក្រុមជម្រើសជាតិខ្លួនឯងបានកៅអីទៅរុស្ស៊ី ឆ្នាំ២០១៨នេះ។ លោក Sampaoli វ័យ៥៨ឆ្នាំ គឺជាអ្នកចាត់ការទី ៣ របស់ជម្រើសជាតិអាហ្សង់ទីនដែលបានផ្តាស់ប្តូរចុងក្រោយក្នុងយុទ្ធនាការប្រកួតជម្រុះប្រចាំតំបន់អាមេរិកឡាទីនដើម្បីជួយប្រទេសនេះឈានទៅ World Cup លើកទី២២ នៅរុស្ស៊ី។ កីឡាករឆ្នើម៖ Lionel Messi Messi ត្រូវបានគេចាត់ទុកថាជាកីឡាករបាល់ទាត់ល្អបំផុតម្នាក់ក្នុងប្រវត្តិសាស្ត្រ ហើយសមាជិកក្រុម FC Barcelona រូបនេះ ក៏ត្រូវបានគេជ្រើសរើសជាកីឡាករឆ្នើមប្រចាំឆ្នាំរបស់ FIFA (FIFA Ballon d'Or) ចំនួន ៥ លើកផងដែរ។ ប្រធានក្រុមជម្រើសជាតិអាហ្សង់ទីន វ័យ៣០ឆ្នាំដែលអាចរកគ្រាប់បាល់នាំមុខគេ ស្ទើគ្រប់រដូវកាល នឹងបង្ហាញខ្លួនជាលើកទីបួនរបស់ខ្លួនក្នុងព្រឹត្តិការណ៍ World Cup នៅរុស្ស៊ីឆ្នាំ២០១៨។ ប្រវត្តិក្នុង World Cup៖ នេះជាវត្តមានលើកទី ១៧ របស់ក្រុមជម្រើសជាតិអាហ្សង់ទីន បន្ទាប់ពីការបង្ហាញខ្លួនលើកដំបូងក្នុងឆ្នាំ១៩៣០ និងចុងក្រោយឆ្នាំ២០១៤។ លទ្ធផលល្អបំផុតដែលពួកគេទទួលបាន គឺលើកពាននេះ២ដងក្នុងប្រវត្តិសាស្ត្រ គឺក្នុងឆ្នាំ១៩៧៨ និង១៩៨៦។ លទ្ធផលផ្សេងដែលពួកគេទទួលបានក្នុងព្រឹត្តិការណ៍ World Cup នេះ គឺឈានដល់វគ្គពាក់កណ្តាល់ ៥លើក និងឈានដល់វគ្គផ្តាច់ព្រ័ត្រ ៥លើក។ អាហ្សង់ទីន ស្ថិតក្នុងចំណាត់ថ្នាក់លេខ៤ពិភពលោក ក្នុងតារាង FIFA Ranking។ កម្មវិធីប្រកួត៖ - ថ្ងៃទី ១៦ មិថុនា៖ អាហ្សង់ទីន Vs អ៊ីស្លង់ (ម៉ោង ៨យប់ ម៉ោងនៅកម្ពុជា) - ថ្ងៃទី ២២ មិថុនា៖ អាហ្សង់ទីន Vs ក្រូអាស៊ី (ម៉ោង ២រំលងអាធ្រាត្រ) - ថ្ងៃទី ២៧ មិថុនា៖ នីហ្សេរីយ៉ា Vs អាហ្សង់ទីន (ម៉ោង ១រំលងអាធ្រាត្រ)	ម្ចាស់ជើងឯក២សម័យកាល អាហ្សង់ទីន ដែលសម្បូរទៅដោយកីឡារករឆ្នើមៗកំពុងប្រកបអាជីពក្នុងលីកបាល់ទាត់ល្បីៗនៅតំបន់អឺរ៉ុប បានឈានទៅកាន់ការប្រកួតដណ្តើមពានរង្វាន់ FIFA World Cup ឆ្នាំ ២០១៨ នៅរុស្ស៊ី ដោយស្ថិតក្នុងពូល D ត្រូវប៉ះជាមួយក្រុមពីអឺរ៉ុបពីរគឺ អ៊ីស្លង់ និងក្រូអាស៊ី រួមជាមួយនីហ្សេរីយ៉ា ក្រុមខ្លាំងពីអាហ្វ្រិក។
ប្រមុខការទូតថៃបានប្រកាសបែបនេះក្រោយពីរៀបចំកិច្ចប្រជុំចង្អៀត ឬមិនផ្លូវការថ្នាក់រដ្ឋមន្ត្រីការបរទេសអាស៊ានដែលដឹកនាំដោយថៃនៅខេត្តឈៀងម៉ៃនៅថ្ងៃ ១៧ ដល់ថ្ងៃ ១៨ ខែមករា។ នេះបើយោងតាមការចុះផ្សាយរបស់កាសែតថៃ The Nation។ បើតាមលោក ដុន ក្នុងកិច្ចពិភាក្សារួមគ្នានេះ រដ្ឋមន្ត្រីអាស៊ានទាំងដប់មិនទាន់ឈានដល់ការឯកភាពគ្នាលើសេចក្តីព្រាងយុទ្ធសាស្ត្រឥណ្ឌូប៉ាស៊ីហ្វិកនៅឡើយ។ ដូច្នេះលោក ដុនបន្ថែមថា សេចក្តីព្រាងយុទ្ធសាស្ត្រនេះនឹងត្រូវយកទៅពិភាក្សាលម្អិតបន្ថែមនៅក្នុងកិច្ចប្រជុំមន្ត្រីជាន់ខ្ពស់។ ទាក់ទាក់នឹងការពិភាក្សាបន្ថែមដើម្បីឈានទៅកែលម្អ និងអភិវឌ្ឍយុទ្ធសាស្ត្ររួមនេះ ប្រភពច្បាស់ការមួយបានបង្ហើបថា កិច្ចប្រជុំមន្ត្រីជាន់ខ្ពស់នឹងប្រជុំគ្នាជាថ្មីនៅខែមីនាខាងមុខ។ យ៉ាងណាមិញ កិច្ចពិភាក្សានេះធ្វើឡើងនៅថ្ងៃណា និងនៅទីណានោះមិនត្រូវបានគេបញ្ជាក់ឲ្យដឹងឡើយ។ ថ្វីបើមិនទាន់មានការរឯកភាពគ្នាជារួមលើសេចក្តីព្រាងយុទ្ធសាស្ត្រនេះក៏ពិតមែន ក្នុងសេចក្តីថ្លែងការណ៍ប្រធាននៃកិច្ចប្រជុំចង្អៀតថ្នាក់រដ្ឋមន្ត្រីការបរទេសអាស៊ាន រដ្ឋមន្ត្រីទាំងអស់បានបង្ហាញការយល់ឃើញរួមគ្នាថា យុទ្ធសាស្ត្ររួមរបស់អាស៊ានស្តីពីគោលគំនិតឥណ្ឌូប៉ាស៊ីហ្វិកនេះមានសារសំខាន់អាចជួយបង្កើនតួនាទីស្នូលអាស៊ាន (ASEAN centrality)។ «យើងកត់សម្គាល់ពីការវិវត្តក្នុងការពិភាក្សាលើយុទ្ធសាស្ត្ររួមស្តីពីគោលគំនិតឥណ្ឌូប៉ាស៊ីហ្វិកដែលធានាលើកស្ទួយតួនាទីស្នូលអាស៊ាន ហើយវាផ្អែកលើគោលការណ៍បើកចំហ តម្លាភាព បរិយាប័ន្ន គោរពច្បាប់អន្តរជាតិ គោរពប្រយោជន៍គ្នាទៅវិញទៅមក និងកសាងទំនុកចិត្តដែរ។ អាស៊ានរង់ចាំការកែលម្អយុទ្ធសាស្ត្រនេះ ដោយក្តីរំពឹងថា អាស៊ាននឹងអាចបញ្ចប់ការរៀបចំ និងឈានអនុម័តទទួលយកតែម្តង»។ សេចក្តីថ្លែងការណ៍នោះបានបញ្ជាក់ដូច្នេះ។ តាមពិតទៅ មានការជ្រោមជ្រែងពីប្រធានអាស៊ានថៃ ឥណ្ឌូណេស៊ី ដែលភាគច្រើនគេហៅថា បងធំអាស៊ាន និងជាសមាជិកមិនអចិន្ត្រៃយ៍ក្រុមប្រឹក្សាសន្តិសុខអង្គការសហប្រជាជាតិឆ្នាំនេះផងនោះ ទទួលបន្ទុករៀបចំគោលគំនិត «ឥណ្ឌូប៉ាស៊ីហ្វិក» ដែលជាអត្តសញ្ញាណរបស់អាស៊ានផ្ទាល់ផង។ រដ្ឋមន្ត្រីការបរទេសឥណ្ឌូណេស៊ីលោកស្រី រ៉េតណូ ម៉ាស៊ូឌី បង្ហើបកាលពីថ្មីៗនេះថា គោលគំនិតឥណ្ឌូប៉ាស៊ីហ្វិករបស់អាស៊ាន គឺផ្តោតលើការរក្សាស្ថិរភាព សន្តិសុខ សុខុមាលភាពតំបន់នៅមហាសមុទ្រឥណ្ឌានិងប៉ាស៊ីហ្វិក។ ពោលគឺធ្វើយ៉ាងណាទប់ស្កាត់មិនឲ្យតំបន់ខាងលើក្លាយជាសមរភូមិប្រជែងគ្នាកសាងឧត្តមភាព, បង្កើតជម្លោះដណ្តើមធនធាន និងបង្កវិបត្តិតំបន់ឡើយ។ តាមពិតទៅ ការឈានទៅរៀបចំយុទ្ធសាស្ត្រផ្ទាល់ខ្លួនសម្រាប់តំបន់ទាំងមូលនេះកើតឡើង បន្ទាប់ពី រដ្ឋបាលអាមេរិករបស់លោក ដូណាល់ ត្រាំ បន្តពពាយនាយពី«គោលគំនិតឥណ្ឌូប៉ាស៊ីហ្វិក» ដោយមានរួមបញ្ចូលឥណ្ឌា ជប៉ុន និងអូស្ត្រាលីផង។ គោលគំនិតនេះ ផ្តោតលើ សេរីភាព ការបើកចំហ និងផ្អែកលើច្បាប់ជាមូលដ្ឋានប៉ុន្តែគេសង្ស័យថា វាមានគោលដៅទប់ស្កាត់ការត្រដែតឡើងរបស់ចិន។ ដូច្នេះហើយបានជា អាស៊ានដែលជាអង្គការតំបន់ដ៏មានឥទ្ធិពលមួយនោះ ចាំបាច់ត្រូវមានជំហ និងយុទ្ធសាស្ត្រផ្ទាល់ខ្លួនដើម្បីធានាបានតួនាទីស្នូល និងបញ្ចៀសការប្រកួតប្រជែងឥទ្ធិពលមហាអំណាចកាន់តែស្រួចស្រាល់នេះ។	រដ្ឋមន្ត្រីការបរទេសថៃលោក ដុន ប្រាមុដវីណៃ (Don Pramudwinai) បានបញ្ជាក់ថា ការពិភាក្សាបន្ថែមលើយុទ្ធសាស្ត្រ «ឥណ្ឌូប៉ាស៊ីហ្វិក»ស្តង់ដាអាស៊ានរួមនឹងត្រូវបញ្ចូលក្នុងកិច្ចប្រជុំមន្ត្រីជាន់ខ្ពស់អាស៊ាន ដោយសារមិនទាន់មានការឯកភាពគ្នាទាំងស្រុងលើសេចក្តីព្រាងដែលឥណ្ឌូណេស៊ីរៀបចំឡើង។
អគ្គលេខាធិការអង្គការសហប្រជាជាតិ អាន់តូនីញ៉ូ ហ្គូតេរ៉េស ក្នុងសាររបស់ខ្លួន លោក ហ្គូតេរ៉េស លើកឡើងថា ឆ្នាំ២០២១ ជាឆ្នាំដែលមនុស្សគ្រប់គ្នាគួរកសាងសន្តិភាពរវាងខ្លួនឯង និងធម្មជាតិ ដោះស្រាយបញ្ហាបម្រែបម្រួលអាកាសធាតុ បញ្ឈប់ការសាយភាយជំងឺកូវីដ-១៩ និងជាឆ្នាំនៃការផ្សះផ្សាគ្នា។ លោកសង្ឃឹមថា ២០២១ ជាឆ្នាំនៃការស្តារឡើងវិញពីផលប៉ះពាល់នៃជំងឺកូវីដ-១៩ ស្រោចស្រង់សេដ្ឋកិច្ចនិងសង្គម និងចាប់ផ្តើមស្រោចស្រង់ភពផែនដី។ បញ្ហាបម្រែបម្រួលអាកាសធាតុ និងវិបត្តិកូវីដ-១៩ អាចដោះស្រាយបាន ដរាបណាមានការចូលរួមពីមនុស្សគ្រប់រូប។ ប្រធានាធិបតីបារាំង អេម៉ានុយអែល ម៉ាក្រុង ក្នុងសារស្វាគមន៍ឆ្នាំ២០២១ ប្រមុខរដ្ឋបារាំងបានលើកឡើងពីក្តីសង្ឃឹមក្នុងការប្រយុទ្ធប្រឆាំងទៅនឹងជំងឺឆ្លងកូវីដ-១៩។ លោកនិយាយថា សេចក្តីសង្ឃឹមនៅតែមាន និងមានជារៀងរហូត ហើយអំពាវនាវពលរដ្ឋបារាំងកុំឲ្យបោះបង់ចោលក្តីសង្ឃឹម។ លោកក៏ថ្លែងអំណរគុណពលរដ្ឋបារាំងដែលមានស្មារតីទទួលខុសត្រូវ និងការលះបង់ ដែលនាំឲ្យបារាំងអាចឆ្លងកាត់ឆ្នាំ២០២០បាន។ ទោះបីជាកូវីដ-១៩ ប៉ះពាល់យ៉ាងធ្ងន់ធ្ងរដល់សេដ្ឋកិច្ច សង្គម និងក្តី លោកសង្កត់ធ្ងន់ថា ជំងឺឆ្លងនេះបង្ហាញពីសាមគ្គីភាព ភាពរឹងមាំ និងភាពមាំមួននៃប្រជាជាតិបារាំង។ អធិការបតីអាល្លឺម៉ង់ អែនជែឡា មើគែល ការទទួលបានវ៉ាក់សាំងបង្ការជំងឺកូវីដ-១៩ សម្រាប់ពលរដ្ឋអាល្លឺម៉ង់ អឺរ៉ុប និងពិភពលោកទាំងមូលគឺជាក្តីសង្ឃឹមមួយរបស់លោកស្រីអធិការបតីអាល្លឺម៉ង់។ លោកស្រី មើគែល សង្ឃឹមថា ចំនួនអ្នកដែលទទួលបានវ៉ាក់សាំងនឹងកើនឡើងនៅជុំវិញពិភពលោកពីមួយថ្ងៃទៅមួយថ្ងៃ។ បន្ថែមពីនេះ លោកស្រីក៏លើកឡើងដែរថា អ្នកវិទ្យាសាស្ត្រគឺសេចក្តីសង្ឃឹមសម្រាប់អាល្លឺម៉ង់ និងពិភពលោកទាំងមូល ព្រោះមានសមិទ្ធផលវិទ្យាសាស្ត្រដែលកើតឡើងពីការស្រាវជ្រាវរបស់អ្នកវិទ្យាសាស្ត្រអាល្លឺម៉ង់ដូចជាឧបករណ៍ធ្វើតេស្ត និងវ៉ាក់សាំង។ លោកស្រីក៏លើកឡើងផងដែរពីភាពចម្រុះ និងកិច្ចសហប្រតិបត្តិការអន្តរជាតិ ដែលឈានដល់ការបង្កើតវ៉ាក់សាំង និងទប់ស្កាត់ជំងឺកូវីដ-១៩។ នាយករដ្ឋមន្ត្រីអង់គ្លេសបូរីស ចនសុន ឆ្នាំ២០២១ ជាព្រឹត្តិការណ៍ដ៏អស្ចារ្យសម្រាប់អង់គ្លេស។ នេះជាការលើកឡើងរបស់នាយករដ្ឋមន្ត្រីអង់គ្លេស ដោយសំដៅការចាកចេញរបស់អង់គ្លេសពីសហភាពអឺរ៉ុបដែលធ្លាប់រួមរស់ជាង៤០ឆ្នាំ។ លោកជឿជាក់ថា ឆ្នាំ២០២១ ជាឆ្នាំដែលអង់គ្លេសនឹងត្រឡប់ទៅស្ថានការណ៍មុនមានជំងឺឆ្លងវិញ ព្រោះមានវ៉ាក់សាំង។ សម្រាប់ឆ្នាំ២០២០ ដែលទើបតែបញ្ជប់ លោកអះអាងថា ជាឆ្នាំដែលប្រជាជនអង់គ្លេសទាំងអស់បង្ហាញនូវស្មារតីរួបរួមគ្នាជាសហគមន៍តែមួយ ហើយលោកកោតសសើរការងាររបស់បុគ្គលិកសុខាភិបាលដែលលះបង់ជីវិតខ្លួនដើម្បីជួយអ្នកដទៃ។ ប្រធានាធិបតីរុស្ស៊ីលោកវ្ល៉ាឌីមៀ ពូទីន ក្នុងសុន្ទរកថាដែលមានរយៈពេលវែងបំផុតតាំងពីកាន់តំណែងមក ប្រមុខរដ្ឋរុស្ស៊ីថ្លែងអំណរគុណដល់វេជ្ជបណ្ឌិត គ្រូពេទ្យ និងបុគ្គលិកសុខាភិបាលជួរមុខ។ លោកពូទីន ក៏លើកឡើងផងដែរពីឧបសគ្គដ៏ពិបាកក្នុងឆ្នាំ២០២០ដែលរុស្ស៊ីបានជួបប្រទះ។ លោកពូទីន បញ្ចប់សុន្ទរកថាដោយអរគុណពលរដ្ឋរុស្ស៊ីគ្រប់គ្រប់រូប។ ប្រធានាធិបតីចិនលោកស៊ី ជីនពីង ឆ្នាំ២០២១ ជាខួបទី១០០ឆ្នាំនៃការបង្កើតបក្សកុម្មយនីស្តចិន និងការអនុម័តផែនការ៥ឆ្នាំលើកទី១៤របស់បក្ស។ លោកលើកឡើងថា ចិនត្រូវតែមានភាពក្លាហានក្នុងការរក្សាជំហររបស់ខ្លួន និងធ្វើការឲ្យបានប្រសើរជាងមុនក្នុងការបង្ហាញការអភិវឌ្ឍតំបន់ជនបទដ៏អស្ចារ្យរបស់ចិន និងធ្វើដំណើរសន្សឹមៗក្នុងការសម្រេចឲ្យវិបុលភាពរួមគ្នា។ លោក ស៊ី ក៏លើកឡើងផងដែរពីស្នាដៃរបស់ចិនក្នុងការគ្រប់គ្រងជំងឺឆ្លងពេញមួយឆ្នាំមកនេះ ក៏ដូចជាកំណើនសដ្ឋកិច្ចផងដែរ។ លោក ស៊ី និយាយថា មានតែស្ថានការណ៍លំបាកទេ ទើបសេចក្តីក្លាហាន និងភាពតស៊ូលេចចេញជារូបរាង។ ប្រធានាធិបតីអាមេរិក ដូណាល់ ត្រាំ ក្នុងសុន្ទរកថាចុងឆ្នាំ លោក ត្រាំ បានសម្តែងអំណរគុណដល់ភាពក្លាហាន ភាពរឹងមាំ សេចក្តីតស៊ូ ការតាំងចិត្តរបស់ប្រជាជនអាមរិកក្នុងរយៈពេលមួយឆ្នាំកន្លងមកនេះ។ លោកបានលើកឡើងពីស្នាដៃរបស់ អាមេរិក ក្នុងការអភិវឌ្ឍ និងផលិតវ៉ាក់សាំងក្នុងរយៈពេល៩ខែ។ ខណៈពេលដែលអាមរិកបានចាប់ផ្តើមផ្តល់វ៉ាក់សាំងដល់ពលរដ្ឋខ្លួន លោក ត្រាំ និយាយថា នាពេលខាងមុខអាមេរិកនឹងបញ្ជូនវ៉ាក់សាំងទៅទូទាំងពិភពលោក។ មេដឹកនាំកូរ៉េខាងជើងលោកគីម ជុងអ៊ុន តាមរយៈលិខិតចុះផ្សាយក្នុងសារព័ត៌មានរដ្ឋកូរ៉េខាងជើង លោក គីម ជូនពរគ្រួសារកូរ៉េខាងជើងទូទាំងប្រទេសឲ្យមានសុភមង្គល សេចក្តីស្រឡាញ់ និងសុខភាពល្អ។ លោកក៏អរគុណពលរដ្ឋកូរ៉េខាងជើងផងដែរចំពោះការជឿទុកចិត្ត និងគាំទ្រឥតងាករេ ដល់បក្សពលករកូរ៉េខាងជើងក្នុងពេលវេលាដ៏លំបាកក្នុងឆ្នាំ២០២០៕	នៅថ្ងៃទី៣១ ធ្នូ មេដឹកនាំប្រទេសមហាអំណាចពិភពលោក បានថ្លែងសុន្ទរកថាទៅកាន់ពលរដ្ឋរៀងៗខ្លួនពីបញ្ហាប្រឈមក្នុងឆ្នាំ២០២០ និងចក្ខុវិស័យឆ្នាំ២០២១។ ជាឆ្នាំដែលហ៊ុមព័ទ្ធដោយជំងឺឆ្លងកូវីដ-១៩ មេដឹកនាំពិភពលោកបង្ហាញសេចក្តីដឹងគុណទៅដល់បុគ្គលសំខាន់ៗដែលលះបង់ជីវិតក្នុងការទប់ស្កាត់ជំងឺនេះ។ មេដឹកនាំពិភពលោក ក៏លើកឡើងពីសង្ឃឹមសម្រាប់ឆ្នាំ២០២១ ខណៈពិភពលោកពុំទាន់ចេញផុតពីភាពអាប់អួរនៃជំងឺឆ្លង។
មានពាក្យផ្សេងទៀត ដែលសម្តេចព្រះសង្ឃ បញ្ជាក់ថា អាចសរសេរបានច្រើនបែបច្រើនយ៉ាង។ ពាក្យទាំងនោះរួមមាន ចៀស ឬជៀស, សំភី ឬសម្ភី, សំគាល់ ឬសម្គាល់,គ្រវៀច ឬក្រវៀច, ចន្ទ្រគ្រោះ ឬចន្ទ្រគ្រាស, បម្រាស ឬបង្រាស, បំភ័ន្ត ឬបំភាន់, ប្រលាំប្រកូវ ឬប្រឡាំប្រកូវ, សំលេង ឬសម្លេង។ល៕	ពាក្យ «រមៀត» ដែលសាធារណជនដឹងថា ជាមើមពណ៌លឿងមានក្ខិនប្រហើរ សម្រាប់ប្រើជាគ្រឿងទេស ជាឱសថ ជាគ្រឿងសម្អាងកាយ និងជាពណ៌ជ្រលក់ នោះ ក៏អាចសរសេរ ជា «រល្មៀត» បានផងដែរ។ នេះបើយោងតាមការបកស្រាយពីវចនានុក្រមខ្មែររបស់សម្តេចព្រះសង្ឃរាជ ជួន ណាត។
បើពិតជាគ្មានវាសនាបានកៅអីក្នុងអាណត្តិនេះក្តី ក៏គណបក្សមួយនេះ មិនតូចចិត្តដែរ។ គណបក្សនេះ នៅតែបង្ហាញពីមោទនភាព និងលើកទឹកចិត្តខ្លួនឯងថា បានទទួលសំឡេងគាំទ្រស្ទើរតែនៅគ្រប់ទីកន្លែង សម្រាប់ការបោះឆ្នោតអាណត្តិទី៦។ ក្រោយការបោះឆ្នោតត្រូវបានបញ្ចប់ លោក យ៉ង សាំងកុមារ ប្រធានគណៈកម្មាធិការនាយកនៃគណបក្សប្រជាធិបតេយ្យមូលដ្ឋាន និងជាបេក្ខជននាយករដ្ឋមន្ត្រី បានសរសេរលើទំព័រហ្វេសប៊ុកយ៉ាងដូច្នេះថា៖«ទោះបីជាយើងមិនបានទទួលអាសនៈ ដើម្បីធ្វើជាតំណាងប្រជាពលរដ្ឋ ក៏យើងបានទទួលសំឡេងគាំទ្រនៅគ្រប់កន្លែង ដែលជាមូលដ្ឋានគ្រឹះសម្រាប់ប្រជាធិបតេយ្យមូលដ្ឋាន។ យើង ក៏បានចាប់ផ្តើមសាបព្រួសវប្បធម៌នយោបាយថ្មី និងរបៀបធ្វើនយោបាយដោយសុចរិតភាព»។ លោក យ៉ង សាំងកុមារ ដែលជាបណ្ឌិតកសិកម្ម បានបន្ថែមថា គណបក្សរបស់លោក នឹងបន្តធ្វើកិច្ចការកាន់តែខ្លាំងជាមួយយុវជន និងប្រជាពលរដ្ឋ ដើម្បីបណ្តុះប្រជាធិបតេយ្យនៅតាមមូលដ្ឋាន។ ឃ្លាចុងក្រោយរបស់លោក លោក បានសរសេរបែបនេះថា៖«យើង បន្តរួមគ្នាតស៊ូដើម្បីសេរីភាពនយោបាយ»។ មុន និងក្នុងដំណាក់កាលនៃការបោះឆ្នោត មជ្ឈដ្ឋានមួយចំនួន រំពឹងថា គណបក្សប្រជាធិបតេយ្យមូលដ្ឋាន អាចនឹងទទួលបានអាសនៈខ្លះក្នុងរដ្ឋសភា។ គណបក្សប្រជាធិបតេយ្យមូលដ្ឋាន បានដាក់បេក្ខជនឈរឈ្មោះ នៅគ្រប់រាជធានី-ខេត្ត។ មានមូលហេតុផ្សេងៗ ដែលធ្វើឲ្យគេ យល់ថា គណបក្សនេះ មានលទ្ធភាពក្នុងការទទួលបានអាសនៈ ដូចជា ការធ្វើនយោបាយទន់ភ្លន់ និងការចុះទៅបង្រៀនប្រជាពលរដ្ឋនៅតាមមូលដ្ឋាន ហើយជាពិសេសត្រូវបានគេឲ្យតម្លៃថាជាក្រុមបញ្ញវន្ត។ ចំណុចសំខាន់មួយទៀត គឺគណបក្សនេះ ចាប់បានលេខ៧ ដែលជាលេខរបស់អតីតគណបក្សសង្គ្រោះជាតិ។ យ៉ាងណា បានអាសនៈ ឬមិនបាន គឺអាស្រ័យលើលទ្ធផល ដែលនឹងត្រូវប្រកាសដោយគណៈកម្មាធិការជាតិរៀបចំការបោះឆ្នោត (គ.ជ.ប) នាពេលឆាប់ៗនេះ។ គ.ជ.ប ប្រកាសថា ការបោះឆ្នោតលើកនេះ មានអ្នកបោះឆ្នោតជាង៨២ភាគរយ៕	ថ្វីដ្បិតលទ្ធផលបោះឆ្នោតមិនទាន់ត្រូវបានប្រកាសជាផ្លូវការក៏ដោយ ប៉ុន្តែគណបក្សប្រជាធិបតេយ្យមូលដ្ឋាន ដែលប្រមូលផ្តុំទៅដោយក្រុមបញ្ញវន្តនិងអតីតក្រុមសង្គមស៊ីវិល ហាក់ដឹងជាមុនថា ខ្លួនទំនងជាមិនបានទទួលអាសនៈក្នុងរដ្ឋសភានោះទេ។
ប្រាកដជាមានអ្នកយល់ឃើញ និងឲ្យនិយមន័យផ្សេងគ្នា លើពាក្យគោលនយោបាយចម្រុះពណ៌នេះ។ សារព័ត៌មានThmeyThmey ក៏មិនអាចជំទាស់រាល់ការឲ្យនិយមន័យលើពាក្យនេះដែរ។ តែយ៉ាងណាសៀវភៅសទ្ទានុក្រមវិទ្យាសាស្ត្រនយោបាយ និងការទូតខ្មែរ-អង់គ្លេស-បារាំង នៃក្រុមប្រឹក្សាជាតិភាសាខ្មែរ ដែលសារព័ត៌មានThmeyThmey ដកស្រង់មកនេះ បានពន្យល់ពីពាក្យនៃនយោបាយចម្រុះពណ៌។ នយោបាយចម្រុះពណ៌ គឺសំដៅលើនយោបាយទទួលយកមនោគមវិជ្ជានយោបាយគ្រប់និន្នាការ ក្នុងទិសដៅបង្ហាញពិភពលោកថា ខ្លួនមិនរើសអើងនិន្នាការនយោបាយ។ ត្រង់ចំណុចនេះ គេអាចឲ្យជាឧទាហរណ៍បានថា ក្រោយពីការបង្កើតបក្សសម្ព័ន្ធសេអាតូ នៅថ្ងៃទី០៨ ខែកញ្ញា ឆ្នាំ១៩៥៤ នោះ កម្ពុជាបានប្រកាសជំហរជាប្រទេសកាន់នយោបាយអព្យាក្រឹត្យ ដោយមិនចូលបក្សសម្ព័ន្ធណាមួយ។ តាមរយៈគោលនយោបាយនេះហើយ ទើបគេឃើញថាប្រទេសកម្ពុជា កាលណោះ បានប្រើប្រាស់នយោបាយបត់បែនមួយ ដោយបញ្ចៀសខ្លួនឲ្យផុតពីការប្រកាន់យកនយោបាយឆ្វេងនិយម ឬស្ដាំនិយម ពោលគឺកម្ពុជាប្រើប្រាស់នយោបាយការទូត ទទួលយកមនោគមវិជ្ជាគ្រប់និន្នាការ ដើម្បីផ្សារភ្ជាប់ទំនាក់ទំនងផង និងទទួលបានជំនួយផង តួយ៉ាងជំនួយពីចិន រុស្ស៊ី និងអាម៉េរិកជាដើម។ ចំណុចទាំងនេះហើយ ទើបគេឲ្យនិយមន័យថា ជានយោបាយចម្រុះពណ៌។ អត្ថបទទាក់ទង នយោបាយអត្តឃាត! នយោបាយបង្កក! នយោបាយការ៉ុត និងដំបង! នយោបាយកលិយុគ! សារព័ត៌មាន ThmeyThmey ទទួលបានសិទ្ធិចុះផ្សាយពីក្រុមប្រឹក្សាជាតិភាសាខ្មែរ៕	ភ្នំពេញ៖ អ្វីទៅជាគោលនយោបាយចម្រុះពណ៌ «Multi-Colored Politics» «Politique Multicolore»? វាគឺជាគោលនយោបាយបត់បែនគ្រប់កាលៈទេសៈមួយ ក្នុងការទទួលយកគ្រប់មនោគមវិជ្ជានយោបាយបរទេសទាំងអស់។
យុទ្ធនាការ «We DO»នេះ ធ្វើឡើងដើម្បីអបអរដល់ប្រជាពលរដ្ឋ ដែលកំពុងបោះជំហានទៅមុខ និងមានភាពសុទិដ្ឋិនិយម ដើម្បីមានភាពរីកចម្រើនក្នុងឆាកជីវិត។ ក្នុងនាមជាក្រុមហ៊ុនធានារ៉ាប់រងអាយុជីវិតឈានមុខគេក្នុងប្រទេស ក្រុមហ៊ុនព្រូដិនសលកម្ពុជា មានមោទនភាពដែលបានក្លាយជាដៃគូដ៏ទុកចិត្ត សម្រាប់អតិថិជនរបស់ខ្លួន ខណៈដែលពួកគាត់ កំពុងបន្តការតាំងចិត្ត ដើម្បីសម្រេចបាននូវភាពជោគជ័យបន្ថែមទៀតក្នុងជីវិត។ លោក ហ៊ង វុទ្ធី នាយកផ្នែកអតិថិជន និងទីផ្សាររបស់ក្រុមហ៊ុនព្រូដិនសលកម្ពុជា មានប្រសាសន៍ដូច្នេះថា៖«យុទ្ធនាការ We DO មានន័យថា យើងគឺជាផ្នែកសំខាន់មួយនៃអតិថិជនរបស់យើង។ អត្តសញ្ញាណរបស់យើង ដែលឆ្លុះបញ្ចាំងពីការប្តេជ្ញាចិត្តថ្មី «Listening. Understanding. Delivering. » នឹងពង្រឹងការយកចិត្តទុកដាក់របស់យើងចំពោះអតិថិជន តាម រយៈទំនាក់ទំនងបែបទំនើបកម្មថ្មី ភាពកាន់តែងាយស្រួលជាងមុន និងការច្នៃប្រឌិតថ្មី។ នៅក្នុងពិភពលោកដែលមានការប្រាស្រ័យទាក់ទងជាមួយបច្ចេកវិទ្យាខ្ពស់ ក្រុមហ៊ុនព្រូដិនសល ក៏នឹងប្រើប្រាស់បច្ចេកវិទ្យាឱ្យកាន់តែសម្បូរបែប ដើម្បីបន្តឧត្តមភាពរបស់ខ្លួន ក្នុងការយកចិត្តទុកដាក់ និងការផ្តល់សេវាកម្ម សំដៅយ៉ាងណា ដើម្បីបង្កើននូវបទពិសោធន៍ល្អៗបន្ថែមទៀតជូនដល់អតិថិជន ព្រមទាំងធ្វើឱ្យពួកគាត់ កាន់តែមានទំនាក់ទំនងយូរអង្វែងជាមួយក្រុមហ៊ុន។ Listening. Understanding. Delivering. មានន័យថា៖ ផ្តោតទៅលើអតិថិជន ដោយស្វែងយល់នូវតម្រូវការរបស់ពួកគាត់ ព្រមទាំងផ្តល់នូវបទពិសោធន៍ប្រកបដោយភាពងាយស្រួល ក្នុងការទទួលបានព័ត៌មាន និងសេវាកម្មផ្សេងៗ។ ផ្តល់ជូននូវដំណោះស្រាយច្រើនយ៉ាង និងទូលំទូលាយ សម្រាប់ការការពារហិរញ្ញវត្ថុ ការថែរក្សាសុខភាព និងសុខុមាលភាព ការសន្សំ និងការចូលនិវត្តន៍។ បង្កើតការច្នៃប្រឌិតថ្មីៗបន្ថែមទៀត ដែលយល់ពីតម្រូវការ និងផ្តល់ភាពងាយស្រួលដល់អតិថិជន។ យុទ្ធនាការ«We DO» នឹងត្រូវបានផ្សព្វផ្សាយ នៅក្នុងបណ្តាប្រទេសចំនួន១០ នៅក្នុងទ្វីបអាស៊ី របស់ក្រុមហ៊ុនព្រូដិនសល រួមទាំងប្រទេសកម្ពុជាផងដែរ។ យុទ្ធនាការនេះ ផ្តោតទៅលើមូលបទជាក់លាក់ចំនួន៣ គឺ១) ការច្នៃប្រឌិត។ ២) ការការពារហិរញ្ញវត្ថុ និង៣) សុខភាពរាងកាយ។ ជារួម យុទ្ធនាការនេះគឺជាសក្ខីបណ្ណយុទ្ធសាស្ត្ររបស់ក្រុមហ៊ុនព្រូដិនសល ដើម្បីជួយលើកកម្ពស់សុខុមាលភាព និងបង្កើនទ្រព្យសម្បត្តិរបស់អតិថិជន។ ចាប់តាំងពីដំណើរការនៅឆ្នាំ២០១៣មក ក្រុមហ៊ុនព្រូដិនសលកម្ពុជា បានប្តេជ្ញាផ្តល់ជូននូវតម្រូវការនៃការការពាររបស់ប្រជាពលរដ្ឋខ្មែរ និងជួយធានាឲ្យបាន នូវអនាគតហិរញ្ញវត្ថុរយៈពេលវែងសម្រាប់ពួកគាត់។ ក្រុមហ៊ុនបានចេញបណ្ណសន្យារ៉ាប់រងចំនួនជាង ១៥ម៉ឺនបណ្ណ ក្នុងនោះមានទឹកប្រាក់ការពារ និងសន្សំសរុបប្រមាណ ៣.៥ពាន់លានដុល្លារ (គិតត្រឹមខែកក្កដាឆ្នាំ ២០១៨)។ នៅក្នុងឆ្នាំថ្មីនេះ ក្រុមហ៊ុនព្រូដិនសលកម្ពុជា នឹងផ្ដោតលើការច្នៃប្រឌិតថ្មីៗ ដែលជាយុទ្ធសាស្ត្រមួយ ក្នុងចំណោមយុទ្ធសាស្ត្រអាទិភាពរបស់ខ្លួន ក្នុងបំណងបង្កើតសេវាបម្រើដ៏រលូន សម្រាប់អតិថិជនរបស់ខ្លួន ក៏ដូចជាសម្រួលដល់ដំណើរការអាជីវកម្មរបស់ក្រុមហ៊ុនផងដែរ។ «We DO» គឺជាយុទ្ធនាការដែលធ្វើឡើងនៅតាមប្រព័ន្ធផ្សព្វផ្សាយជាច្រើន ដូចជាប៉ុស្តិ៍ទូរទស្សន៍ ផ្ទាំងប៉ាណូ និងបណ្តាញអ៊ីនធឺណិត៕ (អត្ថបទពាណិជ្ជកម្ម)	ក្រុមហ៊ុន ព្រូដិនសលកម្ពុជា បានចាប់ផ្តើមយុទ្ធនាការផ្សព្វផ្សាយ «We DO» ដែលជាយុទ្ធនាការដ៏មុតមាំមួយ ដើម្បីបង្ហាញនូវអត្តសញ្ញាណដែលមានទំនុកចិត្ត និងមានភាពរស់រវើក ភ្ជាប់ជាមួយការប្ដេជ្ញាចិត្ត របស់ក្រុមហ៊ុនចំពោះអតិថិជនរបស់ខ្លួន ក្រោមពាក្យថា៖ Listening. Understanding. Delivering។
ក្រសួងអប់រំ យុវជន និងកីឡា បានបញ្ជាក់ថាវគ្គសិក្សាជំនាញកែច្នៃអាហារ និងផ្នែកសេវាកម្មម្ហូបអាហារ និងភេសជ្ជៈ នេះគឺសម្រាប់ផ្តល់ឲ្យ បេក្ខជនធ្លាក់ ឬជាប់សញ្ញាបត្រមធ្យមសិក្សាបឋមភូមិ និងផ្តល់អាទិភាពដល់សិស្សស្រី។ មុននឹងបេក្ខជនអាចចូលរៀនវគ្គសិក្សាជំនាញទាំងនេះបាន ក្រសួងអប់រំនឹងជ្រើសរើសបេក្ខជនដែលមានប្រាស្រ័យទាក់ទង និងធ្វើការជាក្រុម មានសីលធម៌រស់នៅល្អ និងចូលរួមសហការរាល់ការងាររបស់មជ្ឃមណ្ឌលអប់រំបច្ចេកទេសមិត្តភាពកម្ពុជា-ជប៉ុន។ បេក្ខជនអាចទទួលពាក្យ និងដាក់ពាក្យឲ្យបានមុនថ្ងៃទី២២ ខែមករា ឆ្នាំ២០២១ នៅមជ្ឃមណ្ឌលអប់រំបច្ចេកទេសមិត្តភាពកម្ពុជា-ជប៉ុន ខេត្តសៀមរាប។ បេក្ខជននឹងត្រូវប្រឡងនៅថ្ងៃទី២៧ ខែមករា។ លទ្ធផលប្រឡងនឹងប្រកាសនៅថ្ងៃទី២៩ ខែមករា ហើយនៅថ្ងៃទី១ ខែកុម្ភៈជាពេលដែលសិស្សត្រូវចូលរៀន៕	ភ្នំពេញ៖ ក្រសួងអប់រំ យុវជន និងកីឡា ផ្តល់ប្រកាសឲ្យសិស្សចំនួន៣០នាក់សិក្សាផ្នែកកែច្នៃអាហារ និង៣០នាក់ទៀត សិក្សាផ្នែកសេវាកម្មម្ហូបអាហារ និងភេសជ្ជៈ ដោយឥតគិតថ្លៃសម្រាប់វគ្គសិក្សារយៈពេល៦ខែ នៅមជ្ឃមណ្ឌលអប់រំបច្ចេកទេសមិត្តភាពកម្ពុជា-ជប៉ុន ដែលមានទីតាំងនៅក្នុងបរិវេណសាលាគរុកោសល្យ និងវិក្រឹតការខេត្តសៀមរាប។
អត្ថបទទាក់ទង ស្វាយរៀងស្វាគមន៍យ៉ាងកក់ក្តៅសិស្សពូកែគណិតវិទ្យា ផៃ វុទ្ធី ដែលជាប់លេខ៧ទូទាំងប្រទេស សិស្សពូកែថ្នាក់ទី១២៖ ស្រីខ្លាំងអក្សរសិល្បិ៍ ប្រុសពូកែគណិត ខណៈព្រៃវែងនៅតែនាំមុខរូបវិទ្យា សិស្សពូកែថ្នាក់ទី៩៖ កណ្តាលខ្លាំងអក្សរសិល្ប៍ ភ្នំពេញនាំមុខគណិត រីឯព្រៃវែងលេខ១រូបវិទ្យា សិស្សិប្រុស មន់ សីម៉ា អាយុ១៥ឆ្នាំ និងសិស្សស្រី កុច តុលា អាយុ១៨ឆ្នាំ បានលើកមុខមាត់វិទ្យាល័យមេសាង និងស្រុកមេសាងទាំងមូល ដោយពួកគេមិនត្រឹមតែស្ថិតក្នុងបញ្ជីសិស្សពូកែទូទាំងប្រទេសនោះឡើយ តែថែមទាំងជាសិស្សពូកែលំដាប់កំពូលថែមទៀត។ ក្នុងចំណោមសិស្សពូកែ១០រូបលើមុខវិជ្ជារូបវិទ្យាសម្រាប់ថ្នាក់ទី៩ សីម៉ា ជាប់ចំណាត់លេខ១ ដោយឈរពីលើ ឡុង សុខលី ពីខេត្តបាត់ដំបង អ៊ឹង ហុកឆាយ (កំពង់ឆ្នាំង) អ៊ិត មួយឆេង (កណ្តាល) ឃុត វិសាល (កំពង់ឆ្នាំង) និត សីហានុជ (ពោធិ៍សាត់) សេង ហេង (កណ្តាល) ហ៊ួ យូលីនសេរីរ៉ូនិច (ភ្នំពេញ) អៀប គាំងអាន (កំពង់ឆ្នាំង) និង ហេង ហ្គ្រិចសួគ៌សួគ៌ (បាត់ដំបង)។ រីឯសម្រាប់ថ្នាក់ទី១២វិញ កញ្ញា កុច តុលា ជាប់លេខ១ ដោយនាំមុខជ័យលាភី៩រូបទៀត រួមមាន ម៉ុក យ៉ុង (កំពត), សេង លាងហាក់ (បាត់ដំបង) គឹម ហេង (ភ្នំពេញ) លី សុវណ្ណឡេង (បាត់ដំបង) តេង ទិត្យវិទូ (ភ្នំពេញ) ពៅ ខេមរក្សា (ភ្នំពេញ) លី គឹមហៀក (ភ្នំពេញ) នីន វ៉ាន់ទីន (ព្រៃវែង) និង គាន់ សេងអាន (កំពត)។ យោងតាមគណនីហ្វេសប៊ុកឈ្មោះ «ចៅសែន្យ» ពិធីដង្ហែអបអរសាទរសិស្សឆ្នើមទាំងពីរបានប្រព្រឹត្តទៅកាលពីថ្ងៃទី៣០ ខែមេសា ដោយមានការនិមន្តចូលរួមពីសំណាក់ព្រះគ្រូ វឿន វណ្ណនី ព្រះលេខាធិការអនុគណស្រុកមេសាង លោកអភិបាលរងស្រុក លោក ហ៊ន សុផាត អភិបាលរងនៃគណៈអភិបាលស្រុកមេសាង ថ្នាក់ដឹកនាំការិយាល័យអប់រំស្រុក កងរាជអាវុធហត្ថ នគរបាល ថ្នាក់ដឹកនាំសាលា គ្រូ និងសិស្សានុសិស្សរាប់ពាន់នាក់ផងដែរ។ ក្បួនដង្ហែផ្តើមចេញពីវត្តត្រពាំងជ្រែ ឃុំត្រពាំងស្រែ ស្រុកមេសាង ខេត្តព្រៃវែង លើចម្ងាយផ្លូវ៧គីឡូម៉ែត្រ ឆ្ពោះទៅវិទ្យាល័យមេសាង ខេត្តព្រៃវែង៕	ឆ្នាំ២០១៩នេះ ជាឆ្នាំប្រកបដោយមោទកភាពសម្រាប់អ្នកស្រុកមេសាង ខេត្តព្រៃវែង ដោយមានសិស្សរហូតដល់ទៅពីរនាក់បានចំណាត់ថ្នាក់លេខ១ពីការប្រឡងសិស្សពូកែមុខវិជ្ជារូបវិទ្យាទាំងថ្នាក់ទី៩ និងទី១២។
បើតាមការសម្រេចនេះ អាជីវកម្មដែលស្ថិតនៅតាមតំបន់សក្ដានុពលទេសចរណ៍ដូចជា រាជធានីភ្នំពេញ ខេត្តសៀមរាប ព្រះសីហនុ កែប កំពត ក្រុងបាវិត និងក្រុងប៉ោយប៉ែត នឹងត្រូវបានលើកលែងពន្ធរយៈពេលពីខែបន្ថែមទៀត ចាប់ពីខែសីហា ដល់ខែកញ្ញា ឆ្នាំ២០២០នេះ។ សម្រាប់ម្ចាស់អាជីវកម្មសណ្ឋាគារ ផ្ទះសំណាក់ ភោជនីយដ្ឋាន ដែលបានព្យួរ ឬនឹងត្រូវព្យួរ ត្រូវដាក់ពាក្យស្នើរសុំព្យួរកិច្ចសន្យាការងារនៅក្រសួងការងារ និងបណ្ដុះបណ្ដាលវិជ្ជាជីវៈ ឬតាមរយៈមន្ទីរការងារ និងបណ្ដុះបណ្ដាលវិជ្ជាជីវៈរាជធានី-ខេត្ត ដើម្បីទទួលបានប្រាក់ឧបត្ថម្ភ៤០ដុល្លារអាមេរិក ពីសំណាក់រដ្ឋាភិបាល។ នេះបើតាមសេចក្តីសម្រេចដដែល។ ពាក់ព័ន្ធនឹងបញ្ហានេះ ក្រសួងទេសចរណ៍ បានបញ្ជាក់នៅលើទំព័រហ្វេសប៊ុករបស់ខ្លួនថា ក្រៅតែពីការលើកលែងពន្ធប្រចាំខែគ្រប់ប្រភេទ ក្រសួងក៏បានរៀបចំសេចក្ដីព្រៀងគោលការណ៍ណែនាំស្ដីពី ការធ្វើដំណើរដោយកន្លែង (Travel Bubble or One way Closed-loop Charted Plane) ដើម្បីទាក់ទាញភ្ញៀវទេសចរអន្តរជាតិ ឱ្យចូលមកទស្សនាប្រទេសកម្ពុជាច្រើនជាងមុនផងដែរ។ ក្រសួងទេសចរណ៍ បានពន្យល់នៅក្នុងទំព័រហ្វេសប៊ុករបស់ខ្លួនដែលផ្សាយនៅថ្ងៃទី៤ សីហាថា សេចក្ដីព្រៀងគោលការណ៍ណែនាំនេះ គឺជាកញ្ចប់ទេសចរណ៍ទទួលភ្ញៀវទេសចរអន្តរជាតិ ដែលមានការគ្រប់គ្រងត្រឹមត្រូវ ពីបណ្ដាតំបន់ ឬប្រទេសដែលមានសុវត្ថិភាពពីកូវីដ-១៩។ ទោះបីជាយ៉ាងណាក៏ដោយ សម្រាប់ការទទួលភ្ញៀវទេសចរអន្តរជាតិដោយកន្លែង Travel Bubble នេះ លោក ថោង ខុន រដ្ឋមន្ត្រីក្រសួងទេសចរណ៍ អះអាងថា ត្រូវមានការឯកភាពគាំទ្រ ពីក្រសួងសុខាភិបាល និងការអនុញ្ញាតពីរាជរដ្ឋាភិបាលជាមុនសិន៕	ភ្នំពេញ៖ រដ្ឋាភិបាល សម្រេចបន្តការលើកលែងពន្ធប្រចាំខែគ្រប់ប្រភេទ រយៈពេលពីរខែបន្តទៀត ចំពោះអាជីវកម្មទេសចរណ៍ ដូចជាសណ្ឋាគារ ផ្ទះសំណាក់ ភោជនីយដ្ឋាន និងទីភ្នាក់ងារទេសចរណ៍ ដែលបានចុះបញ្ជីជាមួយអគ្គនាយកដ្ឋានពន្ធដារ និងមានសកម្មភាពអាជីវកម្មនៅតាមបណ្ដាខេត្តទេសចរណ៍មួយចំនួននៅក្នុងប្រទេសកម្ពុជា។ ការលើកលែងពន្ធនេះ ជាការចូលរួមរបស់រដ្ឋាភិបាល ក្នុងការគ្រប់គ្រងផលប៉ះពាល់វិស័យទេសចរណ៍ និងជំរុញកំណើនសេដ្ឋកិច្ចកម្ពុជា ក្នុងបរិបទកូវីដ-១៩។ នេះបើតាមសេចក្តីសម្រេចរបស់រាជរដ្ឋាភិបាល ចេញផ្សាយនៅថ្ងៃទី៣១ កក្កដា។
ក្រៅពីតម្លៃយ៉ាងពិសេសរាល់ការកម្មង់រថយន្តថ្មី អតិថិជន ក៏អាចទទួលបានរថយន្ត Mercedes-Benz ប្រភេទណាក៏ដោយដែលមាននៅក្នុង អគារតាំងបង្ហាញលក់រថយន្តរបស់ក្រុមហ៊ុន Star Auto Cambodiaក្នុងតម្លៃពិសេសមិននឹកស្មានដល់ថែមទៀតផង។ នេះជាការបញ្ជាក់បន្ថែមរបស់លោក ចាន់ថា ដែលបន្តថា ក្រុមហ៊ុនStar Auto Cambodiaសុខចិត្តលក់ខាតបន្តិចបន្តួច ឲ្យអតិថិជន ឲ្យតែពួកគាត់ ពិតជាចង់បាន រថយន្ត Mercedes-Benzប្រាកដមែន។ លោក ចាន់ថា បញ្ជាក់បន្ថែមថា៖« ថ្ងៃនេះខ្ញុំសុំជម្រាបជូនដល់អតិថិជនទាំងអស់ ថាបើគាត់ចង់មកទិញរថយន្តនៅក្រុមហ៊ុន Star Auto Cambodia កុំខ្លាច។ ខ្ញុំដាក់តម្លៃប៉ុណ្ណេះ បើសិនជាបងចង់បានតម្លៃប៉ុណ្ណា អាចតថ្លៃបាន កាលណាយើងលក់ជូនគាត់បាន យើងលក់។ លើកលែងតែវាខាតខ្លាំងពេក យើងលក់មិនបាន»។ សូមអញ្ជើញស្តាប់បទសម្ភាសរវាង កញ្ញា ខន ចំប៉ា អ្នកកាសែតនៃសារព័ត៌មាន thmeythmey.com និងលោក ឃុន ចាន់ថា អ្នកគ្រប់គ្រងការលក់ និងទីផ្សារ របស់ក្រុមហ៊ុន Star Auto Cambodia ខាងក្រោមនេះ ដូចតទៅ៖	ក្រុមហ៊ុន Star Auto Cambodia ដែលទទួលសិទ្ធិផ្តាច់មុខនាំចូល និងចែកចាយរថយន្ត Mercedes-Benz ក្នុងប្រទេសកម្ពុជា នឹងផ្តល់ជូនតម្លៃយ៉ាងពិសេសបំផុត ពោលគឺ Star Auto Cambodia នឹងលក់រថយន្តក្រោមតម្លៃទីផ្សារ សម្រាប់អតិថិជន ដែលកម្មង់រថយន្តថ្មី នៅក្នុងឱកាសពិធីបុណ្យភ្ជុំបិណ្ឌនេះ។ នេះបើតាមលោក ឃុន ចាន់ថា អ្នកគ្រប់គ្រងការលក់ និងទីផ្សារ របស់ក្រុមហ៊ុន Star Auto Cambodia ។
របៀបនៃការធ្វើប្រតិបត្តិការស្គែនទូទាត់ប្រាក់នៅប្រទេសថៃ ពី iPay Cambodia ទៅ PromptPay ចូលទៅក្នុងកម្មវិធី iPay Cambodia ចុចពាក្យ QR Code (Android) ឬ Scan QR Code (iOS) ស្គែនទូទាត់ជាមួយ QR Code ដែលមាននិមិត្តសញ្ញា PromptPay ជ្រើសរើសគណនី KHR ដើម្បីផ្ទេរប្រាក់ចេញ បញ្ចូលទឹកប្រាក់ដែលត្រូវទូទាត់ ជ្រើសរើសគោលបំណងនៃប្រតិបត្តិការ ចុច Pay រួចចុច Confirm បញ្ចូល PIN Code ដើម្បីបញ្ចប់ប្រតិបត្តិការ ប្រព័ន្ធនឹងបង្ហាញពាក្យ Payment Successful លក្ខខណ្ឌសម្រាប់ការទូទាត់៖ QR Code ឆ្លងប្រទេសដែលអាចស្គែននៅប្រទេសថៃបាន មានLogo ThaiQR/ PromptPay ជាសម្គាល់ អាចទូទាត់ចេញតែពីគណនីប្រាក់រៀលតែប៉ុណ្ណោះ ហើយ Thai QR ត្រូវតែជារូបិយប័ណ្ណបាត (THB) ទំហំទឹកប្រាក់អតិបរមាក្នុងមួយប្រតិបត្តិការ និងក្នុងមួយថ្ងៃ ចំនួន ១០.០០០.០០០ រៀល ស្គែនបានគ្រប់សមាជិកដៃគូរ PromptPay ទូទាត់បានតែ QR Merchant ប៉ុណ្ណោះ លក្ខខណ្ឌសម្រាប់ការទូទាត់៖ កម្រៃសេវា 1% នៃចំនួនទឹកប្រាក់ទូទាត់៕ (អត្ថបទពាណិជ្ជកម្ម)៕	លោកអ្នកដែលធ្វើដំណើរទៅថៃញឹកញាប់ អិលអូអិលស៊ី សូមណែនាំនូវសេវាថ្មីរបស់ iPay Cambodia គឺលោកអ្នកអាចស្គែនទូទាត់ថ្លៃទំនិញតាម iPay Cambodia ពីគណនីប្រាក់រៀល ទៅកាន់ដៃគូសមាជិក PromtPay បានយ៉ាងងាយ ដោយមិនចាំបាច់ប្តូរប្រាក់ជារូបិយប័ណ្ណបាតទៀតនោះទេ។ ហើយសម្រាប់អតិថិជនជនជាតិថៃ ដែលធ្វើដំណើរមកកម្ពុជាដែលមានគណនីធនាគារថៃសមាជិក PromtPay ក៏អាច ទូទាត់ប្រាក់ដោយផ្ទាល់ពីគណនីប្រាក់បាតមកកាន់អិលអូអិលស៊ី KHQR បានផងដែរ។
កាលពីថ្ងៃទី១៧ ខែកុម្ភៈ លោក នាង ផាត រដ្ឋលេខាធិការប្រចាំការក្រសួងការពារជាតិ បានរៀបចំពិធីជួបសំណេះសំណាល និងប្រកាសបើកកិច្ចប្រតិបត្តិការបោសសម្អាតយុទ្ធភណ្ឌមិនទាន់ផ្ទុះ និងស្រង់នាវាលិចក្នុងទន្លេនៅការដ្ឋានប្រតិបត្តិការ ស្រុកលើកដែក។ លោក នាង ផាត បានវាយតម្លៃខ្ពស់ដល់កម្លាំងប្រតិបត្តិការរបស់អង្គភាពស៊ីម៉ាក់ និងកម្លាំងរបស់បញ្ជាការដ្ឋានទ័ពពិសេស ដែលយកចិត្ដទុកដាក់បំពេញការងារនេះប្រកបដោយឆន្ទៈ តាមជំនាញ និងសម្រេចជោគជ័យជូនជាតិមាតុភូមិ ។ បើតាមហ្វេសប៊ុកផេករបស់លោក ហេង រតនា អគ្គនាយកមជ្ឈមណ្ឌលសកម្មភាពកំចាត់មីនកម្ពុជា កិច្ចប្រតិបត្តិការបោសសម្អាតយុទ្ធភណ្ឌមិនទាន់ផ្ទុះ និងស្រង់នាវាលិចក្នុងទន្លេនេះ មានផែនការបោសសម្អាតផ្ទៃដីដែលបានកំណត់ប្រមាណជាង៣០០ហិកតា។ លោក ហេង រតនា បញ្ជាក់បែបនេះ៖«ក្នុងទំហំប្រមាណជាង ៣០០ហិកតានេះ យើងបានបែងចែកជាបីផ្នែក។ ទី១ ជាតំបន់ដីគោក, ទី២ ជាតំបន់មានហានិភ័យទាប និងទី៣ ជាតំបន់មានហានិភ័យខ្ពស់ ដែលនឹងប្រើរយៈពេល១៨ខែ ក្នុងកិច្ចប្រតិបត្តិការនេះ»។ ពិធីជួបសំណេះសំណាល និងប្រកាសបើកកិច្ចប្រតិបត្តិការបោសសម្អាតយុទ្ធភណ្ឌមិនទាន់ផ្ទុះ និងស្រង់នាវាលិចក្នុងទន្លេ។ រូបភាពពីហ្វេសប៊ុកផេក លោក ហេង រតនា កិច្ចប្រតិបត្តិការបោសសម្អាតគ្រាប់យុទ្ធភណ្ឌមិនទាន់ផ្ទុះ និងស្រង់នាវាលិចក្នុងបាតទន្លេ នៅការដ្ឋានកោះពាមរាំងកន្លងមកនេះ ក្រុមការងារអន្ដរក្រសួងមានអង្គភាពស៊ីម៉ាក់ និងកម្លាំងរបស់អង្គភាពទ័ពពិសេស បានចាប់ផ្តើមកិច្ចប្រតិបត្តិការនៅថ្ងៃទី១១ ខែមីនា ឆ្នាំ២០២២។ ក្នុងប្រតិបត្តិនេះ ក្រុមការងារអន្ដរក្រសួងមានតែម៉ាស៊ីនបូមខ្សាច់អ៊ូតូចប៉ុណ្ណោះ ដោយរកឃើញគ្រាប់យុទ្ធភណ្ឌមិនទាន់ផ្ទុះ និងមីន សរុបទម្ងន់ ៣៨,៥៦៧ គីឡូក្រាម។ លោក ហេង រតនា បន្តថា ក្នុងប្រតិបត្តិការនេះ រកឃើញមីន ចំនួន ៣៦គ្រាប់, គ្រាប់មិនទាន់ផ្ទុះគ្រប់ប្រភេទចំនួន ២,៦៧១គ្រាប់ និងកាំភ្លើងធុនស្រាល ចំនួន ០២ដើម រួមទាំងបំណែកដែកទម្ងន់ ៦,៦១៣គីឡូក្រាម៕ សម្ភារដែលប្រើប្រាស់ក្នុងប្រតិបត្តិការ។ រូបភាពពីហ្វេសប៊ុកផេក លោក ហេង រតនា	ភ្នំពេញ៖ រយៈពេលជិត ១ឆ្នាំ ក្រុមការងារអន្ដរក្រសួង ដែលមានអង្គភាពស៊ីម៉ាក់ និងកម្លាំងរបស់អង្គភាពទ័ពពិសេស បានរកឃើញគ្រាប់យុទ្ធភណ្ឌមិនទាន់ផ្ទុះ និងមីនជាង២៧០០គ្រាប់ ក្នុងប្រតិបត្តិការបោសសម្អាតគ្រាប់យុទ្ធភណ្ឌមិនទាន់ផ្ទុះ និងស្រង់នាវាលិចក្នុងបាតទន្លេ នៅការដ្ឋានកោះពាមរាំង។ បើតាមលោក ហេង រតនា កិច្ចប្រតិបត្តិការនេះ ចាប់ផ្ដើមតាំងពីថ្ងៃទី១១ ខែមីនា ឆ្នាំ២០២២មក។
ក្រសួងសុខាភិបាលបានណែនាំ ឲ្យគណៈដឹកនាំគ្រិស្តបរិស័ទមុននឹងអនុញ្ញាតឲ្យគ្រិស្តបរិស័ទចូលប្រតិបត្តិជំនឿសាសនារបស់ខ្លួននៅតាមវិហារ គឺតម្រូវឲ្យវាស់កម្តៅ ពាក់ម៉ាស់ លាងដៃជាមួយនឹងទឹកអាល់កុល ជែល ឬសាប៊ូ និងរក្សាគម្លាតពីគ្នាយ៉ាងតិច១.៥ម៉ែត្រ។ ហាមឲ្យក្មេង និងអ្នកដែលមានជំងឺផ្សេងៗចូលរួម។ ហាមចាប់ដៃគ្នាពេលគោរពគារវកិច្ច ដោយជំនួសនូវការលើកដៃសំពះ និងនិយាយស្វាគមន៍បែបគ្រិស្តបរិស័ទវិញ។ ការជួបជុំថ្វាយបង្គំ និងស្នាក់ការនៅវិហារមិនឲ្យលើសពី៣០នាទី។ ហើយតម្រូវឲ្យអ្នកចូលរួមថ្វាយបង្គំនៅវិហារឲ្យត្រឹម៣០ភាគរយ។ នេះបើការណែនាំរបស់ក្រសួងសុខាភិបាលដែលឲ្យគណៈដឹកនាំគ្រិស្តបរិស័ទត្រូវតាមដាន និងត្រួតពិនិត្យរាល់ការបើកការជុំជួបគោរពសាសនា។ ក្រសួងសុខាភិបាលបានណែនាំថា ក្នុងករណីដែលមានសញ្ញាសង្ស័យដូចនឹងជំងឺកូវីដ-១៩ គណៈដឹកនាំគ្រិស្តបរិស័ទត្រូវតែរាយការណ៍មកមណ្ឌលសុខភាពដែលនៅជិតបំផុត ដើម្បីទប់ស្កាត់ការរាតត្បាតជំងឺកូវីដ-១៩។ សូមបញ្ជាក់ថា រាជរដ្ឋាភិបាលបានបង្គាប់ឲ្យផ្អាកការជួបជុំបែបសាសនានេះ អស់រយៈពេល៦ខែមកហើយ៕ អត្ថបទទាក់ទង នាយករដ្ឋមន្រ្តី បង្គាប់ឲ្យផ្អាកការជួបជុំបែបសាសនាគ្រប់ប្រភេទ នៅកម្ពុជា	ភ្នំពេញ៖ សម្តេចនាយករដ្ឋមន្រ្តី ហ៊ុន សែន បានយល់ព្រមឲ្យគ្រិស្តសាសនិកទាំងអស់ គោរពថ្វាយបង្គំ និងប្រតិបត្តិជំនឿសាសនារបស់ខ្លួននៅតាមវិហារវិញហើយ។ ប៉ុន្តែគ្រិស្តសាសនិកទាំងអស់ ត្រូវគោរព និងអនុវត្តតាមវិធានការការពារពីជំងឺកូវីដ-១៩ឲ្យបានខ្ជាប់ខ្ជួន។ នេះបើតាមសេចក្តីព័ត៌មានរបស់ក្រសួងសុខាភិបាលនាថ្ងៃទី១១ ខែកញ្ញា។
នាជំនួបជើងទី១នៅទីលានហ្វឹកហាត់ Alfredo Di Stefano នៅរាត្រីថ្ងៃទី២៧ ខែមេសា ខ្សែបម្រើ Christian Pulisic បានជួយឱ្យ Chelsea រកគ្រាប់នាំមុខមុននៅនាទី១៤ មុនពេល Karim Benzema ស៊ុតតាមស្មើឱ្យក្រុម Real Madrid វិញនៅ១៥នាទីបន្ទាប់។ តោខៀវដែលជាក្រុមភ្ញៀវមានឱកាសរកគ្រាប់បាល់ជាច្រើនគ្រាប់បន្តបន្ទាប់ទៀត តែធ្វើមិនបានសម្រេច។ ខ្សែប្រយុទ្ធ Timo Werner ខកខានឱកាសនៅមុខទីដល់ទៅ២លើក ឯប្រធានក្រុម Cesar Azpilicueta ក៏មិនអាចសម្រេចទីសម្រាប់ឱកាសមាសរបស់ខ្លួនផងដែរ។ បញ្ចប់ការប្រកួតជើងទី១ក្រុមម្ចាស់ផ្ទះស្តេចស ស្មើជាមួយ Chelsea ១-១។ ក្នុងជំនួបនេះ Hazard អតីតខ្សែបម្រើឆ្នើមរបស់ Chelsea ក៏មានវត្តមានសម្រាប់ Real Madrid ផងដែរក្រោយញំាញីដោយសាររបួស ប៉ុន្តែជាកីឡាករបម្រុង។ កីឡាករអន្តរជាតិប៊ែលហ្ស៊ិកដែលផ្ទេរពីតោខៀវទៅក្លិបយក្សអេស្ប៉ាញ កាលពីឆ្នាំ២០១៩ ក្នុងតម្លៃជាង១០០លានដុល្លារនេះបានប្តូរចូលជំនួស Vinicius Junior នៅនាទី៦៦។ បើទោះមិនអាចជួយអ្វីបាននៅជំនួនជើងទី១នេះ Hazard ដែលជឿជាក់ថានឹងសះស្បើយពេញលេញវិញ នឹងរកជ័យជម្នះឱ្យក្រុមលោក Zinedine Zidane ឱ្យបានសម្រាប់ជំនួបជើងទី២នៅ Stamford Bridge។ Hazard បានប្រាប់ទូរទស្សន៍ BT Sport ថា៖« យើងត្រូវទៅអង់គ្លេសដើម្បីព្យាយាមឈ្នះការប្រកួត។ វាល្អណាស់ក្នុងការលេងជាមួយមិត្តភក្តិនៅទីនោះ ប៉ុន្តែឥឡូវខ្ញុំជាកីឡាកររបស់ Real Madrid ខ្ញុំគ្រាន់តែចង់ឈ្នះប៉ុណ្ណោះ។ ប៉ះ Chelsea ឬក្រុមផ្សេងទៀតដូចតែគ្នាទេ គឺយើងត្រូវការឈ្នះ»។ តាមរយៈលទ្ធផល ១-១ នេះ មានន័យថាក្រុមលោក Thomas Tuchel មានប្រៀបជាងក្រុមគូប្រជែងនៅជើងទី២ ដែលត្រូវធ្វើនៅទឹកដីខ្លួន។ Chelsea ដែលមានទុនគ្រាប់បាល់ចំណេញក្រៅដីមួយគ្រាប់ ធ្វើយ៉ាងណាទប់ឱ្យត្រឹមលទ្ធផល ០-០ នៅជើងទី២ នឹងទទួលបានកៅអីឡើងទៅកាន់វគ្គផ្តាច់ព្រ័ត្រ៕	Eden Hazard រីករាយដែលបានលេងតទល់នឹងមិត្តភក្តិនៅពេលប៉ះក្រុមចាស់ Chelsea ក្នុងការប្រកួត Champions League ជើងទី១ វគ្គពាក់កណ្តាលផ្តាច់ព្រ័ត្រ ដែលស្មើជាមួយ Real Madrid ១-១។ Hazard ដែលចូលលេងបានតែជាង២០នាទីចុងក្រោយ អះអាងថានឹងរកជ័យជម្នះឱ្យ Real Madrid នៅជើងទី២ឱ្យបាន។
យោងតាមការផ្សាយរបស់ China Daily ក្រុមហ៊ុន Great Wall Motors ដែលជាក្រុមហ៊ុនផលិត SUV និងប្រភេទ Pickup ធំជាងគេនៅប្រទេសចិន ប្រកាសពង្រីកប្រតិបត្តិការរបស់ខ្លួននៅតំបន់អាស៊ីអាគ្នេយ៍ ពោលគឺម៉ាឡេស៊ី វៀតណាម ហ្វីលីពីន និងសិង្ហបុរី នៅឆ្នាំនេះ។ លោក Zhang Jiaming ប្រធានផ្នែកអាជីវកម្មប្រចាំតំបន់របស់ Great Wall Motors បានលើកឡើងថា គម្រោងប្រតិបត្តិការនេះ នឹងនាំឲ្យក្រុមហ៊ុនពង្រីកបានទីផ្សារដល់ទៅ៨ប្រទេសក្នុងតំបន់ បន្ទាប់ពីព្រុយណេ ឡាវ មីយ៉ាន់ម៉ា និងថៃ ខណៈថៃនឹងក្លាយជាមូលដ្ឋានប្រចាំតំបន់អាស៊ីអាគ្នេយ៍ទាំងមូល។ ទោះបីជាជោគជ័យក្នុងតំបន់មួយក៏ដោយ ប៉ុន្តែក្រុមហ៊ុនយានយន្តចិនចង់បង្កើនសក្តានុពលរបស់ខ្លួននៅលើទីផ្សារសកល បន្ថែមទៀត។ នៅឆ្នាំ២០២២ នេះ Great Wall Motors បោះជំហានចូលទីផ្សារអាល្លឺម៉ង់ ជាមួយនឹងវត្តមានរថយន្តអគ្គសនីពីរម៉ូដែលដំបូង គឺប្រភេទ SUV កូនកាត់ និង Sedan អគ្គិសនី។ សេចក្តីប្រកាសព័ត៌មាននៃព្រឹត្តិការណ៍យានយន្ត Munich Auto Show កាលពីឆ្នាំ២០២១ បានគូសបញ្ជាក់ថា៖ «ក្រុមហ៊ុនយានយន្តចិន នាពេលបច្ចុប្បន្ន មានសមត្ថភាពខ្ពស់ក្នុងការបង្ហាញវត្តមាននៅទីផ្សារអឺរ៉ុប»។ ជាមួយគ្នានេះ ក្រុមហ៊ុន SAIC Motors ក៏កំពុងពង្រីកប្រជាប្រិយភាពខ្លួននៅទីផ្សារក្រៅប្រទេសផងដែរ តាមរយៈការកសាងបណ្តាញទីផ្សារសកលដែលគ្របដណ្តប់លើជាង៧០ប្រទេស និងតំបន់ នារយៈពេល៦ឆ្នាំចុងក្រោយ។ ផលិតផលរបស់ក្រុមហ៊ុននេះ ភាគច្រើនមានវត្តមាននៅទីផ្សារអឺរ៉ុប តំបន់មជ្ឈឹមបូព៌ា អូស្ត្រាលី នូវែលសេឡង់ តំបន់អាស៊ីអាគ្នេយ៍ និងឥណ្ឌា។ Nio ដែលជាក្រុមហ៊ុន Startups ផ្នែកយានយន្តអគ្គិសនី ហើយដែលបានចុះបញ្ជីនៅក្រុងញូវយ៉ក គ្រោងលក់ផលិតផលយានយន្តរបស់ខ្លួននៅប្រទេសអាល្លឺម៉ង់ ហូឡង់ ស៊ុយអែត និងដាណឺម៉ាក នៅឆ្នាំនេះផងដែរ បន្ទាប់ពីជោគជ័យនៅន័រវេស ដែលជាទីផ្សារដំបូង។ ងាកទៅអាម៉េរិកឡាទីន Great Wall Motors បានអះអាងនឹងបង្ហាញរថយន្តអគ្គិសនី១០ម៉ូដែលនៅក្នុងប្រទេសប្រេស៊ីល មុនឆ្នាំ២០២៥។ ជាង១០ឆ្នាំកន្លងមកនេះ ក្រុមហ៊ុនវិនយោគជាង១,៨១ពាន់លានដុល្លារអាម៉េរិកនៅប្រេស៊ីល។ ចំពោះប្រភេទរថយន្ត Minicars អគ្គិសនី ក្រុមហ៊ុន SAIC-GM-Wuling នឹងលក់ទៅកាន់ទីផ្សារឥណ្ឌូណេស៊ី ដែលជាការនាំចេញដំបូងបំផុតទៅកាន់ប្រទេសសម្រាប់ក្រុមហ៊ុនវិនិយោគរួមរវាងចិន និងអាម៉េរិក។ រថយន្តដែលទាក់ទងជាងគេនៅឆ្នាំ២០២០ កន្លងមក គឺរថយន្តពីរកៅអី Hongguang Mini EV៕	ក្រុមហ៊ុនផលិតរថយន្តចិនបង្កើនការខិតខំប្រឹងប្រែងរបស់ខ្លួននៅលើទីផ្សារពិភពលោក បន្ទាប់ពីការនាំចេញរថយន្តពីមហាអំណាចមួយកើនទ្វេដេងក្នុងចំនួនជាកំណត់ត្រា ២,០២លានគ្រឿងនៅឆ្នាំ២០២១ បើទោះបីជួបបញ្ហាកង្វះបន្ទះឈីប និងវិបត្តិកូវីដ-១៩ ក៏ដោយ។
ក្រោយដើរចេញពីកិច្ចព្រមព្រៀងនុយក្លេអ៊ែរឆ្នាំ២០១៥ រដ្ឋបាលប្រធានាធិបតីអាមេរិក ដូណាល់ ត្រាំ បានផ្ដើមដាក់ទណ្ឌកម្មលើវិស័យប្រេង និងធនាគាររបស់អ៊ីរ៉ង់។ ការនាំចេញប្រេងទៅបរទេស ជាប្រភពចំណូលធំជាងគេរបស់អ៊ីរ៉ង់ ហើយទណ្ឌកម្មអាមេរិកលើវិស័យនេះ មានគោលដៅបង្ខំឲ្យអ៊ីរ៉ង់បញ្ឈប់រាល់សកម្មភាពគំរាមកំហែងទាំងអស់ ពិសេសបញ្ឈប់កម្មវិធីមីស៊ីលបាលីស្ទិករបស់ខ្លួន។ សេដ្ឋកិច្ចអ៊ីរ៉ង់ ក៏យ៉ាប់យ៉ឺនខ្លាំងដោយសារទណ្ឌកម្មអាមេរិក។ នៅថ្ងៃទី៨ ខែឧសភានេះ លោក ត្រាំ ក៏ចុះហត្ថលេខាដាក់ទណ្ឌកម្មលើប្រភពចំណូលធំទីពីររបស់អ៊ីរ៉ង់ គឺឧស្សាហកម្មលោហធាតុ។ ក្នុងទិសដៅធ្វើឲ្យសេដ្ឋកិច្ចអ៊ីរ៉ង់កាន់តែទន់ខ្សោយ ទណ្ឌកម្មចុងក្រោយ នឹងដាក់ពិន័យប្រទេសណាដែលហ៊ានទិញដែក ដែកថែប អាលុយមីញ៉ូម និងទង់ដែងពីអ៊ីរ៉ង់។ សេតវិមានអាមេរិកអះអាងថា ការនាំចេញដែក និងវិស័យរ៉ែ គឺជាប្រភពចំណូលបរទេសដ៏ធំមួយរបស់ក្រុងតេហេរ៉ង់ ដែលមានទំហំ១០ភាគរយនៃការនាំចេញសរុប។ ទណ្ឌកម្មថ្មីរបស់អាមេរិកធ្លាក់លើអ៊ីរ៉ង់នេះ កើតឡើងតែមួយថ្ងៃប៉ុណ្ណោះក្រោយអ៊ីរ៉ង់ប្រកាសមិនអនុវត្តតាមលក្ខខណ្ឌខ្លះនៃកិច្ចព្រមព្រៀងឆ្នាំ២០១៥ ។ ការប្រកាសរបស់អ៊ីរ៉ង់ ជាគំរាមកំហែងដល់កិច្ចព្រមព្រៀងអន្តរជាតិមួយនេះ ខណៈហត្ថលេខីប្រាំប្រទេសមានរុស្ស៊ី ចិន បារាំង អង់គ្លេស និងអាល្លឺម៉ង់ ក៏ដូចជាសហភាពអឺរ៉ុបដែលដើរតួសំខាន់ដែរនោះ ព្យាយាមការពារមិនឲ្យដួលរលំឡើយ។ ប៉ុន្តែអ៊ីរ៉ង់ហាក់ខកចិត្តនឹងប្រទេសទាំងនេះ ដែលអាចជួយខ្លួនឲ្យគេចផុតពីក្រញាំទណ្ឌកម្មអាមេរិក។ ក្រុងតេហេរ៉ង់ ប្រកាសទុកពេលឲ្យសមាជិកផ្សេងទៀតនៃកិច្ចព្រមព្រៀងរកផ្លូវចេញឲ្យបានក្នុងរយៈពេល៦០ថ្ងៃ បើពុំដូច្នោះទេ ខ្លួននឹងបន្តលែងអនុវត្តតាមលក្ខខណ្ឌដទៃទៀត។ យ៉ាងណាមិញ លោក ត្រាំ បានព្រមានចាត់វិធានការកាន់តែខ្លាំងថែមទៀត បើមិនព្រមផ្លាស់ប្ដូរឥរិយាបថរបស់ខ្លួនទេនោះ។ ទោះបានព្រមានប្រើធម៌ក្ដៅ និងបានប្រើរួចហើយក្ដី មេដឹកនាំអាមេរិករូបនេះក៏ត្រៀមចរចាដោយផ្ទាល់ជាមួយសមភាគីអ៊ីរ៉ង់។ «ខ្ញុំទន្ទឹងរង់ចាំជំនួបជាមួយមេដឹកនាំអ៊ីរ៉ង់ដើម្បីសម្រេចឲ្យបានកិច្ចព្រមព្រៀងមួយ ហើយកាន់តែសំខាន់ទៅទៀតនោះ គឺការបោះជំហានទៅមុខដើម្បីផ្ដល់ឲ្យអ៊ីរ៉ង់នូវអ្វីដែលប្រទេសសមនឹងទទួល។» នេះជាការលើកឡើងរបស់លោកប្រធានាធិបតីអាមេរិក។ ក្នុងការជួបជុំមួយនៅរដ្ឋ Florida លោក ត្រាំ ក៏សង្ឃឹមថា កិច្ចព្រមព្រៀងជាមួយអ៊ីរ៉ង់ នឹងសម្រេចបាននៅពេលណាមួយ ដ្បិតអាមេរិកមិនចង់ធ្វើបាបប្រទេសណាឡើយ គ្រាន់តែមិនចង់ឲ្យមាននុយក្លេអ៊ែរប៉ុណ្ណោះ៕	សហរដ្ឋអាមេរិក នៅថ្ងៃទី៨ ខែឧសភា បានប្រកាសដាក់ទណ្ឌកម្មថ្មីមួយទៀតលើឧស្សាហកម្មលោហធាតុរបស់អ៊ីរ៉ង់។ ការនាំចេញលោហធាតុ គឺជាប្រភពចំណូលធំទីពីរបស់អ៊ីរ៉ង់បន្ទាប់ពីវិស័យប្រេងដែលអាមេរិកបានដាក់ទណ្ឌកម្មជាច្រើនហើយនោះ។ គេមិនដឹងថា អាមេរិកទើបមានគម្រោងដាក់ទណ្ឌកម្មលើវិស័យនេះ ឬចង់ដាក់ជាយូរឡើយ ប៉ុន្តែការប្រកាសទណ្ឌកម្មនេះ ធ្វើឡើងមួយថ្ងៃបន្ទាប់ពីអ៊ីរ៉ង់ប្រកាសឈប់អនុវត្តតាមលក្ខខណ្ឌខ្លះនៃកិច្ចព្រមព្រៀងនុយក្លេអ៊ែរឆ្នាំ២០១៥ ។
ដើម្បីរកប្រាក់ចំណូលផ្គត់ផ្គង់ជីវភាពគ្រួសារ ទើបអ្នកស្រី មួង សាវេន និងសមាជិកស្ត្រី៧នាក់ផ្សេងទៀត ប្រកបរបរដាំឈូកលក់។ ស្ត្រីទាំង៨នាក់នេះ បានប្រកបរបរលក់ឈូកជាង១០ឆ្នាំមកហើយ នៅក្នុងទំហំផ្ទៃដីប្រមាណ១០ហិកតានាខេត្តបាត់ដំបង។ ជារៀងរាល់ថ្ងៃ អតិថិជនបានមកទិញឈូករបស់អ្នកស្រីដល់កន្លែងតែម្ដង ហើយអ្នកទិញភាគច្រើនជាអ្នកដំណើរតាមផ្លូវជាតិលេខ៥។ នេះបើតាមការបញ្ជាក់របស់អ្នកស្រី មួង សាវេន។ ក្នុងមួយថ្ងៃ ក្រុមរបស់អ្នកស្រី សាវេន អាចរកចំណូលបាន៤០ម៉ឺនរៀល ហើយចំណូលដែលរកបានត្រូវចែកគ្នាស្នើ។ ផ្លែឈូកដែលអ្នកស្រី សាវេន និងសមាជិកដាក់លក់ រួមមានឈូកខ្ចី, ឈូកចាស់, ឈូកទុំ និងឈូកស្ងោរ មានតម្លៃចាប់ពី១០០០រៀលទៅ១៥០០រៀលក្នុង១បាច់និង១កំប៉ុង។ អ្នកស្រី សាវេន និងសមាជិកស្ត្រីទាំង៧នាក់ ជ្រើសរើសរបរដាំឈូកលក់នេះ ដោយសារដំណាំឈូកងាយស្រួលថែទាំ ហើយឆាប់បានប្រមូលផល ជាពិសេសវាមានផ្លែគ្រប់រដូវ។ ឈូកដែលដាំដុះក្នុងបឹង១០ហិកតានេះ មិនមែនជាដីរបស់ក្រុមអ្នកស្រី និងសមាជិកឡើយ វាជាដីដែលជួលគេ ដោយ១ហិកតា តម្លៃ១៥០ដុល្លារ។ តាមរយៈរបរលក់ឈូកនេះ បានជួយសម្រាលដល់ជីវភាពរបស់អ្នកស្រី និងសមាជិកច្រើនណាស់៕	បាត់ដំបង៖ ស្ត្រីមួយក្រុមដែលមានសមាជិក៨នាក់ បានជួលដីបឹងទំហំប្រមាណ១០ហិកតា នៅឃុំអូរចារ ក្រុងបាត់ដំបង ដើម្បីដាំឈូកយកផ្លែលក់ឲ្យអ្នកធ្វើដំណើរតាមផ្លូវជាតិលេខ៥។ អ្នកស្រី មួង សាវេន តំណាងឲ្យសមាជិកក្រុម បានប្រាប់សារព័ត៌មានថ្មីៗថា ក្នុងមួយថ្ងៃក្រុមអ្នកស្រីលក់ឈូកអស់បានពី២០០ទៅ៣០០បាច់ និងកំប៉ុង ដោយទទួលបានប្រាក់ចំណូលប្រមាណ៤០ម៉ឺនរៀល។
លោក ម៉ែន គុង បានពន្យល់ប្រាប់សារព័ត៌មានថ្មីៗថា ក្រុមហ៊ុនវារីអគ្គិសនីភូមិភាគកណ្ដាលរបស់វៀតណាម បើកទឹកពីអាងស្តុកទឹក ហើយបង្ហូរចូលទន្លេនៃខេត្តអត្តពើ ប្រទេសឡាវ ។ ប៉ុន្តែដោយសារតែខេត្តអត្តពើប្រទេសឡាវ រងផលប៉ះពាល់ដោយសារទឹកជំនន់ ជាពិសេសព្យុះលីនហ្វានោះ ទើបឡាវនឹងបង្ហូរទឹកបន្តចូលមកទន្លេសេកុង ខេត្តស្ទឹងត្រែង ប្រទេសកម្ពុជា។ បើតាមលោក ម៉ែន គុង ក្រោយពីខេត្តបានទទួលដំណឹងពីភាគីឡាវ និងវៀតណាមមក ខេត្តស្ទឹងត្រែងបានត្រៀមកម្លាំងការពារដល់ពលរដ្ឋដែលរស់នៅតាមតំបន់ទន្លេសេកុងហើយ។ អ្នកនាំពាក្យសាលាខេត្តស្ទឹងត្រែងរូបនេះ បានបញ្ជាក់ថា ខេត្តមិនទាន់រងនូវផលប៉ះពាល់ឡើយ ពីព្រោះទឹកនៅក្រោមសេចក្តីប្រកាសអាសន្ន ។ អ្នកនាំពាក្យសាលាខេត្តស្ទឹងត្រែងរូបនេះ បាននិយាយដូច្នេះថា៖«ទន្លេសេកុង ដែលត្រូវប្រកាសអាសន្នគឺ១១,៥០ម៉ែត្រ ប៉ុន្តែរហូតមកដល់ពេលនេះគឺនៅត្រឹម១១,២០ម៉ែត្រ ហើយទន្លេសេសានកម្ពស់ទឹកប្រកាសអាសន្នគឺ១០,៥០ម៉ែត្រ ប៉ុន្តែឥឡូវគឺត្រឹមតែ៥,៧៦ម៉ែត្រ»។ អ្នកនាំពាក្យសាលាខេត្តស្ទឹងត្រែងបានបញ្ជាក់ថា ទឹកដែលបង្ហូរពីប្រទេសវៀតណាមចូលមកទន្លេសេកុងនោះគឺ បង្ហូរមកដោយមានការប្រុងប្រយ័ត្ន។ លោកបាននិយាយដូច្នេះថា៖«ការបើកទំនប់នៅវៀតណាមគឺមានការប្រុងប្រយ័ត្នដែរ មិនមែនចេះតែបើកទេ ដោយការបើកហ្នឹងគឺមានការជូនដំណឹងជាមុន។ គេមិនមែនបើកឲ្យហូរមកទាំងអស់ទេ គឺបើកតាមដំណាក់កាល ក្នុងរយៈពេលប៉ុន្មានម៉ោងគឺគេនឹងបិទវិញហើយ»។ ទាក់ទងនឹងបញ្ហានេះ លោក ចាន់ យុត្ថា អ្នកនាំពាក្យក្រសួងធនធាន និងឧតុនិយម បានបញ្ជាក់ថា ខេត្តវៀតណាមបានបង្ហូរទឹកមកខេត្តស្ទឹងត្រែងនេះ គឺត្រឹមតែរយៈពេល៣ថ្ងៃប៉ុណ្ណោះ ចាប់ពីថ្ងៃទី១១-១៣ ខែតុលាកន្លងមក ដោយធ្វើឲ្យទឹកទន្លេកើនឡើងបន្តិចបន្តួចប៉ុណ្ណោះ។ រហូតមកថ្ងៃទី១៤នេះ ទឹកទន្លេបានស្រកទៅវិញជាបណ្តើរៗហើយ។ អ្នកនាំពាក្យធនធានទឹកមានប្រសាសន៍ដូច្នេះថា៖«បើសិនជាភាគីវៀតណាមបានជូនដំណឹងមកយើងមុនអ៊ីចឹង គឺល្អហើយ។ បរិមាណប៉ុន្មាន បើគាត់បង្ហូរមកទៀតមក គឺយើងដឹង។ យើងនឹងបានត្រៀមទុកមុន។ បើទឹកខាងយើងអាចទុកទឹកបាន៥ពាន់ម៉ែត្រគីប ហើយគាត់បង្ហូរមក៤ពាន់ម៉ែត្រគីបគឺយើងអត់បញ្ហាទេ។ យើងប៉ះពាល់ខ្លាំងដោយសារជំនន់ទឹកភ្លៀងទេ។ បើសិនជាបរិមាណទឹកបង្ហូរមកច្រើន អ្នកដែលនៅជាប់ទន្លេ នឹងទទួលរងប៉ះពាល់។ ប៉ុន្តែទន្លេយើងអាចទទួលទឹកបានច្រើនទៀត ដូចជាមិនមានបញ្ហាទេ»។ ទោះបីខេត្តស្ទឹងត្រែងមិនទាន់ជាជះឥទិ្ធពលធ្ងន់ធ្ងរពីការបង្ហូរទឹកពីប្រទេសវៀតណាមក៏ពិតមែន ប៉ុន្តែ អភិបាលខេត្តបានត្រៀមកម្លាំងសម្រាប់ការពារ និងជម្លៀសពលរដ្ឋរួចជាស្រេចហើយ និងបានបង្គាប់ឲ្យអាជ្ញាធរមូលដ្ឋានចុះណែនាំដល់ពលរដ្ឋផងដែរ។ «យើងបានត្រៀមកងកម្លាំងយោធា កម្លាំងអាវុធហត្ថ នគរបាល ស៊ីវិល និងកងកម្លាំងយុវជនសហភាពសហព័ន្ធយុវជនកម្ពុជាបានត្រៀមកម្លាំងសម្រាប់អន្តរាគមន៍ជួយដល់ប្រជាពលរដ្ឋហើយ។ យើងក៏នឹងផ្សព្វផ្សាយឲ្យពលរដ្ឋបញ្ជូនដំណឹងមកយើងតាមប្រព័ន្ធ១៤៩២ផងដែរ»។ នេះបើតាមការបញ្ជាក់ពីលោក ម៉ែន គុង អភិបាលរងខេត្តស្ទឹងត្រែង។ បើតាមអ្នកនាំពាក្យសាលាខេត្តស្ទឹងត្រែង មានពលរដ្ឋប្រមាណ២ពាន់គ្រួសារ ដែលស្ថិតនៅភូមិចំនួន១៤ភូមិ និងឃុំចំនួន៥ រងប៉ះពាល់ដោយសារជំនន់ទឹកភ្លៀង ដោយក្នុងនោះមានពលរដ្ឋជាង១០០គ្រួសារត្រូវបានជម្លៀស។ រហូតមកដល់ថ្ងៃទី១៤នេះពួកគេត្រូវបានត្រឡប់ទៅលំនៅឋានរបស់ពួកគេវិញហើយ៕	ភ្នំពេញ៖ ការបង្ហូរទឹកពីវៀតណាម ហូរចូលឡាវ និងមកទន្លេសេកុង មិនធ្វើឲ្យខេត្តស្ទឹងត្រែង រងប៉ះពាល់ធ្ងន់ធ្ងរឡើយ។ នេះជាការបញ្ជាក់របស់អ្នកនាំពាក្យសាលាខេត្តស្ទឹងត្រែង លោក ម៉ែន គុង នៅថ្ងៃទី១៤ តុលានេះ។
ភ្នំពេញ៖ ក្រុមហ៊ុន Amru Rice Cambodia បានផលិតផលិតផលថ្មីមួយ គឺ«សន្លឹកគុយទាវសរីរាង្គខ្មែរ» ក្នុងអំឡុងកូវីដ-១៩ ហើយកំពុងចែកចាយទៅលើទីផ្សារក្នុងស្រុក និងបាននាំចេញទៅទីផ្សារអឺរ៉ុបផងដែរ។ អ្នកស្រី ឃី មុន្នី នាយិកាក្រុមហ៊ុននាំចេញអង្ករ Amru Rice បានថ្លែងក្នុងកម្មវិធី«គំនិតថ្មី» នៃសារព័ត៌មានថ្មីៗថា សន្លឹកគុយទាវសរីរាង្គនេះ គឺផលិតចេញពីប្រភេទអង្ករបាក់ ហើយដែលពិបាករកទីផ្សារលក់។ បើតាមអ្នកស្រី មុន្នី ការផលិតផល សន្លឹកគុយទាវសរីរាង្គនេះ ក៏ចង់ចូលរួមបំពេញបន្ថែមផលិតសុខភាពក្នុងទីផ្សារ ជួយស្វែងរកទីផ្សារបន្ថែមដល់កសិករខ្មែរ ក៏ដូចជាបន្តផ្តល់ការងារដល់បុគ្គលិកខ្លួន ក្នុងវិបត្តិជំងឺរាតត្បាតកូវីដ-១៩។ ដើម្បីជ្រាបកាន់តែច្បាស់ សូមលោកអ្នកនាងទស្សនាបទសម្ភាសន៍រវាងកញ្ញា សុង សុធាវី អ្នកសម្របសម្រួល កម្មវិធី «គំនិតថ្មី» និង អ្នកស្រី ឃី មុន្នី ដូចតទៅ៖ https://web.facebook.com/ThmeyThmey/videos/429176065368229/ រយៈពេលជិតមួយឆ្នាំហើយ ដែលក្រុមហ៊ុននាំចេញអង្ករដ៏ធំមួយគឺក្រុមហ៊ុន Amru Rice Cambodia បានផលិតគឺ «សន្លឹកគុយទាវសរីរាង្គខ្មែរ» ដែលបានបំពេញតម្រូវការជូនអតិថិជនទាំងក្នុងស្រុក និងក្រៅប្រទេសមួយចំនួនផងដែរ។ «សន្លឹកគុយទាវសរីរាង្គ»ផលិតចេញពីប្រភេទអង្ករបាក់ ហើយដែលពិបាករកទីផ្សារ។ នេះបើតាមអ្នកស្រី ឃី មុន្នី អគ្គនាយិកាក្រុមហ៊ុន Amru Rice Cambodia ។ អ្នកស្រី ឃី មុន្នី អគ្គនាយិកាក្រុមហ៊ុន Amru Rice Cambodia.. តាមអគ្គនាយិកាក្រុមហ៊ុនដដែល ទម្រាំទទួលបាននូវស្តង់ដារគុណភាពចំណីអាហារ សម្រាប់ផលិតផលសន្លឹកគុយទាវរបស់ខ្លួន អ្នកស្រីបានសហការជាមួយអ្នកជំនាញ ក៏ដូចជាមានការសម្របសម្រួលជាមួយភាគីពាក់ព័ន្ធ រាប់ចាប់ពីទីតាំងដាំដុះ និងពូជស្រូវដែលជាវត្ថុធាតុដើម ដើម្បីធានាគុណភាព រហូតដល់ខ្សែច្រវ៉ាក់ផលិតកម្មសន្លឹកគុយទាវ និងការចែកចាយលើទីផ្សារ។ «ទម្រាំតែចេញជាផលិតផល «សន្លឹកគុយទាវសរីរាង្គខ្មែរ» ត្រូវមានការអត់ធ្មត់ច្រើន និងមានការសម្របសម្រួលយ៉ាងយកចិត្តទុកដាក់ ទៅលើគ្រប់ផ្នែកនៃច្រវាក់ផលិតកម្មទាំងមូល»។ អ្នកស្រី ឃី មុន្នី ពន្យល់បន្ថែម។ អ្នកស្រី ឃី មុន្នី អគ្គនាយិកាក្រុមហ៊ុន Amru Rice Cambodia.. លើសពីនេះ អ្នកស្រី ឃី មុន្នី ដែលមានបទពិសោធ១០ឆ្នាំហើយក្នុងវិស័យស្រូវអង្ករនេះ ចង់ឱ្យប្រជាពលរដ្ឋខ្មែរ ឃើញថាអង្ករ អាចច្នៃចេញជាផលិតផលចំណីអាហារជាច្រើនប្រភេទ បន្ថែមទៀត។ ស្រ្តីវ័យ ៣៥ឆ្នាំ រូបនេះ សង្ឃឹមថា ការផលិត«សន្លឹកគុយទាវសរីរាង្គ» របស់ Amru Rice មិនត្រឹមតែផ្តល់ស្ថិរភាពការងារដល់បុគ្គលិកខ្លួននោះទេ ប៉ុន្តែក៏អាចផ្តល់ជាទីផ្សារ និងលើកស្ទួយជីវភាពប្រជាកសិករបន្ថែមទៀតដែរ៕	ដោយ៖ សុង សុធាវី
អ្នកនាំពាក្យ បំភ្លឺថា គណបក្សភ្លើងទៀន មិនមានទំនាក់ទំនងជាមួយលោក សម រង្ស៊ី ឡើយ។ គណបក្សភ្លើងទៀន ត្រូវជាប់សង្ស័យថា អាចមានទំនាក់ទំនងជាមួយលោក សម រង្ស៊ី ដែលជាម្ចាស់ដើមនៃគណបក្សនេះ។ សម្តេចនាយករដ្ឋមន្រ្តី ហ៊ុន សែន ប្រាប់ឲ្យអ្នកច្បាប់ នាំគ្នាពិនិត្យលើបញ្ហានេះ។ ការណែនាំឲ្យអ្នកច្បាប់ពិនិត្យលើទំនងរវាងគណបក្សភ្លើងទៀន ជាមួយលោក សម រង្ស៊ី កើតឡើងបន្ទាប់ពីសម្តេចនាយករដ្ឋមន្រ្តី បានឃើញលិខិត២ច្បាប់ គឺលិខិត១ច្បាប់ ចេញដោយលោក ទាវ វណ្ណុល ប្រធានគណបក្សភ្លើងទៀន និងលិខិត១ច្បាប់ទៀត ចេញដោយលោក សម រង្ស៊ី ដែលប្រើតួនាទីជាប្រធានស្តីទីអតីតគណបក្សសង្គ្រោះជាតិ ទៅឲ្យស្រ្តីម្នាក់ជាសកម្មជនប្រឆាំង ដើម្បីអាចជ្រកកោននៅប្រទេសបារាំង។ តាមរយៈសំណេរក្នុងបណ្តាញតេឡេក្រាម កាលពីថ្ងៃទី១០ ខែមិថុនា ឆ្នាំ២០២៣ ប្រមុខរដ្ឋាភិបាលកម្ពុជា សរសេរថា៖«សូមអ្នកច្បាប់ សិក្សាអំពីផ្លូវច្បាប់នូវលិខិតរបស់គណបក្សភ្លើងទៀន ដែលចុះហត្ថលេខាដោយ ទាវ វណ្ណុល ជាមួយលិខិតរបស់ខ្មោចគណបក្សសង្រ្គោះជាតិ ដែលចុះហត្ថលេខាដោយទណ្ឌិតរត់ចោលគុក តើមានទំនាក់ទំនងយ៉ាងណាជាមួយគ្នា?»។ លោក គីមសួរ ភីរិទ្ធិ អ្នកនាំពាក្យគណបក្សភ្លើងទៀន មិនអាចបញ្ជាក់ថា លិខិតដែលចេញដោយលោក ទាវ វណ្ណុល ជាលិខិតពិត ឬមិនពិតនោះទេ ហើយលោក បដិសេធមិនធ្វើអត្ថាធិប្បាយលើលិខិតនេះ ព្រោះលោក មិនបានដឹងច្បាស់។ លោក លើកហេតុផលថា លិខិតនេះ ចេញតាំងពីមុនលោក ចូលជាសមាជិកគណបក្សភ្លើងទៀន មកម្ល៉េះ។ លោក រុញឲ្យទៅសួរថ្នាក់ដឹកនាំគណបក្សភ្លើងទៀនដោយផ្ទាល់ ប៉ុន្តែលេខទូរស័ព្ទរបស់លោក ទាវ វណ្ណុល មិនអាចហៅចូល។ ទោះមិនអាចនិយាយពីរឿងលិខិតរបស់លោក ទាវ វណ្ណុល តែលោក គីមសួរ ភីរិទ្ធិ ហ៊ានអះអាងថា តាំងពីលោកចូលធ្វើនយោបាយជាមួយគណបក្សភ្លើងទៀនមក គណបក្សជំទាស់នេះ មិនដែលមានទំនាក់ទំនងជាមួយលោក សម រង្ស៊ី សោះឡើយ។ អ្នកនាំពាក្យគណបក្សភ្លើងទៀនរូបនេះ មានប្រសាសន៍ជាមួយសារព័ត៌មានថ្មីៗ នៅថ្ងៃទី១២ ខែមិថុនា ឆ្នាំ២០២៣នេះ ថា៖«អ្វីដែលលោក សម រង្ស៊ី និយាយ អ្វីដែលលោក សម រង្ស៊ី មានទស្សនៈ គឺជារឿងឯកជនរបស់គាត់។ យើង ធ្វើការតាមរបៀបរបស់យើង»។ លិខិតទាំង២ខាងលើ បញ្ជាក់ដូចគ្នាថា អ្នកស្រី ញ៉ែម សាវ៉ាត គឺជាសកម្មជនប្រឆាំង ហើយលិខិតទាំង២នេះ ត្រូវបានបង្ហាញជាសាធារណៈក្នុងវីដេអូឃ្លីប ដោយអ្នកស្រីជាម្ចាស់លិខិតតែម្តង។ លិខិតជាភាសាខ្មែរ ដែលចេញដោយលោក ទាវ វណ្ណុល ចុះកាលបរិច្ឆេទ នៅថ្ងៃទី១៨ ខែវិច្ឆិកា ឆ្នាំ២០២២ ហើយលិខិតជាភាសាបារាំង ដែលចេញលោក សម រង្ស៊ី ដែលកំពុងរស់នៅក្នុងប្រទេសបារាំងស្រាប់នោះ ចុះកាលបរិច្ឆេទ នៅថ្ងៃទី២៥ ខែវិច្ឆិកា ឆ្នាំ២០២២។ យ៉ាងណា អ្នកស្រី និយាយក្នុងវីដេអូឃ្លឹបថា អ្នកស្រី ទៅដល់ប្រទេសបារាំង តាំងពីខែសីហា ឆ្នាំ២០២២។ មួយវិញទៀត ក្នុងលិខិតដែលចេញដោយលោក ទាវ វណ្ណុល សរសេរខុសត្រង់ឆ្នាំ ដោយសារសរសេរថា ឆ្នាំ២០២២២។ ផ្អែកតាមលិខិត លោក ទាវ វណ្ណុល បញ្ជាក់ថា អ្នកស្រី ញ៉ែម សាវ៉ាត ជាសមាជិកា និងជាសកម្មជនដ៏ឆ្នើមរបស់គណបក្សភ្លើងទៀន និងរបស់អតីតគណបក្សសង្គ្រោះជាតិ ហើយលោក ស្នើឲ្យស្ថាប័ន អង្គការ ឬសមាគមន៍ពាក់ព័ន្ធ ជួយផ្តល់កិច្ចការពារដល់អ្នកស្រី ជាជនរងគ្រោះផ្នែកនយោបាយ។ នាពេលថ្មីៗនេះ អ្នកស្រី ញ៉ែម សាវ៉ាត ដែលជាអ្នកចម្រៀងរបស់គណបក្សភ្លើងទៀន បានធ្វើវីដេអូឃ្លីប រៀបរាប់អំពីទុក្ខលំបាករបស់ខ្លួននៅក្នុងប្រទេសបារាំង ហើយបង្ហាញបំណងចង់វិលត្រឡប់មករស់នៅក្នុងប្រទេសកម្ពុជាវិញ។ ការយល់ព្រមទៅរស់នៅឯប្រទេសបារាំងនេះ ត្រូវអ្នកស្រី ចាត់ទុកថា ខ្លួនឯង ចាញ់ការឃោសនារបស់អ្នកប្រឆាំង។ អ្នកស្រី រៀបរាប់រឿងរ៉ាវពីដើមទីមកថា ថ្នាក់ដឹកនាំគណបក្សភ្លើងទៀន ប្រាប់អ្នកស្រីថា ចម្រៀងរបស់គណបក្សភ្លើងទៀន ដែលច្រៀងដោយអ្នកស្រី គឺប៉ះពាល់ដល់ថ្នាក់ដឹកនាំរដ្ឋាភិបាល (ឬថ្នាក់ដឹកនាំគណបក្សកាន់អំណាច) ដូច្នេះ អ្នកស្រី មិនអាចរស់នៅក្នុងស្រុកឡើយ ព្រោះអាចប៉ះពាល់ដល់ជីវិត។ អ្នកស្រី បន្តថា ថ្នាក់ដឹកនាំគណបក្សភ្លើងទៀន ជំរុញឲ្យអ្នកស្រីទៅរស់នៅឯប្រទេសបារាំង។ អ្នកស្រី និយាយថា ពេលដល់ប្រទេសបារាំង អ្នកស្រី ជួបការលំបាកជាងការរស់នៅក្នុងស្រុកខ្មែរ។ អ្នកស្រី បង្ហាញការលំបាករបស់ខ្លួនថា៖«ទីបំផុត ខ្ញុំមកដល់ទីនេះ វេទនាជាងអណ្តើតចូលភ្លើងទៀត វេទនាខ្លាំងណាស់»។ ជាមួយគ្នានេះ អ្នកស្រី រិះគន់ពលរដ្ឋខ្មែរ ដែលមាននិន្នការប្រឆាំង ក្នុងប្រទេសបារាំងថា ប្រកាន់បក្សពួកនិយម ហើយអ្នកខ្លះ មិនស្វាគមន៍អ្នកស្រី។ អ្នកស្រី បញ្ចេញអារម្មណ៍ថា៖«ខ្ញុំ លែងនៅស្រុកនេះទៀតហើយ ខ្ញុំឆ្អែតឆ្អន់ សម្ពាធផ្លូវចិត្ត ខ្ញុំទ្រាំអត់បានទេ ខ្ញុំរស់នៅ [លំបាក] ជាងនរកទៀត»។ អ្នកស្រី លើកឡើងថា អ្នកស្រី ត្រូវវិលត្រឡប់មកស្រុកខ្មែរវិញតាំងពីយូរមកហើយ តែដោយសារឯកសាររបស់អ្នកស្រី ដូចជា លិខិតឆ្លងដែន និងសៀវភៅគ្រួសារ ជាដើម ត្រូវគេដកហូត ទើបអ្នកស្រី មិនទាន់អាចវិលមកស្រុកខ្មែរ។ អ្នកស្រី មិនបានបញ្ជាក់នោះទេថា អ្នកដកហូតឯកសាររបស់អ្នកស្រី ជាអ្នកណា។ សម្តេច ហ៊ុន សែន សរសេរក្នុងតេឡេក្រាមថា អ្នកស្រី ញ៉ែម សាវ៉ាត នឹងបកស្រាយបន្ថែមទៀត ពេលអ្នកស្រី មកដល់ស្រុកខ្មែរវិញ ក្នុងរយៈពេលប៉ុន្មានថ្ងៃខាងមុខនេះ៕	ដោយ៖ ទេពញាណ
ក្រៅពីស្នើវៀតណាមឲ្យជួយលើការបណ្តុះបណ្តាលយោធា សម្តេច ទៀ បាញ់ បានស្នើឲ្យភាគីកម្ពុជា-វៀតណាម ពង្រឹងកិច្ចសហប្រតិបត្តិការរវាងយោធាប្រទេសទាំង២។ រដ្ឋមន្រ្តីការពារជាតិកម្ពុជា ថែមទាំងស្នើឲ្យពង្រឹងកិច្ចសហប្រតិបត្តិការលើលំហាត់សមយុទ្ធរួមគ្នារវាងកម្ពុជា-វៀតណាម ស្ដីពីការប្រឆាំងអំពើភេរវកម្ម ឧក្រិដ្ឋកម្មឆ្លងដែន ការជួញដូរគ្រឿងញៀន និង ការសង្គ្រោះប្រជាជនពេលមានគ្រោះមហន្តរាយ ជាដើម។ លោក ង្វៀង តាន់ គឿង លើកឡើងថា កម្ពុជា និងវៀតណាម នៅតែមានប្រពៃណីជួយគ្នាទៅវិញទៅមកជារៀងរហូត។ លោក បន្ថែមថា ក្រសួងការពារជាតិនៃប្រទេសទាំង២ នឹងបន្តអនុវត្តអនុស្សារណៈ ស្តីពីកិច្ចសហប្រតិបត្តិការលើគ្រប់វិស័យ។ សូមបញ្ជាក់ថា មុនចូលជួបសម្តេច ទៀ បាញ់ លោក ង្វៀង តាន់ គឿង បានចូលជួបសម្តេចនាយករដ្ឋមន្រ្តី ហ៊ុន សែន៕	សម្តេច ទៀ បាញ់ ឧបនាយករដ្ឋមន្រ្តី-រដ្ឋមន្រ្តីក្រសួងការពារជាតិកម្ពុជា បានដាក់សំណើ២ចំណុចក្នុងវិស័យយោធា ទៅកាន់ភាគីវៀតណាម គឺទី១ បន្តទទួលយកយោធាកម្ពុជា ទៅបណ្តុះបណ្តាលនៅវៀតណាម និងទី២ បញ្ជូនសាស្រ្តាចារ្យយោធាវៀតណាម មកជួយបង្ហាត់យោធាកម្ពុជា ដល់ប្រទេសកម្ពុជា។ សំណើរបស់សម្តេច ធ្វើឡើងក្នុងជំនួបផ្ទាល់មុខ ជាមួយលោក ង្វៀង តាន់ គឿង (Nguyen Tan Cuong) អនុរដ្ឋមន្តីក្រសួងការពារជាតិវៀតណាម នៅទីស្តីការក្រសួងការពារជាតិកម្ពុជា កាលពីថ្ងៃទី១៨ ខែមីនា ឆ្នាំ២០២២។
តាមការស្រាវជ្រាវថ្មីៗនេះធ្វើឡើងដោយសាកលវិទ្យាល័យសូហ្វីយ៉ា បានបញ្ជាក់ថា ប្រាសាទបន្ទាយក្តី បានសាងសង់ឡើងនៅលើប្រាសាទចំណាស់មួយ ដែលមានអាយុចាស់ជាងសតវត្សរ៍ទី១២ ដោយសារគេឃើញគ្រឹះនៃប្រាសាទមួយទៀត ក្រោមគ្រឹះនៃប្រាសាទបន្ទាយក្តី ដែលគេសន្និដ្ឋានថាវាមានទំនាក់ទំនងទៅនឹងភូមិកុដិ តាំងពីសម័យព្រះបាទជ័យវរ្ម័នទី២៕ សូមទស្សនារូបភាពខ្លះៗនៃប្រាសាទបន្ទាយក្តីដូចតទៅ	សៀមរាប៖ ប្រាសាទបន្ទាយក្តីមានទីតាំងស្ថិតនៅខាងលិចស្រះស្រង់ និងជ្រុងអាគ្នេយ៍ជាប់ប្រាសាទតាព្រហ្ម។ ប្រាសាទនេះមានភាពស្រដៀងនឹងប្រាសាទតាព្រហ្មដែរ តែមានទំហំតូចជាង។ តាមឯកសារ ប្រាសាទបន្ទាយក្តីសាងសង់ឡើងនៅសតវត្សរ៍ទី១២ និងដើមសតវត្សរ៍ទី១៣ ក្នុងរាជព្រះបាទជ័យវរ្ម័នទី៧។
Mane ក្នុងពេលថ្មីៗ ត្រូវបានកាសែតកីឡាជាច្រើនផ្សាយថា ក្លិប Bayern Munich ដែលជាម្ចាស់ពានរង្វាន់ Bundesliga រដូវកាល ២០២១-២២ ចាប់អារម្មណ៍លើរូបគេ។ ទោះយ៉ាងនេះ Liverpool ក៏ធ្លាប់បាននិយាយថាខ្លួនបានបដិសេធសំណើររបស់ក្លិប Bayern ពីរដងរួចហើយ។ ខ្សែប្រយុទ្ធ Sadio Mane នៅសល់កិច្ចសន្យាជាមួយក្រុមហង្សក្រហម Liverpool រយៈពេល ១២ខែ ខណៈមិនទាន់មានដំណឹងអំពីរឿងបន្តកិច្ចសន្យាថ្មីបន្ថែម។ កាលពីដើមខែមិថុនា ខ្សែប្រយុទ្ធវ័យ៣០ឆ្នាំ ក៏បានបង្ហើបពីបំណងចាកចេញពីក្រុមហង្សក្រហម ក្រោយរួមរស់រយៈពេល ៦ឆ្នាំដែរ។ ស្របពេលដែល Mane កំពុងបំពេញបេសកកម្មជាមួយក្រុមជម្រើសជាតិ សេណេហ្គាល់ គ្រូបង្វឹកលោក Cisse បាននិយាយក្នុងសន្និសីទកាសែតថា លោកជឿជាក់ក្លិប Bayern Munich និងផ្តល់អ្វីដ៏ពិសេសមួយដល់អាជីពរបស់ Mane ប្រសិនចង់ឱ្យគេចេញពី Liverpool។ «ខ្ញុំបានប្រាប់គេថាឱ្យព្យាយាមធ្វើការងារដោះស្រាយបញ្ហាលើរឿងកិច្ចសន្យាឱ្យបានល្អ ដើម្បីការផ្តោតអារម្មណ៍លើការប្រកួត Championships ដែលមកដល់។ ខ្ញុំក៏បានឭអំពីរឿង Mane និងក្លិប Bayern សម្រាប់ខ្ញុំ Bayern គឺជាក្លិបក៏ខ្លាំងពូកែមួយ ហើយក៏សាកសមសម្រាប់រូបគេចូលរួមបន្ទាប់ពី Liverpool។»។លោក Cisse និយាយបែបនេះ។ Mane ចូលរួមជាមួយ Liverpool ក្នុងឆ្នាំ ២០១៦ ក្រោយផ្ទេរពីក្លិប Southampton មករកបានគ្រាប់បាល់ចំនួន ៩០គ្រាប់ឱ្យ Liverpool ក្នុងការបង្ហាញខ្លួន ១៩៦ប្រកួត។ Mane ស្ថិតក្នុងចំណោមកីឡាករដែលរកគ្រាប់បាល់បានច្រើនចាប់តាំងពីឆ្នាំ ២០១៦ មក ដោយឈរពីក្រោយ កីឡាករ Jamie Vardy មាន១០៤គ្រាប់, Mohamed Salah មាន១១៨គ្រាប់ និង Harry Kane មាន ១៣៤គ្រាប់៕	លោក Aliou Cisse គ្រូបង្វឹកសេណេហ្គាល់ ថ្ងៃទី១២ ខែមិថុនា និយាយថាលោកបានប្រាប់ខ្សែប្រយុទ្ធជួរមុខ កីឡាករ Sadio Mane ឱ្យចុះកិច្ចសន្យាជាមួយក្រុម Bayern Munich សម្រាប់រដូវកាលខាងមុខ។
លោក ងួន សេ្តចភក្តី សាកលវិទ្យាធិការរងនៃពុទ្ធិកសាកលវិទ្យាល័យព្រះសីហមុនីរាជា បានបញ្ជាក់ថា សាកលវិទ្យាល័យព្រះសីហមុនីរាជា នឹងផ្តល់អាហារូបករណ៍ដល់សិស្សដែលជាប់ និងធ្លាក់បាក់ឌុប ព្រមទាំងសិស្សក្រីក្រ និងសិស្សដែលជាជនជាតិភាគតិច ចំនួន៦០០កន្លែង ក្នុងបំណងឲ្យសិស្សទាំងអស់ទទួលបានការអប់រំ និងទទួលបានការងារធ្វើដ៏សមរម្យនៅថ្ងៃអនាគត។ ថ្វីដ្បិតពុទ្ធិកសាកលវិទ្យាល័យព្រះសីហមុនីរាជា មានទីតាំងនៅក្នុងបរិវេណវត្តស្វាយពពែ ដែលមានអគារសិក្សាតែ២ខ្នង ក្នុងនោះមាន៣២បន្ទប់ក៏ពិតមែន ប៉ុន្តែគុណភាពសិក្សា និងវិន័យអាចទទួលយកបាន។ សម្រាប់សាស្ត្រាចារ្យគឺសុទ្ធតែជាអ្នកជំនាញមកពីសាកលវិទ្យាល័យភូមិន្ទភ្នំពេញ សាកលវិទ្យាល័យភូមិន្ទនីតិសាស្ត្រ និងវិទ្យាសាស្ត្រសេដ្ឋកិច្ចរាជបណ្ឌិត្យសភាកម្ពុជា ទីស្តីការគណៈរដ្ឋមន្ត្រី និងក្រសួងធម្មាការ និងសាសនា និងតាមក្រសួងនានាទៀតផងដែរ។ នេះបើតាមការបញ្ជាក់ពីលោក ងួន សេ្តចភក្តី សាកលវិទ្យាធិការរងនៃពុទ្ធិកសាកលវិទ្យាល័យព្រះសីហមុនីរាជា។ លោក ងួន សេ្តចភក្តី បញ្ជាក់ថា៖«និស្សិតដែលបញ្ចប់ការសិក្សានៅពុទ្ធិកសាកលវិទ្យាល័យព្រះសីហមុនីរាជាទាំងអស់ ទទួលបានការងារនៅតាមក្រសួងនានា ជាពិសេសមានសិស្សដែលជាប់នៅក្រសួងអប់រំច្រើន ពួកគេចាប់យកជំនាញគ្រូបង្រៀន និងមានសិស្សជាច្រើននាក់ទៀតទទួលបានការងារធ្វើនៅតាមស្ថាប័នផ្សេងៗផងដែរ ដែលនេះសរបញ្ជាក់ឲ្យឃើញថា ការសិក្សាជោគជ័យ មិនប្រាកដថារៀននៅសាលាឯកជន និងសាលារដ្ឋនោះទេ»។ បើតាមលោក ងួន សេ្តចភក្តី និស្សិតដែលមកសិក្សានៅទីនោះ តែងតែគោរពវិន័យបានល្អ ហើយពួកគេតែងខិតខំរៀនសូត្រ ក្រោមការគ្រប់គ្រងរបស់សាស្ត្រាចារ្យដែលបង្រៀននៅទីនោះផងដែរ។ លោកបញ្ជាក់ដូច្នេះថា៖«ចំពោះនិស្សិតដែលអវត្តមានច្រើន យើងមិនអនុញ្ញាតឲ្យពួកគេចូលប្រឡងបានឡើយ ហើយបើសិស្សឈប់ច្រើនយើងនឹងលុបឈ្មោះចោលតែម្តង ដើម្បីទុកកន្លែងឲ្យគេចូលមករៀនបន្តទៀត»។ ពុទ្ធិកសាកលវិទ្យាល័យព្រះសីហមុនីរាជា ត្រូវបានកសាងឡើងនៅឆ្នាំ២០០៦ ដែលមានសិស្សបញ្ចប់ការសិក្សាប្រមាណ៤ពាន់នាក់ជាង និងមានសិស្សដែលកំពុងសិក្សាប្រមាណ២ពាន់នាក់៕	ភ្នំពេញ៖ ពុទ្ធិកសាកលវិទ្យាល័យព្រះសីហមុនីរាជា ដែលស្ថិតនៅក្នុងវត្តស្វាយពពែ សង្កាត់ទន្លេបាសាក់ ខណ្ឌចំការមន បានប្រកាសផ្តល់អាហារូបករណ៍១០០ភាគរយសម្រាប់ឲ្យសិស្សគ្រប់ឋានៈទាំងអស់ ទាំងអ្នកប្រឡងជាប់ និងធ្លាក់បាក់ឌុប ចំនួន៦០០កន្លែង សម្រាប់សិក្សាលើជំនាញ រដ្ឋបាលសាធារណៈ និតីឯកជន អក្សរសាស្ត្រអង់គ្លេស អប់រំ គ្រប់គ្រងទូទៅ និងទស្សនៈវិជ្ជា និងសាសនា។
គួរកត់សម្គាល់ថា ក្នុងចំណោមសិស្ស៥៥០នាក់នៅ Lincoln Academy មានសិស្សជាង ១០០ នាក់ ជាសិស្សអន្ដរជាតិ មកពីបណ្ដាប្រទេសផ្សេងៗ និងមួយចំនួនធំជាសិស្សានុសិស្សជនជាតិអាមេរិក (Domestic American students) ។ លោក Lu-Shien Tan (លូស៊ីនតាន់) នាយកគ្រប់គ្រងផ្នែករដ្ឋបាលរបស់ Lincoln Academy បានគូសបញ្ជាក់ថា មានសិស្សានុសិស្សកម្ពុជាជាច្រើនដែលមានសមត្ថភាពខ្ពស់ ហើយបាន និងកំពុងសិក្សានៅសាលាក្រៅប្រទេស។ ដែលនេះគឺជាភាពទាក់ទាញយ៉ាងខ្លាំង និងនាំឲ្យមានវត្តមានរបស់សាលា Lincoln Academy នៅកម្ពុជា។ លោកបានបន្តទៀតថា៖«សារៈសំខាន់ដែលគ្រួសារកម្ពុជា បានសង្កត់ធ្ងន់ទៅលើការសិក្សាអប់រំកូនៗរបស់ពួកគាត់ បានធ្វើឱ្យមានការកើនឡើងគួរឱ្យកត់សម្គាល់។ ពួកគាត់មានបំណងឱ្យកូនៗរបស់គាត់ ទៅសិក្សានៅក្រៅប្រទេស ហើយពួកយើងក៏ចង់ជួយធ្វើឱ្យគោលបំណងទាំងនេះ ក្លាយជាការពិតផងដែរ»។ យោងតាមបទបង្ហាញជាក់ស្ដែងរបស់សាលារៀន Lincoln Academy បច្ចុប្បន្នមានសិស្សមកពី ១៧ប្រទេស ដែលរួមមានប្រទេសចិន ជប៉ុន វៀតណាម ថៃ និង រុស្ស៊ី។ ថ្មីៗនេះ ក៏មានសិស្សមកពីបណ្តាប្រទេសប៉ែកខាងអ៊ឺរ៉ុបជាច្រើនទៀត ដូចជាប្រទេសស្វ៊ីស និងប៉ូឡូញជាដើម។ លោក Tan បានពន្យល់បន្ដថា៖«អ្វីដែលយើងកំពុងស្វែងរកនោះ គឺវប្បធម៌ចម្រុះដែលអាចរួមបញ្ចូលគ្នាជុំវិញការសិក្សាជារួម តាមរបៀបជាច្រើនយ៉ាង ដែលបានបង្កើតឡើងដោយផ្ទាល់ពីសហរដ្ឋអាមេរិក»។ លោក Tan បានធ្វើទស្សនកិច្ចដំបូងមកប្រទេសកម្ពុជា ក្នុងខែកុម្ភៈ ហើយបានជ្រើសរើសសិស្សកម្ពុជាមួយរូប ឲ្យទៅសិក្សានៅ សាលា Lincoln Academy (ឡិនខន អខាដែមី)។ លោកបានថ្លែងថា៖«មានសិស្សានុសិស្សមួយចំនួន ដែលមានចំណាប់អារម្មណ៍ក្នុងការដាក់ពាក្យបន្តការសិក្សា ប៉ុន្តែពួកយើងបានជ្រើសរើសសិស្សានុសិស្សតែមួយរូបគត់ ដែលនឹងត្រូវចាប់ផ្តើមថ្នាក់មូលដ្ឋានរបស់គាត់ នៅខែសីហាខាងមុខ។ គាត់ពិតជាមានសេចក្តីរីករាយ នឹងបរិយាកាសនៅទីនោះខ្លាំងណាស់។ បន្ថែមពីលើនេះដែរ អាស្រ័យទៅលើភាពជោគជ័យរបស់គាត់ ពួកយើងកំពុងទន្ទឹងរង់ចាំ ការជ្រើសរើសសិស្សានុសិស្សកម្ពុជាថ្មីៗ ដែលមានបំណងប្រាថ្នាបន្តការសិក្សានៅ សហរដ្ឋអាមេរិក»។ មានសាលារៀនប្រមាណជាង 300 សាលា នៅសហរដ្ឋអាមេរិក ដែលមានស្ថិរភាពក្នុងការបន្តនាំមុខជាច្រើនរយៈកាលឆ្នាំកន្លងមក។ នេះគឺជាការអនុវត្តទូទៅ ដែលសិស្សក្នុងស្រុក និងអន្តរជាតិ បានទៅសិក្សានៅទីនោះ និងស្នាក់នៅក្នុងបរិវេណសាលា ដែលហៅកាត់ថា«កន្លែងស្នាក់អាស្រ័យ» ។ ទីនោះផ្តល់បន្ទប់ស្នាក់នៅសមរម្យ និងទីតាំងគ្រប់គ្រាន់សម្រាប់ការរៀនសូត្រ រួមបញ្ចូលទាំងកន្លែងទទួលទានអាហារ។ Lincoln Academy (ឡិនខន អខាដែមី) គឺជាសាលារៀនដែលបានបង្កើតឡើងក្នុងឆ្នាំ ១៨០១ និងបានព្យាយាមផ្តាច់ខ្លួនដោយឡែកមួយទៀត ដោយបង្កើតនូវមជ្ឈមណ្ឌលបច្ចេកវិទ្យា និង វិស្វកម្មថ្មីនៅឆ្នាំ ២០១៥ ដោយផ្តល់ជូននូវកម្មវិធីដែលទាក់ទងនឹងការកសាងដ៏រឹងមាំ និងសូម្បីតែការជ្រើសរើសរកមេចុងភៅជំនាញ សម្រាប់ការចំអិន និងរៀបចំអាហារ ក៏មានផងដែរ។ លើសពីនេះលោក Tan បានចង្អុលបង្ហាញថា ពួកគេបានផ្តល់នូវឱកាសជាច្រើន សម្រាប់សិស្ស ក្នុងការចូលរួមជាសហគមន៍មូលដ្ឋាន ពង្រឹងសមត្ថភាពភាសាអង់គ្លេស និងចូលរួមយល់ដឹងពីវប្បធម៌ ប្រពៃណីអាមេរិកទៀតផង។ លោក Lu-Shien Tan (លូស៊ីនតាន់) បានរៀបចំកិច្ចប្រជុំ និងបទសម្ភាសន៍សិស្ស នៅថ្ងៃសុក្រ ទី១១ ខែតុលា ឆ្នាំ ២០១៩ខាងមុខ នៅសណ្ឋាគារ Rosewood (រ៉ូសវូត) ភ្នំពេញ ដោយមានការចូលរួមសម្ភាសន៍ដោយផ្ទាល់ ពីអ្នករស់នៅរាជធានីភ្នំពេញ លោក Michael Berg និងជាអតីតសិស្ស Lincoln Academy (ឡិនខន អខាដែមី)។ រួសរាន់ឡើង ទទួលយកព័ត៌មានបន្ថែម ដោយចូលរួមជាមួយពួកយើង។ កន្លែងមានកំណត់ លោកអ្នកអាចកក់ទុកបានតាមរយៈអ៊ីម៉ែលទៅកាន់ [email protected]។ Boarding School from America Recruiting Cambodian Students A boarding school from the United Stated is sending a representative to the Kingdom of Cambodia to recruit for future students, following up from a visit in February. Lincoln Academy, consisting of grades 9 through 12 (ages 14-18), is located in the northeastern state of Maine, close to Boston. Comprising of 550 students, up to 100 spots are reserved for international students, with domestic American students as the majority. Cambodias growing number of high caliber students that are studying in colleges abroad has attracted Lincoln Academys attention, according to Director of Admission Lu-Shien Tan. The importance that Cambodian families have been placing on the education of their children has led to a noticeable increase in Cambodians wishing to study abroad, and we would like to help make that a reality, Tan said. According to school officials, Lincoln Academy currently has students from 20 countries, including China, Japan, Vietnam, Thailand, Poland, and one from Cambodia. Recent applications have been coming in from several European countries as well, such as Sweden and Spain. What were looking for is a diversity of cultures that can come together and thrive in a collaborative learning environment, which in many ways represents the values that America itself were built on, Tan explained. Mr. Tan first visited in February, and selected one student from Cambodia who now studies at Lincoln Academy. We had a number of interested students, and selected one student who started his Freshman year in August. He is really enjoying the atmosphere, and based on his success we look forward to recruiting more Cambodian students. There are approximately 300 boarding schools in the U.S., with several dating back hundreds of years. This is a common practice where domestic and international students study and reside on premise in dormitories, or dorms. These typically provide ample living and studying space, and include dining facilities. Lincoln Academy, founded in 1801, has tried to set itself apart from the others, building a brand new Applied Technology & Engineering Center in 2015, offering a robust Visual & Performing Arts Program, and even hiring a gourmet chef for the dining facility. Additionally, Tan points out that they offer several opportunities for students to integrate into the local community, being immersed in English language and learning about and enjoying American traditions. Lu-Shien Tan is holding an information session and student interviews on 11 Oct 2019 at the Rosewood Hotel, Phnom Penh. He will be joined by local Phnom Penh resident and Lincoln Academy alumni Michael Berg. Space is limited, and spots can be reserved by emailing [email protected]. (អត្ថបទពាណិជ្ជកម្ម)	សាលា Lincoln Academy (ឡិនខន អខាដែមី) នៅសហរដ្ឋអាមេរិក បានបញ្ជូនអ្នកតំណាងម្នាក់មកកាន់ប្រទេសកម្ពុជា ដើម្បីជ្រើសរើសសិស្សឲ្យចូលរៀននៅសាលារបស់ខ្លួន។ នេះគឺជាលើកដំបូងបំផុតសម្រាប់ប្រទេសកម្ពុជា ដែលសាលាដ៏ល្បីនៅអាមេរិកមួយនេះ បានមកជ្រើសរើសសិស្សដោយផ្ទាល់។ Lincoln Academy គឺជាសាលារៀនដែលមានពីថ្នាក់ទី៩ ដល់ទី១២ សម្រាប់សិស្សានុសិស្សដែលមានអាយុចាប់ពី ១៤ ដល់ ១៨ឆ្នាំ មានទីតាំងស្ថិតនៅភាគឦសាន នៃរដ្ឋ Maine (មេន) នៅជិតទីក្រុង Boston (បូស្តុន)។
នៅដើមឆ្នាំ២០១៩នេះ កាសែតយោធាចិន PLA Daily បានគូសបញ្ជាក់នៅក្នុងអត្ថបទវិចារណកថា ថា៖ «ការហ្វឹកហ្វឹនរបស់កងទ័ព និងការត្រៀមលក្ខណៈសម្រាប់ធ្វើសង្គ្រាម គឺជាការងារដ៏ចាំបាច់ និងជាគោលដៅអាទិភាពបំផុតសម្រាប់យោធាចិន។ យើងមិនត្រូវបណ្តែតបណ្តោយឲ្យមានចន្លោះប្រហោងណាមួយកើតឡើងនៅក្នុងផ្នែកទាំងនេះឡើយ»។ «យើងគួរតែត្រៀមលក្ខណៈឲ្យល្អបំផុត សម្រាប់កិច្ចខិតខំប្រឹងប្រែងរបស់យោធាចិន នៅគ្រប់ផ្នែកទាំងអស់ ព្រមទាំងពង្រឹងឲ្យបានគ្រប់ជ្រុងជ្រោយលើសមត្ថភាពប្រយុទ្ធរបស់កងទ័ពយើង ដើម្បីប្រឆាំងទៅនឹងបញ្ហាអាសន្ននានាក្នុងគោលដៅធានាថា យើងអាចប្រឈមមុខនឹងបញ្ហាទាំងឡាយ ហើយអាចយកជ័យជម្នះគ្រប់ស្ថានការណ៍ទាំងអស់»។ នេះបើយោងតាមអត្ថបទវិចារណកថាដដែលនេះ។ ក្រៅពីការបង្កើនការហ្វឹកហាត់ និងត្រៀមលក្ខណៈធ្វើសង្គ្រាម ក៏មានផងដែរអាទិភាពផ្សេងៗទៀតមានដូចជា ការដាក់ចេញ និងអនុវត្តផែនការដ៏លម្អិតក្នុងគោលដៅដើម្បីអភិវឌ្ឍសមត្ថភាពយោធា, ជំរុញការធ្វើកំណែទម្រង់និងនវានុត្តន៍ ហើយនិងការពង្រឹងស្មារតីក្រុមនៅក្នុងកងទ័ពរំដោះប្រជាជនចិនផងដែរ។ ប្រធានាធិបតីចិន ស៊ី ជិនភីង ដែលជាអគ្គមេបញ្ជាកាកងទ័ពចិនផងដែរនោះ បានជំរុញឲ្យកងទ័ពចិនរំដោះប្រជាជនចិន ប្រឹងប្រែងពង្រឹងសមត្ថភាពប្រយុទ្ធរបស់ខ្លួន ចាប់តាំងពីលោកបានក្តោបក្តាប់អំណាច កាលពីចុងឆ្នាំ២០១២មកម្ល៉េះ។ ត្រង់ចំណុចនេះ អ្នកជំនាញយល់ឃើញថា ការបង្កើនលំហាត់ហ្វឹកហ្វឹនរបស់ចិន គឺមានគោលបំណងដើម្បីបង្ហាញសាច់ដុំរបស់យោធាចិន ខណៈខ្លួនកំពុងមានភាពតានតឹងស្រាប់ជាមួយក្រុងវ៉ាស៊ីនតោន នៅក្នុងសមុទ្រតៃវ៉ាន់ និងសមុទ្រចិនខាងត្បូង។ យោងតាមសារព័ត៌មានហុងកុង South China Morning Post អតីតអនុរដ្ឋមន្ត្រីការពារជាតិតៃវ៉ាន់ លោក Lin Chong-Pin បានគូសបញ្ជាក់ថា ការដាក់ចេញផែនការថ្មីនេះគឺដើម្បីបង្ហាញពីកម្លាំងដ៏ខ្លាំងក្លារបស់យោធាចិន ទៅដល់គូរប្រជែងរបស់ខ្លួនជាពិសេស សហរដ្ឋអាមេរិក ក្នុងគោលដៅចង់ឲ្យក្រុងវ៉ាស៊ីនតោនងាកមករកផ្លូវដោះស្រាយតាមបែបការទូតវិញ ព្រោះបើមិនដូច្នោះទេ ផលវិបាកនឹងកើតឡើងកាន់តែធំ បើសិនមហាអំណាចយោធាទាំងពីរនេះ ផ្ទុះជម្លោះយោធាជាមួយគ្នានោះ៕	ការត្រៀមលក្ខណៈសម្រាប់ធ្វើសង្គ្រាម និងបង្កើនការហ្វឹកហ្វឹន គឺជាគោលដៅអាទិភាពបំផុតមួយ សម្រាប់យោធាចិន នាឆ្នាំ២០១៩នេះ។ នេះបើយោងតាមការចុះផ្សាយរបស់កាសែតផ្លូវការរបស់កងទ័ពរំដោះប្រជាជនចិន (PLA Daily) នៅថ្ងៃអង្គារ ទី០១ ខែមករា ឆ្នាំ២០១៩។
រូបថតចាប់ដៃគ្នារវាងប្រធានាធិបតី ដូណាល់ ត្រាំ និងរដ្ឋមន្ត្រីការបរទេសរុស្ស៊ី Sergei Lavrov ត្រូវបានផ្សាយដោយសារព័ត៌មានរុស្ស៊ី TASS កំពុងក្លាយជាប្រធានបទបំបាក់មុខមាត់សេតវិមានយ៉ាងអាម៉ាស់។ នេះ ក៏ព្រោះមិនមានសារព័ត៌មានអាមេរិកណាមួយ អាចចូលក្នុងបន្ទប់ពងក្រពើឡើយ ពេលលោក ត្រាំ ជួបរដ្ឋមន្ត្រីរុស្ស៊ីនោះ តែបែរជាសារព័ត៌មានរដ្ឋរុស្ស៊ី មានរូបថត ហើយអាចយកផ្សាយជាសាធារណៈទៅទៀត។ តាមពិតទៅ ជំនួបរវាងលោក ត្រាំ និងលោក Lavrov គឺជាការជួបពិភាក្សាការងារឯកជនប៉ុណ្ណោះ។ ដូច្នេះទើបមិនមានអ្នកយកព័ត៌មាន ឬអ្នកថតរូបណាម្នាក់ អាចចូលទៅផ្ដិតយករូបភាព និងយកព័ត៌មានបានឡើយ ក្រៅពីអ្នកថតរូបផ្លូវការរបស់រដ្ឋាភិបាលអាមេរិក និងរុស្ស៊ី។ ដោយសារមានការបែកធ្លាយរូបថតនេះ មន្ត្រីសេតវិមានខឹងសម្បារយ៉ាងខ្លាំង រហូតហ៊ាននិយាយថាសមភាគីរុស្ស៊ីបោកប្រាស់ទៀតផង។ បើតាមសារព័ត៌មាន The New York Times មន្ត្រីសេតវិមាននិយាយថា រូបថតនៃជំនួបនេះ អាចប្រើប្រាស់បានសម្រាប់តែគោលដៅផ្លូវការប៉ុណ្ណោះ មិនមែនសម្រាប់ការផ្សព្វផ្សាយជាសាធារណៈដូចពេលនេះឡើយ។ ម្យ៉ាងវិញទៀត សេតវិមាន រឹតតែខឹងរុស្ស៊ី ព្រោះការបញ្ចេញរូបថតលោក ត្រាំ ចាប់ដៃជាមួយប្រមុខការទូតរុស្ស៊ីក្នុងបន្ទប់ពងក្រពើនេះ ធ្វើឡើងស្របពេលរដ្ឋបាល ត្រាំ ឈឺក្បាលនឹងបញ្ហារុស្ស៊ីលូកដៃចូលកិច្ចការបោះឆ្នោតអាមេរិក ដែលការស៊ើបអង្កេតកំពុងធ្វើដែរនោះ។ ដោយឡែក លោក Alexandr Scherbak អ្នកថតរូបឲ្យសារព័ត៌មាន TASS និងជាអ្នកថតរូបជំនួបនេះ បានចេញមកអំពាវនាវឲ្យសារព័ត៌មានអាមេរិក រក្សាសេចក្ដីថ្លៃថ្នូរនៃវិជ្ជាជីវៈរបស់ខ្លួន និងមិនត្រូវបន្ទោសគេឯងចំពោះកំហុសរបស់ខ្លួននោះដូចជាមិនអាចចូលថតរូបបានជាដើម។ ទាក់ទងរូបថតដែលផ្សាយវិញ លោក Scherbak ពន្យល់ថា ក្រោមក្របខណ្ឌកិច្ចសហប្រតិបត្តិការរវាង TASS និងក្រសួងការបរទេសរុស្ស៊ី លោកបានផ្ដល់រូបថតខ្លះសម្រាប់ការផ្សព្វផ្សាយដោយសេរី។ ម្យ៉ាងទៀតនោះ ជំនួបរវាងលោក ត្រាំ និងរដ្ឋមន្ត្រីរុស្ស៊ី ក៏ធ្វើឡើងក្រោមការរិះគន់ខ្លាំងដែរ។ ការដែលលោក ត្រាំ ទទួលភ្ញៀវថ្នាក់រដ្ឋមន្ត្រី មិនមែនប្រមុខរដ្ឋនៅឯបន្ទប់ពងក្រពើ គឺជារឿងកម្រកើតមានខ្លាំងណាស់។ ជាធម្មតា ការជួបពិភាក្សានៅក្នុងបន្ទប់ពងក្រពើ គឺសម្រាប់តែថ្នាក់ដឹកនាំសំខាន់ៗ ដែលជាប្រយោជន៍សម្រាប់អាមេរិកប៉ុណ្ណោះ។ ប៉ុន្តែអ្នកនាំពាក្យរងសេតវិមានឆ្លើយតបវិញថា ប្រធានាធិបតី ត្រាំ អាចជួយរដ្ឋមន្ត្រីការបរទេសក៏បានដែរ៕	រដ្ឋបាលប្រធានាធិបតី ដូណាល់ ត្រាំ កំពុងក្ដៅស្លឹកត្រចៀកខ្លាំងហើយ ក្រោយសារព័ត៌មានរដ្ឋរុស្ស៊ី TASS បញ្ចេញរូបថតជំនួបរវាងប្រធានាធិបតីអាមេរិក និងរដ្ឋមន្ត្រីការបរទេសរុស្ស៊ី Sergei Lavrov នៅថ្ងៃទី១១ ខែឧសភា។ សេតវិមាន មិនចង់ឲ្យរូបភាពនៃជំនួបត្រូវផ្សាយជាសាធារណៈបែបនេះឡើយ ខណៈស្ថានការណ៍ផ្ទៃក្នុងមិនអំណោយផល ព្រោះទើបមានការបណ្ដេញនាយកការិយាល័យស៊ើបអង្កេតសហព័ន្ធ FBI ពីតំណែង ជុំវិញការស៊ើបអង្កេតករណីរុស្ស៊ីលូកលាន់ការបោះឆ្នោតឆ្នាំ២០១៦។
ក្នុងដំណើរទស្សនកិច្ចផ្លូវការមកកាន់ប្រទេសស៊ីរីនៅសប្តាហ៍នេះ ប្រមុខការពារជាតិអ៊ីរ៉ង់ Amir Hatami បានជួបពិភាក្សាជាមួយជាមួយសមភាគីស៊ីរីលោកឧត្តមសេនីយ៍ Ali Abdullah Ayyoub និងប្រធានាធិបតីស៊ីរីលោក បាសា អាល់អាសាដផងជុំវិញការពង្រីកទំនាក់ទំនងទ្វេភាគីលើវិស័យការពារជាតិ និងយោធា។ ទីភ្នាក់ងារព័ត៌មានអ៊ីរ៉ង់ Tasnm បានផ្សាយថា ភាគីទាំងពីរបានសម្រេចចុះហត្ថលេខាលើកិច្ចព្រមព្រៀងពង្រឹងកិច្ចសហប្រតិបត្តិការការពារជាតិ និងកសាងប្រទេសស៊ីរីឡើងវិញផង ក្នុងឱកាសនៃដំណើរទស្សនកិច្ចរបស់ប្រមុខការពារជាតិអ៊ីរ៉ង់។ រដ្ឋមន្ត្រីការពារជាតិអ៊ីរ៉ង់លោក Hatami បានកត់សម្គាល់ថា ជ័យជម្នះ និងការរំដោះយកទឹកដីពីក្រុមភេរវជននឹងនាំស៊ីរីទៅរកស្ថិរភាព និងសន្តិសុខក្នុងប្រទេស និងក្នុងតំបន់។ មិនត្រឹមតែប៉ុណ្ណោះវាបញ្ចប់អស់លេសសម្រាប់មហាអំណាចផ្សេងទៀតដែលចង់លូកលាន់ និងចូលអន្តរាគមន៍ទៀតដែរ។ លោកបន្ថែមថា ក្នុងដំណាក់កាលនេះអ៊ីរ៉ង់មិនរារែកក្នុងការចូលរួមរក្សាសាមគ្គីភាព និងឯកភាពជាតិស៊ីរីឡើយ។ លោក Hatami អះអាងដូច្នេះ៖«ស៊ីរីកំពុងឆ្លងកាត់ដំណាក់កាលវិបត្តិដ៏លំបាកលំបិនមួយ និងឈានចូលដល់ដំណាក់កាលកសាងប្រទេសវិញ។ អ៊ីរ៉ង់នឹងមិនស្ទាក់ស្ទើរនឹងជួយរក្សាឯកភាពជាតិនៅស៊ីរីឡើយព្រោះសន្តិសុខនៅស៊ីរីមានសារសំខាន់ណាស់ដើម្បីសម្រេចបាននូវស្ថិរភាពក្នុងតំបន់»។ ចំណែករដ្ឋមន្ត្រីការពារជាតិស៊ីរីលោក Ayyoub វិញក៏បានថ្លែងអំណរគុណដល់មិត្តអ៊ីរ៉ង់ដែលបានជួយគាំទ្រខ្លួនគ្រប់កាលៈទេសៈជាពិសេសសម្ព័ន្ធភាពត្រីភាគី អ៊ីរ៉ង់ ស៊ីរី និងក្រុមប្រដាប់អាវុធហេស្បូឡានៃប្រទេសលីបង់ប្រយុទ្ធប្រឆាំងនឹងក្រុមឧទ្ទាមនិងក្រុមភេរវជនអន្តរជាតិដែរ។ មន្ត្រីស៊ីរីរូបនេះអះអាងបន្ថែមថា ជ័យជម្នះកន្លងមកនៅស៊ីរីធ្វើឲ្យក្រុមបច្ចាមិត្តមានអាមេរិកនិងអ៊ីស្រាអែលភ័យព្រួយដែរ ហើយស៊ីរីប្តេជ្ញាបន្តរក្សាសម្ព័ន្ធភាពដែលមានជាមួយអ៊ីរ៉ង់ និងមិនបណ្តោយឲ្យប្រទេសផ្សេងទៀតបំផ្លិចបំផ្លាញនោះឡើយ។ ត្រឡប់មកកិច្ចព្រមព្រៀងថ្មី បើតាមរដ្ឋមន្ត្រីការពារជាតិអ៊ីរ៉ង់ខាងលើ កិច្ចព្រមព្រៀងថ្មីស្តីពីកិច្ចសហប្រតិបត្តិការការពារជាតិនិងការកសាងប្រទេសជាតិឡើងវិញនេះធានាឲ្យមានការជួយជ្រោមជ្រែងដល់ស៊ីរីផ្នែកបច្ចេកទេសយោធា និងរក្សវត្តមានកងទ័ពអ៊ីរ៉ង់នៅក្នុងទឹកដីស៊ីរីផងដែរ។ តាំងពីយូរមកហើយ រដ្ឋាភិបាលអ៊ីរ៉ង់ដែលជាសម្ព័ន្ធមិត្តស៊ីរីនេះបានផ្តល់ជំនួយនិងការគាំទ្រច្រើនផ្នែកទាំងហិរញ្ញវត្ថុ យោធា និងផ្នែកនយោបាយដល់រដ្ឋាភិបាលលោក អាសាដ ក្នុងពេលដែលរបបដឹកនាំនេះបន្តប្រយុទ្ធប្រឆាំងនឹងក្រុមឧទ្ទានគាំទ្រដោយលោកខាងលិចក្នុងសង្គ្រាមប្រាំពីរឆ្នាំនេះ៕	រដ្ឋមន្ត្រីការពារជាតិស៊ីរី និងអ៊ីរ៉ង់បានចុះហត្ថលេខារួមគ្នាលើកិច្ចព្រមព្រៀងយោធា និងកសាងប្រទេស ឡើងវិញដែរនៅថ្ងៃចន្ទទី ២៧ ខែសីហានេះក្នុងការដៅធានាវត្តមានកងទ័ពអ៊ីរ៉ង់នៅស៊ីរី និងជួយជ្រោមជ្រែងការកសាងប្រទេសជាតិឡើងវិញក្នុងដំណាក់កាលក្រោយសង្គ្រាម។ រដ្ឋាភិបាលស៊ីរីបច្ចុប្បន្នកាន់តែមានប្រៀបក្នុងការច្បាំងដណ្តើមយកទឹកដីទាំងអស់ពីក្រុមឧទ្ទាមមកគ្រប់គ្រងវិញដែរ។
ប្រទេសភូមិផងគ្នាឡាវ និងវៀតណាមបានចុះហត្ថលេខាលើកិច្ចព្រមព្រៀងកិច្ចសហប្រតិបត្តិការចំនួន ១៤ ក្នុងដំណើរទស្សនកិច្ចជាផ្លូវការនៅឡាវរបស់ប្រធានាធិបតីវៀតណាម ង្វៀន សួនហ៊្វុក នៅថ្ងៃទី៩សីហា។ ប្រធានាធិបតីវៀតណាម ង្វៀន សួនហ្វ៊ុក ទៅដល់រដ្ឋធានីវៀងចន្ទន៍ នៅថ្ងៃទី៩ ខែសីហាក្នុងដំណើរទស្សនកិច្ចមិត្តភាពមួយ។ នេះគឺជាដំណើរទស្សនកិច្ចផ្លូវការនៅក្រៅប្រទេសជាលើកដំបូងរបស់លោកហ្វ៊ុក ក្រោយក្លាយជាប្រធានាធិបតីថ្មីរបស់វៀតណាមកាលពីខែមេសាកន្លងទៅ។ នេះក៏ជាលើកដំបូងក្នុងឆ្នាំនេះ ដែលឡាវទទួលស្វាគមន៍ដំណើរទស្សនកិច្ចពីប្រមុខរដ្ឋបរទេស។ ប្រធានាធិបតីឡាវ ថងលួន ស៊ីសូលីត បានស្វាគមន៍លោក ហ្វ៊ុក នៅវិមានប្រធានាធិបតី។ កិច្ចព្រមព្រៀងចំនួន១៤ ត្រូវបានចុះហត្ថលេខាអំឡុងជំនួបនេះ។ កិច្ចព្រមព្រៀងទាំងនោះមាន កិច្ចសហប្រតិបត្តិការសម្រាប់ឆ្នាំ២០២១-២០២៥ រវាងការិយាល័យប្រធានាធិបតីឡាវ និងវៀតណាម, ផែនការកិច្ចសហប្រតិបត្តិការសម្រាប់ឆ្នាំ២០២២ ស្តីពីច្បាប់និងយុត្តិធម៌, កិច្ចព្រមព្រៀងស្តីពីកិច្ចខិតខំប្រឹងប្រែងប្រយុទ្ធប្រឆាំងការជួញដូរគ្រឿងញៀន, និងកិច្ចព្រមព្រៀងផ្សេងៗទៀតដែលពាក់ព័ន្ធនឹងកិច្ចសហប្រតិបត្តិការរបស់រដ្ឋាភិបាលទាំងពីរនិងពាក់ព័ន្ធនឹងវិស័យឯកជនផងដែរ ក្នុងជំនួបទ្វេភាគី ប្រធានាធិបតីទាំងពីរ ក៏បានឯកភាពគ្នាក្នុងការពង្រឹងទំនាក់ទំនង មិត្តភាព សាមគ្គីភាព និងកិច្ចសហប្រតិបត្តិការគ្រប់ជ្រុងជ្រោយរវាងប្រទេសទាំងពីរកាន់តែស៊ីជម្រៅ។ លោក ហ្វ៊ុក និងលោក ថងលួន បានសន្យាផ្លាស់ប្តូរទស្សនកិច្ចបន្ថែមទៀតដោយគណៈប្រតិភូជាន់ខ្ពស់ ដើម្បីជំរុញការអនុវត្តកិច្ចព្រមព្រៀងដែលបានចុះហត្ថលេខាទាំងនេះ។ នេះបើតាមកាសែត Vientiane Times ។ លើសពីនោះ មេដឹកនាំទាំងពីរ ក៏បានឯកភាពលើសំណើដែលបានធ្វើឡើងដោយវិស័យផ្សេងៗនៅឡាវនិងវៀតណាមដើម្បីពង្រឹងកិច្ចសហការក្នុងការតភ្ជាប់ហេដ្ឋារចនាសម្ព័ន្ធ វិស័យទេសចរណ៍ កិច្ចសហប្រតិបត្តិការថាមពលនិងកសិកម្ម ដែលនឹងជួយពង្រឹងមូលដ្ឋានគ្រឹះសម្រាប់ជំរុញកំណើនសេដ្ឋកិច្ចនៅឡាវ និងវៀតណាម។ លោក ថងលួន បានថ្លែងអំណរគុណដល់ប្រទេសវៀតណាមដែលបានជួយឧបត្ថម្ភឡាវអំឡុងពេលមានវិបត្តិសេដ្ឋកិច្ចជាពិសេសការផ្តល់ឧបករណ៍វេជ្ជសាស្ត្រនិងអ្នកឯកទេសដើម្បីជួយដល់ប្រទេសឡាវក្នុងការឆ្លើយតបទៅនឹងការផ្ទុះឡើងជំងឺកូវីដ-១៩កន្លងមក។ ក្នុងជំនួបនេះដែរ វៀតណាមក៏បានយល់ព្រមផ្តល់ជាជំនួយថវិកាបន្ថែមទៀតដល់ឡាវ ក្នុងការសាងសង់សាលាបណ្តុះបណ្តាលវិជ្ជាជីវៈមួយនៅ ខេត្ត Khammuan ក្នុងទំហំទឹកប្រាក់ជាងចំនួន ៥ លានដុល្លារអាមេរិក៕	ដោយ៖ ងួន សុភាវត្តី
លើកនេះ Oppo លេងម៉ូដអេក្រង់ស្ទើរតែពេញគែម 100% តែម្តង (៩៣,៨%) ថែមទាំងមានកាមេរ៉ាបង្កប់ក្រោមអេក្រង់ដូចកាលបានបង្អួតក្នុងព្រឹត្តិការណ៍ MWC នៅទីក្រុងសៀងហៃដូច្នោះដែរ ។ អេក្រង់កោងដ៏ស្រស់ស្អាតនេះត្រូវបានក្រុមហ៊ុនឲ្យឈ្មោះថា Waterfall Screen ដោយមានគែមលើ និងគែមក្រោមស្ទើតែបាត់តែម្តង មិនធ្លាប់មាន។ លោក Brian Shen ជាអនុប្រធានក្រុមហ៊ុន Oppo បានបង្ហោះរូបភាពប៉ុន្មានសន្លឹកនេះនៅលើបណ្តាញសង្គម Weibo ដោយបញ្ជាក់ថាអេក្រង់ថ្មីនេះ ប្រើបន្ទះអេក្រង់តូចជាងបន្ទះ អេក្រង់របស់ស៊េរី Oppo Find X ទៅទៀត ប៉ុន្តែគួរឲ្យស្តាយយើងមិនបានឃើញខ្នងខាងក្រោយរបស់ស្មាតហ្វូននោះឡើយ ប្រហែលជា OPPO ទុក Surprise ទៀតហើយ។ លោកបានឲ្យដឹងទៀតថា ស្មាតហ្វូនដែលបំពាក់អេក្រង់ Waterfall នេះ នឹងបង្ហាញខ្លួននៅឆ្នាំក្រោយ ហើយវាកាន់តែធ្វើឲ្យពិភពលោកមានការភ្ញាក់ផ្អើលជាថ្មីម្តងទៀត បន្ទាប់ពីបច្ចេកវិទ្យាកាមេរ៉ាបង្កប់ក្រោមអេក្រង់ បានរៀបចំជោគជ័យ។ សូមបញ្ជាក់ថា OPPO គឺជាក្រុមហ៊ុនដែលធ្លាប់មានបទពិសោធន៍ក្នុងការស្រាវជ្រាវ ការបង្កើតថ្មីសម្រាប់គំនិតច្នៃប្រឌិតគ្មានដែនកំណត់ ចាប់តាំងពីម៉ូឌែល X903 ដែលជាស្មាតហ្វូនដំណើរការដោយប្រព័ន្ធ Android ដំបូងគេបង្អស់ចាប់តាំងពីឆ្នាំ2011មកម្ល៉េះ ហើយទស្សនៈក្នុងការស្វែងរកទិសដៅអនាគតរបស់ស្មាតហ្វូន ត្រូវបានក្លាយជាគោលដៅចុងក្រោយសម្រាប់ក្រុមផលិតករOPPO៕ (អត្ថបទពាណិជ្ជកម្ម)	ក្រៅពីអេក្រង់លាតពេញ និង កាមេរ៉ាបង្កប់ក្នុងអេក្រង់! តើអ្នកចង់បានអីទៀត? នេះជាឃា្លមួយដែល OPPO តែងតែសួរអ្នកគាំទ្ររបស់ខ្លួន និង បំពេញនូវអ្វីដែលពួកគេចង់បាន! អីឡូវចំណុចទាំងពីរនេះ OPPO ធ្វើបានហើយ ព្រោះកាលពីថ្ងៃទី ២៩ ខែកក្កដា កន្លងទៅថ្មីៗនេះ ក្រុមហ៊ុន OPPO បានបង្ហាញទូរស័ព្ទដែលមានអេក្រង់មានរាងកោងនៅសងខាងគែម ដែលកោងរហូតដល់ 88 ដឺក្រេ និងមិនមានប៊ូតុងនៅសងខាងឡើយ ដើម្បីបង្ហាញពីភាពជឿនលឿនរបស់ពួកគេ ទៅកាន់មហាជន ចំពោះការស្វែងរកនូវទម្រង់ថ្មីមួយទៀតនៃស្មាតហ្វូនដ៏អស្ចារ្យនាពេលអនាគត។
១. ទឹកខ្មេះផ្លែប៉ោម អ្នកត្រូវសាកល្បងវាយលើស្បែកសិនមុនពេលប្រើប្រាស់លើស្បែកក្បាលចៀសវាងបញ្ហាប្រតិកម្ម។ អ្វីដែលអ្នកត្រូវធ្វើ គឺគ្រាន់តែលាយទឹកខ្មេះផ្លែប៉ោមជាមួយទឹកធម្មតាក្នុងបិរមាណស្មើគ្នា។ ចាក់ល្បាយចូលដបស្ព្រៃយ៍បាញ់ បន្ទាប់មកបាញ់ទឹកល្បាយលើស្បែកក្បាល។ អ្នកក៏អាចលាយទឹកខ្មេះផ្លែប៉ោមជាមួយទឹកក្ដៅឧណ្ហៗ បន្ទាប់មកប្រើប្រាស់វាសម្រាប់លាងសម្អាតសក់ ក៏ដូចជាស្បែកក្បាលក្រោយពេលកក់សក់រួចដើម្បីកម្ចាត់អង្គែនិងភាពរមាស់។ ២. ទឹកក្រូចឆ្មារស្រស់ អ្វីដែលអ្នកត្រូវធ្វើ គឺគ្រាន់តែប្រើប្រាស់បន្ទះសំឡីផ្ដិតទឹកក្រូចឆ្មារស្រស់ រួចលាបលើស្បែក្បាលកន្លែងដែលរមាស់។ ទុកចោលសម្រាប់រយៈពេលប្រហែល ១០ នាទី សឹមលាងសម្អាតចេញ។ មិនគួរប្រើប្រាស់ទឹកក្រូចឆ្មារច្រើនពេកឡើយដោយវាអាចបណ្ដាលឱ្យសក់បាត់បង់ពណ៌ធម្មជាតិ។ ៣. ប្រេងជីអង្កាម អ្នកអាចលាយប្រេងជីអង្កាមជាមួយប្រេងអូលីវ រួចលាបម៉ាស្សាវាលើស្បែកក្បាលមុនពេលកក់សម្អាតសក់។ អ្នកក៏អាចប្រើប្រាស់តែជីអង្កាមដើម្បីលាងសម្អាតសក់និងស្បែកក្បាលក្រោយពេលកក់សក់រួចផងដែរ៕ ត្រួតពិនិត្យដោយ www.health.com.kh	បញ្ហារមាស់ស្បែកក្បាលមិនពិបាកដោះស្រាយឡើយ! គួរធ្វើបែបណាទៅ? កុំបារម្ភ! ខាងក្រោមវេបសាយសុខភាព Health.com.kh នឹងបង្ហាញឱ្យដឹងពីរូបមន្តបែបធម្មជាតិដោះស្រយបញ្ហារមាស់ស្បែកក្បាល ៖
មិនចង់ធ្លាក់ខ្លួនចូលជម្លោះរវាងអាមេរិក និងអ៊ីរ៉ង់ ជាមូលហេតុសំខាន់មួយដែលប្រទេសជាច្រើន រារែកក្នុងការចូលរួមសម្ព័ន្ធភាពអន្តរជាតិដើម្បីការពារការដឹកជញ្ជូនតាមច្រកសមុទ្រ Hormuz តាមការប្រកូកប្រកាសរបស់អាមេរិក។ អាមេរិកដែលអះអាងថា ខ្លួនបានការពារកប៉ាល់ជាច្រើនដែលធ្វើដំណើរកាត់ច្រកសមុទ្រមួយនេះ ចង់ឲ្យប្រទេសនានាការពារកប៉ាល់ដឹកជញ្ជូនរបស់ខ្លួនដោយផ្ទាល់វិញ ហើយទ័ពអាមេរិកចាំការពារតាមក្រោយ។ មកទល់ពេលនេះ មិនទាន់មានប្រទេសណាប្រកាសចូលរួមក្នុងគម្រោងនេះនៅឡើយទេ ខណៈសម្ព័ន្ធមិត្តអាមេរិកជាច្រើននៅតំបន់អឺរ៉ុប បានបញ្ចេញជំហរស្ទាក់ស្ទើរ។ អូស្ត្រាលីដែលជាសម្ព័ន្ធមិត្តអាមេរិកនៅប៉ាស៊ីហ្វិក ក៏បានប្រកាសនៅឆ្ងាយពីផែនការនេះដែរ។ រដ្ឋមន្ត្រីការពារជាតិអូស្ត្រាលី Linda Reynolds បានត្រឹមនិយាយថា អូស្ត្រាលី នឹងពិចារណាឲ្យម៉ត់ចត់លើសំណើរបស់អាមេរិក ប៉ុន្តែមកទល់ពេលនេះ មិនទាន់មានការសម្រេចចិត្តណាមួយឡើយ។ រដ្ឋមន្ត្រីការពារជាតិអូស្ត្រាលីថ្លែងបែបនេះ នៅក្រោយជំនួបពីរបូកពីររវាងរដ្ឋមន្ត្រីការបរទេស និងរដ្ឋមន្ត្រីការពារជាតិអូស្ត្រាលី និងអាមេរិកនៅទីក្រុងស៊ីដនីនៅថ្ងៃទី៤ ខែសីហា។ ទោះជាមិនពេញចិត្តការវាយប្រហារលើកប៉ាល់ដឹកប្រេងនៅតំបន់ឈូងសមុទ្រពែរ្សដែលអាមេរិកចោទអ៊ីរ៉ង់ក៏ដោយ លោកស្រី Reynolds ប្រាប់សមភាគីអាមេរិក ម៉ាក អេស្ពើ (Mark Esper) ថា អូស្ត្រាលី នឹងសម្រេចចិត្តដើម្បីប្រយោជន៍របស់ខ្លួន។ គំនិតបង្កើតសម្ព័ន្ធភាពអន្តរជាតិរបស់អាមេរិកខាងលើ បានលេចជារូបរាងកាលពីខែមិថុនា ខណៈភាពតានតឹងនៅតំបន់ឈូងសមុទ្រកំពុងក្ដៅខ្លាំង។ ក្រោមគម្រោងនេះ ប្រទេសដែលចូលរួមត្រូវបញ្ជូននាវាមកការពារកប៉ាល់របស់ខ្លួន ហើយអាមេរិកនឹងជួយការពារពីក្រោយតាមរយៈការចែករំលែកព័ត៌មាន និងការត្រួតពិនិត្យទីតាំងធ្វើប្រតិបត្តិការជាដើម។ លោក អេស្ពើ ដែលទើបក្លាយជារដ្ឋមន្ត្រីការពារជាតិអាមេរិកក្ដៅៗអះអាងថា អាមេរិកទទួលបានការឆ្លើយតបផ្សេងជាច្រើន។ បារាំង អាល្លឺម៉ង់ និងអង់គ្លេស ដែលប្រឆាំងការដើរចេញរបស់អាមេរិកពីកិច្ចព្រមព្រៀងនុយក្លេអ៊ែរឆ្នាំ២០១៥ នឹងមិនបញ្ជូនយុទ្ធោបករណ៍របស់ខ្លួនទៅកាន់តំបន់ដែលកំពុងប្រឈមមុខគ្នានេះទេ។ នេះបើតាមរដ្ឋមន្ត្រីការពារជាតិបារាំង Florence Parly ។ ជំនួសមកវិញ ក្រុងប៉ារីស ក្រុងឡុងដ៍ និងក្រុងបែរឡាំង មានផែនការចែករំលែកព័ត៌មានគ្នាដើម្បីជំរុញសន្តិសុខលំហសមុទ្រមួយនេះក្នុងក្របខណ្ឌជាអឺរ៉ុបតែមួយ។ មិនបញ្ជូននាវាតាមសំណើអាមេរិក ប្រទេសទាំងបីនេះក៏ទំនងថ្នាក់ថ្នមវិធានការការទូតរបស់អឺរ៉ុបជាមួយអ៊ីរ៉ង់ផងដែរ៕	សហរដ្ឋអាមេរិក កំពុងតែស្វះស្វែងប្រមូលប្រទេសនានាដើម្បីបង្កើតសម្ព័ន្ធភាពមួយការពារការធ្វើដំណើរកាត់ច្រកសមុទ្រ Hormuz ។ ប៉ុន្តែប្រទេសជាច្រើនពិសេសសម្ព័ន្ធមិត្តអាមេរិកនៅអឺរ៉ុប ហាក់ស្ទាក់ស្ទើរនឹងគំនិតផ្ដួចផ្ដើមរបស់អាមេរិក ព្រោះវាមាន័យស្មើនឹងការប្រឈមមុខជាមួយអ៊ីរ៉ង់ដូច្នោះដែរ និងអាចធ្វើឲ្យស្ថានការណ៍បច្ចុប្បន្នកាន់តែយ៉ាប់ថែមទៀត។ ម្យ៉ាងគេក៏ឃើញមានការលើកឡើងពីលទ្ធភាពរបស់ប្រទេសអឺរ៉ុបក្នុងការដឹកនាំកិច្ចការនេះជំនួសអាមេរិកផងដែរ។
សម្ដេច ស ខេង បានសម្រេចដកហូតមុខតំណែង លោកអនុសេនីយ៍ឯក ទូច ធារ៉ា ពីនាយរងការិយាល័យប្រឆាំងគ្រឿងញៀន ឲ្យមកជាមន្ដ្រី និងបន្ដឋានន្ដរស័ក្ដិមួយថ្នាក់ មកនៅត្រឹមអនុសេនីយ៍ទោ ក្រោមមូលហេតុល្មើសវិន័យកងកម្លាំងនគរបាលជាតិ។ សម្ដេច ស ខេង ក៏បង្គាប់ឱ្យមន្ដ្រីនគរបាលរូបនេះ ត្រូវមកបង្ហាញមុខនៅការិយាល័យបុគ្គលិក នៅស្នងការដ្ឋាននគរបាលខេត្តព្រៃវែង រៀងរាល់ម៉ោងធ្វើការ រហូតមានការសម្រេចជាថ្មី។ ក្រៅពីលោក ទូច ធារ៉ា , សម្ដេច ស ខេង ក៏សម្រេចផ្ទេរសម្រួលភារកិច្ច លោក ថោង វណ្ឌី ពីស្នងការរងទទួលផែនការងារប្រឆាំងគ្រឿងញៀនខេត្តព្រៃវែង មកជាស្នងការរង ដោយមិនទទួលផែនអ្វីទាំងអស់ ក្រោមហេតុផល ល្មើសវិន័យកងកម្លាំងនគរបាលជាតិ។ សម្រាប់លោក ថោង វណ្ឌី នេះគឺជាលក្ខខណ្ឌព្រមានលើកទី១។ ដោយឡែកវរសេនីយ៍ឯក ពៅ ជីវ័ន្ដ នាយការិយាល័យប្រឆាំងគ្រឿងញៀន ខេត្តព្រៃវែង ក៏ត្រូវវិន័យក្រោមរូបភាព ព្រមានលើកទី១ដែរ ក្រោមមូលហេតុល្មើសវិន័យរបស់កងកម្លាំងនគរបាលជាតិនេះ។ នេះបើតាមលិខិតសម្ដេច ស ខេង ដែលទុកឱកាសឱ្យបុគ្គល ពៅ ជីវ័ន្ដ កែប្រែកំហុសខ្លួនឱ្យបានត្រឹមត្រូវ ប៉ុន្តែបើបុគ្គលរូបនេះ នៅតែអនុវត្តផ្ទុយពីការណែនាំទៀតនោះ នឹងត្រូវអនុវត្តតាមវិន័យនគរបាលជាតិ។ ងាកមកលោកអនុសេនីយ៍ឯក ស៊ី បូ វិញ ក៏ត្រូវដកតំណែងពីនាយផ្នែកស្រាវជ្រាវ និងស៊ើបអង្កេត នៃការិយាល័យប្រឆាំងគ្រឿងញៀន ឲ្យមកជាមន្ដ្រី ដោយសារល្មើសវិន័យរបស់កងកម្លាំងនគរបាលជាតិ ។ បុគ្គលរូបនេះ ត្រូវមកបង្ហាញមុខនៅការិយាល័យបុគ្គលិក នៅស្នងការដ្ឋាននគរបាលខេត្តព្រៃវែង រៀងរាល់ម៉ោងធ្វើការ រហូតមានការសម្រេចជាថ្មី។ នេះបើតាមការសម្រេចដោយឡែកមួយទៀត របស់លោក នេត សាវឿន អគ្គស្នងការដ្ឋាននគរបាលជាតិ។ លោក នេត សាវឿន បានសម្រេចដាក់វិន័យលើមន្ដ្រីនគរបាល៣រូបទៀត នៃការិយាល័យប្រឆាំងគ្រឿងញៀន នៃស្នងការដ្ឋាននគរបាលខេត្តព្រៃវែង ក្រោមរូបភាពបន្ថយឋានន្ដរស័ក្ដិមួយថ្នាក់វិញដែរ។ ក្នុងនោះរួមមាន អនុសេនីយ៍ឯក ហេង ចាន់រតនា ឲ្យមកជាមន្ដ្រីត្រឹមអនុសេនីយ៍ទោ, អនុសេនីយ៍ឯក សៀក ចាន់ធឿន ជាមន្ដ្រីមកនៅត្រឹមថ្នាក់ អនុសេនីយ៍ទោ និងអនុសេនីយ៍ទោ យុន តារាភ័ស្ដ ជាមន្ដ្រីឲ្យមកនៅត្រឹមអនុសេនីយ៍ត្រី ក្រោមមូលហេតុល្មើសវិន័យរបស់កងកងកម្លាំងនគរបាលជាតិ។ អត្ថបទទាក់ទង តុលាការខេត្តព្រៃវែង បដិសេធថា ខ្លួនមិនជាប់ពាក់ព័ន្ធនឹងករណីទារលុយ ពីអ្នកប្រើប្រាស់គ្រឿងញៀនឡើយ ស្នងការរង និងមន្ត្រីនគរបាលនៃស្នងការដ្ឋាននគរបាលខេត្តព្រៃវែងទទួលបន្ទុកការងារគ្រឿងញៀនចំនួន ៧រូបនេះ ត្រូវបានរកឃើញថា ពួកគេពាក់ព័ន្ធនឹងករណីប្រើហិង្សា និងយកលុយប្រមាណ ៤លានរៀល ពីជនសង្ស័យពេលចុះបង្ក្រាបករណីគ្រឿងញៀន កាលពីថ្ងៃទី២០ ខែកក្កដា ឆ្នាំ២០២០ ជាថ្នូរនឹងការដោះលែងវិញ។ ក្រោយប្រតិបត្តិការនេះ ជនសង្ស័យឈ្មោះ ថៃ សាមាឌ ភេទប្រុស អាយុ២៦ឆ្នាំ និងឈ្មោះ ហឿន រ័ត្ន ភេទប្រុស អាយុ២៨ឆ្នាំ បានដាក់ពាក្យបណ្ដឹងទៅតុលាការ លើមន្ត្រីនគរបាលទាំងនោះតែម្ដង៕	ភ្នំពេញ៖ មន្ត្រីនគរបាលមួយក្រុមនៅខេត្តព្រៃវែង ដែលជាប់ពាក់ព័ន្ធនឹងករណីទារប្រាក់ពីជនសង្ស័យគ្រឿងញៀន ត្រូវបានដកតំណែង និងផ្ទេរកិច្ច។ នេះបើតាមលិខិតពីរដោយឡែកពីគ្នា របស់សម្ដេច ស ខេង រដ្ឋមន្ត្រីក្រសួងមហាផ្ទៃ និងលោក នេត សាវឿន អគ្គស្នងការដ្ឋាននគរបាលជាតិ ដែលចេញសេចក្តីសម្រេចជាបន្តបន្ទាប់ពីថ្ងៃទី៤ ដល់១១សីហា។
«ក្នុងសៀវភៅនេះ ខ្ញុំបង្ហាញឲ្យប្រជាពលរដ្ឋ ពិសេសយុវជនដឹងថា ថ្វីដ្បិតពួកគាត់ជាកូនថ្នាក់ដឹកនាំ តែពួកគាត់ខិតខំរៀនសូត្រ ឲ្យបានខ្ពង់ខ្ពស់ ចេះជួយធ្វើកិច្ចការសង្គម មិនដូចកូនអ្នកមានមួយចំនួន ខណៈដែលឪពុកកំពុងមានអំណាច មានលុយកាក់ ពួកគាត់មិនបានប្រើប្រាស់របស់គាត់ទៅរៀនសូត្រ ដើម្បីជួយសង្គមនោះទេ។ ហើយខ្លះទៀតបានយកអំណាចរបស់ឪពុកខ្លួនទៅប្រើប្រាស់ ដើម្បីបង្កអសន្តិសុខទៅវិញ»។ នេះជាការលើកឡើងរបស់លោក ឆាយ សុផល នៅក្នុងសន្និសីទសារព័ត៌មានសម្ពោធស្នាដៃទី១០របស់ខ្លួននៅ Book Café កាលពីព្រឹកថ្ងៃទី៥ ខែធ្នូ ឆ្នាំ២០១៨។ ទាក់ទងនឹងចំណងជើងសៀវភៅ «បងប្អូនប្រុសទាំង៣ ឈាមថ្មីក្នុងចំណោមអ្នកបន្តវេន» លោក ឆាយ សុផល បានពន្យល់បកស្រាយថា ពាក្យបងប្អូនប្រុសទាំង៣ឈាមថ្មីក្នុងចំណោមអ្នកបន្តវេន មិនមែនមានន័យថា ពួកគាត់នឹងធ្វើជានាយរដ្ឋមន្ត្រីបន្តពីសម្តេច ហ៊ុន សែន នោះទេ ប៉ុន្តែពួកគាត់ពិតជាមានសមត្ថភាពសម្រាប់ដំណែងថ្នាក់ដឹកនាំនៅតាមស្ថាប័នណាមួយ។ កន្លងមក លោក ឆាយ សុផល បានចេញផ្សាយសៀវភៅពាក់ព័ន្ធឥស្សរជនមួយចំនួនផងដែរ ក្នុងនោះមានដូចជា «នាយករដ្ឋមន្ត្រីខ្មែរទាំង៣៦រូបជានរណា?», «ខៀវ កាញារីទ្ធ-ជីវិតក្នុងសមរភូមិ», «ហ៊ុន សែន-នយោបាយ និងអំណាចក្នុងប្រវត្តិសាស្ត្រខ្មែរជាង៤០ឆ្នាំ» និង «កឹម សុខា-ជីវិតក្នុងនយោបាយព្យុះភ្លៀង» ជាដើម។ សម្រាប់ស្នាដៃទី១០របស់ខ្លួន លោក ឆាយ សុផល ដែលទទួលបានអនុបណ្ឌិតផ្នែកសារព័ត៌មានពីសាកលវិទ្យាល័យ Ateneo de Manila ប្រទេសហ្វីលីពីន បានបោះពុម្ពលើកដំបូងចំនួន១ម៉ឺនក្បាល និងដាក់លក់នៅតាមបណ្តាគារផ្សេងៗទូទាំងប្រទេស ជាមួយតម្លៃ៥ដុល្លារអាមេរិកក្នុង១ក្បាល។ អ្នកចងក្រងសៀវភៅរូបនេះ បានពន្យល់បន្ថែមថា ការជ្រើសរើសតួអង្គកូនសម្តេច ហ៊ុន សែន ទាំង៣មកសរសេរនេះ ដោយសារពួកគាត់ជាមនុស្សមានសក្តានុពល និងមានការលះបង់ខ្ពស់ទាំងក្នុងការសិក្សា និងការងារក្នុងសង្គម និងជួររាជរដ្ឋាភិបាលកម្ពុជា ដែលអាចឲ្យយុវជនជំនាន់ក្រោយយកគំរូតាម។ ក្រៅពីប្រវត្តិសិក្សា ការងារ ចំណង់ចំណូលចិត្ត និងរឿងគ្រួសារ សៀវភៅនេះ ក៏និយាយពីការងារនយោបាយនៅថ្ងៃអនាគត និងអារម្មណ៍ឈឺចាប់នៅពេលមានការជេរប្រមាថលើឪពុកម្តាយ ដែលជាថ្នាក់ដឹកនាំកំពូល របស់បងប្អូនទាំង៣ផងដែរ។ តើបងប្អូនប្រុសទាំង៣មានអារម្មណ៍យ៉ាងណា នៅពេលដែលឪពុកម្តាយរបស់ខ្លួនត្រូវបានជនមួយចំនួនជេរប្រមាថ ហើយយល់យ៉ាងណាចំពោះការប្រមាថទាំងនោះ? តើបងប្អូនប្រុសទាំង៣ចង់ស្នងតំណែងរបស់ពុកជានាយករដ្ឋមន្ត្រីដែរឬទេ? នេះជាសំណួរ ដែល លោក ឆាយ សុផល លើកមកចោទសួរកូនប្រុសទាំង៣របស់សម្តេច ហ៊ុន សែន ក្នុងការចងក្រងសៀវភៅខាងលើ។ ពាក់ព័ន្ធរឿងជេរប្រមាថ សៀវភៅខាងលើបានលើកឡើងថា ទាំងលោក ហ៊ុន ម៉ាណែត លោក ហ៊ុន ម៉ានិត និងលោក ហ៊ុន ម៉ានី សុទ្ធតែបានបង្ហាញអារម្មណ៍មិនសប្បាយចិត្ត និងខឹងសម្បាដូចគ្នា ហើយបានចាត់ទុកទង្វើរបស់បុគ្គលទាំងនោះថា ជាទង្វើអសីលធម៌។ លោក ហ៊ុន ម៉ាណែត អគ្គមេបញ្ជាការរងនៃកងយោធពលខេមរភូមិន្ទ ដែលចាត់ទុកសម្តេច ហ៊ុន សែន ជាជនគំរូ បានលើកឡើងថា៖«ខ្ញុំមិនចង់និយាយច្រើនទេ គ្រាន់តែថា ប្រពៃណីនិងទំនៀមទម្លាប់ខ្មែរ គឺយើងគោរពពុកម៉ែដូចជាព្រះ ហើយបើមាននរណាមកប្រមាថពួកគាត់ គឺយើងពិតជាមានអារម្មណ៍មិនល្អឡើយ»។ លោក ហ៊ុន ម៉ានិត អគ្គនាយកនៃអគ្គនាយកដ្ឋានស្រាវជ្រាវចារកិច្ចនៃក្រសួងការពារជាតិបានមានប្រសាសន៍ថា៖ «តើនរណាមិនក្តៅ នរណាមិនខឹងនៅពេលគេប្រមាថអ្នកមានគុណរបស់ខ្លួននោះ? តែយ៉ាងណាក៏ដោយភាពអត់ធ្មត់ និងគិតប្រយោជន៍ជារួម គឺជាការសំខាន់។ តាមពិតយើងអាចចាប់បោកពួកគេបាន តែយើងមិនត្រូវយករឿងនេះមកគិតច្រើនពេកទេ បើអង្គុយតែកើតទុក្ខ និងអន់ចិត្តចំពោះរឿងប្រមាថនេះ តើយើងមានពេលឯណាទៅអភិវឌ្ឍន៍ខ្លួន មានពេលឯណាទៅជួយប្រជាជន និងប្រទេសជាតិ? យើងត្រូវយកការប្រមាថទាំងនោះ ប្រែក្លាយជាចំណុចខ្លាំងរបស់យើង»។ ដោយឡែក លោក ហ៊ុន ម៉ានី ប្រធានសហភាពសហព័ន្ធយុវជនកម្ពុជាបានលើកឡើងថា ក្នុងនាមជាគ្រួសារអ្នកកាន់អំណាចក្នុងជួររដ្ឋាភិបាល តែងតែក្លាយជាផ្ទាំងស៊ីបរបស់បក្សប្រឆាំង និងក្រុមមិនមែនជាសម្ព័ន្ធមិត្ត ពិសេសក្រុមចង់ផ្តួលរំលំរដ្ឋាភិបាល។ លោក ម៉ានី ចាត់ទុកការរិះគន់ក្នុងរឿងនយោបាយជាធម្មតា តែការជេរប្រមាថ និងប្រៀបធៀបនឹងសត្វ ឬរបស់មិនល្អ វាជាទង្វើអសីលធម៌។ «ការរិះគន់ខ្លះអាចទទួលយកបាន តែការជេរតិះដៀលពុក និងម៉ែ គឺដំបូងអារម្មណ៍របស់ខ្ញុំពិតជាទទួលយកមិនបាននិងឈឺចាប់ ព្រោះវាប៉ះទង្គិចផ្លូវចិត្តយ៉ាងខ្លាំង ពិសេសការប្រមាថថា បងម៉ាណែត ជាកូនវៀតណាម ការប្រមាថដោយប៉ុនប៉ងផ្តាច់អាយុជីវិតពុក និងគ្រួសារ។ កុំថាឡើយតែខ្ញុំ និងបងប្អូនខ្ញុំ សូម្បីតែអ្នកផ្សេងក៏គាត់មានអារម្មណ៍ឈឺចាប់ដែរ»។ នេះជាការលើកឡើងរបស់លោក ហ៊ុន ម៉ានី។ ពាក់ព័ន្ធរឿងស្នងតំណែងនាយករដ្ឋមន្ត្រី សៀវភៅខាងលើបានស្រង់សម្តីកូនប្រុសទាំង៣របស់សម្តេច ហ៊ុន សែន ថា ពួកគេមិនទាន់គិតដល់បញ្ហានេះឡើយ ព្រោះបច្ចុប្បន្នឪពុករបស់ពួកគាត់នៅកាន់កាប់តំណែងនេះនៅឡើយ។ ហើយពួកគេរំពឹងថា សម្តេច ហ៊ុន សែន នឹងបន្តធ្វើជានាយករដ្ឋមន្ត្រីដ៏ល្អរបស់ប្រជាពលរដ្ឋជាច្រើនឆ្នាំទៅមុខទៀត។ សៀវភៅ«បងប្អូនប្រុសទាំង៣ឈាមថ្មីក្នុងចំណោមអ្នកបន្តវេន»ដែលជាស្នាដៃទី១០លោក ឆាយ សុផល ត្រូវបានចំណាយពេលជាង៥ឆ្នាំក្នុងប្រមូលព័ត៌មាននិងតែងនិពន្ធ ពោលគឺចាប់ពីឆ្នាំ២០១៣ ដល់ចុងឆ្នាំ២០១៨។ លោករំពឹងថា ការបោះពុម្ភ១ម៉ឺនក្បាលដំបូងនេះ នឹងទទួលបានការគាំទ្រច្រើនពីមិត្តអ្នកអាន៕	«បងប្អូនប្រុសទាំង៣ ឈាមថ្មីក្នុងចំណោមអ្នកបន្តវេន» ជាស្នាដៃថ្មីមួយទៀតរបស់លោក ឆាយ សុផល សាស្ត្រាចារ្យផ្នែកសារព័ត៌មានដ៏ល្បីល្បាញម្នាក់នៅកម្ពុជា។ ក្នុងកម្រាស់ជិត៣៥០ទំព័រ លោក ឆាយ សុផល ដែលជាសមាជិកគណនាយកក្លិបអ្នកកាសែតកម្ពុជាផងដែរនោះ បានសរសេររៀបរាប់ពីប្រវត្តិ អារម្មណ៍ និងទស្សនវិស័យកូនប្រុសទាំងបីរបស់សម្តេចនាយករដ្ឋមន្ត្រី ហ៊ុន សែន គឺលោក ហ៊ុន ម៉ាណែត លោក ហ៊ុន ម៉ានិត និងលោក ហ៊ុន ម៉ានី។
កីឡាការិនី Angela Lee ឬ Unstoppable ដែលឡើងសង្វៀនតំណាងសិង្ហបុរីបានជួបគូប្រជែងខ្លាំងៗក្នុងអាជីពនៅឆ្នាំ២០១៩ និងបញ្ចប់ដោយលទ្ធផលល្អបំផុតមួយ។ Lee បានឲ្យដឹងថា ឆ្នាំ ២០២០ មិនទាន់ដល់កម្រិតខ្ពស់នៅឡើយទេ។ យ៉ាងណាក្ដី ម្ចាស់ខ្សែក្រវាត់ ONE Atomweight World Champion បានរងបរាជ័យលើកដំបូងក្រោមថ្វីដៃ Xiong Jing Nan ឬ គេស្គាល់ថា The Panda ពេលប្រកួតដណ្ដើមខ្សែក្រវាត់ក្នុងទម្ងន់ strawweight កាលខែមីនា ប៉ុន្តែ ធ្វើឲ្យរូបគេរីកចម្រើនយ៉ាងឆាប់រហ័ស។ បន្ទាប់មកទៀតកីឡាការិនីរូបនេះបានជំរុញខ្លួនហ្វឹកហាត់កាន់តែល្អ និង ការខ្សែក្រវាត់ ONE Atomweight World Champion បានសម្រេចក្នុងកម្មវិធី ONE: CENTURY ហើយ ក្លាយជាកីឡាការិនីដ៏ខ្លាំងក្លាក្នុងប្រវត្តិសាស្ត្រម្នាក់។ ONE Championship: បើក្រឡេកមើលឆ្នាំ ២០១៩ តើ Angela Lee យល់យ៉ាងណាដែរ? Angela Lee: ២០១៩ គឺជាឆ្នាំដ៏មានសារសំខាន់សម្រាប់ខ្ញុំ។ វាជាឆ្នាំដ៏ល្អដែលខ្ញុំចង់បាន។ បែបណាក្ដី ខ្ញុំខកចិត្តចំពោះបរាជ័យពីរលើក។ ប៉ុន្តែខ្ញុំមានអារម្មណ៍ថាបរាជ័យក៏ជាផ្នែកសំខាន់ ដែលខ្ញុំអាចរីកចម្រើនទៅមុខមេរៀននេះ។ អ្នករាល់គ្នាបានជជែកគ្នាអំពីការចាញ់របស់ខ្ញុំ ប៉ុន្តែវាអាចផ្លាស់ប្ដូរខ្ញុំ ។ វាពិតជាផ្លាស់ប្ដូរខ្ញុំ និង លើកទឹកចិត្តខ្ញុំឲ្យធ្វើការងារខុសប្លែកគ្នា និង ធ្វើការកាន់តែខ្លាំង។ មុនពេលបញ្ចប់ឆ្នាំ ខ្ញុំបានផ្ដោតលើរឿងមួយគត់ គឺការពារខ្សែក្រវាត់របស់ខ្ញុំ និងនាំយកទំនុកចិត្តត្រលប់មកវិញ។ ការបញ្ចប់គូប្រកួតមុនពេលការបញ្ចប់ទឹកចុងក្រោយពិតជាអស្ចារ្យណាស់ ហើយវាជាការបង្ហាញអំពីការខំប្រឹងរបស់ខ្ញុំពិតជាមានន័យមិនអាចកាត់ថ្លៃបាន។ ONE: ពេលមើលមកឆ្នាំ២០២០ តើមាន Lee គោលដៅអ្វីទេ? AL: ខ្ញុំគិតថានេះជាឆ្នាំដ៏អស្ចារ្យមួយទៀត និងជាឆ្នាំរីកចម្រើននៅ ONE Championship។ ខ្ញុំនៅតែរវល់នឹងការត្រៀមខ្លួនដដែល។ ខ្ញុំទន្ទឹងរង់ចាំការប្រកួតនៅមុខទស្សនិកជនជាថ្មី។ ខ្ញុំដឹងថា ONE នឹងរៀបចំការប្រកួតនៅអាមេរិកឆ្នាំនេះ ហើយខ្ញុំពិតជាសប្បាយចិត្តចំពោះរឿងនេះ។ មានកីឡាករល្បីៗជាច្រើននៅ ONE Championship និង មានកីឡាករមានទេពកោសល្យជាច្រើនផងដែរ។ ខ្ញុំនឹងរៀបចំខ្លួនឲ្យបានល្អ។ ខ្ញុំនឹងស្វាគមន៍ពួកគេ ហើយម្នាក់ៗសុទ្ធតែចង់បានខ្សែក្រវាត់ World Championដូចគ្នា ប៉ុន្តែ ខ្ញុំនៅតែនិយាយថា ពេលវេលារបស់ខ្ញុំមិនទាន់ផុតនៅឡើយទេ។ ខ្ញុំនៅតែរីកចម្រើនទៅមុខ និង មានរឿងច្រើនណាស់ត្រូវធ្វើ។ ONE: ហេតុអ្វីបានជា Angela Lee រំពឹងថាការប្រកួតនៅអាមេរិក? AL: ខ្ញុំចូលចិត្តធ្វើដំណើរជុំវិញពិភពលោក វាជាបទពិសោធន៍ល្អ បំផុត និង ពិសេសបំផុតសម្រាប់ខ្ញុំ។ ខ្ញុំគិតថាជាការផ្សារភ្ជាប់នឹងផែនការជាច្រើន ខ្ញុំក៏យល់ថា ONE Championship នឹងធ្វើអ្វីៗឲ្យប្រសើរឡើង ហើយអ្នកគាំទ្រពិតជាស្រលាញ់មិនខាន។ សម្រាប់ខ្ញុំ វាជាកិត្តិយស ហើយខ្ញុំរំពឹងថាការប្រកួតនៅអាមេរិកនឹងកើតឡើងក្នុងឆ្នាំនេះ។ ONE: Angela Lee ឃើញអំពីការប្រកួតប្រជែងនៅនឹងមុខ តើគូប្រកួតមួយណាដែលចង់ជួបពេលមកដណ្ដើមខ្សែក្រវាត់ World Title? AL: សម្រាប់ខ្ញុំបើបានប្រកួតម្ដងទៀតជាមួយ Xiong គឺជារឿងធំបំផុត។ ខ្ញុំនៅតែមានគោលដៅដើម្បីយកខ្សែក្រវាត់ ONE Strawweight World Title មួយទៀតក្នុងចិត្តរបស់ខ្ញុំ។ នេះជាគោលដៅឆ្នាំនេះ ។ ខ្ញុំពិតជាស្រលាញ់ការប្រកួតទល់នឹង Xiong និងការដណ្ដើមខ្សែក្រវាត់។ ក្នុងទម្ងន់ atomweight ពិតជាមានគូប្រជែងច្រើនមែនពោលមានគូប្រជែងពី ៥ ឬ ១០ នាក់ឯណោះ។ ប៉ុន្តែខ្ញុំនៅតែផ្ដោតអារម្មណ៍។ អ្នកដែលខ្ញុំចាប់អារម្មណ៍ច្រើនគឺ Stamp Fairtex ដោយរូបគេចូលប្រឡូកគុនចម្រុះ ហើយរូបគេតែងតែចង់បានខ្សែក្រវាត់។ គេជាកីឡាការិនីល្អ និងអស្ចារ្យម្នាក់។ Stamp ជាម្ចាស់ខ្សែក្រវាត់ Muay Thai និង kickboxing World Titles នាពេលនេះ ប៉ុន្តែការប្រកួតគុនចម្រុះ គឺផ្សេងពីគ្នា។ ONE: ដូច្នេះ ឆ្នាំនេះ Angela Lee នឹងប្រកួតក្នុងទម្ងន់ atomweight និង strawweight ? AL: ចា៎! ការពិតណាស់ នោះគឺជាគម្រោងរបស់ខ្ញុំ។ ONE: ពេលណាដែល Angela Lee រំពឹងការបង្ហាញខ្លួនសាជាថ្មី? AL: ប្អូនប្រុសរបស់ខ្ញុំ ដែលម្ចាស់ខ្សែក្រវាត់ ONE Lightweight World Champion គឺ Christian The Warrior Lee នឹងចូលរោងការ នាខែកុម្ភៈនេះ ដូច្នេះគ្រួសារទាំងមូលពិតជារវល់ ណាស់ ប៉ុន្តែខ្ញុំសង្ឃឹមថាការបង្ហាញខ្លួនរបស់់ខ្ញុំនឹងកើតឡើងបន្ទាប់ពីប្អូនប្រុសរៀបការរួច។ ខ្ញុំរង់ចាំមើលតើអាចប្រកួតខែ មេសា ឬ ឧសភា។ ខ្ញុំអត់មានរបួសអ្វីទេ។ ខ្ញុំមានស្ថានភាពល្អ និងហាត់រៀងរាល់ថ្ងៃ ហើយ ខ្ញុំចង់ផ្ដើមការប្រកួតតាមតែអាចធ្វើទៅបាន។ ONE: ឆ្នាំ២០២០ នេះតើ Angela Lee ចង់ទទួលប៉ុន្មានប្រកួត ? AL: ខ្ញុំចង់ប្រកួត៣លើកយ៉ាងតិចក្នុងឆ្នាំ ២០២០ នេះ។ ONE: តើអាចនិយាយបន្តិចបានទេអំពីប្អូនប្រុស Christian ក្នុងការប្រកួតឆ្នាំនេះ? AL: ឆ្នាំមុនពិតជាអស្ចារ្យណាស់ និងលំបាកណាស់ទម្រាំដល់កម្រិតកំពូល។ សម្រាប់ពួកយើង វាពិតជាសំខាន់ណាស់។ សម្រាប់ Christian ឆ្នាំនេះត្រូវតែការពារតំណែងខ្សែក្រវាត់ របស់គេ ដើម្បីបង្ហាញខ្លួនជាកីឡាករកម្រិតកំពូលលំដាប់ពិភពលោក ។ ប្អូនប្រុសរបស់ខ្ញុំជាកីឡាករស្រេកឃ្លានជ័យជម្នះម្នាក់ ហើយក៏ជារឿងដែលទើបចាប់ផ្ដើមសម្រាប់រូបគេដែរព្រោះថានៅមានផ្លូវត្រូវដើរវែងឆ្ងាយទៀត៕	អត្ថបទ៖ ស៊ីធី
វ៉ាក់សាំងស៊ីណូវ៉ាក់១លានដូសនេះ នឹងជួយឲ្យកម្ពុជា បន្តមានលទ្ធភាពចាក់ជូនប្រជាពលរដ្ឋ នៅក្នុងរាជធានីភ្នំពេញនិងខេត្តកណ្តាល។ លើសពីនេះ កម្ពុជា ក៏នៅសល់វ៉ាក់សាំងស៊ីណូវ៉ាក់ ១,៥លានដូស ដែលក្រុមហ៊ុនស៊ីណូវ៉ាក់ កំពុងពិចារណារៀបចំកិច្ចសន្យា ដើម្បីផ្តល់ជូនជាបន្តបន្ទាប់ទៀត។ ទន្ទឹមនឹងនេះ កម្ពុជា បានបញ្ជាទិញវ៉ាក់សាំងបន្ថែមពីក្រុមហ៊ុនស៊ីណូហ្វាម (Sinopharm) និង ស៊ីណូវ៉ាក់ (Sinovac) ដែលនឹងមកដល់នៅខែមិថុនា ឆ្នាំ២០២១។ ស្ថិតក្នុងពិធីទទួលវ៉ាក់សាំងនៅព្រលានយន្តហោះភ្នំពេញ លោកស្រី យក់ សម្បត្តិ រដ្ឋលេខាធិការ ក្រសួងសុខាភិបាល មានប្រសាសន៍ថា៖«យើង កំពុងតែមមាញឹកក្នុងការធ្វើការជាមួយអង្គការដៃគូរ ដែលសង្ឃឹមថា កូវ៉ាក់ (COVAX) នឹងផ្តល់ជូននូវវ៉ាក់សាំងបន្ថែម ដែលជាជំនួយ»។ សូមជម្រាបថា ប្រជាពលរដ្ឋកម្ពុជាចំនួន ២ ២២៦ ៤៤៦នាក់ហើយ (ជាង២,២លាននាក់) បានចាក់វ៉ាក់សាំងបង្ការជំងឺកូវីដ-១៩ ដែលចំនួននេះ គឺស្មើរនឹងអត្រា ២២,២៦ភាគរយនៃប្រជាពលរដ្ឋសរុប១០លាននាក់ ក្នុងផែនការចាក់វ៉ាក់សាំងរបស់រដ្ឋាភិបាល៕	វ៉ាក់សាំងស៊ីណូវ៉ាក់ (Sinovac) ដែលរដ្ឋាភិបាលកម្ពុជា បញ្ជាទិញប្រទេសចិន បានមកដល់កម្ពុជាហើយ នៅព្រឹកម៉ោង១០ ថ្ងៃទី២៣ ខែសភា ឆ្នាំ២០២១។ គិតមកដល់ពេលនេះ កម្ពុជា មានវ៉ាក់សាំងសរុបប្រមាណ៦លានដូសហើយ តាមរយៈការទិញនិងតាមរយៈការផ្តល់ជំនួយរបស់បរទេសនានា ខណៈប្រជាជនកម្ពុជាកើនដល់ជាង២,២លាននាក់ ដែលបានចាក់វ៉ាក់សាំង។
អត្ថបទទាក់ទង រុស្ស៊ី បណ្តេញអ្នកការទូតអាមេរិកវិញ ដើម្បីជាការសងសឹក អាមេរិក ដាក់ទណ្ឌកម្មលើរុស្ស៊ី និងបណ្ដេញអ្នកការទូត១០នាក់ នៅក្នុងកិច្ចសម្ភាសមួយ ដែលត្រូវបានចាក់ផ្សាយនៅថ្ងៃទី១១ ខែមិថុនា ប្រធានាធិបតីរុស្ស៊ី បានទទួលស្គាល់ថា ទំនាក់ទំនាក់អាមេរិក និងរុស្ស៊ី បានធ្លាក់ចុះនៅចំណុចទាបបំផុតក្នុងរយៈពេលចុងក្រោយនេះ។ «យើងមានទំនាក់ទំនងទ្វេភាគី ដែលបានបំផ្លាញដល់ចំណុចទាបបំផុត ក្នុងរយៈពេលប៉ុន្មានឆ្នាំចុងក្រោយ»។ លោកពូទីន មេដឹកនាំដ៏មានឥទ្ធិពលរបស់រុស្ស៊ី បានលើកឡើងបែបនេះ។ ការលើកឡើងដូចខាងលើ ធ្វើឡើស្របពេលជំនួបរវាងលោកពូទីន ជាមួយប្រធានាធិបតីអាមេរិក លោក បៃឌិន ខិតជិតមកដល់។ ជំនួបរវាងមេដឹកនាំរុស្ស៊ី និងអាមេរិក នឹងត្រូវប្រារព្ធឡើងនៅក្នុងទីក្រុងហ្សឺណែវ ប្រទេសស៊្វីស នៅថ្ងៃទី១៦ ខែមិថុនាខាងមុខ។ ការធ្លាក់ចុះនៃទំនាក់ទំនងប្រទេសទាំងពីរ ទំនងជាបណ្តាលមកពីការចោទប្រកាន់ពីសំណាក់អាមេរិក ទាក់ទិននឹងការបោះឆ្នោត ការរំលោភសិទ្ធិមនុស្ស ការចាប់ខ្លួនអ្នកប្រឆាំង ការវាយប្រហារតាមអ៊ីនធឺណិត និងបញ្ហាអ៊ុយក្រែនជាដើម។ ក្នុងកិច្ចសម្ភាសដដែលនោះ ប្រធានាធិបតីរុស្ស៊ី ក៏ត្រូវបានសួរសំណួរពាក់ព័ន្ធ លោកបៃឌិន ហៅលោកថាឃាតករផងដែរ។ ជាចម្លើយ មេដឹកនាំរុស្ស៊ី បានបកស្រាយថា លោកបានលឺការចោទប្រកាន់ជាច្រើនមកហើយ ហើយនោះក៏មិនមែនជាអ្វី ដែលលោកត្រូវបារម្ភឡើយ។ គួររំលឹកថា ថ្មីៗនេះ រុស្ស៊ី និងអាមេរិក បានបណ្តេញមន្រ្តីទូតទៅវិញទៅមក បន្ទាប់ពីអាមេរិក បានចោទរុស្ស៊ីថា ប្រព្រឹត្តសកម្មភាពមិនល្អដូចជាការលូកលាន់ការបោះឆ្នោតឆ្នាំ២០២០, ការវាយប្រហារតាមអនឡាញ និងការបំពានអ្នកប្រឆាំងជាដើម៕	ទំនាក់ទំនងទ្វេភាគីរវាងអាមេរិក និងរុស្ស៊ី ស្ថិតនៅចំណុចទាបបំផុត ក្នុងរយៈពេលប៉ុន្មានឆ្នាំចុងក្រោយ។ លោក វ៉្លាឌីមៀ ពូទីន ប្រធានាធិបតីរុស្ស៊ី បានបញ្ជាក់បែបនេះ មុនជំនួបជាមួយសមភាគីអាមេរិក លោកចូ បៃឌិន ដែលនឹងខិតមកដល់។
យោងតាមទំព័រហ្វេសប៊ុករបស់ លោក ហេង រតនា អគ្គនាយកCMAC ក្រៅពីគម្រោងបោសសម្អាតមីន ក៏ផ្តោតសំខាន់ទៅលើការអភិវឌ្ឍហេដ្ឋារចនាសម្ព័ន្ធមួយចំនួនផងដែរ ដូចជា ការជួសជុលផ្លូវ ជីកស្រះ ធ្វើអណ្តូងទឹក និងប្រព័ន្ធប្រឡាយទឹកជាដើម។ លោកបានបញ្ជាក់ថា កម្លាំងCMAC និងJMAS បានសហការគ្នាតាំងពីឆ្នាំ២០០២មកម្លេះ។ កាលពីថ្ងៃទី២៤ កុម្ភៈ ឆ្នាំ២០១៩ សម្តេច ហ៊ុន សែន បានបញ្ជាក់ថា កម្ពុជាត្រូវការថវិកាជាង៤០០លានដុល្លារទៀត សម្រាប់ការបោសសម្អាតមីន សំណល់ជាតិផ្ទុះ និងគ្រាប់បែក ឱ្យអស់នៅក្នុងឆ្នាំ២០២៥ នៅលើផ្ទៃដីប្រមាណ១៩៧០គីឡូម៉ែត្រក្រឡា។ គិតមកដល់ពេលនេះ កម្ពុជា បានរកឃើញនិងកម្ទេចចោលគ្រប់មីនប្រឆាំងមនុស្សជាង១លានគ្រាប់, គ្រាប់មីនប្រឆាំងរថគ្រោះជាង២,៤ម៉ឺនគ្រាប់ និងសំណល់ជាតិផ្ទុះជាង២,៧លានគ្រាប់។ ចំនួនប្រជាជនដែលរងគ្រោះ បានធា្លក់ចុះពី២៣២០នាក់ ក្នុងឆ្នាំ១៩៩៦ មកនៅត្រឹម៥៨នាក់ ក្នុងឆ្នាំ២០១៨៕	ភ្នំពេញ៖ មជ្ឈមណ្ឌលកម្ចាត់មីនកម្ពុជា(CMAC) ទទួលបានការគាំទ្រកម្លាំងគ្រឿងចក្រ និងថវិកាជាង៣១ម៉ឺនដុល្លារ ពីអង្គការJMAS នៃប្រទេសជប៉ុន លើគម្រោងបោសសម្អាតមីន និងគ្រាប់បែកចង្កោម នៅក្នុងស្រុកសន្ទុក ខេត្តកំពង់ធំ។ គម្រោងនេះ មានរយៈពេលមួយឆ្នាំ ដែលនឹងអនុវត្តឡើងចាប់ពីថ្ងៃទី១ មីនា ឆ្នាំ២០១៩ ដល់ ថ្ងៃទី២៨ កុម្ភៈ ឆ្នាំ២០២០។
ព្រះករុណា ព្រះមហាក្សត្រ និងសម្តេចព្រះរវរាជមាតា ព្រះអង្គទាំងទ្វេ យាងទៅពិនិត្យព្រះរាជសុខភាពយ៉ាងទៀងទាត់បំផុតនៅប្រទេសចិន ក្រោមការរៀបចំ និងយកចិត្តទុកពីសំណាក់ថ្នាក់ដឹកនាំ ជាពិសេសក្រុមគ្រូពេទ្យជំនាញរបស់ចិន។ ចាប់តាំងពីសម្តេចព្រះបរមតនកោដ្ឋ នរោត្តម សីហនុ នៅមានព្រះជន្ម ព្រះរាជដំណើរយាងពិនិត្យព្រះរាជសុខភាព ធ្វើឡើងមួយលើកនៅដើមឆ្នាំ និងមួយលើកទៀតនៅចុងឆ្នាំ ដោយព្រះអង្គទាំងទ្វេ សព្វព្រះរាជហឫទ័យគង់ប្រថាប់ប្រមាណពីមួយទៅពីរខែ មុននឹងព្រះរាជដំណើរយាងនិវត្តន៍មកមាតុប្រទេសវិញ។ អមព្រះរាជដំណើរ ព្រះមហាក្សត្រ និងសម្តេចព្រះវររាជមាតា ទៅកាន់ប្រទេសចិន គេសង្កេតឃើញមាន សម្តេចក្រុមព្រះនរោត្តម ចក្រពង្ស់ និង សម្ដេចរាជបុត្រីព្រះអនុជ នរោត្តម អរុណរស្មី ឧត្តមប្រឹក្សាផ្ទាល់ព្រះមហាក្សត្រ។ សម្តេច សាយ ឈុំ បច្ចុប្បន្នស្ថិតក្នុងតំណែងជាប្រធានព្រឹទ្ធសភា ទទួលបន្ទុកជាប្រមុខរដ្ឋស្តីទី៕	ព្រឹកថ្ងៃទី២៦ ខែកុម្ភៈនេះ ព្រះករុណា ព្រះមហាក្សត្រ ព្រះបាទសម្តេចព្រះបរមនាថ នរោត្តម សីហមុនី និងសម្តេចព្រះមហាក្សត្រី សម្តេចព្រះវររាជមាតា នរោត្តម មុនិនាថ សីហនុ ស្តេច យាងទៅកាន់រដ្ឋធានីប៉េកាំង ប្រទេសចិន ដើម្បីពិនិត្យព្រះរាជសុខភាព។
ភូមិថ្មីទាំង៣៧នោះ រួមមាន៖ ភូមិពោធិ៍ បំបែកចេញពីភូមិព្រែកតាអាំ នៃឃុំបុសលាវ ស្រុកចិត្របុរី។ ភូមិ១០៥ បំបែកចេញពីភូមិទ្រាប នៃឃុំថ្មី ស្រុកចិត្របុរី។ ភូមិចំរើន បំបែកចេញពីភូមិខ្នាច នៃឃុំថ្មី ស្រុកចិត្របុរី។ ភូមិល្អ ភូមិត្រពាំងទ្រាំង និងភូមិភ្នំដែកភ្លើង បំបែកចេញពីភូមិសាង នៃចង្ក្រង់ ស្រុកចិត្របុរី។ ភូមិអូរគគីរ បំបែកចេញពីភូមិអញ្ចាញ នៃឃុំដារ ស្រុកចិត្របុរី។ ភូមិអង្ក្រង បំបែកចេញពីភូមិអន្ទង់វៀន នៃឃុំកន្ទួត ស្រុកចិត្របុរី។ ភូមិដង្ហិត បំបែកចេញភូមិប្រឡាយទ្រៀក នៃឃុំដំរីផុង ស្រុកឆ្លូង។ ភូមិបង្ល័ង្គ បំបែកចេញពីភូមិស្រទ្រៀក នៃឃុំដំរីផុង ស្រុកឆ្លូង។ ភូមិបុស្សខ្នុរ បំបែកចេញពីភូមិ២ គឺភូមិព្រែកចំឡាក់ និងភូមកញ្ជរ នៃឃុំកញ្ជរ ស្រុកឆ្លូង។ ភូមិកំពង់ដំរីចាស់ និងភូមិច្រកដំបង បំបែកចេញប្រម៉ា នៃឃុំកំពង់ដំរី ស្រុកឆ្លូង។ ភូមិទេវតា បំបែកចេញពីភូមិភូមិវាលកន្សែង នៃឃុំកំពង់ដំរី ស្រុកឆ្លូង។ ភូមិកាប៉ូ១ បំបែកចេញពីភូមិកាប៉ូ នៃសង្កាត់អូរឫស្សី ក្រុងក្រចេះ។ ភូមិអូរឫស្សី៣ បំបែកចេញពីភូមិអូរឫស្សី២ នៃសង្កាត់អូរឫស្សី ក្រុងក្រចេះ។ ភូមិស្រែស្តៅ១ បំបែកចេញពីភូមិស្រែស្តៅ នៃសង្កាត់អូរឫស្សី ក្រុងក្រចេះ។ ភូមិអូរកណ្តៀរ និងភូមិភ្នំខៀវ បំបែកចេញពីភូមិព្រះ នៃឃុំគ្រៀង ស្រុកសំបូរ។ ភូមិអូរកន្ត្រែង និងភូមិសែនជ័យ បំបែកចេញពីភូមទោង នៃឃុំរលួសមានជ័យ ស្រុកសំបូរ។ ភូមិបឹងចារ បំបែកចេញពីភូមិដំរែ នៃឃុំបឹងចារ ស្រុកសំបូរ។ ភូមិឥន្ធជ័យ បំបែកចេញពីភូមិកំពង់រទេះ នៃឃុំបឹងចារ ស្រុកសំបូរ។ ភូមិត្រាំដុំ បំបែកចេញពីភូមិ២ គឺភូមិវឌ្ឍនៈ និងភូមិតាងួន នៃឃុំវឌ្ឍនៈ ស្រុកសំបូរ។ ភូមិភ្ញារង បំបែកចេញពីភូមិជ្រោយបន្ទាយ នៃឃុំជ្រោយបន្ទាយ ស្រុកព្រែកប្រសព្វ។ ភូមិអូរអង្គញ់ បំបែកចេញពីភូមិខ្សាច់ទប់ នៃឃុំជ្រោយបន្ទាយ ស្រុកព្រែកប្រសព្វ។ ភូមិស្រុករទេះ ភូមិអូរគ្រញូង និង ភូមិត្រពាំងកកោះ បំបែកចេញពីភូមិទួលព្រិច នៃឃុំជ្រោយបន្ទាយ ស្រុកព្រែកប្រសព្វ។ ភូមិបូសទឹក ភូមិកំពែង និង ភូមិអូរជ្រៃ បំបែកចេញពីភូមិព្រែកប្រសព្វលើ នៃឃុំព្រែកប្រសព្វ ស្រុកព្រែកប្រសព្វ។ ភូមិតេជោសម្បទាន បំបែកចេញភូមិស្ទឹងធំ នៃឃុំចំបក់ ស្រុកព្រែកប្រសព្វ។ ភូមិអូរថ្មទោង ភូមិក្រឡាញ់ទ្រេត និង ភូមិស៊ីទែន បំបែកចេញពីភូមិសោបក្រោម នៃឃុំសោប ស្រុកព្រែកប្រសព្វ។ ភូមិស្រែពពេល បំបែកចេញពីភូមិជីក នៃឃុំសោប ស្រុកព្រែកប្រសព្វ។ ប្រកាសរបស់រដ្ឋមន្រ្តីមហាផ្ទៃ បញ្ជាក់ថា ការបង្កើតភូមិថ្មីទាំង៣៧ខាងលើនេះ គឺធ្វើទៅតាមសំណើរបស់រដ្ឋបាលខេត្តក្រចេះ។ គេហទំព័ររបស់រដ្ឋបាលខេត្តក្រចេះ បានឲ្យដឹងថា បច្ចុប្បន្ន ខេត្តក្រចេះ មានក្រុង១ ស្រុក៥ សង្កាត់៥ ឃុំ៤២ និងភូមិ២៥៨។ ដោយភូមិថ្មី៣៧ ត្រូវបានបង្កើតថែម ដូច្នេះ ខេត្តក្រចេះ មានភូមិសរុប២៩៥៕	ភូមិថ្មីចំនួន៣៧ ត្រូវបានបង្កើតបន្ថែម ក្នុងខេត្តក្រចេះ។ ការបង្កើតភូមិថ្មីទាំង៣៧នេះ ធ្វើឡើងតាមរយៈប្រកាសរបស់សម្តេចឧបនាយករដ្ឋមន្រ្តី ស ខេង រដ្ឋមន្រ្តីក្រសួងមហាផ្ទៃ ចេញនៅថ្ងៃទី៩ ខែមីនា ឆ្នាំ២០២១។
មុនចូលឆ្នាំ២០២១ អង់គ្លេស បានអនុម័តឲ្យប្រើប្រាស់វ៉ាក់សាំងរបស់ក្រុមហ៊ុនឱសថ AstraZeneca ដែលសហការអភិវឌ្ឍជាមួយសកលវិទ្យាល័យ Oxford។ បើសិនគ្មានការប្រែប្រួលទេ វ៉ាក់សាំងកូវីដ-១៩ របស់ក្រុមហ៊ុនអង់គ្លេស-ស៊ុយអែតមួយនេះ នឹងត្រូវចែកចាយទៅតំបន់ផ្សេងៗ ក្នុងចក្រភពអង់គ្លេស ចាប់ពីថ្ងៃទី៤ ខែមករា តទៅ។ តាមរយៈបណ្តាញសង្គម Twitter នាយករដ្ឋមន្ត្រីអង់គ្លេស លោកបូរីស ចនសុន បានលើកឡើងថា៖ «ឥឡូវនេះ យើងនឹងចាក់វ៉ាក់សាំងលើប្រជាជនឲ្យបានកាន់តែច្រើនតាមអ្វីដែលអាចធ្វើបាន»។ ការបញ្ជាក់របស់ប្រមុខរដ្ឋាភិបាលអង់គ្លេសបែបនេះ ធ្វើឡើងស្របពេលករណីឆ្លងនៅអង់គ្លេសកំពុងតែហក់ឡើង និងបន្ទាប់ពីអង់គ្លេស បានរកឃើញកូរ៉ូណាវីរុសដែលវិវឌ្ឍជាទម្រង់ថ្មីមួយទៀត (VUI-202012/01) ដែលអាចឆ្លងលឿនជាងមុនរហូតដល់ទៅ ៧០ភាគរយ។ ទន្ទឹមនេះ រដ្ឋមន្ត្រីសុខាភិបាលអង់គ្លេស Matt Hancock បានអះអាងថា ការអនុញ្ញាតឲ្យប្រើប្រាស់របស់អង់គ្លេសលើវ៉ាក់សាំង AstraZeneca ជាដំណឹងល្អមួយសម្រាប់ប្រទេសកំពុងអភិវឌ្ឍ ដោយសារវ៉ាក់សាំងនេះ មានតម្លៃសមរម្យ និងមានប្រសិទ្ធភាពខ្ពស់ ក្នុងការទប់ស្កាត់ការរាតត្បាតរបស់កូវីដ-១៩ ។ ខុសពីវ៉ាក់សាំងប្រឆាំងកូវីដ-១៩ របស់ Pfizer-BioNTech ដែលទាមទារឲ្យស្តុកទុកក្នុងសីតុណ្ណភាពទាបរហូតដល់ក្រោមសូន្យអង្សា វ៉ាក់សាំងរបស់ AstraZeneca អាចស្តុកក្នុងសីតុណ្ណភាពធម្មតាបាន និងងាយស្រួលក្នុងការដឹកជញ្ជូន។ កន្លងមកក្រុមហ៊ុន AstraZeneca បានបង្ហាញថាវ៉ាក់សាំងរបស់ខ្លួនមានប្រសិទ្ធភាពជាមធ្យមប្រមាណ ៧០ភាគរយ។ នេះបើតាមការចុះផ្សាយរបស់ទីភ្នាក់ងារព័ត៌មាន AFP។ សម្រាប់ចំនួនវ៉ាក់សាំងវិញ អង់គ្លេស បានបញ្ជាទិញវ៉ាក់សាំងពីក្រុមហ៊ុនមួយនេះ ចំនួន ១០០លានដូស សម្រាប់ចាក់លើប្រជាជនរបស់ខ្លួនចំនួន ៥០លាននាក់ ដោយមនុស្សម្នាក់ត្រូវចាក់វ៉ាក់សាំងចំនួនពីរដូស។ ដើម្បីឲ្យវ៉ាក់សាំងមានប្រសិទ្ធភាពខ្ពស់ ការចាក់វ៉ាក់សាំងលើកទីពីរ ត្រូវធ្វើឡើងរយៈ៣ខែ បន្ទាប់ពីចាក់វ៉ាក់សាំងលើកដំបូង។ សូមបញ្ជាក់ថា ចក្រភពអង់គ្លេសនៅថ្ងៃទី៣០ ខែធ្នូ បានប្រកាសថា ខ្លួនមានករណីឆ្លងរហូតដល់ជាង ៥ម៉ឺនករណីឯណោះ។ តួលេខសរុប អង់គ្លេសមានករណីឆ្លងកូវីដ-១៩ ចំនួនជាង ២,៤លានករណី ស្របពេលអ្នកស្លាប់បានកើនដល់ជាង ៧ម៉ឺននាក់៕	បន្ទាប់ពីវ៉ាក់សាំងប្រឆាំងកូវីដ-១៩ របស់ក្រុមហ៊ុន Pfizer ចក្រភពអង់គ្លេស នៅថ្ងៃទី៣០ ខែធ្នូ បានអនុញ្ញាតឲ្យប្រើប្រាស់វ៉ាក់សាំងរបស់ក្រុមហ៊ុឱសថ AstraZeneca បន្ថែមទៀត ដើម្បីជាផ្នែកមួយ នៃការទប់ស្កាត់ការរាតត្បាតរបស់កូវីដ-១៩ នៅក្នុងប្រទេស។
លោក ម៉ៅ សុផាន់ណា ទីប្រឹក្សាគណបក្សខ្មែររួបរួមជាតិ បានប្រាប់សារព័ត៌មានថ្មីៗថា ស្ថិតក្នុងកាលៈទេសៈនេះ សមាជវិសាមញ្ញ ដែលគ្រោងធ្វើឡើង ដើម្បីរៀបចំរចនាសម្ព័ន្ធនិងពង្រឹងកម្លាំងសាមគ្គីឡើងវិញ ប្រហែលជាមិនអាចកើតឡើងទេ។ ទីប្រឹក្សារូបនេះ បាននិយាយយ៉ាងដូច្នេះ៖«បក្សហ្នឹង គឺមានតែគាត់ [លោក ញឹក ប៊ុនឆៃ] ដែលជាជំហរចម្បង។ កិច្ចការទាំងអស់ គឺនៅលើគាត់។ ដល់ពេលគាត់មានរឿងអ៊ីចឹង កម្លាំងក្នុងបក្ស ហាក់ដូចជាប្រេះស្រាំទៅហើយ។ សមាជ ប្រហែលជាមិនអាចធ្វើបានទេ»។ បើតាម លោក ម៉ៅ សុផាន់ណា កម្លាំងសាមគ្គីនៅក្នុងផ្ទៃក្នុងគណបក្សខ្មែររួបរួមជាតិ បានចាប់ផ្តើមបែកបាក់បន្តិចម្តងៗ ចាប់តាំងពីក្រោយការបោះឆ្នោតថ្នាក់ឃុំ-សង្កាត់មក ដោយមានមន្ត្រីមួយចំនួន បានទៅចុះចូលជាមួយគណបក្សដទៃ។ លោក សង្កត់ធ្ងន់ថា គណបក្សខ្មែររួបរួមជាតិ រឹតតែបាត់បង់ជំហរ ក្រោយលោក ញឹក ប៊ុនឆៃ ដែលជាប្រធាន ត្រូវបានសមត្ថកិច្ច ចាប់ខ្លួន។ តាមការគ្រោងទុក គណបក្សខ្មែររួបរួមជាតិ នឹងធ្វើសមាជវិសាមញ្ញ នៅថ្ងៃទី១២ ខែសីហា ឆ្នាំ២០១៧នេះ។ គម្រោងនៃការធ្វើសមាជវិសាមញ្ញនេះ គឺដើម្បីពង្រឹងកម្លាំងសាមគ្គីឡើងវិញ ក្រោយពីមានព័ត៌មានលេចឮថា មន្ត្រីខ្លួន បានទៅចុះចូលជាមួយគណបក្សផ្សេង។ យ៉ាងណាក៏ដោយចុះ គម្រោងនេះ បានក្លាយទៅជារឿងមិនប្រាកដប្រជា ក្រោយលោក ញឹក ប៊ុនឆៃ ត្រូវបានចាប់ខ្លួន។ លោក ញឹក ប៊ុនឆៃ ដែលជាអ្នកបង្កើតគណបក្សខ្មែររួបរួមជាតិ និងជាអតីតមេទ័ពមួយរូប ត្រូវបានកម្លាំងសមត្ថកិច្ចចាប់ខ្លួន នៅថ្ងៃទី៣ ខែសីហា ឆ្នាំ២0១៧។ បើតាមសមត្ថកិច្ច លោក ញឹក ប៊ុនឆៃ បានជាប់ពាក់ព័ន្ធនឹងការផលិតគ្រឿងញៀន តាំងឆ្នាំ២០០៧មក៕	ភ្នំពេញ៖ គម្រោងនៃការធ្វើសមាជវិសាមញ្ញរបស់គណបក្សខ្មែររួបរួមជាតិ ទំនងជាត្រូវផ្អាកសិន ក្រោយសមត្ថកិច្ច បានចាប់លោក ញឹក ប៊ុនឆៃ ដោយចោទថាជាប់ពាក់ព័ន្ធនឹងការផលិតគ្រឿងញៀន កាលពីឆ្នាំ២០០៧។ នេះបើតាមលោក ម៉ៅ សុផាន់ណា ទីប្រឹក្សាគណបក្សខ្មែររួបរួមជាតិ។
ទាំងពលរដ្ឋអាមេរិកាំងស្បែកស និងពលរដ្ឋខ្មែរអាមេរិកាំង បានត្រេកអរនឹងលទ្ធផលនេះ ដែលបង្ហាញឲ្យឃើញពីភាពចម្រុះពូជសាសន៍ក្នុងជួរដឹកនាំក្រុងឡូវែលនេះ។ នៅក្នុងការបោះឆ្នោតថ្នាក់ក្រុងដ៏មានការប្រកួតប្រជែងខ្លាំងនៅទីក្រុងឡូវែល រដ្ឋម៉ាសាឈូសេត លោក នួន វាសនា ដែលជាពលរដ្ឋអាមេរិកាំងដើមកំណើតខ្មែរ បានឈ្នះការបោះឆ្នោតថ្នាក់ក្រុង ហើយបានក្លាយជាសមាជិកម្នាក់នៃក្រុមប្រឹក្សាក្រុងឡូវែលដែលមានសមាជិក៩នាក់។ បន្ថែមលើនេះ លោក ឡាយ ឌូមីនិច (Dominik Lay) ដែលជាពលរដ្ឋអាមេរិកាំងដើមកំណើតខ្មែរម្នាក់ទៀត បានឈ្នះការបោះឆ្នោត ហើយបានក្លាយជាសមាជិកម្នាក់គណៈកម្មាធិការសាលារៀនឡូវែលដែលមានសមាជិក៦នាក់។ នៅទីក្រុងឡូវែលនេះ មានចំនួនពលរដ្ឋអាមេរិកាំងដើមកំណើតខ្មែរជាង៣ម៉ឺននាក់រស់នៅ។ ការបោះឆ្នោតថ្នាក់ក្រុងឆ្នាំនេះ គេឃើញពលរដ្ឋជាង៩ម៉ឺននាក់បានចេញទៅបោះឆ្នោត។ អ្វីដែលជាលក្ខណៈប្រវត្តិសាស្ត្រនៃការបោះឆ្នោតថ្នាក់ក្រុងឆ្នាំនេះ គឺថា លោក នួន វាសនា ដែលជាអតីតសមាជិកក្រុមប្រឹក្សាក្រុង ពីឆ្នាំ២០១១ ដល់ឆ្នាំ២០១២ បានជាប់ក្នុងលំដាប់លេខរៀងទី១នៃបេក្ខជនចំនួន៩នាក់ ដែលត្រូវបានជ្រើសតាំងជាសមាជិកក្រុមប្រឹក្សាក្រុង។ លោកបានទទួលសំឡេងឆ្នោតគាំទ្រច្រើនជាងគេបង្អស់ ក្នុងចំនួនជាង៦៤០០សំឡេង។ ហើយលោក ឡាយ ឌូមីនិច បានក្លាយពលរដ្ឋខ្មែរអាមេរិកាំងលើកដំបូងគេបង្អស់ ដែលបានក្លាយជាសមាជិកនៃគណៈកម្មាធិការសាលារៀននៅទីក្រុងឡូវែលនេះ។ លោក នាង សុវណ្ណដារា ដែលជាពលរដ្ឋខ្មែរអាមេរិកាំងម្នាក់ រស់នៅក្នុងទីក្រុងឡូវែលជាង៣០ឆ្នាំ បានប្រាប់ VOA ថា ជោគជ័យរបស់បេក្ខជនដែលជាពលរដ្ឋខ្មែរអាមេរិកាំងនេះ បង្ហាញឲ្យឃើញពីសំឡេងរបស់ពលរដ្ឋខ្មែរនៅទីក្រុងឡូវែលនេះ។ លោក សុវណ្ណដារា ក៏សង្ឃឹមថា លោក នួន វាសនា ដែលជាសមាជិកថ្មីម្នាក់នៃក្រុមប្រឹក្សាក្រុង នឹង«ចូលរួមដើម្បីអភិវឌ្ឍទីក្រុងឡូវែល»ទៅមុខទៀត។ លោក ក៏បានបន្ថែមថា ជោគជ័យនេះគឺដោយសារតែគុណសម្បត្តិរបស់លោក នួន វាសនា ដែលបានធ្វើឲ្យពលរដ្ឋអាមេរិកាំងស្បែកស និងពលរដ្ឋជនជាតិភាគតិចនៅក្រុងនេះ ជឿទុកចិត្ត។ លោកបានលើកឡើងថា៖ «គេឃើញទង្វើរបស់គាត់ ដែលគាត់រាក់ទាក់គ្រប់ពូជសាសន៍ ហើយគេគាំទ្រគាត់ ដោយទង្វើរបស់គាត់បានធ្វើពីមុន ដែលគាត់ធ្លាប់បានធ្វើជាក្រុមប្រឹក្សាក្រុងឡូវែលពីមុនមក ហើយលោកនៅតែចូលរួមជាមួយជនជាតិស្បែកស និងសហគមន៍ខ្មែរយើង ដើម្បីឲ្យ [ស្និទ្ធ] ជាប់គ្នា ប្រាស្រ័យទាក់ទងដោះស្រាយលើបញ្ហាអីផ្សេងៗ»។ លោក Rodney Elliott គឺជាសមាជិកក្រុមប្រឹក្សាក្រុងឡូវែលម្នាក់ ដែលត្រូវបានជ្រើសតាំងសារជាថ្មី នៅក្នុងការបោះឆ្នោតដ៏មានការប្រកួតប្រជែងខ្លាំងនាឆ្នាំនេះ។ លោកបានជាប់លេខរៀងទី៧ក្នុងចំណោមសមាជិកថ្មីចំនួន៩នាក់ ដែលត្រូវបានជ្រើសតាំងឲ្យដឹកនាំសាលាក្រុងឡូវែលនេះ។ សមាជិកក្រុមប្រឹក្សាក្រុងរូបនេះ ដែលជាពលរដ្ឋអាមេរិកាំងស្បែកស បានប្រាប់ VOA ថា លទ្ធផលនៃការបោះឆ្នោតឆ្នាំនេះ មានលក្ខណៈប្រកួតប្រជែងខ្លាំង។ លោករីករាយនឹងលទ្ធផលនៃការបោះឆ្នោតនេះ ហើយលោកបានសង្កត់ធ្ងន់ពីការមានតំណាងនៃសហគមន៍ខ្មែរនៅក្នុងជួរដឹកនាំក្រុងឡូវែលនៅអាណត្តិថ្មីនេះ។ លោក Rodney Elliott បានលើកឡើងថា៖ «ខ្ញុំគិតថា ថ្ងៃនេះគឺជាថ្ងៃប្រវត្តិសាស្ត្រនៅក្នុងទីក្រុងយើង។ យើងមានខ្មែរជាតំណាងរាស្ត្រប្រចាំរដ្ឋ ហើយ[ឥឡូវ] យើងមានខ្មែរជាសមាជិកក្រុមប្រឹក្សាក្រុង និងខ្មែរជាសមាជិកគណៈកម្មាធិការសាលារៀន។ នេះគឺជារឿងល្អដល់ទីក្រុងយើង។ ខ្ញុំគិតថា នេះគឺជាសារមួយដ៏សំខាន់ ដែលថា យើងទាំងអស់គ្នា គឺរួមគ្នាជាទីក្រុងតែមួយ ហើយដូច្នេះយើងនាំគ្នារួបរួមគ្នា យោគយល់គ្នា និងធ្វើការរួមគ្នា»។ លោក Elliott ដែលជាអតីតចៅហ្វាយក្រុងឡូវែល បានសង្កេតឃើញថា ពលរដ្ឋនៅទីក្រុងឡូវែលជាច្រើននាក់បានចេញមកបោះឆ្នោត ហើយនេះគឺដោយសារតែបញ្ហាចម្រូងចម្រាស់នៃការផ្លាស់ទីវិទ្យាល័យឡូវែល។ លោកបានបញ្ជាក់ថា តាមរយៈលទ្ធផលនៃការបោះឆ្នោត ពលរដ្ឋមួយភាគធំមិនគាំទ្រឲ្យមានការផ្លាស់ទីវិទ្យាល័យឡូវែលនេះទេ។ យោងតាមសារព័ត៌មានក្នុងក្រុងឈ្មោះ Lowell Sun ក្នុងចំណោមបេក្ខជនចំនួន៩នាក់ ដែលត្រូវបានជ្រើសតាំងជាសមាជិកក្រុមប្រឹក្សាក្រុងអាណត្តិថ្មីនេះ បេក្ខជន៧នាក់ គឺជាអ្នកគាំទ្រឲ្យវិទ្យាល័យឡូវែលនេះ ស្ថិតនៅកណ្តាលក្រុងឡូវែលដដែល។ លោក ចៅ សុខារី គឺជាបេក្ខជនខ្មែរអាមេរិកាំងម្នាក់ដែលបានប្រកួតប្រជែងការបោះឆ្នោតជ្រើសរើសក្រុមប្រឹក្សាក្រុងឡូវែលអាណត្តិថ្មីនេះ ក៏ប៉ុន្តែលោកមិនបានជាប់ជាសមាជិកក្រុមប្រឹក្សាក្រុងទេ។ លោក សុខារី បានប្រាប់ VOA ថា លោកបានខកចិត្តដែលលោកមិនបានទទួលជោគជ័យសម្រាប់ការឈរឈ្មោះជាបេក្ខជនរបស់លោកជាលើកដំបូងនេះ។ លោកបានអះអាងថា នេះគឺដោយសារតែបញ្ហាផ្លាស់ទីវិទ្យាល័យឡូវែល ដែលគ្របដណ្តប់ខ្លាំងបំផុតក្នុងការបោះឆ្នោតឆ្នាំនេះ ហើយពលរដ្ឋភាគច្រើនបានបោះឆ្នោតឲ្យបេក្ខជនណាដែលគាំទ្រឲ្យវិទ្យាល័យនេះ ស្ថិតនៅទីតាំងដដែល។ យោងតាមសារព័ត៌មានដដែលនេះ អ្នកបោះឆ្នោតប្រមាណជិត៦០ភាគរយនៃចំនួនអ្នកបោះឆ្នោតសរុបជាង៩ម៉ឺននាក់ គឺចេញពីតំបន់ Belvidere ដែលអ្នកទាំងនោះគាំទ្រឲ្យវិទ្យាល័យឡូវែលនេះស្ថិតនៅទីតាំងនៅកណ្តាលក្រុងដដែល។ ទោះជាយ៉ាងណាក្តី លោក ចៅ សុខារី បានបញ្ជាក់ថា លោកអបអរសាទរ និងមានមោទនភាពចំពោះលោក នួន វាសនា ដែលបានជាប់ជាសមាជិកម្នាក់នៃក្រុមប្រឹក្សាក្រុងឡូវែល និងលោក ឡាយ ឌូមីនិច ដែលបានជាប់ជាសមាជិកម្នាក់នៃគណៈកម្មាធិការសាលារៀន។ លោកបានបញ្ជាក់ថា៖ «យើងចង់បង្ហាញអំពីសហគមន៍យើង ដែលជាខ្មែរអាមេរិកាំងនៅក្រុងនេះ។ ការណ៍ដែលយើងអាចបង្កើតមូលដ្ឋានគ្រឹះរបស់យើងនៅក្នុងក្រុងនេះ យើងចាំបាច់ត្រូវរួបរួមគ្នា ហើយចូលរួមចំណែកនៃសាលាក្រុង និងថ្នាក់ដឹកនាំក្រុង និងក្នុងទីក្រុងទាំងមូល ហើយនេះគឺជារឿងដ៏មានឥទ្ធិពលមួយ»។ លោក នួន វាសនា បានឈ្នះការបោះឆ្នោតដោយបានសំឡេងច្រើនបង្អស់ ហើយបានក្លាយជាសមាជិកម្នាក់នៃក្រុមប្រឹក្សាក្រុងឡូវែល។ លោក បានប្រាប់ VOA ថា៖ «ជោគជ័យនេះ មិនមែនសម្រាប់តែពូទេ គឺជោគជ័យសម្រាប់ខ្មែរអាមេរិកាំងនៅទីក្រុងឡូវែល ហើយក៏ដូចជាអ្នកនៅភូមិក្បែរៗហ្នឹង ពីព្រោះអី វាសឲ្យឃើញថា ខ្មែរអាមេរិកាំងដែលលោកបានមកដល់ស្រុកនេះយូរឆ្នាំណាស់ថា បើសិនណាលោកខំប្រឹង តស៊ូមតិ តស៊ូអ្វីសម្រាប់ផលប្រយោជន៍ដល់សហគមន៍ មិនមែនតែសង្គមខ្មែរអាមេរិកាំងទេ គឺសង្គមទាំងមូល គឺថាថ្ងៃណា[មួយ] នឹងបានជ័យជម្នះហើយ»។ លោកបានបញ្ជាក់ថា លោកនឹងធ្វើជា«តំណាងក្រុងទាំងមូល» ប៉ុន្តែលោកនឹងផ្តោតការយកចិត្តទុកដាក់លើសហគមន៍ជនជាតិភាគតិចនៅទីក្រុងឡូវែលនេះ មិនថាទាំងខ្មែរអាមេរិកាំងទេ គឺរួមទាំងសហគមន៍ពលរដ្ឋអាមេរិកាំងស្បែកស និងជនជាតិភាគតិចផ្សេងទៀត ដែលមិនមានតំណាងពីសហគមន៍របស់ខ្លួនក្នុងថ្នាក់ដឹកនាំក្រុមប្រឹក្សាក្រុង។ លោក នួន វាសនា បានបន្ថែមថា លោកនឹងផ្តោតលើកិច្ចការចម្បងចំនួនពីរ គឺដំណើរការជួសជុលវិទ្យាល័យឡូវែល និងដំណើរការរកដំណោះស្រាយលើពាក្យបណ្តឹងដែលទាមទារឲ្យទីក្រុងឡូវែលនេះ ផ្លាស់ប្តូរប្រព័ន្ធបោះឆ្នោត។ លោក នួន វាសនា បានមានប្រសាសន៍ថា៖ «ក្តីរំពឹងនឹងគឺ ជាពិសេសគឺទីតាំងវិទ្យាល័យនៅទីក្រុងឡូវែល។ នៅទីក្រុងឡូវែលទាំងមូល គឺចង់ឲ្យវិទ្យាល័យឡូវែលនៅកណ្តាលក្រុង ហើយសាងសង់ និងជួសជុលជាថ្មី។ អាហ្នឹងទីមួយ។ ទីពីរហ្នឹង គឺពាក់ព័ន្ធនឹងរឿងប្រព័ន្ធបោះឆ្នោតសព្វថ្ងៃនេះ ដែលមានបណ្តឹងដោយជនជាតិភាគតិចនៅឯតុលាការនោះ មិនទាន់ចប់សព្វគ្រប់ទេ»។ សមាជិកក្រុមប្រឹក្សាក្រុងឡូវែលចំនួន៩នាក់ និងសមាជិកនៃគណៈកម្មាធិការសាលារៀនឡូវែលចំនួន៦នាក់ សម្រាប់អាណត្តិថ្មីនេះ ដែលមានពលរដ្ឋខ្មែរអាមេរិកាំងពីររូប គឺលោក នួន វាសនា និងលោក ឡាយ ឌូមីនិច នឹងស្បថចូលកាន់តំណែងនៅដើមខែមករា ឆ្នាំ២០១៨ខាងមុខនេះ៕ សូមចុចទៅប្រភពដើម VOA ត្រង់នេះ	វ៉ាស៊ីនតោន ៖ ពលរដ្ឋនៅទីក្រុងឡូវែល រដ្ឋម៉ាសាឈូសេត ដែលបានចេញទៅបោះឆ្នោតថ្នាក់ក្រុងកាលពីថ្ងៃអង្គារ ទី៧ ខែវិច្ឆិកានេះ បានបោះឆ្នោតជ្រើសតាំងពលរដ្ឋខ្មែរអាមេរិកាំងម្នាក់ ឲ្យក្លាយជាសមាជិកម្នាក់នៃក្រុមប្រឹក្សាក្រុងឡូវែល និងពលរដ្ឋខ្មែរអាមេរិកាំងម្នាក់ទៀត ឲ្យក្លាយជាសមាជិកម្នាក់នៃក្រុមប្រឹក្សាសាលារៀនឡូវែល។
ក្រោយសង្រ្កាន្តនៅថៃ ត្រូវបានដាក់បញ្ចូលទៅក្នុងបញ្ជីបេតិកភណ្ឌអរូបីរបស់អង្គការយូណេស្កូ ថៃបានប្រារព្ធឆ្នាំថ្មីរហូតដល់ ២១ថ្ងៃ។ តាមទិន្នន័យរបស់ក្រសួងទេសចរណ៍ ថៃបានទទួលភ្ញៀវទេសចរបរទេសរហូតដល់ ១,៩លាននាក់ និងកើបចំណូលបានជាច្រើនលានដុល្លារ ក្នុងរយៈពេលប្រមាណ ៣សប្តាហ៍នោះ។ បើធៀបរយៈពេលដដែលទៅនឹងឆ្នាំមុន ចំនួនភ្ញៀវទេសចរកើនឡើង ៣៧,៥៤ភាគរយ។ «ពិធីរយៈពេល ២១ថ្ងៃ ដោយផ្តើមពីថ្ងៃទី១ ដល់ថ្ងៃទី២១ ខែមេសា អាចទាញចំណូលបានជាង ៣,៧ពាន់លានដុល្លារ»។ កាសែតបាងកកប៉ុស្តិ៍បានស្រង់សម្តីរដ្ឋមន្រ្តីទេសចរណ៍ និងកីឡា លោកស្រី Sudawan Wangsupakitkosol នៅថ្ងៃទី២៤ ខែមេសា បែបនេះ។ បើតាមរដ្ឋមន្រ្តីទេសចរណ៍ ចំណូលដែលថៃ ទទួលបានគឺលើសពីការរំពឹងទុក ដោយកន្លងមកថៃបានដាក់គោលដៅត្រឹម ៣,៥ពាន់លានដុល្លារប៉ុណ្ណោះ។ ក្នុងទំហំជាង ៣,៧ពាន់លានដុល្លារនេះ ការស្នាក់នៅទទួលប្រយោជន៍បានជាង១ពាន់លានដុល្លារ, អាហារ និងភេសជ្ជមានចំនួន ជាង៩០០លានដុល្លារ, វត្ថុអនុស្សវរីយមានប្រមាណ ៧២៣លានដុល្លារ និងវិស័យផ្សេងទៀត។ រដ្ឋមន្រ្តីទេសចរណ៍ បានបង្ហាញថា គ្រាន់តែនៅចន្លោះថ្ងៃទី១២ ដល់ថ្ងៃទី១៦ ខែមេសា ថៃអាចរកចំណូលបាន ៥៦៦លានដុល្លារជាមួយភ្ញៀវទេសចរជាង ៤៦ម៉ឺននាក់។ ដោយមានការសម្របសម្រួលការធ្វើដំណើរ និងការលើកចោលទិដ្ឋការ ភ្ញៀវទេសចរចិនមានចំនួនច្រើនជាងគេ ពោលគឺជិត ៤០ម៉ឺននាក់, ម៉ាឡេស៊ីជិត ៣០ម៉ឺននាក់, ឥណ្ឌា មានជាង ១១ម៉ឺននាក់, រុស្ស៊ី មានជាង ១០ម៉ឺននាក់ និងកូរ៉េខាងត្បូងមានជាង ៨ម៉ឺននាក់៕	ក្នុងពិធីចូលឆ្នាំរយៈពេល ២១ថ្ងៃ ថៃបានរកចំណូលបានជាង ៣,៧ពាន់លានដុល្លារ ជាមួយនឹងភ្ញៀវទេសចរបរទេសចំនួន ១,៩ លាននាក់។ នេះបើតាមការបញ្ជាក់របស់ក្រសួងទេសចរណ៍ថៃ នៅថ្ងៃទី២៤ ខែមេសា។
អត្ថបទទាក់ទង កូរ៉ូណាវីរុស៖ ចំនួនអ្នកស្លាប់នៅចិនឡើងដល់១៧០នាក់ យន្តហោះដឹកពលរដ្ឋជប៉ុនជាង២០០នាក់ពីវូហាន បានទៅដល់ទីក្រុងតូក្យូ អ្នកជំងឺទាំង៣នាក់នេះ បានមកដល់ប្រទេសជប៉ុន កាលពីថ្ងៃពុធ ២៩ ខែមករា តាមរយៈជើងហោះជុំទីមួយដើម្បីជម្លៀសពលរដ្ឋជប៉ុនចេញពីក្រុង វូហាន នៃប្រទេសចិន ដែលជាចំណុចផ្តើមនៃការផ្ទុះជំងឺរលាកសួតប្រភេទថ្មី ដែលបង្កឡើងដោយកូរ៉ូណាវីរុស។ គិតត្រឹមព្រឹកថ្ងៃ៣០ មករា នេះ អ្នកស្លាប់ព្រោះវីរុសនេះ បានកើនដល់ ១៧០នាក់ និងឆ្លងវីរុសឡើងដល់៧ពាន់ករណី។ បើតាមការចុះផ្សាយរបស់ទូរទស្សន៍ជប៉ុន NHK ក្រសួងសុខាភិបាលជប៉ុន បានអះអាងថា អ្នកឆ្លងចំនួន២នាក់ក្នុងចំណោម៣នាក់នេះ ពុំទាន់បង្ហាញរោគសញ្ញាណាមួយគួរឲ្យកត់សម្គាល់ឡើយ។ តួលេខនៃអ្នកឆ្លងទាំង៣នាក់ បានបង្កើនករណីឆ្លងណូវែលកូរ៉ូណាវីរុសក្នុងប្រទេសជប៉ុនឡើងដល់ ១១នាក់ហើយ រួមទាំងមនុស្ស ២ នាក់ ដែលបានឆ្លងវីរុសនេះ ដោយពុំធ្លាប់មានប្រវត្តិទៅកាន់ប្រទេសចិន។ ទាក់ទិននឹងករណីនេះ លោកនាយករដ្ឋមន្ត្រីជប៉ុន ស៊ីនហ្សូ អាបេ បានប្រាប់សមាជិកសភាជប៉ុនថា ពលរដ្ឋជប៉ុនទាំងបីនាក់ នឹងទទួលការព្យាបាលយ៉ាងយកចិត្តទុកដាក់បំផុតក្នុងមជ្ឈមណ្ឌលវេជ្ជសាស្ត្រពិសេសមួយ។ សូមបញ្ជាក់ថា ពលរដ្ឋជប៉ុនសរុបចំនួន ២០៦នាក់ ដែលជម្លៀសពីក្រុង វូហាន បានមកដល់ព្រលានយន្តហោះ Haneda របស់តូក្យូ កាលពីព្រឹកថ្ងៃពុធ ២៣ មករា ដោយមានអ្នកជំនាញវេជ្ជសាស្ត្រជាច្រើនត្រួតពិនិត្យសុខភាពពួកគេ ទាំងលើយន្តហោះ និងនៅព្រលាន៕	ប្រជាជនជប៉ុន៣នាក់ក្នុងចំណោមជាង២០០នាក់ ដែលបានជម្លៀសចេញក្រុង វូហាន ប្រទេសចិន ត្រូវបានធ្វើតេស្តរកឃើញថា មានឆ្លងណូវែលកូរ៉ូណាវីរុស។ ក្រសួងសុខាភិបាលជប៉ុន បានបញ្ជាក់បែបនេះនៅថ្ងៃព្រហស្បតិ៍ ៣០ ខែមករា។
«ខ្ញុំសូមស្នើឲ្យក្រុមប្រឹក្សាអភិវឌ្ឍន៍កម្ពុជា និងផ្នែកពាក់ព័ន្ធ រៀបចំវេទិការាជរដ្ឋាភិបាល និងវិស័យឯកជននៅក្នុងខែមីនាខាងមុខនេះដើម្បីយើងពិភាក្សាបន្ថែមទៀតទៅលើបញ្ហាទាក់ទងនឹងកំណែទម្រង់ ដែលយើងត្រូវប្រកាន់យកដើម្បីជំរុញល្បឿនកំណើនសេដ្ឋកិច្ចរបស់យើង»។ សម្ដេច ហ៊ុន សែន មានប្រសាសន៍ដូចនេះក្នុងពិធីខាងលើ។ វេទិកាពិភាក្សាពីកំណែទម្រង់សេដ្ឋកិច្ច ដែលនឹងត្រូវរៀបចំនៅខែមីនាខាងមុខនេះ ទំនងជាត្រូវពិភាក្សាច្រើនអំពីការឆ្លើយតបនឹងស្ថានភាព ដែលកម្ពុជាអាចនឹងត្រូវដកការអនុគ្រោះពន្ធអ្វីគ្រប់យ៉ាងលើកលែងតែអាវុធ EBA ជាបណ្ដោះអាសន្ននាពេលខាងមុខពីសហភាពអឺរ៉ុប។ ថ្លែងក្នុងពិធីបិទសន្និបាតនេះដែរ សម្ដេច ហ៊ុន សែន បានសង្កត់ធ្ងន់ពីភាពចាំបាច់ដែលកម្ពុជាត្រូវតែធ្វើកំណែទម្រង់ស៊ីជម្រៅ ដើម្បីឲ្យកម្ពុជាអាចលក់ផលិតផលដោយភាពប្រកួតប្រជែងលើទីផ្សារអន្តរជាតិ ទោះគ្មានការអនុគ្រោះពីគេក៏ដោយ៕	ភ្នំពេញ៖ ប្រមុខរដ្ឋាភិបាលសម្ដេច ហ៊ុន សែន បានស្នើឲ្យក្រុមប្រឹក្សាអភិវឌ្ឍន៍កម្ពុជា (CDC) និងស្ថាប័នពាក់ព័ន្ធ ត្រូវរៀបចំវេទិកាពិភាក្សារវាងរដ្ឋាភិបាល និងវិស័យឯកជន អំពីបញ្ហាកំណែទម្រង់សេដ្ឋកិច្ច នៅខែមីនា ខាងមុខនេះ។ សម្ដេចបានថ្លែងដូចនេះពិធីបិទសន្និបាតបូកសរុបការងារក្រសួងមហាផ្ទៃ នៅថ្ងៃទី១៤ខែកុម្ភៈ។
របាយការណ៍ដដែល បន្ថែមថា នៅថ្ងៃទី១៦ ខែកញ្ញា ឆ្នាំ២០២០ ទេសចរជាតិ-អន្តរជាតិចំនួន ២១៧ ៩៣២នាក់បានទៅកម្សាន្តនៅតាមតំបន់ទេសចរណ៍។ ក្នុងនោះ ខេត្តចំនួន៦ បានទទួលភ្ញៀវទេសចរលើស១.៥ម៉ឺននាក់ឲ្យទៅកម្សាន្ត។ រីឯ ខេត្តកណ្ដាល មានទេសចរជាង ២ម៉ឺននាក់ ខេត្តបាត់ដំបង និងខេត្តកំពត មានទេសចរជិត ២ម៉ឺននាក់ និងខេត្តសៀមរាប មានទេសចរ ជាង១.៧ម៉ឺននាក់។ ខេត្តព្រះសីហនុ និងខេត្តកំពង់ឆ្នាំង មានទេសចរប្រមាណ១.៦ម៉ឺននាក់ ។ ក្រសួងទេសចរណ៍ បញ្ជាក់ថា ស្ថានភាពទេសចរណ៍មានភាពល្អប្រសើរ ទាំងផ្នែកសន្តិសុខ និងសណ្ដាប់ធ្នាប់។ ចំណែកវិធានសុវត្ថិភាព ក៏ត្រូវបានអនុវត្តនៅតាមរមណីយដ្ឋាននានាល្អផងដែរ៕ រួបភាពពីហ្វេសប៊ុកក្រសួងទេសចរណ៍១	ក្នុងឱកាសថ្ងៃឈប់សម្រាកនៃពិធីភ្ជុំបិណ្ឌថ្ងៃទីមួយ ទេសចរបានដើរកម្សាន្តតាមតំបន់រមណីយដ្ឋាននានាទូទាំងប្រទេសកម្ពុជា ជិត២២ម៉ឺននាក់ ដោយក្នុងនោះមានទេសចរបរទេសជិត២ពាន់នាក់។ នេះបើតាមស្ថិតិចំនួនភ្ញៀវទេសចររបស់ក្រសួងទេសចរណ៍។
អត្ថបទទាក់ទង មូលដ្ឋានយោធានៅរាម មានសភាពធម្មតា... ចិនអះអាងថា គ្មានកិច្ចព្រមព្រៀងសម្ងាត់ជាមួយកម្ពុជាឡើយ វាជាព័ត៌មានមិនពិត ករណីមូលដ្ឋានទ័ពចិន៖ អ្នកនាំពាក្យប្រាប់អាមេរិកឲ្យឈប់បំពុលព័ត៌មានដដែលៗ «សហរដ្ឋអាមេរិកស្វាគមន៍កម្ពុជាចំពោះការប្តេជ្ញាចិត្តខ្ពស់ក្នុងការពារបូរណភាពដែនដី និងក្នុងតំបន់»។ លោក Pompeo បានលើកឡើងយ៉ាងដូច្នេះ ដោយមិនបន្ថែមពាក្យពេចន៍អ្វីទៀតនោះឡើយ។ នេះបើតាមការផ្សាយរបស់ AP នាយប់ថ្ងៃទី១ ខែសីហា។ តាមរយៈសេចក្តីថ្លែងការណ៍ ក្រសួងការបរទេសអាមេរិក ដំណើរទស្សនកិច្ចរបស់លោក Pompeo មានគោលដៅចម្បងដើម្បីពង្រឹងទំនាក់ទំនងទ្វេភាគី និងសម្ព័ន្ធភាពដ៏យូរអង្វែងជាមួយបណ្តាប្រទេសក្នុងតំបន់អាស៊ីអាគ្នេយ៍ ព្រមទាំងបញ្ជាក់ជាថ្មីនូវការតាំងចិត្តរបស់យើងទៅកាន់អង្គការតំបន់អាស៊ាន ដែលឈរលើទស្សនៈវិស័យអាមេរិកសម្រាប់តំបន់អាស៊ីប៉ាស៊ីហ្វិក៕	រដ្ឋមន្ត្រីការបរទេសអាមេរិក ស្វាគមន៍កម្ពុជាដែលបដិសេធរបាយការណ៍ព័ត៌មានពាក់ព័ន្ធនឹងកិច្ចព្រមព្រៀងសង់មូលដ្ឋានយោធាចិននៅតំបន់សមុទ្រកម្ពុជា ។ លោក Mike Pompeo បានលើកឡើងពីករណីនេះ នាអំឡុងកិច្ចប្រជុំរដ្ឋមន្ត្រីការបរទេសអាស៊ានក្នុងគោលដៅលើកកម្ពស់យុទ្ធសាស្ត្រឥណ្ឌូប៉ាស៊ីហ្វិកនៅក្រុងបាងកក ប្រទេសថៃ។

Subsets and Splits

No community queries yet

The top public SQL queries from the community will appear here once available.